
Sorin  Dumitrescu  -  Părinte,  vi  s-a  arătat  vreodată, 
de-a  lungul  anilor,  îngerul  ? 

Părintele  Dumitru  Stăniloae  -  Nu,  niciodată.  Alaltă¬ 
ieri  seară,  în  ultima  repriză  a  somnului,  am  avut  un  vis 
nemaipomenit.  Parcă  era  Iisus;  tânăr,  blând,  dulce,  plă¬ 
cut.  Şi  mai  era  parcă  cineva.  Era  atâta  dulceaţă  în  el 
încât  m-am  trezit  aşa  de  fericit...  Aievea  însă  niciodată 
nu  l-am  întâlnit. 

S.D.  -  în  visul  de  care  spuneţi,  lisus  a  fost  cel  care  v-a 
apărut  în  chip  de  înger  sau  era  chiar  un  înger  ? 

Pr.D.S.  -  Era  un  tânăr  de-o  frumuseţe  nemaipome¬ 
nită  şi  de  o  apropiere  sufletească  cum  nu  am  mai  văzut. 
Mi-a  făcut  atâta  bucurie  întâlnirea  aceasta  încât  m-am 
sculat  fericit.  Dar  înger  n-am  văzut  nici  în  vis,  nici  în 
realitate. 

S.D.  -  Şi  totuşi  insist,  dincolo  de  percepţia  intelec¬ 
tuală  şi  dincolo  de  cunoaşterea  teologică,  aţi  intuit,  to¬ 
tuşi,  vreodată  prezenţa  sesizantă,  nemijlocită  a  îngeru¬ 
lui?  Nu  numaidecât  ca  un  fapt  vizibil,  ci  măcar  ca  o 
sugestie  mentală. 

Pr.D.S.  -  Trebuie  să  vă  spun  că  eu  am  fost  preocu¬ 
pat  neîncetat  de  Iisus  Hristos  şi  totdeauna  m-am  gândit 
numai  la  El.  Nu  la  înger  m-am  gândit,  ci  numai  la  Iisus, 
care  e  atât  de  aproape  de  noi.  Mitropolitul  Bălan,  care 
m-a  numit  profesor  la  26  de  ani  la  Academia  Teologi¬ 
că,  îmi  spunea  că  el  a  adus  în  Biserică  predica  despre 
Hristos.  Ştiţi  că  înainte  preoţii  predicau  despre  creş¬ 
terea  vitelor,  despre  creşterea  copiilor;  erau  învăţătorii 
gospodăroşi  ai  poporului.  Dar  nu-ti  spuneau  prea  multe 
despre  conţinutul  lui  Hristos.  Ceva  cam  în  stilul  în  care 
vorbesc  oamenii,  de  pildă  prin  Germania,  sau  cei  din 
Oastea  Domnului  etc.,  care  spun  că  Hristos  e  bun.  că 
Hristos  e  blând,  că  Hristos  e  apropiat  de  noi... etc. 

S.D.  -  în  binecunoscutul  limbaj  de  lemn  pietist... 

Pr.D.S.  -  Exact,  şi  eu  am  preluat  ideea  aceasta  ur¬ 
mărind  înainte  de  toate  ce  înseamnă  Iisus  pentru  noi. 
Am  scris  atunci  o  carte  -  „Iisus  Hristos  sau  restaurarea 
omului”  în  care  am  căutat  să  văd  un  conţinut  în  faptul 
că  Dumnezeu  se  face  om;  adică  taina  prin  care  umani¬ 
tatea  este  în  stare  să-L  exprime  pe  Dumnezeu.  Căci 
bunul  Dumnezeu,  pentru  noi,  este  în  stare  să  se  facă 
ipostas  sau  o  persoană  a  firii  omeneşti.  Folosindu-mă 
şi  de  literatura  apuseană  -  germană  şi  franceză  -  am 
concentrat  tema  mai  ales  în  jurul  faptului  că  Iisus  poate 
folosi  cuvântul  omenesc.  Eu.  cuvânt  cuvântător,  cuvânt 
personal,  am  înţeles  că  între  cuvânt  şi  persoană  nu  e 
separaţie  şi  am  dezvoltat  în  acea  carte  tema  unui  Iisus, 
care  ne  vine  direct  prin  cuvânt. 

S.D.  -  Mi  se  pare  impresionantă  pledoaria  dvs.  despre 
contactul  nemijlocit  cu  Hristos.  Dar  când  spuneţi  contact 

direct,  consideraţi  că,  într-un  fel,  ceilalţi  intercesori  - 
spre  exemplu  îngerii  sau  Maica  Domnului  -  au  o  impor¬ 
tanţă  mai  mică,  sau  pot  fi  evitaţi,  sau  poate  chiar  nu 
sunt  absolut  necesari. 

Pr.D.S.  -  Eu  am  făcut  mai  mult  distincţia  aceasta  în¬ 
tre  cuvântul  lui  Dumnezeu  care  vorbea  sufletului  proo¬ 
rocilor  din  Vechiul  Testament  şi  momentul  Noului 
Testament,  când  Cuvântul  s-a  făcut  trup;  s-a  arătat  di¬ 
rect.  Proorocii  simţeau  cuvântul  lui  Dumnezeu  în  ei 
înşişi.  Ceilalţi  oameni  ascultau  cuvântul  lui  Dumnezeu 
spus  prin  prooroci,  fără  să-l  fi  văzut  pe  Fiul  lui  Dumnezeu 
folosind  cuvântul  într-un  dialog  direct  cu  ei.  Şi  asta  este 
si  marea  deosebire  dintre  revelaţia  din  Vechiul  Testament 

şi  cea  din  Noul  Testament. 

S.D.  -  Să  înţeleg  că  prezenţa  mai  adumbrită  a  înge¬ 
rilor  în  Noul  Testament  se  datorează  întrupării  ? 

Pr.D.S.  -  Da.  Se  şi  spune  de  altfel  că  Vechiul 
Testament  a  fost  o  revelaţie  prin  îngeri.  Pe  când  în  Noul 
Testament  a  venit  direct  Iisus  Hristos.  Şi  prin  El  gura 
omenească  a  devenit  gura  lui  Dumnezeu  Cuvântul, 
ochii  omeneşti  au  devenit  ochi  ai  lui  Dumnezeu  Cuvântul. 
El  vorbea  direct  cu  Apostolii.  Nu  pot  spune  că  noi 
'  trăim  ceea  ce  au  trăit  Apostolii,  dar  avem  în  toate  cu¬ 
vintele  din  Evanghelie  cuvintele  Lui  personale,  concre¬ 
te  în  formă  omenească.  A  venit,  S-a  făcut  om,  a  vorbit 
ca  un  om,  fără  ca  El  să  înceteze  să  fie  Dumnezeu.  El  a 
ţrecut  peste  îngeri  -  ca  dovadă  că  atunci  când  S-a  înăl¬ 
ţat  la  Cer,  îngerii  s-au  mirat:  „Da’cine  e?",  „Deschideţi 
porţile  să  intre  împăratul  măririi  1”,  „Cine  e  împăratul 

măririi  ?”  Ei  se  mirau  cum  de  a  putut  Dumnezeu  să  se 
facă  om. 

S.D.  -  Scena,  de  obicei,  este  figurată  pe  cupolă, 
deasupra  naosului;  în  înalt  se  află  Pantocratorul,  după 
ce  a  străbătut  autoritar  nivelele  îngereşti  -  heruvimi, 
serafimi  etc.  Aceştia  rămân  stupefiaţi  contemplând  un 
om  ce  se  înalţă  vertiginos,  depăşindu-i.  Jean  Danielou 
are  un  text  extraordinar  despre  tema  aceasta.  Vă  în¬ 
treb:  Arhanghelul  Gabriel,  la  Bunavestire,  desigur  că 
ştia  cu  cine  stă  de  vorbă,  dovadă  că  se  pleacă  în  faţa 
Măriei  şi  o  informează  asupra  unei  propuneri.  Deci, 
comparând  momentul  Buneivestiri  cu  cel  al  înălţării,  s-ar 
zice  că  uneori  îngerii  sunt  avertizaţi  despre  petrecerea 
unor  fapte,  şi  alteori  nu  ? 

Pr.D.S.  -  în  cazul  înălţării  probabil  că  ei  totuşi  ştiu 
ceva,  însă  nu  pot  să-şi  închipuie  în  mod  concret  cum  ar 
putea  arăta  Fiul  lui  Dumnezeu  făcut  om. 

S.D.  -  Adică  sunt  înştiinţaţi  asupra  întrupării,  dar  nu-şi 
pot  imagina  cum  se  va  realiza  ea... 

Pr.D.S.  -  Cum  poate  această  fiinţă,  care  este  mai 
prejos  de  ei,  să  se  bucure  de  atâta  atenţie  din  partea  lui 
Dumnezeu,  încât  Acesta  să  vină  şi  să  se  facă  om  ?  Ei  se 
miră:  „Cine  este  acesta  -  împăratul  măririlor  ?”  „Este 
Domnul  cel  tare  în  războaie,  Domnul  cel  preamărit! 
Acesta  este ! "  Atunci  deschid  porţile  şi  Iisus  urcă  dinco¬ 
lo  de  ei.  Ca  om.  Şi  se  aşază  de-a  dreapta  Tatălui,  ca 
om.  Deci,  îngerii  rămân  mai  prejos.  Când  a  coborât,  a 
coborât  mai  prejos  decât  îngerii,  dar  acum  urcă  cu 
omul  mai  presus  de  ei. 


10 


lun/30mart  ie/92 


S.D.  -  Extraordinar !  Dar  putem  spune,  în  acest  caz, 
că  în  afară  de  coborârea  lui  Hristos,  deci  în  afară  de 
smerenia  celei  de  a  doua  Persoane  a  Treimii,  pentru 
om  cea  mai  apropiată  entitate  duhovnicească  o  consti- 
tuie  îngerii  ? 

Pr  D.S.  -  Eu  cred  că  îngerii  sunt  în  jurul  lui  lisus,  mai 
ales  după  ce  S-a  înălţat  El  la  Cer.  Dar  erau  si  înainte. 
Când  a  flămânzit  în  pustie  au  venit  şi  L-au  hrănit  în¬ 
gerii.  Tot  îngerii  au  venit  si  la  naşterea  Lui;  cântau  în 
văzduh,  s-au  arătat  păstorilor  şi  le-au  spus:  „El  este  !"  şi 
totuşi,  şi  totuşi,  rămânea  între  ei  uimirea.  De  altfel, 
cred  că  totul  trebuie  văzut  în  chip  paradoxal. 

S.D.  -  Antinomic.  De  fapt,  faceţi  distincţia  lui 

Lossky  între  paradox  şi  antinomie  ? 

Pr.D.S.  -  N-am  meditat  asupra  acestui  lucru.  Eu 
folosesc  noţiunea  de  paradoxal.  Reluând,  spun  că  lisus 
se  smereşte  atât  de  mult,  cum  nu  s-a  smerit  omul  vreo¬ 
dată  De  aceea,  numai  în  cei  foarte  smeriţi  poate  să  în¬ 
capă  lisus  Hristos.  Dar,  paradoxal,  în  smerenie  este  o 
mare  înălţime.  La  ce  smerenie  e  capabil  să  coboare 
omul !  ?  Vedeţi,  Hristos  S-a  coborât  la  om  şi  mai  ales  în 
cei  mai  smeriţi,  care  văd  că  în  ei  nu-i  nimic.  Ei  trăiesc 
umplerea  lor  de  Dumnezeu.  Dacă  eşti  plin  de  tine  nu  în¬ 
cape  Dumnezeu  înlăuntrul  tău.  Paradoxul  acesta  se 
poate  aplica  şi  în  cadrul  raporturilor  îngerilor  cu  lisus 
I  Iristos,  care  S-a  întrupat.  Pe  de  o  parte  porţi  în  tine  ui¬ 
mirea,  şi  pe  de  altă  parte  nu  o  înţelegi.  Nu  putem  înţe¬ 
lege  noi,  nu  pot  înţelege  nici  ei.  Cum  poate  Dumnezeu 
să  Se  smerească  într-atât  încât  să  Se  facă  om  ? 

S.D.  -  In  ierarhia  omenească,  aşa  după  cum  o  pro- 
povăduieşte  Biserica,  sfântul,  care  ocupă  cel  mai  înalt 
rang  al  umanului,  este  de  fapt  „abis  de  smerenie”.  lerar- 
h.a  îngerească  este  la  fel  alcătuită  ?  Adică,  pe  măsură 
ce  îngerii  sunt  mai  aproape  de  Hristos.  capacitatea  lor 
de  smerenie  este  cu  atât  mai  mare  ? 

Pr.D.S.  -  N-am  meditat  la  lucrul  acesta.  Şi  nici  nu 
Ştiu  dacă  lisus  Hristos,  înainte  de  a  se  fi  întrupat,  a  rea¬ 
lizat  această  smerenie.  Dar  băgaţi  de  seamă  că  si  crea¬ 
ţia  lumii  acesteia  din  nimic  a  fost  o  smerenie.  Şi  o  sme¬ 
renie,  dar  şi  o  extraordinară  putere.  Să  faci  din  nimic 
ingen,  lumea  aşa  cum  este  şi  care  ne  uimeşte  cu  formi¬ 
dabila  ei  organizare  până  în  cele  mai  mici  detalii,  apoi 
să  faci  pe  om  să  o  înţeleagă  iar  acesta  să  vrea  să  urce 
peste  lume,  mai  sus  de  lume.  Este  neândoielnic  o  sme¬ 
renie  a  lui  Dumnezeu. 

S.D.  -  Şi  deopotrivă  o  slavă  a  Lui ! 

Pr.D.S.  -  Da,  şi  o  slavă  a  Lui. 

S.D.  -  Deci,  se  poate  spune  că  îngerii,  pe  măsură  ce 
sunt  mai  aproape  de  tronul  Lui,  au  mai  mult  compe¬ 
tenţa  slavei  Lui  ? 

Pr.D.S.  -  Da,  cred  că-ţi  dau  mai  bine  seama  de  ne¬ 
grăită  slavă  a  Lui.  Cu  cât  trăieşti  mai  mult  măreţia  lui 
Dumnezeu,  cu  atât  eşti  mai  smerit. 

~  S  D  _~  SPunet'-mi,  preacucernice  părinte,  este  bine 
să  probăm  sau  să  cerem  să  ni  se  dăruie  percepţia  exis¬ 
tenţei  acestor  entităţi  spirituale  ? 

Pr.D.S.  -  Eu  spun  că  mai  întâi  trebuie  să  ne  îndrep¬ 
tam  toată  atenţia  şi  rugăciunea  noastră  către  lisus 
Hristos.  Putem  cere  şi  un  fel  de  ajutor  al  îngerilor  în 

mqâciunile  noastre  către  El.  Aşa  după  cum  cerem  aju- 
I.  n  sfinţilor.  Maicii  Domnului,  socotindu-ne  smeriţi  faţă 
ii. ■  ci.  şi  convinşi  că  noi  înşine  nu  putem  avea  o  atât  de 
n  mic  ascultare  de  la  Dumnezeu,  pentru  că  nu  suntem 
.it.it  de  smeriţi  ca  şi  ei.  Le  putem  cere  ajutor  îngerilor, 
<l.ii  nu  numaidecât  să-i  şi  vedem.  în  multe  scrieri  din 

I  ilocalie  se  cere  să  evităm  dorinţa  de  viziune.  Iar 
Dladoh  al  Foticeii,  în  voi.  1  din  Filocalie,  ne  spune  că 
.  loc  a  li  s-ar  arăta  însuşi  Hristos  tu  să  spui:  „Nu  cred.  Nu 

I I  cri  că  eşti  Hristos !”  Adică  să  fii  ca  unul  care  te-a  lăsat 
••lipanul  noaptea,  să-i  păzeşti  casa.  Şi  vine  în  toiul 
nopţii  zicând:  „Deschide  uşa !”  Iar  tu  zici:  „Nu  deschid 
p.mă  nu  va  fi  ziuă,  să  văd  cine  eşti’ .  Adică,  mai  lim¬ 
pede,  să  nu  umblăm  după  vedenii.  Ne  rugăm  lăuntric 

,i  (ie  şi  ei  cu  noi,  cu  rugăciunile  lor,  dar  mai  ales  ne  ru¬ 
pem  Maicii  Domnului.  Căci,  reţineţi,  nu  e  bine  să  mă 
socotesc  eu  într-o  relaţie  singulară  cu  Hristos.  Ştiţi,  asta 
seamănă  a  ceva  protestant... 

S.D.  -  Cum  vă  explicaţi  faptul  că  în  Evul  Mediu,  în 
plin  teocratism  bizantin,  angelologia  ocupa  un  loc  atât 
de  important?  Nu  vi  se  pare  că  în  timpurile  moderne 
acest  cult  a  scăzut? 

Pr.D.S.  -  Aşa  este.  Iar  explicaţia  constă  în  creşterea 
mândriei  omului,  care  nu  mai  are  nevoie  de  nimeni  ca 
să  se  apropie  de  Hristos:  cum  s-ar  zice  că  el  poate,  exclu¬ 
siv  prin  calităţile  lui,  să  împlinească  asta.  Astfel,  treptat, 
sc  ajunge  la  slăbirea  Bisericii.  Biserica,  însă,  e  o  solida- 
i  ilate.  Eu  trebuie  să  trăiesc  această  solidaritate,  şi  o  tră¬ 
iesc  nu  numai  cu  cei  văzuţi,  cu  oamenii  credincioşi,  ci  si 
cu  cei  ce  trăiesc  deasupra  oamenilor,  cu  toate  făpturile. 

Şi  în  Biserică  suntem  toţi  laolaltă  îngeri,  credincioşi, 
adormiţi... 

S.D.  -  Consolidarea  cultului  mariologic  -  faptul  că 
umanul  a  putut  să  se  îndumnezeiască  dăruind  o  făptură 
care  să  transceadă,  finalmente,  în  prestigiu  îngerii  -  să 
fi  creat  oare  o  diminuare,  o  estompare  a  angelologiei  ? 

Pr.D.S.  -  Nu.  Asta.  dimpotrivă,  ne-a  ridicat  pe  noi  la 
o  comuniune  mai  vie  cu  îngerii.  Prin  păcat  am  căzut  de 
la  Dumnezeu,  şi  implicit  din  toată  legătura  cu  ordinea 
asta  mai  presus  de  fire.  Acesteia  i-a  luat  loc  demonul. 

S.D.  -  Tot  înger.  Să  înţelegem  oare  că,  potrivit  tex¬ 
tului  paulinic,  faptul  că  îi  vom  judeca  pe  îngeri,  înseam¬ 
nă  totodată  că  vom  fi  mai  presus  de  ei  ? 

Pr.D.S.  -  Niciodată  nu  se  spune  că  vom  ajunge  mai 
presus  de  îngeri.  Singură  Maica  Domnului  e  mai  presus 
de  îngeri.  Se  spune  că  noi  vom  fi  ca  îngerii.  Vom  fi 
oarte  spiritualizaţi,  fără  ca  trupul  nostru  să  înceteze  să 
existe,  dar  acesta  va  fi  aşa  de  străluminat  încât  sufletul 
nostru  va  putea  fi  văzut  direct,  cum  se  vede  îngerul. 
Spune  undeva  Sfântul  Grigorie  Palama:  „Aşa  cum  aici 
se  vede  sufletul  prin  trup,  tot  aşa  Acolo,  în  viata  viitoa¬ 
re,  se  va  vedea  trupul  prin  suflet”.  Ca  atare,  vom  fi  ridi¬ 
caţi  la  o  comuniune  mai  vie  cu  îngerii.  Aceasta  echi¬ 
valează  cu  o  apropiere  mai  mare  de  Hristos.  Cu  cât 
suntem  mai  aproape  unii  de  alţii,  cu  atât  suntem  mai 
aproape  de  Hristos.  Omul  izolat,  individualist  nu  poate 
fi  aproape  de  Hristos.  Eu,  cu  cât  mă  cunosc  mai  bine, 
cu  atât  îmi  dau  seama  cât  de  necesar  îmi  este  celălalt  şi 
cât  11  sunt  şi  eu  lui.  Nu  se  poate  trage  o  linie  de  demar¬ 
caţie  netă  între  mine  şi  tine.  Tot  aşa,  nu  se  poate  trage 

.  .  In  îie  de  demarcaţie  între  noi  şi  îngeri.  Cu  cât  eşti  mai 
n. Iu  .îl  duhovniceşte,  cu  atât  simţi  o  relaţie  mai  vie  cu  ei 
i  implicit  cu  Hristos.  Şi  iarăşi  paradoxul:  nu  trebuie  să 
iiil.im  o  clipă  că  centrul  este  Hristos.  Cu  toţii  tindem 
pu-  El,  şi  comuniunea  noastră  nu  poate  fi  decât  în  El. 

( ',i  toţi  să  fie  una  cu  Mine”  -  spune  Iisus.  Dacă  nu  sun- 
t.'in  una  în  noi,  nu  putem  fi  nici  în  El.  Hristos  a  venit 
,i  refacă  unitatea.  Unde  nu  e  unitate,  unde  e  egoism, 

•  i.  olo  e  păcat.  Păcatul  este  dezbinare,  despărţire  pro¬ 
dusa  de  mândrie,  de  lăcomie,  de  slavă  deşartă.  „Am 
ii.' voie  de  ceilalţi  ca  să  mă  laude  !”  Spune  Sfântul  Ioan 
in  prima  epistolă:  „Să  ne  iubim  unii  pe  alţii”;  spuneţi-mi 
(Ulii  poate  cineva  să  spună  că  îl  iubeşte  pe  Dumnezeu 
.  ,il,i  vreme  nu-şi  iubeşte  semenii,  ba,  mai  mult,  chiar  îi 
.  Ir.  preţuieşte  ? 

S.D.  -  îngerul  ne  poate  ajuta  să  distingem  postura  lui 
«  elălalt”,  a  alterităţii?  Ne  poate  face  să-l  iubim  pe 
i  elălalt  ? 

Pr.D.S.  -  în  celălalt  vedem  nu  numai  taina  prin  care 
iu  se  arată  Hristos  ca  fiind  Creator.  Hristos  este  în  acea 
lunare  prin  care  întăreşte  prezenţa  noastră  în  împă- 
i.itia  Lui.  Ne  ridică  cât  mai  sus  în  împărăţia  Lui,  dar 
.■•.le  şi  coborât  la  nivelul  fiecăruia,  ca  să-l  urce,  ca 
membru  cât  mai  devotat  şi  cât  mai  complet  dăruit  îm¬ 
părăţiei  lui  Dumnezeu.  Deci,  şi  El  cumva  urcă  în  supu¬ 
nere  faţă  de  Tatăl,  ca  om,  până  ajunge  să  ne  urce  pe 
loţi.  Şi  atunci  a  terminat  şi  El  acest  urcuă,  adică  lu¬ 
crarea  menită  a  ne  face  împreună  împăraţi,  cu  El.  Ei 
bine,  în  această  lucrare  cred  că  sunt  angajaţi  şi  îngerii. 

S.D.  -  In  timpul  Liturghiei  toţi  îngerii  doxologesc.  La 
rândul  ei,  Ortodoxia  înseamnă  a  slăvi  corect. 

Pr.D.S.  -  Dreapta  slăvire. 

S.D.  -  Atunci,  putem  spune  că  diminuarea  cultului 
îngerilor  ar  fi  putut  crea  o  slăbire  a  Ortodoxiei,  a  drep¬ 
tei  slăviri  ? 

Pr.D.S.  -  Nu,  în  nici  un  caz.  îi  slăvim  pe  îngeri  fără 
să-l  micşorăm  slava  lui  Hristos,  care  se  află  deasupra 
lor.  îngerii  ne  ajută,  şi  ei,  să  vedem  marea  slavă  a  Lui. 
Ne  ajută  să-L  slăvim  cu  atât  mai  mult  pe  Hristos.  în 
cele  spirituale,  toate  sunt  foarte  îmbinate.  Raţionalismul 
simplist,  mai  ales  cel  de  origine  apuseană,  face  împăr¬ 
ţiri:  sau  aşa,  sau  aşa. 

S.D.  -  împărţiri  exclusiviste. 

Pr.D.S.  -  Exact.  Adică  aici  nu-i  decât  lumea  aceasta, 
iar  Hristos  e  dincolo,  toate  sunt  altfel,  fără  să  se  con¬ 
funde.  în  realitate,  toate  stau  împreună  şi  acest  fapt  ne 
apare  cu  atât  mai  vădit  cu  cât  suntem  mai  implicaţi  în 
cele  spirituale.  îngerii  îl  slăvesc  pe  Hristos,  neţinându-ne 
pe  noi,  cumva,  numai  la  nivelul  slavei  lor,  în  aşa  fel 
încât  să  nu-L  vedem  pe  Hristos. 

S.D.  -  Fără  să-L  obtureze,  fără  să  ni-L  obtureze... 

Pr.D.S.  -  Ei,  cu  cât  îl  slăvesc  mai  mult,  cu  atât  ne 
ajută  să-L  vedem  mai  bine.  Iată  că  toate  sunt  împreună. 

S.D.  -  Am  convenit  că,  faţă  de  timpurile  Evului  Mediu, 
ale  teocraţiei  bizantine,  spre  exemplu,  astăzi,  cultul  în¬ 
gerilor  este  mult  redus.  Există  un  cult  destul  de  senti¬ 
mental  al  îngerului  păzitor,  personal,  şi  există  marele 
praznic  al  Sfinţilor  Arhangheli,  al  îngerului  eshatologic 
Gabriel  şi  al  păzitorului  neamului  lui  Israel,  al  porţilor 


16 


I  u  n  i'3  Oma  rt  ie,'92 


Raiului,  Mihail;  deci  singura  sărbătoare  mare  a  îngerilor. 
Ni i  credeţi  că,  în  timpurile  moderne,  slăbirea  cultului 
îngerilor  înseamnă  o  slăbire  a  credinţei,  a  perceperii 
.  icestei  împreună  lucrări  ? 

Pr.D.S.  -  Bineînţeles,  şi  merge  mână-n  mână  cu  indi¬ 
vidualismul  omului.  Omul  nu  se  mai  vede  decât  pe  sine, 
mi  mai  vede  decât  lumea  văzută,  nu-1  mai  zăreşte  nici 
pe  semenul  său. 

S.D.  -  Chiar  şi  credincioşilor  li  se  întâmplă  asta  ? 

Pr.D.S.  -  Da.  chiar  şi  lor.  Pentru  mulţi  Biserica  nu 
mai  este  ceea  ce  a  fost  şi  ceea  ce  spunea  Sfântul  Apostol 
Pavel  că  este,  în  cap.  12  la  I  Corinteni,  -  „Biserica  e 
Impui  Domnului”.  Mă  gândesc  eu  că  trupul  meu  fizic 
in. i  doare  în  întregul  lui  atunci  când  mă  doare  ceva  de 
l.i  picior  sau  de  la  mână.  Sau,  mă  bucur  de  pasul  meu 
nlergător,  prin  picior.  Nu  trăiesc  oare  prin  fiecare  organ 
l. iute  celelalte  organe?  Vă-ntreb  de  ce  nu  trăim  asta  şi 
iu  Biserică,  dacă  suntem  într-adevăr  Trupul  Domnului  ? 
I  )e  ce  nu  mă  bucur  de  bucuria  celuilalt  ?  De  ce  nu  am 
bucuria  să  mă  duc  să  cânt  împreună  cu  el  ?  Aici  este  un 
«■gocentrism  bolnav,  care  ne  împuţinează  grav  exis¬ 
tenta.  Şi  este  explicabil  atunci  că  nu  percepem  nici 
taina  -  celuilalt. 

S.D.  -  Schmemann  zicea  că,  iniţial,  în  vechime,  nu 
c  spunea  „să  ne  iubim  unii  pe  alţii",  ci  „să  ne  îmbră- 
lisăm  unii  pre  alţii,  ca  într-un  gând  să  mărturisim”. 
I  Jlterior,  se  pare  că  Biserica  ar  fi  adoptat  această  for¬ 
mulă  mai  echivocă  şi  mai  „realistă" ! 

Pr.D.S.  -  Eu  am  văzut  într-o  Biserică  din  Săcele  că, 
de  fapt,  oamenii  se  îmbrăţişau.  Dar  femeile  cu  femeile, 
şi  bărbaţii  cu  bărbaţii.  Aveau  grijă  de  asta. 

S-D.  -  Deci  încă  se  mai  practică  acest  obicei.  Fiindcă 
acum,  într-o  biserică,  să  zicem  Sfântul  Silvestru,  oare 
cum  s-ar  mai  putea  practica  aşa  ceva,  fără  să  fii  pândit 
de  ridicol  ?  Schmemann;  în  „Euharistia”,  atrage  atenţia 
că  deraierea,  atâta  câtă  este  în  Ortodoxie,  este  de  fapt 
foarte  mică  şi  ţine  de  un  secol  şi  jumătate;  lucrurile  încă 
se  mai  pot  repara.  Dar  la  mine  la  Biserică  vin  oameni 
din  toată  Capitala,  încât  nici  nu-i  cunoşti.  Parohia  efec¬ 
tivă  nu-mi  dau  seama  cât  de  mult  participă.  Nu-mi  dau 
seama  cum  ar  trebui  să  se  petreacă  această  îmbrăţişare 
duminica,  fără  să  fie  întrucâtva  ridicolă... 

Pr.D.S.  -  De-abia  într-un  asemenea  context  se  poate 
înţelege  de  ce  în  Ortodoxie  bisericile  nu  au  fost  mari. 
Bisericile,  la  noi,  au  fost  multe  şi  mici.  Erau  ale  unei 
comune  unde  se  întâlneau  toţi,  două  sau  trei  uliţe,  şi 
toţi  erau  o  familie. 

S.D.  -  Deci  multe  şi  mici. 

Pr.D.S.  -  Uite,  aici  pe  Negustori  e  o  biserică  unde 
mă  duc  eu,  şi  toată  lumea  mă  întreabă  „unde  e  doamna, 
de  ce  nu  vine  ?”  Iar  când  o  văd,  spun:  „bine  că  te-ai  fă¬ 
cut  sănătoasă,  bine  că  ai  venit !”  Adică  se  creează  o  altă 
familie,  peste  familia  alcătuită  din  bărbat  şi  femeie  şi 
pe  care  o  avem  de  mici  copii.  De  aceea  bisericile  tre¬ 
buie  să  fie  mici  şi  multe. 

S.D.  -  Câte  erau  în  Bucureşti  ? 

Pr.D.S.  -  Erau  vreo  350. 

S.D.  -  Atunci  arhiereii,  întâistătătorii  Bisericii  noas- 
1 1 .  .  ies  din  tradiţie  -  dumneavoastră  s-ar  putea  să  aveţi 
ili.i  părere  -  când  plănuiesc  acele  hale  enorme,  numite 

. . .  si  nefericit  „Biserici  ale  neamului”.  In  toate 

înşele  ţării  se  plănuiesc  un  fel  de  mastodonţi,  de  tipul 
<  usei  Poporului ! 

Pr.D.S.  -  Cred  că  nu  e  bine.  Adică  ar  putea  exista 
■  I  mult  una,  cum  a  fost  în  Bizanţ,  una  care  să  exprime 

■  i  universalitatea  Bisericii. 

SI).-  Sobor nicitatea  ei. 

Pr.D.S.  -  La  Sfânta  Sofia  se  duceau  toţi.  Dar,  pe 
hiiijâ  aceasta,  mai  erau  foarte  multe  alte  biserici.  De  ce 
ir  simţi  atât  de  singur  în  domurile  occidentale?  Acolo 
lin  ,ire  stă  la  locul  lui,  şezând  pe  scaun  disciplinat.  La 
îmi  nu  se  şade  pe  scaun,  că  scaunul  te  închide;  omul  e 
iu  picioare,  se  mişcă,  se  uită  Ia  celălalt,  se  roagă  îm- 
pimnă  cu  el.  La  ei  e  puţină  mişcare,  e  puţină  viaţă. 
Am  fost  odată  în  Anglia,  cu  Părintele  Branişte,  unde 
im  ţinut  nişte  conferinţe.  Am  fost  şi  la  ei  în  biserică;  de 

. 5  ori  pe  zi,  ne  chemau  cu  clopotul,  ne  aşezam 

Im  ,ne  pe  locul  nostru  şi  era  cineva  care  citea  la  pagina 
1 1 ilare,  psalmul  cutare.  Când  să  plecăm  în  ţară,  un 
l.ii  w ir  mă  întreabă  de  ce  e  atâta  tristeţe  în  bisericile  lor  ? 
Nu  m-am  gândit,  i-am  spus,  dar  sunteţi  prea  singuri, 
«Ieşi  ordonaţi”.  La  noi  oamenii  nu  se  simt  singuri.  La 
noi  nu  spune  unul:  „citim  acolo  !”  Spune  preotul,  şi 
toata  lumea  răspunde.  Preotul  e  dincolo  de  catapeteas¬ 
ma,  acolo  unde  se  arată  Sfânta  Treime,  dar  e  şi  lumina 

■  arc  iradiază  dincolo  de  uşi.  Preotul  iese  din  când  în 

când,  şi  toată  lumea  vrea  să-l  atingă,  iar  el  pune  mâna 
pe  toţi.  E  o  bucurie  a  tuturor  de  toţi. 

S.D.  -  Dacă  înţeleg  bine.  acum  pledaţi  pentru  paro¬ 
hie.  Am  putea  zice  că  diminuarea  vieţii  parohiale  a  fă¬ 
cut  posibilă  dărâmarea  de  biserici  ? 

Pr.D.S.  -  Da,  cred  că  da.  Orice  bine  poate  fi  întors 
înspre  rău.  însă  eu  văd  în  parohie,  pe  de  o  parte,  inti¬ 
mitatea  de  familie  a  credincioşilor,  iar.  pe  de  altă  parte, 
fiind  aproape  unele  de  altele,  se  exprimă  şi  universali¬ 
tatea  Bisericii.  Bisericile  noastre  s-au  dărâmat  mai  uşor 
decât  s-ar  fi  dărâmat  un  dom.  Iar  dacă  comunismul  ar 
i  progresat,  s-ar  fi  dărâmat  şi  bisericile  mari  din  ţară. 
De  fapt,  nu  mărimea  lor  le  tine,  ci  puterea  credinţei 
comunităţii. 

S.D.  -  A  comunităţii  parohiale... 

Pr.D.S.  -  Da,  şi  nu  cred  că  se  poate  dărâma  asa  de 
lesne  o  biserică  într-un  sat  cu  trei-patru  sute  de  familii. 
Acolo  este  o  solidaritate  extraordinară  între  oameni. 
Ceea  ce  s-a  întâmplat  prin  dărâmarea  bisericilor  a  fost 
un  semn  menit  să  ne  convingă  nu  de  faptul  că  bisericile 
mici,  dimensiunea  lor  modestă  ar  fi  neputincioase  să 
facă  faţă  acelei  urgii,  ci  de  calitatea  îndoielnică  a  cre¬ 
dinţei  noastre. 

S.D.  -  Cine-i  de  vină  ? 

Pr.D.S.  -  Toţi  suntem  de  vină.  Inclusiv  preoţii,  care 
trebuiau  să  fie  în  stare  de  jertfă.  Dar  şi  credincioşii. 

S.D.  -  Laicatul. 

Pr.D.S.  -  Laicatul.  da.  Trebuie  să  dezvoltăm  solidari¬ 
tatea,  comuniunea.  Cu  cât  preotul  e  mai  bun,  cu  atât 
sunt  mai  solidari  oamenii.  Izolarea  este  cel  mai  accentuat 

20 


1 


luni/30marile/92 


■  mu  .il  slăbirii  credinţei.  Individualismul  şi  dezbinarea 
in  .hi  dus  şi  la  totalitarism.  Nu-i  mai  interesează  pe  unii 

I.  i  i  il.ilti.  că  unii  suferă.  E  câte  unul  mai  îndrăzneţ  sau 
•ii  .i  inşi  cărora  nu  le  pasă  de  ceilalţi,  şi  care  se  ridică 

i.  toţi.  Solidaritatea,  comuniunea  fac  imposibil  atât 
lividualismul,  cât  şi  totalitarismul.  De  aceea  spun  că 
..uni  nostru  este  modelul  adevăratului  sistem  politic,  şi 
mi  leoriile  actuale  care  împart  totul  în  „democraţie" 
•..ui  Iul  aii  ţarism”.  în  satul  nostru  românesc  tradiţio- 
n. il  iui  găseşti  nici  totalitarism,  nici  individualism.  Fieca- 
i  i  .Ic  preţuit,  şi  insul  nu  se  anulează. 

'  1 1 ).  -  Satul  este  cumva  alcătuit  după  modelul  eccle- 
alt'l  ? 

I  ’i  I  ).S.  -  Da,  da,  e  o  comuniune  unde  insul  nu  este 
•  ii.  i  •  hspreţuit,  nici  nu  este  de  capul  lui.  Un  ţăran  dintr-un 
'.ni  uni  spunea  cum  se  ruga:  „Doamne,  ţine  pe  maica  şi 

I I.  laica,  Doamne,  ţine  vitele.  Doamne,  ajută-mi  să  nu 
m  i  lac  de  râs  în  sat”.  Comuniunea  este  o  înălţime  pe 

ii c  nu  o  poate  atinge  planul  politic.  Aici  este  planul 
1  i  -licesc  şi  el  dezvoltă  comuniunea  între  oameni, 
ii <•  csle  iubire  totală  şi  jertfelnicie:  să  încetez  de  a  fi  eu 
hi  . umi,  sau  să-i  dispreţuiesc  pe  alţii.  Cu  cât  fac  mai 

■  nuli  pentru  altul,  cu  atât  sunt  mai  preţuit.  Satul  întreg 

■  idea  văzându-1  pe  câte  unul  îmbrăcat  prost,  plecând 
mc  ştie  unde.  când  toată  lumea  mergea  la  biserică.  Şi 

•.puneau:  „uite  un  prost”.  Chiar  dacă  aveau  ceva  între 
i  i  este  săptămână,  oamenii  ieşeau  din  biserică  împă- 
iii  lerindu-se  să  se  certe.  în  sat  nu  existau  certuri  du- 

■  il iile  pentru  că  oamenii  ştiau  că  trebuie  să  se  roage 
împreună.  La  oraş  s-a  pierdut  acest  lucru  deoarece 

lumea  nu  mai  merge  la  Biserică,  fiecare  este  de  capul 
lui,  e  democraţie!  Atâţia  pentru,  atâţia  contra,  asta 
este.  In  genere  asta  este  istoria.  Mândria  unora  îm¬ 
potriva  mândriei  altora,  războaie,  Hitler,  Stalin,  Musso- 
lini...  Ce  ne-a  dat  istoria?  Ceea  ce  este  nobil  în  viaţa 
oamenilor  este  ceea  ce  ne  dă  Biserica,  comuniunea  pe 
care  o  induce.  Aici  se  află  pericolul,  adus  de  protestanţi 
şi  de  secte:  nu  mai  ştiu  de  Biserică.  Sectarul  critică  pe 
toţi;  el  este  mântuit,  ceilalţi  sunt  pierduţi.  Sau  protes¬ 
tanţii,  care  cugetă  fiecare  pe  Dumnezeu  altfel.  Sau  ca¬ 
tolicii,  care  pun  toată  unitatea  în  porunca  venită  de  la 
Papa;  ceva  exterior,  nu  era  comuniune  cum  a  fost  la  noi. 

S.D.  -  Eu  mă  gândeam  să  întoarcem  în  bine  ticăloşia 
lui  Ceauşescu.  Adică  de  data  asta  cu  bunăştiinţă  să 
construim  cât  mai  multe  biserici  mici  în  incinta  blocu¬ 
rilor,  în  aşa  fel  încât  parohia  să  fie  alcătuită  din  „comu¬ 
niunea  scărilor  1,  2,  3  etc.;  deci  în  incinta  blocurilor, 
acolo  unde  Ceauşescu  le  târâse  ca  să  nu  se  mai  vadă. 
Biserici  mai  mici,  care  s-ar  putea  lesne  construi  fiindcă 
s-ar  strânge  banii  de  la  câteva  blocuri... 

Pr.D.S.  -  Cred  că  Biserica  trebuie  să  fie  deosebită 
de  blocuri.  Când  treci  prin  faţa  ei,  să  te  închini.  E  ceva 
de  deasupra,  altfel  decât  lumea  aceasta.  Cred  că  nu 
poate  fi  băgată  în  curtea  interioară  a  unui  bloc.  Bise¬ 
rica  nu  trebuie  să  fie  numaidecât  mai  înaltă  decât  blo¬ 
cul,  dar  trebuie  să  fie  radical  deosebită.  Să  aibă  în  jurul 
ei  o  atmosferă,  o  grădiniţă  poate.  Suntem  într-o  criză 
din  care  nu  ştim  să  ieşim.  Eu  nu  cred  că  blocurile  cul¬ 
tivă  comuniunea.  Oamenii  sunt  mai  certaţi  în  bloc  faţă 
de  cum  erau  când  avea  fiecare  curtea  lui  şi  se  întâlneau 

la  fântână,  la  mijloc.  Nu  poate  merge  prea  departe  în¬ 
ghesuiala  unuia  în  celălalt;  oamenii  se  plictisesc  unii  de 
alţii,  îşi  fac  necazuri.  Trebuie  spaţiu.  Persoană  şi  comu¬ 
niune.  Nu  numai  comuniune,  ci  şi  persoană.  Trebuie  în 
mod  liber  să  ne  dorim  unul  pe  altul.  în  bloc  oamenii  nu 
se  au  bine. 

S.D.  -  Urmărindu-vă  pledoaria  mă  gândeam  că  dacă 
ar  fi  să  găsesc  o  caracteristică  a  teologiei  dumneavoas¬ 
tră,  aceasta  ar  ţine  de  un  existenţialism  extrem  de 
specific  Ortodoxiei.  Este  o  teologie  a  existenţei  prin 
Hristos,  în  care  se  apasă  pe  latura  existenţială  a  cre¬ 
dinţei.  pe  experierea  ei.  Structurile  gânditoare  sunt  în 
chip  preponderent  axate  pe  ordonarea  acestei  experieri 
a  credinţei,  a  trăirii  în  Hristos.  De  fapt,  criteriul  exis¬ 
tenţial  este  una  din  trăsăturile  Ortodoxiei.  în  sensul 
acesta  citeam  undeva  că  poţi  să  te  rogi  îngerului  tău 
păzitor  să  interceseze  pe  lângă  îngerul  păzitor  al  fratelui 
tău,  când  nu  te  înţelegi  cu  el  şi  eşti  la  capătul  puterilor. . . 

Pr.D.S.  -  Nu  trebuie  să  socotim  pe  îngeri  ca  sepa- 
rându-se,  în  interesul  lor,  prea  mult,  unul  numai  pentru 
mine  şi  unul  numai  pentru  el.  E  şi  la  ei  o  comuniune, 
cum  şi  viaţa  este  o  comuniune,  fără  să  fie  anulată  per¬ 
soana.  Şi  noi  ne  rugăm  acestor  îngeri.  Sigur,  poate 
avem  şi  un  înger  deosebit,  personal,  dar  să  nu-1  soco¬ 
tim  separat  de  ceilalţi. 

S.D.  -  Aşa,  ca  un  fel  de  proprietate  privată. 

Pr.D.S.  -  Exact.  în  ce  priveşte  existenţialismul,  aces¬ 
ta  are  o  formă  care  la  noi  e  cam  prost  văzută;  eu  n-am 
nimic  de-a  face  cu  un  astfel  de  existenţialism.  Obser¬ 
vaţia  dumneavoastră  vizează  mai  mult  o  deprindere  a 

teologiei.  Eu  nu  socotesc  că  totul  este  sesizabil  printr-o 
raţiune  care  desparte  şi  împarte.  Eu  merg  cu  raţiunea 
în  a  spune,  spre  exemplu,  ce  este  caracteristic  acestui 
om.  Dacă  omul  acesta  e  mai  harnic,  dacă  e  leneş,  mai 
săritor,  mai  blând,  mai  violent;  dar  până  la  un  punct. 
Stai,  dom'le,  că  nu  e  numai  atât  omul  acesta.  Omul 
acesta  este  şi  într-o  legătură  cu  ceilalţi,  şi  are  ceva  de  la 
ceilalţi.  Or,  legătura  aceea  n-o  pot  cuprinde  şi  implicit 
n-o  mai  pot  defini.  Toate  lucrurile  sunt  deosebite,  dar 
sunt  şi  împreunate.  Pot  spune  prin  raţiune  ceea  ce  este 
deosebit  în  lucruri,  dar  nu  pot  spune  şi  ceea  ce  le  leagă. 
Peste  tot  este  taină.  Nu  poţi  reduce  totul  la  raţionalism 
şi  nici  nu  poţi  dispreţui  raţiunea,  şi  vezi  că  raţiunea 
toată  sfârşeşte  în  taină,  se  completează  cu  taina.  Şi 
taina  aceea  se  trăieşte,  n-o  mai  sesizezi  cu  raţiunea.  Eu 
ştiu  că  este  o  legătură  între  mine  şi  soţia  mea,  între  mine 
şi  copiii  mei;  dar  mă  ştiu  şi  ca  deosebit,  aici  e  raţiunea. 
Dar  nu  pot  înţelege  ce-i  taina  legăturii  între  mine  şi 
ceilalţi.  Toate  sunt  taine  şi  astea  le  trăiesc,  nu  le  pot  ex¬ 
plica.  Progresez  câte  puţin,  dar  niciodată  nu  sper  să  le 
epuizez.  Cu  atât  mai  mult,  nu  pot  despărţi  lumea 
aceasta  de  un  plan  superior  mie.  Trăiesc  această  legă¬ 
tură  a  lumii  cu  un  plan  superior  şi  încerc  să  spun  câte 
ceva,  dar  prea  puţin  în  raport  cu  conţinutul  lui... 

S.D.  -  Spuneţi-mi,  de  ce  Biserica  a  figurat  în  icoane 
pe  Ioan  Botezătorul  în  chip  de  înger  ? 

Pr.D.S.  -  Cred  că  a  fost  figurat  în  chip  de  înger  pen¬ 
tru  că  a  avut  o  viaţa  apropiată  de  Iisus  Hristos,  şi  de  o 
imensă  curăţie.  A  fost  curat  ca  un  înger.  Aproape  nu 
mai  ştia  de  trupul  lui.  A  simţit  ca  nimeni  altul  pe  Iisus. 

A  săltat  pruncul  în  pântecele  maicii  când  a  venit  Maria 
la  Elisabeta.  care  era  într-a  şasea  lună.  A  fost  o  comu¬ 
nicare  deosebită.  Poate  că  aşa  a  depăşit  pe  ceilalţi 
prooroci,  pe  ceilalţi  oameni,  prin  această  apropiere. 
Ceilalţi  prooroci  auzeau  cuvântul  de  la  Dumnezeu- 
Cuvântul;  el  îl  simţea.  îl  simţea  întrupându-se,  venit  aici 
între  noi.  Si  în  loc  să  spună  că  el  a  fost  ridicat  să-l  vadă 
întrupat,  bunul  Dumnezeu  a  coborât  şi  S-a  întrupat,  şi  S-a 
arătat  întâi  lui.  în  mod  special  lui.  $i  el  L-a  simţit.  Poate 
şi  pentru  marea  lui  curăţenie,  şi  pentru  faptul  că  a  fost 
conceput  la  bătrâneţe,  fără  patimă,  din  voia  lui 
Dumnezeu.  A  fost  ales  de  Dumnezeu.  A  fost  alesul  Lui. 

S.D.  -  V-am  întrebat  asta,  încercând  să-mi  explic  în 
ce  măsură  statutul  Sfântului  Ioan  Botezătorul,  deopo¬ 
trivă  om  şi  deopotrivă  înger,  este  un  model  al  acestei 
împreună  gândiri,  care  discerne,  dar  în  aceeaşi  mă¬ 
sură  vede  lucrurile  legate  tainic.  Poate  fi  un  model  al 
acestei  viziuni  echilibrate  şi  realiste  ?  Fiindcă  nu  poţi  să 
distingi  îngerul  de  om,  în  acelaşi  timp  ei  existând  într-o 
distincţie. 

Pr.D.S.  -  Trebuie  distinşi,  dar  să  nu-i  separi.  Aceasta 
se  întâmplă  cu  omul  foarte  înălţat  în  credinţă  şi  care 
este  aproape  de  Dumnezeu,  de  Hristos,  fără  să  se  con¬ 
funde  cu  Hristos.  Aşa  sunt  sfinţii.  Sfinţii  nu  pot  spune: 
până  aici  sunt  eu,  de  aici  este  Hristos.  Această 
unire,  această  îmbinare,  nu  o  mai  poate  explica  raţiu¬ 
nea.  Raţiunea  este  cea  care  separă. 

S.D.  -  Deci  raţiunea  distinge. 

Pr.D.S.  -  Nu  numai  distinge,  dar  şi  separă. 

S.D.  -  Ţinând  seama  de  binomul  raţiune-taină. 
reiese  că  legătura,  unirea,  acest  „împreună"  al  tuturor 
lucrurilor,  aparţin  domeniului  tainei,  sferei  ei  indicibile, 
în  acest  caz,  taina  Sfintei  Treimi... 

Pr.D.S.  -  Să  fim  uniţi  cu  Fiul  şi  cu  Tatăl  în  mod  deo¬ 
sebit.  Aceasta  este  funcţia  Duhului  Sfânt,  funcţie  de 
legătură.  Funcţie  în  care  se  realizează  de  fapt  taina 
comuniunii.  în  Sfânta  Treime,  Duhul  Sfânt  este  cel  care 
se  proiectează  peste  Fiul,  şi  vede  toată  frumuseţea  Lui, 
care  n-ar  fi  deplină  dacă  n-ar  comunica-o  Duhului.  Şi 
Fiul  iarăşi,  luminat  de  Duhul  este  luminat  şi  în  privinţa 
Tatălui,  şi  îl  vede  pe  Acesta  luminat  şi  cu  bucurie  de¬ 
plină.  Eu  compar  aşa:  dacă  mai  este  cineva  care  stă 
lângă  mine  şi  îmi  zice:  uite  ce  frumos  este  băiatul  tău, 
bucuria  mea  e  mai  mare  de  copilul  meu.  Şi  dacă  îi 
spune  copilului:  uite  ce  bun  este  tatăl  tău  parcă  bucuria 
lui  e  mai  mare.  Pe  când  dacă  suntem  numai  noi  doi,  eu 
şi  fiul,  parcă  ar  fi  ceva  mărginit.  în  primul  caz  intră 
Duhul  sub  formă  personală.  Şi  Duhul  rămâne  Duh  al 
Fiului.  Asta  ne  deosebeşte  de  catolici,  care  nu  fac  dis¬ 
tincţie.  Noi  spunem  că  purcede  de  la  Tatăl  şi  umple  de 
lumină  pe  Fiul. 

S.D,  -  Şi  în  lumina  aceasta  vede  Tatăl  pe  Fiul  în 
Duhul  Sfânt. 

Pr.D.S.  -  Da,  îl  vede  în  deplinătatea  luminii  Lui.  Dar 
şi  Fiul  II  vede  pe  Tatăl  în  toată  iubirea  Lui.  El,  în  Fiul  e 
Duh  de  Fiu,  nu  e  cel  ce-L  purcede,  e  Duh  al  celui  ce-L 
primeşte.  Şi  noi  îl  primim  ca  Duh  de  Fiu,  pentru  că  ne-a 
făcut  şi  pe  noi  fii,  avem  şi  noi  Duh  de  fii.  Duhul  Fiului 
este  şi  peste  El  ca  om,  şi  se  împarte  şi  nouă.  E  o  taină 

uriaşă.  Iubirea  deplină  e  în  trei,  iubirea  deplină  nu  e  în 
doi.  Doi  deja  se  cam  închid  în  ei. 

S.D.  -  Aţi  citit  cartea  lui  Martin  Buber  „Eu  şi  tu”  ? 

Pr.D.S.  -  Da.  Când  am  avut  primul  contact  cu  exis¬ 
tenţialismul,  înţeles  ca  relaţie  între  persoane,  mi-am  dat 
seama  că  nu-i  suficient.  Martin  Buber  este  evreu.  El  nu 
ştie  decât  eu  şi  tu,  eu  şi  Dumnezeu,  personal.  Dar  noi 
avem  Treimea.  Eu  şi  tu  nu  suntem  deplini  dacă  nu  mai 
ştim  de  un  „el".  Preocuparea  noastră  principală  este 
„el”.  Noi  amândoi  vorbim  de  „el”,  şi  „el”  ne  uneşte 
foarte  mult.  Dacă  n-ar  fi  şi  un  „el”,  parcă  am  fi  săraci, 
parcă  n-am  fi  deplini.  Eu,  tu  şi  el.  Sigur  că  şi  la  noi,  „el” 
poate  lua  locul  Iui  „tu”,  pentru  că  „tu”  e  mărginit.  Pe 
când  la  Dumnezeu  „el”  nu  poate  avea  rolul  lui  „tu". 

S.D.  -  Este  un  dat  ce  deosebeşte  în  prezent  cele 
două  Biserici,  Catolică  şi  Ortodoxă.  Teologia  răsăriteană 
consideră  că  esenţialismul  catolic,  mai  precis  imposibi¬ 
litatea  de  a  sesiza  misterul  persoanei,  a  creat  un  fel  de 
dezamăgire  şi  de  disperare  copleşitoare;  şi  ei  mărturisesc, 
ca  şi  noi,  că  esenţa  nu  poate  fi  cunoscută.  Dacă  esenţa 
nu  poate  fi  cunoscută,  şi  nepercepând  prestigiul  per¬ 
soanei,  modul  cum  se  comunică  Dumnezeu  ca  per¬ 
soană,  atunci  Creaţia  şi  Creatorul  sunt  separate  printr-o 
prăpastie.  în  viziunea  Ortodoxiei,  dimpotrivă,  lumea 
este  o  'canava  a  energiilor  increate.  Aş  vrea  să  vă  întreb 
dacă  aceste  energii  increate  se  manifestă  prin  îngeri  ? 

Pr.D.S.  -  Aş  vrea  să  insist  puţin  asupra  marii  deosebiri 
care  este  între  noi  şi  catolici  în  privinţa  energiilor  necrea¬ 
te.  Citeam  în  anul  întâi  la  Teologie  în  Cernăuţi  o  istorie  a 
unuia  Popovici,  care  descria  ambianţa  Bizanţului,  şi 

spunea  de  Sfântul  Palama  că  a  susţinut  ideea  bizară  că 
nişte  călugări,  rugându-se  neâncetat,  văd  lumina  lui 
Hristos  în  inimă.  Mai  întâi  a  fost  condamnat,  dar  ulterior 
a  fost  privit  ca  un  sfânt.  M-am  mirat  şi  m-am  apucat  de 
Palama.  Şi  am  înţeles.  Pe  aceşti  călugări  îi  condamna 
Varlaam  Calabrezul,  venit  din  Occident:  ce-i  asta,  zicea 
el,  cum  se  despart  în  Dumnezeu  energiile.  Dumnezeu  e 
simplu.  Or,  cu  Fiinţa  Iui  Dumnezeu  nu  te  poţi  uni  fiindcă 
ai  deveni  de  o  fiinţă  cu  El.  Şi  atunci  rămânem  separaţi, 
în  Occident  s-a  produs  acest  separaţionism  între 
Dumnezeu  şi  lume.  Dumnezeu  e  acolo,  sus.  Hristos,  în- 
trupându-se,  a  venit  aproape  de  noi,  iar  apoi,  înălţân- 
du-se,  a  lăsat  un  locţiitor;  Sfintele  Taine  nu  sunt  pentru 
ei  decât  nişte  energii  create,  gratie  creată,  supranatură 
care  este  tot  o  ordine  creată,  la  mijloc,  între  Creaţie  şi 
Dumnezeu.  Deci  separatismul  apusean,  teologic  vor¬ 
bind,  a  adus  toate  nenorocirile... 

S.D.  -  Raţionalismul  apusean. 

Pr.D.S.  -  Filosofiile  protestante  ajung  să  susţină  că 
nici  nu  mai  există  taine  şi  propovăduiesc  un  Hristos  al 
discursurilor.  Şi  atunci  filosofii  au  spus  că,  dacă  este 
acolo  sus,  nici  n-ar  avea  de-a  face  cu  noi...  Pe  când  în 
Ortodoxie  este  altceva.  Prin  energii  Dumnezeu  este  cu 
noi,  fără  să  se  confunde.  Eu,  când  dau  mâna  cu  cineva, 
energia  mea  trece  în  el  şi  e  o  unire  a  mea  cu  el,  dar 
fără  să  mă  confund.  De  aceea  Ortodoxia  este  plină  de 
prezenţa  lui  Hristos,  a  lui  Dumnezeu  în  toate,  în  noi. 
desigur  cu  condiţia  să  credem,  fără  să  ne  confundăm. 
Nici  panteism,  nici  separatism.  La  ei  a  fost  separatism, 
care  uneori  a  trecut,  la  filosofi,  în  panteism.  Oricât  v-ar 

părea  de  exagerat,  să  ştiţi  că  toate  nenorocirile  au  ve¬ 
nit  din  Occident.  Sunt  reflexul  mentalităţii  apusene 
pentru  că  acolo  creştinismul  a  poposit  într-o  lume  bar¬ 
bară.  care  nu  putea  înţelege  subtilităţile  Răsăritului 
bizantin.  Spunea  un  teolog  protestant:  „La  noi  creşti¬ 
nismul  a  venit  într-o  lume  barbară,  sosit  dintr-o  lume 
rafinată,  trecută  prin  filosofia  greacă,  ebraică,  egiptea¬ 
nă.  mesopotamiană' .  Şi-au  dat  seama  că  fiinţa  nu 
ajunge,  că  mai  înaltă  e  taina  persoanei.  Ei  au  învăţat 
mai  mult  să  nu  înşele  şi  să  nu  omoare,  mai  mult  latura 
etică,  comportamentală,  pentru  că  erau  barbari. 

S.D.  -  Vă  rog  nu  uitaţi  întrebarea  mea:  rostul  îngeri¬ 
lor  în  raport  cu  energiile  necreate,  nezidite. 

Pr.D.S.  -  Aceste  energii  necreate  care  iradiază  din 
Dumnezeu  nu  sunt  mărginite,  vin  la  toţi,  dar  vin  în  spe¬ 
cial  în  Sfintele  Taine.  Sunt  prezente  în  Sfintele  Taine 
cu  intensitate  deosebită,  aducând  însăşi  Persoana  lui 
Hristos:  prin  Biserică,  prin  preot  în  special,  prin  toate 
binecuvântările  lui,  trec  în  grade  diferite  asupra  tuturor, 
sunt  deci  şi  ale  îngerilor,  sunt  şi  în  natură.  Căci  natura, 
făcută  din  nimic,  n-ar  putea  să  stea  în  ea  însăşi  fără 
energiile  necreate  care  o  fundamentează. 

S.D.  -  Eu  vă  atrag  în  permanentă  înspre  problema 
îngerilor.  Nu  pot  să  nu  vă  mărturisesc  uriaşa  diferenţă 
între  cum  e  pusă  problema,  taina  acestor  entităti  du¬ 
hovniceşti  în  plenitudinea  Evului  Mediu,  şi  cât  de  sur¬ 
pată  mi  se  pare  astăzi.  Deci,  insist,  putem  vorbi  despre 
îngeri  fără  să-i  fi  simţit  ? 

Pr.D.S.  -  Putem  vorbi.  Eu  sunt  convins  că  este  Hristos 
lângă  mine  şi  mă  iubeşte  şi  simt  asta  în  toate  lucrările 

mele  şi  în  tot  felul  de  ajutoare  pe  care  le  am.  Aici  sunt 
prezenţi  şi  îngerii,  dar  fără  să-i  fi  simţit  efectiv. 

S.D.  -  Sugestiile  îngerului  păzitor  sunt  distincte  de 
glasul  conştiinţei  ?  Glasul  conştiinţei  este  un  dat  al  uma¬ 
nităţii  noastre,  sau  este  un  organ  al  lui  ? 

Pr.D.S.  -  Este  distinct.  Dar  eu  nu  pot  să  separ  ceea 
ce  îmi  vine  prin  minte  de  ceea  ce  îmi  vine  de  la  Hristos. 
Eu  toate  le  unesc  în  Hristos.  Hristos  nu  lucrează  fără 
fiinţă,  şi  nici  ideile  nu  există  fără  Hristos.  Hristos,  în  ambi¬ 
anţa  asta  generală,  este  înconjurat  de  milioane  de  făp¬ 
turi.  Creaţia  lui  Dumnezeu  n-a  putut  fi  săracă.  Eu  n-am 
meditat  mult  la  aceste  lucruri,  pentru  că  am  vrut  să  dez¬ 
volt  cât  mai  mult  învăţătura  despre  Hristos,  care  se  pier¬ 
duse;  nu  se  mai  ştia  de  El.  Acum  ar  urma  să  se  vor¬ 
bească  foarte  mult  despre  Biserică,  şi  în  legătură  cu 
aceasta  şi  despre  Maica  Domnului,  despre  îngeri. 

S.D.  -  Părinte,  nu  credeţi  că  este  diminuat  cultul  în¬ 
gerilor  -  unul  din  pilonii  universalităţii,  ai  sobornicităţii  ? 
Nu  credeţi  că  în  cadrul  Bisericii  Ortodoxe,  aşa  cum  s-a 
interiorizat  etnic  Revelaţia  după  1453,  încetul  cu  înce¬ 
tul  s-a  accentuat  localul,  strămoşescul,  şi  versantul  celă¬ 
lalt,  mondial,  universal  s-a  estompat,  prilej  cu  care  şi 
cultul  îngerilor  şi-a  pierdut  din  relief  ? 

Pr.D.S.  -  Ştiţi,  universalul  nu  este  numaidecât  şi  spa¬ 
ţialul.  Suntem  mai  puţini  decât  catolicii,  decât  protes¬ 
tanţii  dar  asta  nu  înseamnă  că  suntem  mai  puţin  univer¬ 
sali  în  gândirea  noastră,  şi  că  nu  am  vrea  să  se  impună 
Ortodoxia  peste  tot,  să  covârşească  sensul  ei.  Ce  folos 
că  te  impui  într-un  mod  universal,  aşa  cum  se  impun 
catolicii,  dacă  te  impui  în  chip  exterior  ?  Ce  folos  că 

Papa  este  primit  peste  tot  foarte  bine,  dar  nu  are  în 
Italia  decât  câţiva  credincioşi,  în  Franţa  n-are  decât 
câte  doi  credincioşi  într-un  sat,  şi  câte  un  preot  la  20 
de  sate,  că  mănăstirile  lor  s-au  golit,  că  Institutul  Catolic 
din  Paris  nu  mai  are  nici  un  student,  deci  ce  folos  că-i 
universală?  Are  bănci  universale,  are  ambasade  uni¬ 
versale...  Universalitatea  autentică  e  între  noi  înşine  şi 
sperăm  să  putem  depinde  şi  de  noi.  Cine  ştie,  depinde 
şi  de  iconomia  lui  Dumnezeu  să  se  întindă  acest  univer¬ 
sal  şi  în  plan  spaţial,  să  păstrăm  virtualmente  univer¬ 
salul  mai  mult  decât  alţii.  Noi  înţelegem  pe  toţi  oa¬ 
menii,  îi  iubim  pe  toţi,  nu-i  declarăm  păcătoşi  şi  ticăloşi 
pe  ceilalţi,  noi  vedem  în  fiecare  ceva  care  este  al  lui 
Dumnezeu. 

S.D.  -  Părinte... 

Pr.D.S.  -  Cred  că  nu  numai  voinţa  de  a  ne  ridica 
naţional  ne-a  făcut  să  fim  mai  puţin  universali  în  sens 
spaţial,  ci  toate  asprimile  prin  care  a  trecut  Ortodoxia. 
Dar  cred  că  după  toate  acestea  va  veni  o  regenerare  a 
acestui  spirit  universal.  Ortodoxia  începe  să  fie  înţe¬ 
leasă  în  Occident.  Teologii  ruşi  ai  diasporei  au  făcut 
enorm  în  sensul  acesta,  şi,  iată,  sunt  foarte  mulţi  teologi 
catolici  şi  protestanţi  care  se  uită  cu  mult  interes  la 
Ortodoxie  şi  văd  în  ea  singurul  universal  real  neactuali¬ 
zat.  Atunci  includem  aici  şi  problema  îngerilor.  Biserica 
nu  este  numai  luptătoare  văzută,  ci  şi  nevăzută,  fără  de 
care  Biserica  nu  e  întreagă.  Biserica  noastră  e  Biserica 
Crucii.  Le-am  spus  băieţilor  ălora  care  au  venit  la  mine: 
„drumul  vostru  este  drumul  întregii  Ortodoxii.  Noi  am 
suferit,  am  adus  atâtea  jertfe...  în  primul  război  i-am 


31 


lunZ30martie,'92 


j 


oprit  pe  nemţi  să  meargă  în  Rusia,  în  al  doilea  război 
i-am  dezarmat  la  Iaşi.  Jertfe  şi  iar  jertfe  !  Am  apărat 
Europa  de  invazia  mahomedană.  Am  fost  loviţi  şi  din 
Occident  şi  din  Răsărit.  $i  totuşi  am  rămas  aici.  Au  tre¬ 
cut  barbarii  peste  noi.  n-au  putut  să  trăiască,  au  plecat. 
Noi  nu.  N-am  vrut  să  cucerim  alte  popoare.  Toţi  ne-au 
lovit.  Toţi  ne-au  furat,  ba  Basarabia,  ba  Ardealul.  Să  spe¬ 
răm  că  vor  veni  timpuri  de  linişte  şi  pentru  Ortodoxie, 
în  care  să-şi  dezvolte  o  teologie  prin  care  să-şi  afirme 
universalitatea.  Crucea  lui  Hristos  a  fost  trăită  de  Or¬ 
todoxie,  credinţa  integrală  a  lui  Hristos  cel  integral.  Ei, 
occidentalii  l-au  redus  pe  Hristos.  O  sectă,  aici,  nu-I  mai 
spune  Hristos,  nici  lisus,  ci  îi  spun  Iehova,  de  parcă  nici 
n-ar  fi.  Noi  L-am  păstrat  integral,  şi  cred  că  acest  inte- 
gralism  al  nostru  se  va  impune  până  la  urmă". 

S.D.  -  Suntem  porecliţi  fundamentalişti. 

Pr.D.S.  -  Părinţii  erau  foarte  blânzi  şi  foarte  buni  sub 
raport  moral,  deşi  aveau  o  viaţă  care  atingea  înălţimi 
nemaipomenite.  Dar  când  a  fost  vorba  de  integralismul 
credinţei  în  Hristos,  respectiv  acest  „fundamentalism” 
care  ni  se  reproşează,  nu  s-au  lăsat.  Au  luptat.  Sfântul 
Atanasie  a  fost  mereu  exilat,  Sfântul  Chirii  la  fel,  Sfântului 
Maxim  Mărturisitorul  i  s-a  tăiat  limba... 

S.D.  -  Sfântul  Simeon  Noul  Teolog... 

Pr.D.S.  -  Aici  nu  putem  să  fim  toleranţi.  Aici  e  lărgi¬ 
mea,  deschiderea,  dar  şi  lărgimea  e  adâncime.  Adânci¬ 
mea  Dunării,  nu  o  baltă...,  o  baltă  în  care  colcăie  toate 
ideile.  Nu  asta  este  lărgimea  sau  deschiderea  ade- 
vărată.  Aici  începe  totul,  dar  totul  cel  adevărat;  numai 

Adevărul  cuprinde  totul.  Nu  poţi  spune  că  în  orice  idee 
se  află  Adevărul. 

S.D.  -  Această  mentalitate  eficace  de  origine  apu¬ 
seană  se  prevalează  de  exigenţele  momentului.  Tot 
modul  nostru  de  a  teologhisi  a  fost  catalogat  astfel: 
„ţara  arde  şi  voi  ortodocşii,  discutaţi  despre  sexul  înge¬ 
rilor!".  Or,  nu  tocmai  „administrarea"  dumnezeieştii 
revelaţii  în  Hristos  reprezintă  menirea  omului  ?  Final¬ 
mente,  mă  gândesc  că  o  să  vină  Apocalipsa  peste  noi, 
şi  tot  de  asta  o  să  fim  preocupaţi.  Această  exigentă  a 
Ortodoxiei  este  catalogată  ca  intransigentă  fundamen- 
talistă  şi  posacă  cultural... ! 

Pr.D.S.  -  Aici  nu  putem  fi  concesivi.  îndată  ce  eşti 
concesiv  în  învăţătura  despre  Hristos  şi  Sfânta  Treime, 
ai  diluat  totul.  Aici  nu-i  vorba  despre  îngăduinţa  super¬ 
ficială  -  de  ce  să  nu  fiu  îngăduitor  cu  drogurile,  cu  ho¬ 
mosexualitatea  ?  Asta-i  lărgime  ?  Asta-i  îngustimea 
spiritului ! 

S.D.  -  Dacă  suntem  atât  de  neânduplecaţi  cu  ceilalţi, 
n-ar  trebui  oare  să  fim  la  fel  şi  fată  de  noi  înşine  ?  Or, 
dumneavoastră  ştiţi  foarte  bine  că  bisericile  noastre 
sunt  invadate  de  diverse  „agiornamente”,  de  tabloul  re¬ 
ligios,  de  factură  neoclasică,  fenomen  care  n-a  fost  în¬ 
ceput  nici  pe  departe  sub  comunişti,  ci  încă  din  secolul 
al  19-lea,  pe  timpul  liberei  cugetări. 

Pr.D.S.  -  Pentru  că  am  fost  foarte  influenţaţi  de 
Occident.  Din  secolul  trecut,  nu  ştiu  de  ce,  dar  ne-a  în¬ 
cântat  teribil  Occidentul ! 

S.D.  -  Cum  s-a  putut  el  impune  în  fata  unei  teologii 
mistice  atât  de  prestigioase  ? 

Pr.D.S.  -  Prestigiul  lor  ni  s-a  impus  prin  faptul  cultu¬ 
rii,  pentru  că  ei  au  realizat  cultura.  Dar,  la  drept  vor¬ 
bind,  ce  cultură  au  ei  ?  E  o  îngustime  nemaipomenită ! 
La  un  nivel  strict  productiv  desigur  că  sunt  teribili.  S-au 
impus  prin  tehnică,  telefon,  maşini,  cutare  sau  cutare 
lucru  etc.  Acum  se  întrevede  unde  duce  tehnica  asta. 
La  nimicirea  umanităţii  duce  !  Noi  trebuie  să  ne  întărim 
convingerea  că  totuşi  am  păstrat  prin  satele  noastre 
cetăţile  credinţei.  Am  păstrat  adevărul  integral  şi  tre¬ 
buie  să  devenim  conştienţi  de  asta.  A  slăbit  teologia 
noastră,  nu  i-am  mai  prezentat  pe  Sfinţii  Părinţi  la  ni¬ 
velul  omului  de  astăzi.  Am  păstrat  şi  Liturghia,  Sfintele 
Taine,  tot,  şi  acum  trebuie  să  le  dezvoltăm  teologic. 
Stagnarea  noastră  spirituală  a  fost  tot  din  cauza  Apu¬ 
sului.  Comunismul,  nu  uitaţi,  tot  de  la  ei  a  venit.  Ei  au 
stat  liniştiţi,  noi  am  avut  de  purtat  crucea  grea  a  tur¬ 
cilor,  a  tătarilor  din  Rusia,  a  austriecilor...  Ce-au  avut 
englezii  de  suferit  ?  Dar  spaniolii,  sau  francezii  ?  N-au 
avut  mai  nimic  de  suferit.  Ei  s-au  putut  dezvolta,  dar  s-au 
dezvoltat  prost.  Noi  ne-am  păstrat  virtualitatea  inte¬ 
grală  a  creştinismului  de  la  început.  Fireşte,  perspectiva 
potrivit  căreia  judec  Apusul  creştin  este  exclusiv  spiri¬ 
tuală  şi  nu  priveşte  civilizaţia  materială. 

S-D.  -  Cum  developează  viziunea  integrală  a  Reve¬ 
laţiei  lucrarea  proniatoare  a  creaţiei  lumii  etc.  ?  Ce  „in- 
tegralism  anume  din  Adam  a  putut  stârni,  în  Eden, 
invidia  îngerului  Satan  şi  implicit  ispitirea  ? 

Pr.D.S.  -  Satan  avea,  în  marea  lui  bogăţie  spirituală, 
ideea  că  el  este  totul.  Cum  se  întâmplă  şi  omului,  în  clipa 
în  care  a  citit  nişte  cărţi  i  se  pare  că  el,  prin  evoluţie, 

poate  să  atingă  nesfârşitul.  Setea  de  nesfârşit  a  omului 
este  mereu  neştearsă.  Cu  atât  mai  mult  a  lui  Satan.  A 
crezut  că  el  este  Dumnezeu,  că  printr-o  evoluţie  va 
ajunge  atât  de  sus,  încât  nimic  nu  va  mai  fi  deasupra 
lui.  Cu  atât  a  fost  ispita  mai  mare  pentru  el  cu  cât  n-a 
avut  un  trup  care  să-l  mărginească,  care  să-i  stăvilească 
proiectul,  care  să-i  arate  neputinţele.  Noi  il  avem  şi  ne 
dăm  seama:  deşi  trupul  ne  ispiteşte  foarte  mult,  ne  amin¬ 
teşte  fără  încetare  de  neputinţele  noastre.  De  aceea 
suntem  mai  iertaţi  de  Dumnezeu.  Satan  a  spus:  Eu  sunt 
totul ! 

S.D.  -  Cu  ce-1  concura  Adam  în  Eden  ? 

Pr.D.S.  -  Satan  voia  să-i  cucerească  pe  toti.  Ca  omul 
mândru  care  arde  să  i  se  închine  toţi  lui.  Şi  s-a  gândit: 
„Omul  ăsta  are  ca  slăbiciune  trupul;  să-i  ispitesc  plă¬ 
cerile  trupului”.  I-a  zis:  „Ce  mai  cauţi  tu  aicea  ?  Asta-i 
lumea,  asta-i  totul !”  Aşa  cum  l-a  ispitit  şi  pe  Iisus:  „îţi 
dau  toată  lumea  !  Închină-Te  mie !”  Vezi,  asta-i  marea 
taină  a  lui  Dumnezeu,  El  nu  se  impune  într-un  mod 
silit,  presant.  Dumnezeu  se  lasă  cumva  şi  căutat.  Te 
lasă  să-L  şi  gândeşti.  El  L-a  creat  pe  om  ca  să-L  iubeas¬ 
că.  Or.  iubirea  nu  vine  impunându-se.  Mândria  nu  l-a 
lăsat  pe  Satan  să  gândească  şi  grăbit  să  se  afirme  a 
spus:  „Eu  sunt  totul !”  şi  L-a  lăsat  Dumnezeu.  Nu  i-a 
impus,  printr-o  revelaţie  silită  existenţa  Lui,  aşa  după 
cum  nu  ne-o  impune  nici  nouă.  Asta-i  marea  taină, 
faptul  că  nu  S-a  impus  Dumnezeu  ca  o  realitate  absolut 
constrângătoare.  Si  tot  aşa,  nici  lui  Satan  nu  i  S-a  im¬ 
pus.  Cu  atât  mai  mult,  cu  cât  acest  înger  de  lumină  este 
foarte  bogat  în  ceea  ce  i-a  dat  Dumnezeu.  El  nu  s-a 

născut  dintr-un  bărbat  şi  dintr-o  femeie,  nu  ştia  de  când 
este.  s-a  pomenit  că  este.  „Sunt !  Aşa  de  bogat,  aşa 
de  puternic,  n-am  trup  care  să  mă  slăbească,  n-am  du¬ 
reri,  n-am  trebuinţe.  Eu  sunt  totul !  De  ce  să  nu  treacă 
toţi  şi  toate  la  mine  ?  Să-l  câştig  şi  pe  om,  prin  conştiin¬ 
ţa  lui  faţă  de  mine.” 

S.D.  -  îngerii  sunt  vestitori,  protectori  şi  povăţuitori 
ai  omului.  Cum  se  poate  schimba  raportul  între  ei  şi 
noi,  astfel  încât  Sfântul  Apostol  Pavel  să  poată  spune 
că  îi  vom  judeca  noi  ? 

Pr.D.S.  -  Pe  diavoli  îi  vom  judeca  negreşit  şi  poate  şi 
pe  îngerii  care... 

S.D.  -  Care  s-au  lenevit  ? 

Pr.D.S.  -  Eu  ceea  ce  nu  ştiu  precis,  nu  afirm.  Nu 
vreau  să  mă  sfătoşesc  şi  să  spun  ceea  ce  nu  este  sigur. 
E  o  taină  aici,  şi  las  taina  slobodă  mai  departe.  Poate 
odată  îmi  va  descoperi  Dumnezeu  sau  vreun  Sfânt 
Părinte.  N-am  tradus  încă  destul.  Oricum,  trebuie  şi  ni¬ 
ţică  smerenie.  Să  nu  spunem  ceea  ce  nu  ştim.  Să  ne  fe¬ 
rim  totuşi... 

S.D.  -  Asta  ţine  de  strategia  ortodoxă  ? 

Pr.D.S.  -  Cred  că  da.  N-am  încredere  în  raţiona¬ 
mentul  meu.  Observ  că  sunt  atâtea  taine...  De  fapt,  la 
drept  vorbind,  nu  e  o  strategie,  ci  respect  pentru  ocea¬ 
nul  tainelor.  Nu  vreau  să  forţez  lucrurile.  Eu  ştiu  foarte 
puţin. 

S.D.  -  Cel  ce  e  novice  în  zona  asta  poate  să  o  ia 
drept  o  metodă,  să  nu  forţeze  raţional,  intelectual  un 
anumit  teritoriu. 

Pr.D.S.  -  Noi  trebuie  să  ştim  precis  un  lucru:  că  în 
veci  înaintăm  în  taină  şi  vom  înţelege  treptat  ceea  ce 
încă  nu  înţelegem.  Raţional  cunoaştem  foarte  puţine 
lucruri. 

S.D.  -  Cum  vedeţi  raportul  între  inspiraţie  şi  îngeri  ? 
Dumneavoastră  sunteţi  un  scriitor,  poate  cel  mai  pres¬ 
tigios  teolog  răsăritean,  aveţi  deci  o  lucrare  personală 
pe  care  o  săvârşiţi  de  atâta  amar  de  vreme.  Cunoaşteţi 
deci,  foarte  bine,  ce  înseamnă  lipsa  de  entuziasm,  opa¬ 
citatea,  şi  apoi  brusc  momentul  de  inspiraţie,  când  exis¬ 
tă  o  înteţire  a  sesizării  sensurilor... 

Pr.D.S.  -  Nu  ştiu  care  este  raportul.  Eu  nu  despart 
pe  Dumnezeu  de  îngeri.  Poate  că  se  foloseşte  Dumnezeu 
şi  de  îngeri,  dar  am  spus  că  este  o  deosebire  în  a  adânci 
ceea  ce  este  revelat  de  Dumnezeu  în  Hristos  şi  prin 
apostoli,  care  nu  a  rămas  numai  în  cele  patru  Evanghelii 
şi  în  Epistole,  ci  şi  în  Liturghie,  în  toată  Tradiţia  Bisericii. 
E  un  lucru  care  mă  uimeşte  mereu.  Când  mă  trezesc 
dimineaţa  pe  la  3,  pe  la  4  şi  încep  să  gândesc  despre 
păcatele  din  tinereţe  dar  de  multe  ori  şi  despre  lucruri 
dintr-acestea,  şi  despre  legătura  lor  cu  Dumnezeu.  Şi-mi 
vine  câteodată  brusc  o  idee.  Nici  nu  m-am  gândit  la  ea. 
Cum  mi-a  venit  asta  ?  De  unde  mi-a  venit  ?  Mă  scol  a 
doua  zi  şi  o  pun  pe  hârtie.  De  multe  ori  nici  n-o  mai  ţin 
minte  exact.  Aici,  eu  zic  că  este  sigur  o  lucrare  a  lui 
Dumnezeu,  câtă  vreme  nu  văd  un  efort  al  meu,  ci  pur 
şi  simplu  îmi  vine  deodată.  Eu  nu  vreau  să  uit  de  Duhul 
Sfânt  şi  de  viaţa  duhovnicească  şi  de  continua  preocu¬ 
pare  a  omului  de  a  se  mântui.  Oricum,  relaţia,  noastră 

fie  cu  îngerii,  fie  cu  Dumnezeu,  e  o  taină,  ca  şi  relaţia 
cu  oamenii.  Orice  relaţie  este  o  taină... 

S.D.  -  Nu  trebuie  să  cerem  ca  această  împreună  lu¬ 
crare,  această  colaborare  dumnezeiască  să  sporească  ? 
Mă  refer  la  sesizarea,  la  perceperea  ei  ? 

Pr.D.S.  -  Sigur  că  da,  trebuie  să  cerem  mereu  asta, 
şi  încă  cu  îndrăzneală  ! 

S.D.  -  Asta  nu  e  lipsă  de  smerenie  ? 

Pr.D.S.  -  Să  cerem  să  înţelegem  mai  mult.  dându-ne 
seama  că  nu  din  puterea  noastră  vine  acest  mai  mult. 
Poate  tocmai  faptul  că  nu  am  făcut  un  efort  special 
pentru  a  înţelege  un  lucru,  conştiinţa  acestui  fapt,  mă 
face  să  fiu  mai  smerit. 

S.D.  -  Aşa  cum  erau  iconarii,  şi  îndrăzneala  lor 
smerită,  din  pricină  că  icoana,  aproape  sub  ochii  lor  se 
făcea  singură. 

Pr.D.S.  -  Da,  adesea  fără  voia  lor. 


Sorin  Dumitrescu  -  Părinte,  aţi  dat  multe  interviuri  în 
răstimpul  acestor  doi  ani  ? 

Părintele  Dumitru  Stăniloae  -  Am  dat  destul  de  multe, 
şi  totuşi  nu  atâtea  câte  mi  s-au  cerut.  N-am  vrut  să  mă  re¬ 
pet,  să  fiu  excesiv  monoton  în  declararea  unor  lucruri 
foarte  apropiate.  De  aceea  am  mai  şi  refuzat  câteodată. 

S.D.  -  Interviul,  ca  structură,  ca  tip  de  comunicare, 
suscită  mai  ales  latura  spontană  a  discursului.  Dumnea¬ 
voastră  vă  consideraţi  spontan  ? 

Pr.D.S.  -  Câteodată  da.  Câteodată  îmi  provoacă  în 
mod  spontan  nişte  idei  la  care  poate  nu  m-am  gândit 
niciodată  înainte.  Dar  nu  întotdeauna.  De  multe  ori  mă 
mir  şi  eu  că  pot  răspunde  lucruri  interesante  la  întrebări 
abrupte  la  care  nu  m-am  aşteptat,  şi  dimpotrivă,  cum 
mă  pot  lungi,  uneori,  în  declaraţiile  mele. 

S.D.  -  Găsiţi  că  spontaneitatea  este  utilă  ?  în  convor¬ 
birea  teologică  aveţi  ocazia  să  descoperiţi  înţelesuri 
noi,  chiar  şi  riscante  ? 

Fr.D.S.  -  întotdeauna  am  foarte  mare  grijă  să  nu  des¬ 
copăr  în  învăţătura  Bisericii,  în  textul  evanghelic,  lucruri 
care  ar  intra  în  contradicţie  cu  învăţătura  lui  Iisus  şi  cu 
Tradiţia  noastră  apostolică;  Tradiţia  ortodoxă  este  ex¬ 
clusiv  o  Tradiţie  apostolică.  Mă  feresc.  De  aceea  sunt 
cu  mare  grijă  la  răspunsurile  pe  care  le  dau.  înţelesurile 
din  cuvintele  Mântuitorului  şi  din  cuvintele  apostolilor, 
care  ne-au  rămas  în  epistole  şi  în  tradiţia  noastră,  sunt 
nesfârşite,  şi  se  pot  găsi  mereu  lucruri  noi;  dar  înainte 
de  toate  eu  am  grijă  să  nu  cumva  să  alunec  dincolo  de  • 
ceea  ce  se  cuprinde  de  fapt  în  acele  înţelesuri.  Poate 
din  această  cauză  se  simte  o  oarecare  pauză  în  declara¬ 
ţiile  pe  care  le  fac... 

S.D.  -  Vă  rog  să  încercaţi  o  apropiere  şi  să-mi  spu¬ 
neţi  care  este  opinia  dumneavoastră  privind  următorul 
gând:  în  cadrul  formelor  de  comunicare  moderne,  in¬ 
terviul  vi  se  pare  o  abordare  rodnică  ?  Dumneavoastră, 
fiind  cel  care  aţi  oferit  românilor  o  versiune  a  Filocaliei, 
ştiţi  prea  bine  că  în  Pateric  convorbirea  duhovnicească 
este  axată  pe  ideea  cuvintelor  de  folos.  Cutare  ucenic, 
se  spune,  a  venit  şi  „l-a  folosit  pe  awa"  cutare.  Deci,  vă 
întreb,  faţă  de  convorbirea  din  Pateric,  în  perspectiva 
cuvintelor  de  folos,  interviul  vi  se  pare  o  abordare  utilă, 
rodnică  ?  Sau,  dacă  nu,  ce  pagube  vedeţi  în  el  ? 

Pr.D.S.  -  Socotesc  că  aceia  ce  întreabă  au  un  interes 
pozitiv,  să  se  lămurească  în  privinţa  mântuirii,  şi  nu 
dintr-o  simplă  curiozitate  lipsită  de  importanţă  pentru 
viaţa  lor.  Şi,  dacă  totuşi  observ  la  ei  aşa  ceva,  atunci 
ocolesc  întrebarea  lor  sau  răspund  cu  ceea  ce  socotesc 
eu  că  le  este  de  folos.  Deci,  prin  răspunsurile  pe  care  le 

dau,  prin  fiecare  cuvânt  rostit  vreau  să  fiu  de  folos,  să-l 
conving  pe  interlocutor  -  dacă  acesta  nu  este  pe  deplin 
convins  -  de  necesitatea  credinţei;  să  se  convingă  că 
există  Dumnezeu  şi  că  numai  prin  El  ne  mântuim. 
Deci,  să  plece  câştigaţi  chiar  dacă  nu  sunt  pe  deplin 
încadraţi  în  credinţă.  Poate  că  pentru  Părinţii  din  Pa¬ 
teric  lucrul  era  mai  uşor,  pentru  că  la  ei  veneau  oameni 
într-o  vreme  în  care  credinţa  era  foarte  puternică.  Astăzi, 
vin  oameni  care  nici  nu  prea  ştiu  bine  cine  este  Hristos, 
sau  se  îndoiesc  şi  vin  aşa  într-o  doară,  din  dorinţa  de  a 
întâlni  ceva  bizar,  care  şochează  lumea  prin  felul  cum 
pune  problemele.  Iar  eu  caut  să-i  câştig  pe  aceşti  aflaţi 
în  treabă  pentru  ceea  ce  le  este  de  un  real  folos.  Adică, 
revenind,  trebuie  să  apăs  pe  faptul  că  interviurile  de 
astăzi  sunt  mai  periculoase  decât  „interviurile”  ce  se 
„dădeau”  atunci. 

S.D.  -  Vi  se  pare  că  interviul  este  forma  secularizată 
a  vechii  convorbiri  duhovniceşti,  a  cuvintelor  de  folos  ? 

Pr.D.S.  -  Da,  uneori  sunt  sigur  că  da.  Mă  caută  une¬ 
ori  de  la  televiziune  sau  de  la  radio,  dornici  să  câştige 
cumva  interesul  auditorilor,  printre  care  poate  sunt  şi 
unii  care  vor  să  audă  câte  ceva  despre  Hristos.  Adesea 
aceşti  reporteri  poate  nu  sunt  chiar  aşa  de  convinşi  de 
ceea  ce  spun  eu  despre  Hristos.  Şi  eu,  la  rândul,  meu 
caut  să  fac  ceva  de  folos  pentru  mântuire,  să  nu  satis¬ 
fac  numai  nişte  simple  curiozităţi  reportericeşti:  iată,  le 
zic.  mai  sunt  şi  alte  lucruri  bune  în  viaţa  asta,  mai  este 
şi  alt  domeniu  al  existenţei,  diferit  de  cel  al  cântecelor 
de  dans  şi  al  discursurilor  politice,  al  literaturii  de  sen¬ 
zaţie  ş.a.m.d. 

S.D.  -  Ceea  ce  deosebeşte,  deci,  interviul  televizat 
de  convorbirea  tradiţională  este  faptul  că  interlocu¬ 
torul,  întrebătorul,  crede  în  valorile  pentru  care  el  îl 
cercetează  pe  părintele  duhovnicesc.  în  interviul  de 
astăzi,  cum  bine  spuneţi,  motivele  pot  să  fie  diverse: 
curiozitate,  un  anumit  prozelitism,  sau  cine  ştie  ce  alte 
interese.  Credeţi  că.  pentru  buna  difuzare  a  înţele¬ 
surilor  suprafireşti  ale  teologiei,  ar  exista  o  incompati¬ 
bilitate  a  acestora  cu  structurile  secularizate  ale  inter¬ 
viului  ?  Altfel  spus,  un  părinte  filmat  la  televizor  credeţi 
că  este  la  fel  de  eficace,  de  convingător,  ca  vederea  lui 
faţă  către  faţă  ?  Deci,  într-o  perspectivă  mai  largă,  în 
ce  măsură  consideraţi  că  interviul,  filmul  de  televiziune, 
sunt  compatibile  cu  Ortodoxia  ? 

Pr.D.S.  -  Cred,  înainte  de  orice,  că  trebuie  să  ne 
preocupe  problemele  credinţei  şi  necesitatea  „difuzării" 
credinţei  -  deci  a  câştigării  oamenilor  -  folosindu-ne,  de 
ce  nu,  şi  de  formele  moderne,  care  altădată  nu  existau, 
înainte,  veneau  oamenii  la  Iisus  Hristos  şi-L  întrebau: 
cine  eşti ?  Sau  apostolii:  cine  o  fi  Acesta  care  umblă  pe 
mare  ?...  parcă  nu-i  om  !  Deci.  nici  ei  nu  erau  pe  deplin 
lămuriţi,  dar  întrebau.  Atunci  întrebările  se  reduceau  la 
contactul  direct,  nemijlocit  între  cel  ce  întreabă  şi  cel  ce 
răspundea.  Astăzi,  trebuie  să  ne  folosim  şi  de  aceste 
mijloace  tehnice  prin  care  putem  difuza  în  cercuri  largi 
ceea  ce  spune  o  persoană.  Atâta  doar  că  un  om  al 
Bisericii,  un  om  care-1  slujeşte  lui  Hristos,  nu  trebuie  să 
uite  de  obligaţiile  de  a  arăta  învăţătura  lui  Hristos.  de 
necesitatea  unirii  cu  El  pentru  mântuire;  nu  trebuie  să 
uite  că  viaţa  aceasta  nu  are  rost  fără  Hristos,  că  dansurile 

sunt  şi  ele  distractive,  cântecele  sunt  şi  ele  pentru  lu¬ 
mea  aceasta,  că  recomandările  cutăror  firme  pentru 
îmbrăcăminte  sau  cine  ştie  ce  altceva  sunt  de  folos,  dar 
peste  toate  şi  dincolo  de  ele  mai  este  ceva.  Şi,  poate 
din  toată  lumea  asta  largă,  or  să  zică  unii:  „uite,  era  ce¬ 
va  şi  noi  n-am  ştiut!”  Curios,  pe  lângă  marea  răspân¬ 
dire  a  culturii  -  a  aşa-zisei  culturi  -  în  lumea  noastră  s-a 
împuţinat  îngrijorător  cunoaşterea  lui  Hristos,  şi  deci  a 
sensului  vieţii.  Pentru  ce  trăiesc  eu?  Chiar  numai  pen¬ 
tru  o  mâncare  mai  bună,  pentru  o  rochie  mai  frumoa¬ 
să,  chiar  numai  pentru  ca  să  învăţ  să  sar  şi  să  cânt,  sau 
numai  ca  să  văd  o  femeie  îmbrăcată  sumar  şi  care  să-mi 
producă  o  plăcere,  chiar  numai  asta  e  ?  Iată !,  mai  e  şi 
alt  plan  al  vieţii.  Şi  atunci  este  necesar  să  nu  mă  dau 
bătut  şi  să  folosesc  şi  aceste  forme  de  răspândire,  chiar 
dacă  vin  amestecate  cu  celelalte. 

S.D.  -  Dar,  oare,  nu  se  contaminează  de  la  aspectul 
secularizat  al  celorlalte  ?  O  emisiune  TV  să  zicem  despre 
Bunavestire,  oare  nu  se  poate  contamina,  până  la  a-şi 
pierde  relieful,  în  contextul  unui  program  zilnic,  care 
este  exclusiv  circumstanţial  ? 

Pr.D.S.  -  Depinde  cum  se  face  această  comunicare 
de  către  noi.  de  către  cel  întrebat.  Dacă  o  face  cu  depli¬ 
nă  convingere  şi  reuşeşte  în  cele  din  urmă  să  le  pună 
pe  celelalte  într-un  fel  de  plan  relativist.  Dacă  se  întâm¬ 
plă  aşa,  atunci  cred  că  e  de  folos. 

S.D.  -  Ce  înţelegeţi  prin  plan  relativist  ? 

Pr.D.S.  -  Un  plan  al  plăcerilor  provizorii,  foarte 
trecătoare,  efemere,  care  mă  bucură  pentru  moment, 
şi  totuşi,  până  la  urmă,  nu  poţi  să  nu  te  întrebi  ce-i  viaţa  ? 

Dacă  reuşesc  să  trezesc  în  oameni  această  întrebare, 
atunci  încetul  cu  încetul  le  lasă  pe  acelea. 

S.D.  -  Poţi  oare  prin  intermediul  televiziunii  să  tre¬ 
zeşti  aşa  ceva  ?  Se  ştie  că  televiziunea  are  o  foarte  mare 
penetraţie  în  colectivitate,  din  Capitală  până  în  ultimul 
cătun.  Dar,  în  acelaşi  timp,  are  ea  putinţa  să  strângă  în 
cuprinsul  câtorva  minute  toată  taina  unei  persoane  ? 

Pr.D.S.  -  Să  ne  înţelegem,  toată  taina  lui  Hristos  n-o 
putem  prezenta  şi  cuprinde  niciodată  şi  nicăieri.  Taina 
este  infinită.  Totuşi  se  atrage  atenţia,  şi  chiar  dacă  nu 
primesc  toţi,  măcar  unii  încep  să  gândească  că  mai  e  şi 
altceva,  şi  asta  nu  trebuie  să  ni  se  pară  puţin... 

S.D.  -  Şi  se  oferă  o  alternativă... 

Pr.D.S.  -  Da,  se  oferă  existenţei  un  alt  orizont  şi  asta 
e  bine.  Poate  asta  îl  va  face  curios  să  meargă  chiar  şi  la 
biserică.  Deci,  şi  în  domeniul  comunicaţiei  nu  putem 
rămâne  izolaţi.  Ştiţi  că  Eugen  Ionescu  a  spus  că  ne 
găsim  undeva  în  afara  istoriei  ?  Eu  cred  că  trebuie  să 
folosim  din  plin  mijloacele  pe  care  le-a  realizat  ştiinta  în 
evoluţia  istorică.  Prin  aceste  mijloace  pot  ajuta  omul 
să-ţi  pună  şi  alte  întrebări. 

S.D.  -  Am  ascultat,  acum  ani  de  zile,  împreună  cu 
Horia  Bernea,  o  bandă  de  magnetofon  cu  Părintele 
Cleopa.  Deci,  fără  imagine.  Erau  acolo  unele  din  afir¬ 
maţiile  sale  cele  mai  spectaculoase.  Mi-aduc  aminte  că 
nu  ne-a  impresionat  cine  ştie  ce.  Era  un  fel  de  expri¬ 
mare  hâtră,  cu  multă  aluzie  la  tradiţie,  cu  o  coloratură 
verbală,  să  zicem  ..humuleşteană”,  de  limbaj  foarte  viu. 
popular.  Ducân-  du-mă  să-l  cunosc  la  Sihăstria  -  nu  nu¬ 
maidecât  datorită  benzii,  ci  mai  ales  datorită  celor  ce 

ini-au  povestit  oamenii  care  l-au  cunoscut  direct  -  dife¬ 
renţa  a  fost  foarte  mare,  uriaşă.  Atunci  am  înţeles  că, 
de  fapt,  cuvântul  iese  din  gura  omului  înconjurat  de  un 
halou  uimitor,  cu  încă  ceva  în  plus,  de  negrăit,  care  ţine 
de  zona  tainică  a  metalimbajului. 

Pr.D.S.  -  Despre  Iisus  se  spunea  că  vorbea  ca  unul 
care  are  putere.  în  cuvânt  este  putere.  Cred  că 
această  putere  poate  să  se  difuzeze  şi  prin  imagini  de 
ieleviziune. 

S.D.  -  Sunt  apte  s-o  cuprindă  cât  de  cât  ? 

Pr.D.S.  -  Nu  atât  de  mult  ca  atunci  când  te  întâlneşti 
cu  persoana  respectivă,  vie,  în  faţa  ochilor,  şi  o  vezi  în 
întregime,  dar  totuşi  e  un  prim  semn,  o  primă  chema¬ 
re,  o  primă  atracţie.  Nu  putem  şti  totuşi  dacă  acea 
bandă  nu  v-a  ajutat  şi  pe  dumneavoastră  să  mergeţi  la 
Părintele  Cleopa,  să-l  vedeţi. 

S.D.  -  Nu  banda  respectivă  mi-a  trezit  curiozitatea, 
ci  ceea  ce  mi-au  povestit  oamenii  care  l-au  văzut  faţă 
către  faţă.  Asta  m-a  asmuţit  mai  tare. 

Pr.D.S.  -  Oricum  sunt  fel  şi  fel  de  oameni.  Sigur,  nu 
sunt  pentru  a  se  difuza  Liturghia  la  TV. 

S.D.  -  S-a  pătruns  cu  camera  de  luat  vederi  în  altar, 
in  timpul  epiclezei. 

Pr.D.S.  -  Asta  nu,  nu  vreau.  Dar  un  cuvânt  de  pre¬ 
dică  despre  Hristos,  de  ce  nu  ? 

S.D.  -  Unde  vi  se  pare  că  e  de  neângăduit  filmarea 
1  .iturghiei  ?  Ce  anume  se  pierde  ? 

Pr.D.S.  -  în  liturghie  este  prezent  Hristos  cel  nevăzut 
şi  trebuie  să-L  simt  fiind  acolo,  în  starea  Lui  nevăzută, 
dar  care  totuşi  mă  împrejmuieşte;  mă  împărtăşesc  de 

El  fără  să-L  văd.  Asta  desigur  nu  se  poate  reda  la  TV. 

Se  diminuează  trăirea  tainei.  Dar  totuşi,  rămâne  ceva 
din  cuvânt,  un  semnal.  Bagi  de  seamă  că  mai  e  ceva. 
De  ce  la  urma  urmei  să  nu  mă  folosesc  de  mijloacele 
acestea  ?  De  ce  să  nu  mă  folosesc  de  un  telefon  ca  să 
mângâi  pe  cineva  care  este  foarte  trist,  poate  deznădăj¬ 
duit,  undeva  departe?  Şi  să  spun:  apăi  mângâierea 
mea  nu  poate  ajunge  prin  telefon  !  Ba  poate  ajunge  si 
prin  telefon  câte  ceva  din  ea... 

S.D.  -  în  declaraţiile  dumneavoastră  de  ieri  v-ati  ex¬ 
primat  o  nemulţumire  faţă  de  „tehnicismul  Occidentu¬ 
lui”.  Acesta  a  creat  scule  excepţionale,  care  au  dezvol¬ 
tat  extraordinar  comunicarea.  Prin  TV,  radio,  telefon, 
aceasta  a  devenit  extrem  de  eficace.  Unde  este 
nemulţumirea  dumneavoastră,  dacă  totuşi  vedeţi  un 
rost  al  acestor  instrumente  atât  de  perfecţionate  ? 

Pr.D.S.  -  Sunt  anumite  lucruri  pe  care  tehnica  le-a  fă¬ 
cut  spre  folos,  dar  nu  pe  toate.  Destule  nu  sunt  necesare. 

S.D.  -  Puteţi  să-mi  daţi  exemplul  unei  performanţe 
tehnice  nefolositoare  ? 

Pr.D.S.  -  Sunt  destule  fabrici  care  produc  fel  de  fel 
de  conserve,  care  sunt  păgubitoare  sănătăţii  oameni¬ 
lor.  Sunt  fabrici  care  produc  destule  lucruri  inutile.  N-aş 
putea  să  le  indic  acum.  Dar  multe  sunt  folositoare: 
telegrama,  telefonul  etc.  Astea  sunt  de  trebuinţă  ome-  , 
nirii,  în  viitor. 

S.D.  -  Deci,  consideraţi  că  există  domenii  ale  pro¬ 
gresului  tehnic  care  nu  sunt  în  folosul  omenirii,  ci  mai 
curând  îl  dezvoltă  pe  orizontală.  îi  lăţeşte  viaţa  în  loc  să 
i-o  adâncească. 

Pr.D.S.  -  Se  dezvoltă  societatea  de  consum  abuzivă, 
se  fac  bunăoară  îmbrăcăminţi  care  mai  de  care  mai  co¬ 
chete  şi  mai  sofisticate  în  fabricile  acelea.  în  treacăt  fie 
vorba,  ce  frumoase  erau  îmbrăcăminţile  care  le  făceau 
femeile  la  războaiele  lor !  Ar  trebui  să  se  gândească 
omenirea,  aşa  cum  se  gândesc  acele  grupări  ecologis- 
le,  ce  ar  fi  necesar  să  păstrăm  din  progresele  tehnicii, 
şi  ce  ar  fi  necesar  să  eliminăm  sau  să  nu  dezvoltăm.  Să 
punem  o  limită,  în  toate  e  bună  o  moderaţie.  Nu  poţi 
spune  că  omul  nu  trebuie  să  mănânce,  dar  nici  să  spui 
că  trebuie  să  mănânce  la  nesfârşit.  Şi  aşa  cu  toate... 

S.D.  -  Am  fost  pe  Athos  şi  am  văzut  o  reprimare 
constantă,  în  numele  Tradiţiei,  a  luminii  electrice,  a 
mijloacelor  de  comunicare,  cu  toate  că,  spre  exemplu, 
o  maşină  pentru  mănăstire  nu  dăunează  în  nici  un  fel. 
Se  merge  chiar  până  la  programul  bizantin,  în  care  ora 
18  este  ora  12  noaptea.  Dintre  toate  mănăstirile,  singur 
schitul  Prodromul  nu  respectă  întru  totul  aceste  res¬ 
tricţii.  Nu  vi  se  pare  că  aceste  „austerităţi"  reprezintă  o 
exageraţiune  a  tradiţionalismului  ortodox  ? 

Pr.D.S.  -  Astea  trebuiesc  studiate  mai  în  amănunt,  şi 
de  către  oameni  cât  mai  serioşi. 

S.D.  -  Biserica  nu  poate  sugera  ce  trebuie  păstrat  şi 
ce  nu  ?  Mă  refer  la  consecinţele  progresului  tehnic. 

Pr.D.S.  -  Da,  cred  că  trebuie  să  aibă  un  aport  în 
acest  sens.  în  Grecia,  fiecare  preot  mână  maşina,  e 
mecanic.  Mie  nu  mi-ar  plăcea  ca  şi  aici.  preotul  să  con¬ 
ducă  maşina. 

S.D.  -  De  ce,  părinte? 

Pr.D.S.  -  S-a  întâmplat  chiar  unui  episcop  de  a  omo¬ 
rât  un  om,  mergând  cu  maşina. 

S.D.  -  Dar  dacă  şoferul  episcopului  omoară  omul  ? 

Pr.D.S.  -  Poate  că  ar  fi  bine  să  nu  se  prea  folosească 
de  maşină,  nici  chiar  cu  şofer. 

S.D.  -  Şi  cum  să  ajungă  el  la  Sinod,  la  o  convocare 
intempestivă  ? 

Pr.D.S.  -  Să  ajungă  cu  trenul.  Când  eram  eu  la 
Sibiu,  veneam  cu  mitropolitul  Bălan,  cu  trenul. 

S.D.  -  Dacă  v-ar  auzi  Î.P.S.... 

Pr.D.S.  -  Totuşi  şi  trenul  e  un  produs  al  tehnicii,  dar 
mai  puţin  periculos  decât  o  maşină.  Trebuie  să  ne  gân¬ 
dim  cât  de  necesare  ne  sunt  toate  acestea.  Să  ne  mai 
reţinem  de  la  ele.  Scoţând  atâta  petrol  din  pământ  şi 
folosindu-1  la  maşini,  nu  duce  asta  la  o  poluare  a  vieţii 
oamenilor  ?  Sunt  lucruri  atât  de  simplu  de  înţeles ! 
Trebuie  o  dată  să  punem  nişte  limite.  Omul  e  făcut  să 
se  folosească  şi  de  natură,  şi  să  folosească  şi  unelte,  iar 
tehnica  oferă  un  fel  de  unelte,  puţin  mai  rafinate,  mai 
uşor  lucrătoare,  dar  să  nu  exagerăm  la  nesfârşit  cu  lu¬ 
crurile  acestea.  Să  împăcăm  natura  cu  ceea  ce  ne  dau 
aceste  unelte.  Omul  nu  se  cobora  să  bea  din  vale,  cu 
gura,  avea  o  găleată  şi  scotea  cu  ea  apa.  Mai  folosea  şi 
un  scripete.  Nu  ştiu  dacă  e  bine  să  vină  apa  prin  ţevi. 
Poate  e  necesar  şi  asta,  că  astăzi  sunt  oraşe  mari. 

S.D.  -  Tocmai,  în  ce  măsură  modelul  satului  este 
operant  în  continuare  ? 

Pr.D.S.  -  Dar  oare  aceste  oraşe,  cu  mulţimea  lor,  nu 
sunt  şi  ele  un  produs  al  acestei  tehnici  prea  dezvoltate  ? 

S.D.  -  Un  produs  al  confortului. 

Pr.D.S.  -  Ei  bine,  nu  trebuie  oare  să  răspândim  învă- 
l-itura  despre  o  anumită  reţinere,  stăpânire  de  sine, 
care  să  stăvilească  ispitele  confortului  ? 

S.D.  -  Ieri  aţi  definit  extrem  de  precis  şi  de  categoric 
toxicitatea  ambianţei  blocurilor.  Spuneaţi  că  există  un 
spaţiu  necesar,  unde  omul  întotdeauna  a  avut  o  gră¬ 
diniţă  în  jur.  Un  alt  părinte  susţine  că  uliţa  centrală  a 
scitului  s-a  mutat  la  blocuri  pe  verticală,  adică  este  chiar 
scara  blocului.  Ce-ar  trebui  să  facem  ca  să  îmbunătăţim 
atmosfera  acestor  cartiere  ? 

Pr.D.S.  -  Am  auzit  că  în  Occident  s-a  emis  ideea  să 
nu  mai  fie  oraşe  aşa  de  mari,  şi  să  fie  împărţite  în  3-4 
părţi,  iar  între  ele  o  distanţă  de  câţiva  kilometri,  să  nu 
se  mai  îngrămădească  toate  serviciile  publice  într-un 
oraş,  toate  fabricile  în  perimetrul  unui  oraş.  Să  reve¬ 
nim,  atât  cât  se  poate,  la  nişte  localităţi  cât  mai  reduse. 
Atunci  n-ar  mai  fi  toată  lumea  obligată  să  intre  în  fabrici, 
i  i  ar  avea  acolo  şi  niţel  pământ.  Eu  cred  că  suntem  la  o 
răspântie  a  civilizaţiei  noastre,  care  a  mers  prea  de¬ 
parte  în  această  tehnicizare.  Ce  facem,  ne  oprim  de  la 
lucrul  acesta?  Distrugem  satele,  îi  mutăm  pe  toţi  la 
oraş.  Acuma  importăm  grâu  din  alte  părţi,  ţara  noastră 
era  grânarul  Europei !  Nu  mai  trăim  în  natură,  ne  îm¬ 
bolnăvim  de  aerul  acesta  infectat,  de  benzina  care  iese 
din  maşini.  Şi  în  blocurile  acestea  oamenii  sunt  străini. 
Pe  uliţa  satului  toţi  eram  prieteni.  Se  într-ajutorau  unii  pe 
alţii.  Unde  mai  vezi  acum  în  blocurile  acestea  comuniune 
intre  oameni  ?  Cu  cât  i-ai  înghesuit,  cu  atât  sunt  mai 
străini  unii  de  alţii.  E  şi  aici  o  antinomie  sau  un  paradox. 

Cu  cât  sunt  mai  înghesuiţi,  cu  atât  sunt  mai  străini,  mai 
distanţi. 

S.D.  -  Sunt  mai  monadici. 

Pr.D.S.  -  E  bine  să  fie  apropiaţi,  dar  nu  înghesuiţi. 

S.D.  -  Dumneavoastră  nu  vorbiţi  despre  această 
stare  de  fapt  ca  despre  un  rău  pe  care  trebuie  să  ni-1  asu¬ 
măm,  ca  pe  o  fatalitate  pe  care  a  produs-o  civilizaţia. 
Dumneavoastră  credeţi  că  se  poate  opera  o  modificare  ? 

Pr.D.S.  -  Aşa  este.  Eu  cred  că  legile  naturii  sunt  ma¬ 
leabile,  sunt  date  unui  om  liber  şi  unei  societăţi  de  oa¬ 
meni  liberi  ca  să  le  folosească  în  diferite  feluri.  Eu  pot 
folosi  apa  unui  râu  spre  bine,  sau  o  pot  folosi  spre  rău, 
sau  aerul  etc.  $i  civilizaţia  aceasta,  cred  că  poate  fi  stă¬ 
pânită  cum  trebuie  de  om.  Să  se  oprească,  să  nu  crea¬ 
dă  că  e  purtat  de  civilizaţia  aceasta.  în  mod  inevitabil, 
spre  distrugerea  omenirii. 

S.D.  -  Ca  un  tobogan... 

Pr.D.S.  -  Controlul  asupra  civilizaţiei  probabil  că 
este  mai  greu  de  realizat,  pentru  că  e  un  produs  al 
umanităţii  întregi,  pe  când  celelalte-.  înfrânarea,  postul 
ş.a.m.d.  sunt  ale  fiecăreia  în  parte.  Unul  poate  mânca 
mult,  altul  poate  mânca  puţin,  nu-i  o  lege  să  se  mănân¬ 
ce  atâta  sau  atâta.  Nu-i  o  lege  să  se  bea  atâta  sau  atâta 
vin.  Nu-i  o  lege  să  ne  îmbrăcăm  foarte  scump. 

S.D.  -  Sau  foarte  auster. 

Pr.D.S.  -  Sau  foarte  auster.  Adică  toate  legile  sunt 
maleabile,  sunt  făcute  de  cineva  care  liber  le-a  făcut 
pentru  un  om  liber.  Tot  aşa  „se  face  şi  civilizaţia. 

S.D.  -  Să  nu  mai  devină  o  formă  de  prizonierat. 

Pr.D.S.  -  Aşa,  da.  Oricum  e  mai  greu,  pentru  că  pro¬ 
gresul  a  adus  multe  uşurări,  multe  ispite,  mult  confort  şi 
anume  e  produs  al  întregii  societăţi.  Trebuiesc  mari 
forţe  de  oameni  care  să  gândească,  care  să  aibă  o  in¬ 
fluenţă  asupra  altora,  ca  să  vedem  ce  am  mai  putea 
face  cu  civilizaţia  aceasta  ?  Mergem  aşa  nebuneşte  îna- 
ii  ite  cu  ea  ?  Sau  stabilim  nişte  limite  ?  Telefonul  e  foarte 
bun,  maşina  e  foarte  bună,  dar  nu  o  maşină  la  fiecare 
individ.  în  Occident,  fiecare  membru  al  familiei  are 
maşina  lui.  De  ce  acest  lucru  ?  Dacă  într-un  sat  există  o 
maşină  sau  două  e  destul  că  să  se  plimbe  toţi  cu  ele. 

S.D.  -  Acesta  e  un  mod  al  dumneavoastră  destul  de 
radical  de  a  raţionaliza.  Aţi  raţionalizat  automobilele  în¬ 
tr-un  sat.  Dar  poate  toată  lumea  vrea  să  fie  liberă  şi  să 
nu  depindă  de  vecinul  lui. 

Pr.D.S.  -  Bine,  astea  sunt  gânduri.  Poate  să  aibă 
primăria  nişte  autobuze,  nişte  troleibuze  şi  pe  fiecare 
stradă  să  se  permită  o  maşină:  Nu  trebuie  fiecare  să  se 
ducă  un  kilometru  cu  maşina.  Unui  om  care  trebuie  să 
meargă  undeva,  să  zicem  la  Ploieşti,  că  i-a  murit  cineva, 
i  se  dă  bineînţeles  maşina. 

S.D.  -  Răstimpul  eshatonului,  de  la  întruparea 
Domnului  şi  până  la  sfârşitul  timpului,  este  definit  ca  fiind 
contrar  mersului  istoriei.  Progresul  istoric  este  o  avan¬ 
sare  în  confort,  în  cele  materiale,  care  e  în  raport  invers 
cu  sorocul  timpurilor  din  urmă.  Credeţi  că  poate  avea 
loc  o  conciliere  între  cele  două  sensuri  ? 

Pr.D.S.  -  Nu  e  vorba  de  o  conciliere.  Sunt  două  forţe 
care  amândouă  sunt  în  acţiune.  Ar  putea  fi  frânată  puţin 
istoria  de  către  oamenii  credincioşi.  Adică  în  istorie 

este  şi  rău,  şi  bine;  răul  trebuie  frânat  de  către  oamenii 
spirituali,  dar  nici  aceştia  nu  pot  fi  cu  totul  buni  pentru 
că  vin  peste  ei  ceilalţi  cu  ale  lor.  Deocamdată  trebuie  să 
fie  o  coexistenţă.  Nu  că  mă  împac,  eu  nu  mă  împac  cu 
cele  rele,  nu  e  în  nici  un  caz  o  conciliere,  dar  n-am  ce 
face.  Şi  ce-i  mai  rău,  nu  mă  suportă  nici  el  pe  mine. 
Dacă-I  îndemn:  mai  lasă  mândria,  mai  lasă  luxul  etc.,  mă 
şi  urăşte  sau  îşi  bate  joc  de  mine.  Nu-i  o  conciliere,  dar 
totuşi  se  ajunge  la  un  fel  de  convieţuire,  cedând  şi  unul 
şi  celălalt  câte  ceva.  Asta-i  istoria.  Poate  să  fie  şi  un 
câmp  în  care  lucrează  binele  şi  o  mai  opreşte  de  a  alu¬ 
neca  prea  mult  spre  rău.  Mai  sunt,  pe  lângă  războaie, 
şi  oameni  care  se  opun  necontenit  războaielor.  Nici 
unii  şi  nici  alţii, ânsă,  nu  sunt  în  stare  să  domine  exclu¬ 
siv  istoria.  Nici  binele  nu  biruie  definitiv,  dar  nici  răul. 
De  aceea  nici  nu  ne  putem  considera  în  eshaton. 
Atunci,  abia.  Dumnezeu  va  hotăra  să  înceteze  această 
împreunare  tragică  între  bine  şi  rău  „pe  cei  buni  să-i 
aleg,  să-i  trimit  în  împărăţia  Mea,  pe  cei  răi  să-i  trimit 
în  iad".  Până  una  alta,  dă  Dumnezeu  răstimp,  celor 
buni  să  lucreze  asupra  celor  mai  răi  ca  să-i  mai  câştige 
şi  le  dă  şi  celor  buni  ocazia  de  a-şi  afirma  tăria  lor,  să 
crească  în  puterea  lor,  să  nu  meargă  aşa,  de-a  gata,  la 
fericire.  Adică  e  un  timp  de  luptă,  dar  nu  numai  de 
luptă  a  binelui  împotriva  răului,  ci  un  timp  de  luptă  în¬ 
tre  ele.  O  luptă  care  merge  uneori  până  la  consecinţe 
foarte  grave.  Cei  răi  pot  să  ucidă,  să  facă  câte  şi  mai 
câte,  dar  mai  sunt  şi  cei  buni  care-i  opresc,  şi  nici  ei  nu 
pot  face  atâta  cât  ar  trebui.  Sunt  unii  care  se  retrag  în 
pustie,  nu  le-a  mai  trebuit  nimic  din  toate  acestea. 

S.D.  -  Un  prieten  de-al  meu  susţine  un  lucru  destul 
de  neaşteptat,  anume  că  spaţiul  pustiei  moderne  este 
locmai  spaţiul  blocurilor,  al  marilor  cartiere  din  beton. 

Pr.D.S.  -  Da,  dar  este  o  pustie  fără  pic  de  spirituali¬ 
tate. 

S.D.  -  Pustia  avea  spiritualitate? 

Pr.D.S.  -  Da,  avea. 

S.D.  -  Care  era  făcută  de  aceşti  monahi,  de  aceşti 
pustnici  ? 

Pr.D.S.  -  Era  o  pustie  a  omului  liber  care  vrea  să  se 
perfecţioneze,  să  se  înalţe,  care  nu  vrea  să  convieţu¬ 
iască  cu  cele  rele  din  istorie.  Se  ducea  să  stea  numai  cu 
c  ele  bune.  Pe  când  în  bloc,  vrând-nevrând,  trăieşti  cu 
unii  mai  buni  şi  cu  unii  mai  răi.  Pustnicii  făceau  aşa-nu- 
mita  rucodelie,  lucru  de  mână.  Luau  crengi,  împle¬ 
teau  din  ele  coşuri  şi  le  vindeau.  Să  aibe  ce  să  mănân¬ 
ce,  dar  să  dea  şi  altuia,  să  nu  primească  de  la  altul.  Or 
astăzi  e  invers.  Călugărul  nu  ştie  cum  să  obţină  de  la  al¬ 
tul,  pe  motiv  de  pomenire,  daruri.  Şi  fiecare  vrea  să-l 
înşele  pe  altul.  Dar  sunt  şi  oameni  care  merg  foarte 
departe  în  bunătatea  lor,  cărora  nu  le  trebuie  nimic, 
care  sunt  fericiţi  să  dăruiască.  Dar  tot  în  istorie  trăiesc 
si  ei.  Istoria  e  un  câmp  relativ,  şi  nu  putem  spune  că  un 
preot  nu  trebuie  să  fie  în  istorie.  Ba  da,  să  fie,  să-i  ajute 
si  pe  cei  de  acolo  să  fie  mai  buni.  Să  ajute  istoria  să  nu 
meargă  până  la  sălbăticie  totală. 

S.D.  -  Aţi  afirmat  ieri  două  lucruri  esenţiale.  Spu¬ 
neaţi  că.  în  raport  cu  bunătăţile  înţelesurilor  suprafireşti 
si  ale  mântuirii,  pe  care  le  propovăduieşte  în  veac 
Biserica,  spaţiul  imanentului  istoriei  este  superfluu  şi 

neimportant;  în  acelaşi  timp,  în  întrega  discuţie  de  ieri, 
ca  şi  în  cea  de  azi,  s-a  simţit  -  aşa  cum  ar  spune  Părintele 
Galeriu  -  nevoia  de  a  folosi  „judecata  inclusivistă”. 
Adică  distincţii  dar  nu  separaţii.  Aţi  spus  tot  timpul  că 
raţiunea  separă  şi  că,  dimpotrivă,  noi  trebuie  să  dis¬ 
tingem,  dar  să  vedem  şi  ce  apropie  lucrurile.  Drept 
pentru  care,  în  discursul  dumneavoastră,  la  oricare  dis¬ 
tincţie  apărea  imediat  semnalarea  apropierilor  şi  a 
modului  cum  se  întreţes  faptele  si  elementele.  $i  astăzi, 
faţă  de  mass-media  aţi  folosit  acelaşi  tip  de  metodă  de 
gândire,  prin  care  aţi  spus  cum  trebuie  să  înţelegem 
valorile  tehnice,  posibilităţile  lor,  cu  propovăduirea  şi 
simţul  măsurii.  V-aş  întreba  dacă  Biserica.  în  raport  cu 
istoria  şi  cu  ambianţa  cetăţii,  trebuie  să  opereze  nişte 
distincţii  utile  primenirii  societăţii  civile  ?  Sau  să  con¬ 
cilieze  lucrurile  până  la  anormalitatea  unui  consens  fic¬ 
tiv  ?  Noi  ne  confruntăm  astăzi  cu  o  Românie  în  care 
călăii  şi  victimile  locuiesc  laolaltă,  amestecaţi,  în  mod 
deliberat  până  la  indistinct. 

Pr.D.S.  -  Am  spus  că  omul  nu  poate  fi  fără  om.  Dar 
nu  pot  spune  că  până  aicea  sunt  eu,  iar  de  aici  încolo 
celălalt.  Eu  nu  trebuie  să  fiu  în  această  relaţie  numai  cu 
cel  bun,  trebuie  să  fiu  şi  cu  celălalt  care  îmi  este  potriv¬ 
nic,  întotdeauna  cu  conştiinţa  unei  misiuni.  Adică  oa¬ 
menii  Bisericii,  cei  cu  adevărat  credincioşi  -  în  primul 
rând  episcopii,  preoţii,  monahii,  dar  şi  ceilalţi  -  să  nu  se 
socotească  despărţiţi  unii  de  alţii,  şi  de  fapt  nici  n-au 
voie  să  fie  despărţiţi.  Dar  nu  ca  să-l  imite  pe  celălalt,  ci 
ca  să-l  ajute  să  fie  mai  bun.  Prin  toată  pilda  lui,  prin  tot 
ajutorul  pe  care  i-1  dă,  prin  tot  cuvântul  de  mângâiere 

pe  care  i-1  dă.  Ei  trebuie  să  fie  mereu  nişte  exemple 
dinamice,  nişte  exemple  de  mare  eficacitate  în  socie- 
l.ite.  Asta  ar  trebui  să  fie  oamenii  Bisericii.  Nu  să  mă 
amestec  şi  să  spun:  eu  sunt  cu  partidul  cutare,  la  o 
parte  cu  partidul  cutare,  îi  vreau  miniştri  pe  cutare... 

S.D.  -  Asta-i  politicianism.  Dar  nu  credeţi  că  Bise- 
i  ica  ar  fi  trebuit  să  lanseze  un  discurs  despre  vinovăţie  ? 
Nu  trebuie  oare  să  teologhisească  niţel  şi  despre  vi- 
i  lovăţie  ? 

Pr.D.S.  -  Nu  asupra  vinovăţiei  unor  persoane  anu¬ 
me,  căci  Biserica  propovăduieşte  mereu  despre  cum 
trebuie  să  fie  omul.  Oamenii  Bisericii  -  preoţi,  monahi, 
episcopi  -  trebuie  să  fie  un  exemplu  în  a  realiza  com¬ 
portamentul  lansat  de  scrieri  ca  Filocalia.  însă  trebuie 
să  ne  dăm  seama  că  si  ei  sunt  oameni,  si  că  nu  pot 
întotdeauna  să  întrupeze  exemple  perfecte.  Ăştia  erau 
pustnicii  de  la  început  şi  poate  că  s-or  mai  găsi  unii  şi 
astăzi. 

S.D.  întrebarea  mea  este  totuşi  diferită.  Puterea 
încearcă  să  folosească  tema  creştină  a  iertării  ca  pe  un 
slogan,  impunând  o  omogenizare  a  vinovăţiilor.  Astăzi, 
pe  oricine  a-i  întreba,  de  la  criminalii  care  au  tras  în 
lineri,  până  la  cei  care  i-au  pierdut  pe  aceştia,  toată  lu¬ 
mea  zice  că-i  nevinovată.  Cei  ce  au  tras  zic  că  au  primit 
ordin,  iar  ceilalţi,  fireşte,  susţin  că  au  dreptate.  Iar  Pu¬ 
terea  zice:  uite,  abia  noi  suntem  creştini  adevăraţi,  că 
nu  îi  pedepsim  în  nici  un  fel.  în  acest  caz  Biserica  tre¬ 
buie  să  intervină  mai  decisiv  ? 

Pr.D.S.  -  Biserica  nu  poate  face  publică  condam¬ 
narea  persoanelor,  spovedania  este  o  chestiune  intimă. 

Unde  s-ar  opri  vrajba  în  cazul  în  care  s-ar  putea  spune: 
uite,  ăsta-i  de  vină,  şi  ăsta,  şi  tot  aşa.  Astea  sunt  ches¬ 
tiuni  mai  intime.  Biserica  dă  învăţătură,  ea  nu  condam¬ 
nă  public.  Iar  dacă  vine  cineva  la  spovedanie  zicând: 
am  greşit,  am  furat,  am  omorât,  Biserica  îi  poate  spu¬ 
ne:  nu  te  poţi  împărtăşi  cu  Domnul.  Credeţi  că-i  puţin  ? 

S.D.  -  Dar  eu  nu  mă  refer  la  condamnarea  unei 
persoane,  ci  la  faptul  că  Biserica  trebuie  să  atragă  aten¬ 
ţia  -  dacă  lucrul  este  real  -  că  Dumnezeu,  totuşi,  are 
două  braţe:  Unul  al  iertării,  al  Iubirii,  şi  altul  al  Drep¬ 
tăţii.  Se  poate  trăi  numai  cu  iubirea?  Fiindcă  iată,  Pu¬ 
terea  spune  acum:  uite,  eu  vă  iubesc,  nimeni  nu-i  vino¬ 
vat.  Bine  că  am  scăpat  de  demonul  Ceauşescu,  în  rest, 
calmaţi-vă  că  nu-i  nimeni  vinovat. 

Pr.D.S.  -  Biserica  trăieşte  prin  iubire,  dar  şi  printr-un 
fel  de  a  fi  al  bunătăţii.  Si  când  vin  la  ea  oameni  care 
sunt  cu  adevărat  credincioşi,  le  spune,  simplu,  că  trebuie 
să  caute  să  se  schimbe.  Eşti  iertat,  dar  cu  făgăduinţa  să 
nu  mai  faci.  Atunci  când  au  venit  la  Iisus,  cu  femeia 
păcătoasă,  zicând  că  a  făcut  cutare  şi  cutare  lucru,  El  a 
zis  că  aceia  ce  se  socoteau  nevinovaţi  să  ia  primii  pia¬ 
tra  şi  să  arunce.  Toţi  au  lăsat  atunci  piatra  jos,  s-au  în¬ 
depărtat  şi  Iisus  a  rămas  cu  ea  zicându-i:  şi  Eu  te  iert, 
dar  să  nu  mai  faci.  Aşa  spune  şi  preotul:  te  iert,  dar  să 
nu  mai  faci.  Nu  poate  să  spună:  nu  te  iert,  te  condamn 
pentru  ce  ai  făcut.  E  şi  bunătate,  dar  e  şi  intransigenţă. 
Nu  mă  împac  cu  păcatul,  dar  nici  nu  condamn  pe  cine¬ 
va  definitiv. 

S.D.  -  Deci  în  cazul  acesta  Biserica  foloseşte  semnul 
lui  Cain  ?  Dumnezeu,  după  uciderea  lui  Abel,  îi  spune 


in  cele  din  urmă  lui  Cain;  „Bine,  du-te,  din  clipa  asta 
nimeni  n-are  dreptul  să  te  omoare”.  Versetul  se  termi¬ 
nă  astfel;  „Si  Cain  a  plecat  la  răsărit  de  Eden...”.  Să-i 
lăsăm  să  se  ducă  la  răsărit  de  Eden  ?  Pe  toţi  aceştia 
care  au  tras  sau  au  trecut  cu  TAB-ul  peste  tineri  ? 

Pr.D.S.  -  Vă  repet,  nu  Biserica  este  cea  care  con¬ 
damnă... 

S.D.  -  Deci,  în  cazul  acesta,  Biserica  nu-i  datoare  să 
leologhisească  asupra  acestui  lucru  ?  Nu  cumva  se  fo¬ 
loseşte  argumentul  creştin  ca  alibi  al  „urmei  care  scapă 
turma"  ? 

Pr.D.S.  -  Biserica  nu  opreşte  Statul  să-şi  facă  legile 
lui,  impuse  de  istorie.  Legea  Statului  îl  condamnă  sau 
nu.  Dar  dacă  vine  Nicolski  la  un  preot,  acesta  nu  poate 
să-i  spună:  eu  te  pârăsc  şi  las  să  te  omoare.  Te  căieşti, 
nu  mai  faci  ce-ai  făcut,  duci  o  viaţă  cu  totul  deosebită, 
vom  vedea.  Deocamdată,  10  ani  nu  te  împărtăşeşti. 
După  10  ani,  dacă  văd  că  te-ai  comportat  altfel,  te  îm¬ 
părtăşeşti. 

S.D.  -  Asta,  acceptând  că  Nicolski  vine,  dar  Nicolski 
este  evreu,  nu  este  creştin. 

Pr.D.S.  -  Dar  nici  nu  pot  să-l  dau  pe  mâna  poliţiei. 
Iisus  a  iertat  şi  pe  tâlharul,  pentru  că  s-a  pocăit.  Eu  tre¬ 
buie  să  văd  pocăinţa  reală,  şi  asta  e  un  mod  de  îndrep¬ 
ta  oamenii. 

S.D.  -  Iertaţi-mă,  dar  ce  spuneţi  se  referă  le  relaţia 
personală  a  părintelui  duhovnic  cu  cel  care  vine  să  se 
spovedească. 

Pr.D.S.  -  Părinţii  duhovniceşti  sunt  toţi  preoţii,  şi 
sunt  foarte  mulţi.  Biserica,  prin  duhovnici  e  răspândită 
peste  tot. 

S.D.  -  Dar  la  începutul  discuţiei  de  astăzi  spuneaţi  că 
putem  da  şi  la  televizor  discursul  Bisericii,  printre 
atâtea  alte  futilităţi,  ca  o  alternativă,  fără  să  ne  temem. 

Pr.D.S.  -  Asta  nu  înseamnă  că  le  aprob. 

S.D.  -  Exact.  Nu  credeţi  că  Biserica,  fără  să  se  refere 
numaidecât  la  o  persoană  anume,  trebuie  să  aibă  totuşi 
o  atitudine  publică,  în  care  să  arate  că  i  se  foloseşte 
strâmb  învăţătura  ?  Fiindcă,  vedeţi  bine,  ea  nu  urmă¬ 
reşte  să  omogenizeze  vinovăţiile  prin  iertare;  ea  poate 
fi  şi  intransigentă. 

Pr.D.S.  -  Adică,  ce-ar  trebui  să  facă  Biserica?  Să 
oprească  Statul  să  folosească  legile  lui  ? 

S.D.  -  Nu,  dimpotrivă,  să  spună  Statului  că  este 
drept  să  folosească  legile.  Noi  am  dat  drumul  tuturor 
acelora  care  timp  de  45  de  ani  ne-au  batjocorit  nea¬ 
mul.  Toată  lumea  a  fost  achitată;  călăii  merg  cu  victimi- 
le  în  autobuz,  bat  împreună  din  palme  la  spectacole. 
Credeţi  că-i  normal  ? 

Pr.D.S.  -  Poate  spune  Biserica:  omorâţi-i  pe  aceştia  ? 

S.D.  -  Nu,  dar  poate  să  spună:  dreptatea  este  nece¬ 
sară. 

Pr.D.S.  -  Păi,  asta  o  spune  mereu. 

S.D.  -  Şi,  totuşi,  n-a  spus-o  limpede,  fiindcă  ea  însăşi 
a  fost  culpabilizată. 

Pr.D.S.  -  Ce  să  facem?  De  la  învăţătură  până  la 
practicarea  ei  este  un  drum  lung.  Nu  este  nimeni  per¬ 
fect  în  lumea  aceasta.  Nici  oamenii  Bisericii.  Pledăm 

pentru  bine,  căutăm  să-i  câştigăm  pe  ceilalţi,  dar  sunt 
puţini  perfecţi  susţinători,  cu  viata  lor,  ai  învăţăturii  creş- 
line.  Aşa  suntem,  cum  a  spus  Sfântul  Apostol  Pavel, 
..păcătoşi,  dintre  care  cel  dintâi  sunt  eu".  Eu  n-aş  putea 
să  pedepsesc.  Am  fost  şi  eu  închis  şi  nici  nu-i  mai  ştiu 
prea  bine  pe  cei  care  m-au  chinuit.  Dar  dacă  i-aş 
cunoaşte,  n-aş  cere  să  fie  pedepsiţi. 

S.D.  -  Bine,  dar  puteţi  cere  asta  unui  popor  întreg  ? 
Uitaţi  că  este  o  masă  întreagă  de  oameni  care  întreabă 
cine  a  tras  tineri,  care  vrea  o  judecată,  indiferent  dacă  în 
urma  acestui  fapt  eu  ajung  să  iert  sau  să  condamn.  Dar 
vreau  să  discern.  Credeţi  că  e  o  dorinţă  necreştină  ? 

Pr.D.S.  -  Eu  nu  ştiu  dacă  oamenii  creştini,  preoţii, 
Biserica  ar  putea  să  ceară  pedepsirea  acelora. 

S.D.  -  Dar  să  discearnă  care  este  vinovat  şi  care  nu  ? 

Pr.D.S.  -  Sigur,  poate  să  discearnă;  Biserica  împre¬ 
ună  cu  ceilalţi. 

S.D.  -  Biserica  poate  să  ceară  asta,  dar  nu  să  facă  ea 
treaba  asta. 

Pr.D.S.  -  Dacă  n-o  fac  ceilalţi,  atunci  să  vie  Biserica, 
să  fie  ea  mai  aspră:  omorâţi-i,  pedepsiţi-i  ?  A  spus  Iisus 
lucrul  acesta  ?  A  asmuţit  El  poporul  împotriva  celor 
care  îl  judecau,  cărturari  şi  farisei  ? 

S.D.  -  Dar  a  intrat  cu  biciul  în  templu. 

Pr.D.S.  -  Asta-i  adevărat,  dar  n-a  cerut  să-i  omoare. 
Mai  dă  şi  Biserica  cu  biciul  câteodată.  Şi  a  fost  o  vreme, 
până  în  sec.  IV,  mărturisirea  publică,  în  care  fiecare  îşi 
spunea  public  păcatele.  Pe  urmă  s-a  văzut  că  nu  merge 
aşa.  Biserica  nu  poate  să  asmuţă  societatea  să  purcea¬ 
dă  la  pedeapsă. 

S.D.  -  Da,  părinte,  dar  eu  pun  aici  o  problemă  de 
teologie  politică,  dacă  admiteţi  că  aşa  ceva  este  posibil. 

Pr.D.S.  -  Eu  nu  cred  că  aşa  ceva  este  posibil. 

S.D.  -  Dumneavoastră,  de  pildă,  vă  ridicaţi  cu  toată 
statura  împotriva  deraierii  occidentale. 

Pr.D.S.  -  Aşa  este. 

S.D.  -  Bun.  Eu  tot  despre  o  deraiere  vă  vorbesc  în 
clipa  în  care  viziunea  creştină  asupra  păcatului  este  de¬ 
teriorată.  După  tradiţia  Bisericii,  culpa  este  întotdeau¬ 
na  însoţită  şi  de  penitenţă.  Adică  cutare  vine,  se  spove¬ 
deşte,  după  care  îi  dau  un  canon.  Biserica  trebuie  să 
propună  acest  model  şi  Puterii,  şi  societăţii  civile. 
Trebuie  sau  nu  să  facă  asta  ? 

Pr.D.S.  -  Ar  fi  nevoită  atunci  ca  fiecărui  guvern  să-i 
impună  să-şi  recunoască  culpele,  şi  astfel  s-ar  amesteca 
prea  mult  în  politică. 

S.D.  -  Nu,  să-i  sugereze  doar. 

Pr.D.S.  -  A  mai  sugerat,  dar  în  nici  un  chip  nu  poate 
să  facă  asta  public.  Guvernul  cutare  este  păcătos,  par¬ 
tidul  cutare  e  la  fel...  Nu  există  partid  perfect.  Biserica 
are  o  altă  metodă,  ea  lucrează  cu  oamenii,  nu  lucrează 
cu  forţe  politice.  Atunci  ar  fi  şi  ea  o  forţă  în  istorie, 
atunci  s-ar  expune  şi  ea  criticii:  da’  ce,  parcă  voi  sunteţi 
mai  buni  ?  Metodele  Bisericii  sunt  altele. 

S.D.  -  Credeţi  că  este  o  metodă,  ca  Biserica  să 
valideze  imediat  noua  putere  instalată  în  mod  uzurpa¬ 
tor  ?  N-ar  fi  putut  să  stea  cel  puţin  în  expectativă  ? 

Pr.D.S.  -  Asta-i  altceva.  Să  nu  arăt  una-două  că  sunt 
cu  ei. 

S.D.  -  Şi  noi  am  făcut  exact  invers  ! 

Pr.D.S.  -  Dar,  mă  rog,  staţi  o  clipă,  oare  toti  am  fă- 
, nt-o?  Sunt  si  în  Biserică  oameni  şi  oameni.  A  fost 
'  utare  mitropolit  care  a  ţinut  discursuri  oportuniste, 
aprobative,  treaba  lui,  dar  n-a  făcut-o,  să  zicem,  Bise¬ 
rica.  Biserica  este  altceva,  este  conştiinţa  generală  a 
celor  creştini.  Biserica,  ca  atare,  cred  că  nu  aprobă  ceea 
ce  se  întâmplă.  Ortodoxia,  la  drept  vorbind,  se  ţine  dis¬ 
tantă  de  zona  asta.  Iarăşi,  nu  mă  bucur  când  văd  atâtea 
forme  de  erezie,  pe  care  Biserica  nu  le  condamnă.  Ar 
trebui  să  fie  mai  prezentă.  Din  păcate,  noi  ne-am 
obişniut  să  spunem  că  Biserica  este  reprezentată  prin 
Sinod.  în  Sinod  se  duceau  episcopii  şi  spuneau:  semnez 
asta  pentru  că  aşa  zice  Biserica  mea,  deci  poporul  meu. 
Biserica  ar  trebui  să  fie  mai  atentă  la  ceea  ce  spun  oa¬ 
menii  credincioşi,  să  nu  aprobe  orice. 

S.D.  -  Dumneavoastră  vedeţi  o  tulburare  a  soborni- 
cităţii,  în  sens  tradiţional  ? 

Pr.D.S.  -  Sobornicitatea  nu  este  numai  sinodalita- 
tea,  ci  toată  Biserica.  Sigur  că  ele  au  o  misiune  spe¬ 
cială,  cum  au  avut  şi  apostolii  prin  Duhul  Sfânt,  dar  ei 
li  transmiteau  altora  şi  nu  se  socoteau  ei  singuri  drept 
cei  ce  reprezintă  Biserica.  Sinodul  trebuie  să  ţină  sea¬ 
ma  şi  de  conştiinţa  poporului.  Cred  că  poporul  ortodox 
nu  aprobă  ceea  ce  se  întâmplă  astăzi  în  România.  Dar 
ce  să  faci  ?  Trăim  în  această  istorie  şi  nu  putem  scăpa 
de  ea;  nu  în  sensul  că  aprobăm  ceea  ce  se  face  în  ea,  ci 
in  sensul  că  îndemnăm  la  cele  bune.  Suntem  în  lume 
cu  trimiterea  să  reprezentăm  binele.  Iar  lupta  aceasta, 
de  multe  ori,  nu  are  aceeaşi  intransigenţă. 

S.D.  -  O  formă  de  intransigenţă  ar  fi  fost  ca  Biserica 
să  recunoască  în  Piaţa  Universităţii  un  fenomen  spiritu¬ 
al  unic  în  Europa  de  Est;  n-a  fost  un  fenomen  politic. 
Noi  toţi  care  am  fost  acolo  am  spus-o  tare,  că  a  fost  un 
fenomen  pur  spiritual,  de  înfruntare  pe  faţă  a  binelui  cu 
răul,  care,  iată,  îşi  are  un  reflex  în  Drumul  Crucii,  făp¬ 
tuit  în  mare  parte  de  liderii  Pieţei  Universităţii. 

Pr.D.S.  -  Care  au  fost  şi  la  mine. 

S.D.  -  Ştiu  asta.  Deci,  nu  credeţi  că  în  toiul  acestei 
încleştări  extraordinare,  Biserica,  în  întregul  ei,  înaltul 
cler,  sacerdoţiul,  ar  fi  trebuit  să  reacţioneze  şi  să 
valideze  spiritual  fenomenul  Pieţei  Universităţii  ? 

Pr.D.S.  -  Sigur  că  da.  Sunt  de  acord  că  Biserica  nu 
face  cât  ar  trebui  să  facă,  şi  că  nu  suntem  la  înălţimea 
misiunii  pe  care  o  avem,  la  înălţimea  învăţăturii  pe  care 
o  propovăduieşte.  Dar  e  bine  că  măcar  propovăduim 
învăţătura,  că  săvârşim  tainele.  Suntem  şi  noi  contami¬ 
naţi  de  istorie  şi  nici  nu  avem  puterea  s-o  îndreptăm. 
De  aceea  răul  e  amestecat  cu  binele  şi  la  sfârşit 
Dumnezeu  va  alege;  în  împărăţia  Cerului  care  e  pe  pă¬ 
mânt  e  nu  numai  grâu,  dar  şi  neghină.  La  sfârşit,  înge¬ 
rii  vor  alege  neghina  de  grâu.  Şi  cred  că  sacerdoţiul  îşi 
va  lua  pedeapsa  mai  mare  decât  credincioşii  de  rând, 
pentru  că  a  avut  răspunderea  mai  mare.  Eu  nu  vreau  să 
scuz  pe  oamenii  Bisericii,  ci  îmi  exprim  dorinţa  să  fim 
mai  mult  un  aluat  al  binelui  în  istorie.  Şi  credincioşii  tre¬ 
buie  să  îi  ajute  pe  preoţi  şi  pe  episcopi. 

S.D.  -  Gândiţi-vă  că  la  capătul  perioadei  iconoclaste 
a  trebuit  înfăptuită  o  judecată.  O  groază  de  episcopi  vi¬ 
raseră  către  ideologia  împăraţilor  iconoclaşti.  Episcopi 

noi  nu  se  puteau  găsi  peste  noapte.  Biserica  nu  a  putut 
omogeniza  lucrurile;  s-a  alcătuit  un  act  -  destul  de  răs¬ 
picat,  care  nu  avea  nimic  din  conţinutul  actual  al  decla¬ 
raţiei  Sinodului  de  după  ‘89.  după  cum  bine  ştiţi,  de  re¬ 
cunoaştere  a  vinovăţiei,  pe  care  episcopii,  dacă  şi  l-au 
asumat,  l-au  citit  cu  voce  tare  şi  şi-au  recunoscut  alune¬ 
carea.  După  ce  s-a  întâmplat  asta,  îngerii  s-au  bucurat 
şi  au  doxologit  în  continuare,  iar  Biserica  i-a  repus  în 
drepturi  depline.  Aşa  s-a  întâmplat  atunci.  Acum  mă 
adresez  teologului,  şi  vă  întreb  dacă  noi  n-am  ajuns  ca, 
dimpotrivă,  să  validăm  „taina  compromisului"  ?  ! 

Pr.D.S.  -  Eu  mi-am  exprimat  părerea.  N-a  fost  bine 
că  n-au  fost  mai  mulţi  oameni  ai  Bisericii  în  închisori  şi 
în  opoziţie.  Dar  nici  eu  nu  sunt  cel  care  are  calitatea  să 
osândească. 

S.D.  -  Se  poate  îndrepta  atmosfera  irespirabilă  care 
este  în  România  ?  Este  o  dihonie.  Şi  dumneavoastră,  ca 
părinte  duhovnicesc  şi  ca  teolog,  aţi  sesizat-o.  Situaţia 
se  poate  îndrepta  numai  prin  cuvinte  de  împăciuire  ? 

Pr.D.S.  -  Spuneţi-mi,  prin  ce  altceva  ar  putea  lupta 
Biserica  ? 

S.D.  -  Chiar  Hristos  spune:  sunt  şi  iubirea,  dar  sunt 
şi  securea.  Creştinii,  în  genere,  sunt  persoane  care  stau 
deoparte  şi  pe  care,  deodată,  te  trezeşti  văzându-i  in¬ 
trând  în  coliziune  cu  lumea. 

Pr.D.S.  -  Iisus  Hristos  a  venit  ca  Fiu  al  lui  Dumnezeu 
cel  desăvârşit,  a  luat  biciul  şi  a  dat  afară  pe  negustori 
din  templu.  Dar  eu  n-am  calitatea  lui  Dumnezeu.  Eu 
sunt  un  credincios  smerit.  Şi  cu  cât  sunt  mai  teolog  - 
aşa  cum  se  spune  -  cu  atât  sunt  mai  smerit.  îmi  dau 

seama  că  nu  putem  osândi  pe  cineva.  Cu  toţii,  în  per¬ 
spectivă  eristică,  suntem  plini  de  păcate. 

S.D,  -  Revin,  întrebându-vă:  ideea  unei  teologii  a 
politicului  vi  se  pare  neortodoxă  ? 

Pr.D.S.  -  Nu  ştiu  ce  înseamnă  aceasta.  Cred  că  nu 
se  poate.  Nu. 

S.D.  -  Teocraţia  bizantină  poseda  o  teologie  a  poli¬ 
ticului  ?  Oare  rigorile  vulturului  bicefal  nu  erau  semnul 
prezenţei  şi  afirmării  unei  teologii  a  politicului  ? 

Pr.D.S.  -  Biserica  a  luptat  împotriva  împăratului, 
care  nu  era  un  democrat.  Era  autocrat.  Şi  lupta  ori  de 
câte  ori  aceşti  împăraţi  treceau  de  partea  sectelor,  a 
ereziilor.  Nu  ştiu  să  fi  luptat  împotriva  unor  comportări 
imorale.  Sfântul  Maxim  Mărturisitorul  a  luptat  împotri¬ 
va  împăratului  care  îi  susţinea  pe  monofiziţi  într-o  for¬ 
mă  ambiguă.  1  s-a  propus  că  va  fi  făcut  patriarh  dacă 
acceptă,  n-a  acceptat,  a  rămas  monah  simplu;  a  fost 
trimis  în  exil,  i  s-a  tăiat  apoi  limba  şi  mâna  dreaptă. 
Aceasta  a  fost  lupta  lui.  Lupt  pentru  a  afirma  adevărul 
cu  orice  risc.  până  la  mucenicie,  dar,  în  nici  un  caz,  nu 
mă  duc  contra  împăratului  cu  răscoală. 

S.D.  -  Vi  se  pare  că  Biserica  catolică  în  raport  cu  is¬ 
toria  este  mai  irascibilă  decât  Ortodoxia  ? 

Pr.D.S.  -  Da.  Se  acuză  de  obicei  Ortodoxia  că  a  fost 
aservită  împăraţilor  în  era  bizantină.  Eu  cred  că  cea 
mai  mare  libertate  a  manifestat-o  Biserica  tocmai  pe 
vremea  împăraţilor  din  Bizanţ.  Ortodoxia  a  fost  foarte 
liberă;  au  fost  atâţia  martiri  pentru  apărarea  credinţei 
pe  vremea  împăraţilor.  în  Occident,  dimpotrivă,  lupta 
Bisericii  n-a  fost  împotriva  ideilor  împăraţilor,  ci  exclusiv 

pentru  putere.  Papa  a  voit  să  aibă  şi  el  statul  lui,  a  lup¬ 
tat  cu  statul  german,  episcopii  catolici  erau  latifundiari, 
prinţi  electori,  prinţi  reali  şi,  deci,  s-au  luptat  numai 
pentru  putere.  Şi  astăzi.  Statul  Vatican  e  stat.  De  ce  ? 
Pentru  ce  trebuie  să  fie  stat  ?  Vaticanul  are  ambasadori 
peste  tot.  A  fost  o  luptă  pentru  putere,  n-a  fost  o  luptă 
pentru  credinţă.  în  Răsărit,  a  fost  o  luptă  pentru  cre¬ 
dinţă  care  a  mers  până  mucenicie. 

S.D.  -  Astăzi  ne  este  din  ce  în  ce  mai  limpede  faptul 
că  comunismul  n-a  fost  o  ideologie.  Conţinutul  său  real 
a  stat  ascuns  în  spatele  unei  ideologii.  în  realitate  a  fost 
o  satanologie. 

Pr.D.S.  -  Da,  satanologie  cu  origine  în  filosofia  apu¬ 
seană. 

S.D.  -  Această  satanologie  este  compatibilă  doar  cu 
instrumentele  teologiei,  singura  disciplină  umană  care 
poate  s-o  dezamorseze,  s-o  desconspire.  Deci,  nu  ideo¬ 
logic  poţi  distruge  comunismul,  ci  folosind  un  instru¬ 
ment  compatibil  cu  conţinutul  său  disimulat;  aşadar, 
doar  teologia  poate  să-i  pună  în  criză  sloganele.  Nu 
credeţi  că  acum,  a  lupta  împotriva  comunismului  este 
ca  şi  cum  ai  lupta  împotriva  unei  secte  sau  a  unei  de¬ 
raieri  dogmatice  ?  Aşa  cum  lupta  Biserica  altădată  îm¬ 
potriva  arianismului  ? 

Pr.D.S.  -  Biserica  a  luptat  întotdeauna  spiritual,  n-a 
luptat  însă  cu  arme  politice.  A  luptat  spiritual  şi  cu  co¬ 
munismul.  Fiindcă  tot  mă  iscodiţi,  vă-ntreb:  catolicis¬ 
mul,  care  avea  ditamai  forţă  politică  -  de  ce  n-a  luptat  ? 
De  ce  statele  occidentale  au  încurajat  şi  au  susţinut  co¬ 
munismul  în  Rusia,  când  poporul  nostru  s-a  dus  până 

Ia  Volga  şi  a  sacrificat  atâţia  oameni  ?  De  ce  n-a  luptat  ? 
De  ce  a  lăsat  de  izbelişte  Polonia  ?  Unde  a  fost  lupta 
catolicismului  în  aceste  cazuri  ?  Cum  puteau  lupta  ai 
noştri  ?  Cu  ce  puteau  lupta  ? 

S.D.  -  Da,  dar  asta  e  istorie  de-acum. 

Pr.D.S.  -  Vreo  12  mii  de  episcopi  şi  călugări  au  fost 
împuşcaţi  în  Rusia.  Unde  s-a  întâmplat  aceasta  în  Spa¬ 
nia  .  Unde  s-au  omorât  atâţia  în  America  Latină  ? 

S.D.  -  Fiindcă  n-au  avut  parte  de  un  asemenea  sa- 
tanism  ideologic. 

Pr.D.S.  -  Ba  au  avut. 

S.D.  -  Dar  nu  de  talia  asta. 

Pi.D.S.  -  Să  nu  uitaţi  că  acolo  sunt  vreo  două  state 
catolice,  şi-au  avut  şi  miniştri  dintre  preoţii  catolici.  Au 
venit  o  dată  şi  aici,  la  un  congres  al  ecumeniştilor.  Si  unul 
dintre  reprezentanţii  lor  a  susţinut  ideile  socialiste.  Eu 
i-am  combătut  şi  vorbeam  mereu  de  Hristos.  Iar  ei  mă 
întrebau:  „De  ce  tot  vorbiţi  de  Hristos  ?  Aici  este  vorba 
e^Itosva.nu  de  Hristos  S-au  supărat  teribil  şi,  după 
ce  am  plecat,  m-au  criticat  foarte  tare  pentru  că  vorbeam 
de  Hristos  şi  nu  de  probleme  de-astea  sociale.  Lupta 
catolicismului  n-a  avut  o  bază  spirituală,  creştină,  asa 
cum  a  fost  cea  din  Rusia  sau  cea  de  la  noi.  Ne  acuză 
rodea  că  suntem  Biserică  trădătoare.  Două  mii  de 
preoţi  ortodocşi  au  stat  în  închisoare.  Eu  am  fost  în  în¬ 
chisoare  şi  n-am  văzut  nici  un  preot  unit.  Toţi  s-au  fă¬ 
cut  ortodocşi  sau  au  intrat  în  diferite  întreprinderi  în 
care  făceau  pe  turnătorii. 

S.D.  -  Episcopii  însă  au  fost  în  închisoare... 

Pr.D.S.  -  Da,  doi-trei  episcopi,  asa  cum  a  fost  Hossu, 
care  a  fost  la  mănăstirea  Căldăruşani;  nu  l-am  văzut  în 
inchisoare.  Se  plimba  în  jurul  Bisericii  în  timpul  Liturghiei 
Iară  să  intre  înăuntru ."$i  a  lăsat  să  fie  înmormântat  de 
un  episcop  catolic  ungur.  Unde  a  fost  atunci  lupta  lor  ? 
Biserica  Ortodoxă  -  le-am  spus  şi  tinerilor  care  au  fost 
la  mine  -  a  fost  Biserica  Crucii,  toată  istoria  ei  a  fost  un 
drum  al  Crucii.  Au  venit  întâi  mahomedanii  peste  noi. 
S-au  dus  ăştia  cu  crucea,  cruciaţii,  şi  au  ocupat  Bizanţul, 
slăbind  puterea  de  rezistenţă  celor  din  Răsărit,  timp  de 
60  de  ani.  Au  venit  la  Nicopole.  Ce  au  luptat  acolo  ? 
Cine  a  luptat  cu  adevărat  aducând  atâtea  jertfe  ?  Ei  au 
purtat  crucea  în  mod  fanfaronic.  Dar  au  murit  ei  oare, 
oprind  mahomedanismul  să  ne  invadeze  ?  N-au  făcut 
nimic,  nu  ne-au  ajutat  cu  nimic.  Mai  mult,  ne-au  lovit  şi 
ei.  Ştefan  cel  Mare  lupta  să  oprească  mahomedanii  să 
înainteze  în  Europa  şi  cine  îl  ataca  ?  Ungurii,  la  Baia 
Mare.  Niciodată  nu  a  avut  un  ajutor  din  Occident.  Ţările 
noastre  au  fost  singurele  care  au  oprit  Islamul  să  mear¬ 
gă  mai  departe.  După  ce  Bizanţul  a  căzut  şi  nu  a  mai 
putut  să  se  opună,  s-au  format  ţările  acestea  şi  ele  au 
oprit  mahomedanismul  să  înainteze  în  Europa.  Unde 
se  spune  aceasta  ?  Ce-au  făcut  cruciaţii  pentru  aceasta  ? 
Nimic,  absolut  nimic. 

S.D.  -  Spuneţi-mi,  unde  vă  este  antipatică  -  ca  teolog 
şi  ca  preot  -  tema  politicului,  a  raportului  între  Biserică 
şi  istorie  ? 

Pr.D.S.  -  Pentru  că  noi  ne  luptăm  cu  metodele  poli¬ 
tice,  împotriva  politicii,  a  politicii  rele,  care  vrea  să  se 
folosească  de  puterea  lumii  pentru  avantajul  unora 


marti/31  martie'92 


care  conduc.  Biserica  luptă  spiritual,  duhovniceşte, 
până  la  martiriu.  Din  acest  punct  de  vedere,  nu  face 
parte  din  istorie  care,  în  general,  este  dominată  de  po¬ 
litic  şi  de  interese  materiale,  pământeşti.  Eu  trebuie  să 
trăiesc  în  istorie,  dar  oamenii,  nu  trebuie  să  se  lase  do¬ 
minaţi  în  istorie  de  interesele  pământeşti.  Biserica  fo¬ 
loseşte  în  istorie  pe  oamenii  care  apără  credinţa,  aşa 
cum  i-a  folosit  pe  Ştefan  cel  Mare,  pe  Mircea  cel  Bătrân, 
pe  cei  care  s-au  jertfit  la  Mărăşeşti,  pe  cei  din  ultimul 
război  care  au  mers  lângă  nemţi  să  nimicească  comu¬ 
nismul  pe  care  îl  apăra  Occidentul.  Numai  jertfe  am 
adus.  Şi  Occidentul  ce-a  făcut  în  timpul  ăsta  ?  A  susţi¬ 
nut  comunismul. 

S.D.  -  Bine,  dar  ce  facem  acum  când  trebuie  să-l  ni¬ 
micim  ?  Când  comunismul  s-a  arătat  că  nu  este  o  ideo¬ 
logie,  ci  că  are  la  bază  o  satanologie,  oare  nu  era  nece¬ 
sară  o  intervenţie  promptă  a  Bisericii  de  a  penaliza  şi 
de  a  dezvălui  mecanismul  maimuţărelii:  autocritica,  mai¬ 
muţărind  spovedania,  şedinţa  de  partid  care  maimu¬ 
ţăreşte  Liturghia  ş.a.m.d.  Nu  este  cazul  ca  Biserica  să 
developeze  public  acest  mecanism  îndrăcit,  care-i  măs¬ 
luieşte  organismul  teandric  ? 

Fr.D.S.  -  Nu  acuz  Biserica,  pentru  că  Biserica  nu 
înseamnă  câţiva  ierarhi  sau  unii  preoţi.  Eu  cred  că  po¬ 
porul  ortodox  luptă  împotriva  acestui  sistem,  dar  cu 
metode  spirituale.  Noi  trebuie  să  ne  înduhovnicim,  să 
ne  spiritualizăm,  să  avem  episcopi  mai  duhovniceşti, 
oameni  mai  hotărâţi  pentru  încreştinarea  societăţii. 
Societatea  noastră  este  foarte  descreştinată  şi  nu  o 

poate  ajută  numai  autoritatea  Bisericii.  Trebuie  să  lup- 
l.im  cu  toţii  pentru  încreştinarea  acestei  societăţi. 

S.D.  -  Şi  încreştinarea  asta  nu  se  face  prin  propo- 
văduirea  realismului  creştin?  Fiindcă,  în  viziunea  mea, 
creştinismul  reprezintă  cea  mai  realistă,  opinie  a  lumii 
noastre;  realismul  său  este  însă,  un  realism  eshatologic. 
Nu-i  nevoie  oare  astăzi,  mai  mult  ca  oricând,  de  acest 
lip  de  realism? 

Pr.D.S.  -  Da.  e  nevoie  să  devenim  cât  mai  creştini  ca 
să  nu  mai  fie  validate  prin  metodele  votului  popular 
acele  grupări  care  sunt  necreştine.  Cu  totii,  de  la  cei  de 
sus  până  la  cei  de  jos,  trebuie  să  ne  încreştinăm.  Dar 
unde  găseşti  printre  oamenii  politici  creştini  adevăraţi  ? 
Când  cei  care  sunt  mai  populari  declară  senini  că  este 
depăşit  creştinismul... 

S.D.  -  Creştinismul  este  depăşit  ? 

Pr.D.S.  -  Dacă  s-ar  forma  un  partid  cu  adevărat 
creştin  sunt  sigur  că  tot  poporul  într-acolo  ar  merge. 

S.D.  -  Părinte,  a  accepta  un  asemenea  dialog  vi  se 
pare  o  diminuare  a  prestigiului  discursului  sacerdotal  ? 

Pr.D.S.  -  Care  dialog  ? 

S.D.  -  Cu  mine  sau  cu  un  altul.  Fiindcă,  vreau  să  vă 
spun  că  Petre  Ţuţea  sau  Părintele  Cleopa  sunt  emina¬ 
mente  monologali.  Cu  Părintele  Cleopa  nu  poţi  intra 
în  dialog.  Dânsul  are  o  temă  sau  alta  care  îl  frământă  şi 
pe  care  o  expune  oamenilor.  Dumneavoastră,  însă,  ac¬ 
ceptaţi  chiar  şi  schimbul  de  replici.  Vă  simţiţi  bine  în  in¬ 
teriorul  acestui  tip  de  comunicare  ? 

Pr.D.S.  -  N-aş  putea  să  spun  că  mă  simt  rău,  pentru 
că  oricum  am  prilejul  să  evidenţiez  învăţătura  creştină 

într-o  altă  formă.  Sunt  diferite  forme  de  a  o  prezenta: 
prin  Sfânta  Liturghie,  prin  Sfintele  Taine,  prin  predici, 
dar  o  formă  e  şi  să  o  predic  în  aceste  modalităţi  de  care 
vorbiţi.  „Duceţi-vă  pe  acoperişurile  caselor  şi  Mă  predi¬ 
caţi"  -  spune  Hristos.  Oriunde  întâlnesc  un  om.  în  tren, 
pe  stradă  trebuie  să-i  vorbesc  de  Hristos.  De  ce  să  nu  fac 
şi  eu  ca  sectele  ? 

S.D.  -  Ne  luăm  după  secte  ? 

Pr.D.S.  -  Nu  ne  luăm  după  secte,  ci  după  Sfinţii 
Apostoli.  Apostolii  încă  n-aveau  biserică.  Au  venit  în 
Filippi  şi-au  întâlnit  o  femeie  la  vale  care  întindea  rufele. 
Au  intrat  în  vorbă  cu  ea,  s-au  dus  în  casa  ei,  s-au  adu¬ 
nat  mai  mulţi  şi  au  făcut  o  biserică.  Aşa  s-au  dus  în  fie¬ 
care  oraş.  Tot  astfel  ar  trebui  să  facem  şi  noi.  Asta-i 
modelul. 

S.D.  -  In  tradiţie,  atunci  când  e  vorba  să  dobândeşti 
cuvinte  de  folos,  cel  care-1  căuta  pe  bătrân,  pe  awă, 
vine  şi  lansează  o  temă  a  vieţii  lui  care-1  frământă: 
„Părinte,  cum  să  mă  mântuiesc  ?”  După  care  urmează 
monologul  părintelui.  Acesta  este  dominant  prin  au¬ 
toritatea  experienţei  sale  duhovniceşti.  Schimbul  de 
replici  vi  se  pare  că  surpă  sesizarea  adevărului  în  gene¬ 
re  sau  poate  să-l  şi  îmbogăţească  ? 

Pr.D.S.  -  II  şi  îmbogăţeşte,  pentru  că  fiecare  om  are 
o  înţelegere,  după  cum  are  şi  lucruri  mai  umbrite.  Atunci, 
cel  întrebat  trebuie  să-i  spună  care  este  învăţătura 
Bisericii.  Eu  m-am  folosit  de  dialogul  acesta  ca  să-mi  ex¬ 
prim  punctul  de  vedere.  Nici  eu  n-am  fost  totdeauna  lă¬ 
murit  în  toate  chestiunile.  Mai  ales  acum,  în  probleme¬ 
le  timpului  nostru. 

S.D.  -  în  privinţa  chestiunilor  dogmatice  dumnea¬ 
voastră  susţineţi,  cu  o  generozitate  uimitoare,  că  expli¬ 
citul  chiar  trebuie  folosit  din  plin.  Folosesc  mass-media, 
telefonul,  totul,  fiindcă  am  de  transmis  un  corp  din 
înţelepciunea  dogmei  care  poate  fi  explicitat.  în  schimb, 
când  v-am  adus  pe  terenul  ambiguu  al  istoriei,  discursul 
dumneavoastră  şi-a  pierdut  explicitul  şi-aţi  apelat  mai 
cu  seamă  la  valorile  implicite.  Eu  vă  întrebam  în  ce  mă¬ 
sură  Biserica  nu  trebuie  să  fie  mai  explicită  în  raport  cu 
o  satanologie  cum  e  comunismul,  să  o  denunţe  în  pri¬ 
mul  rând  ea.  Una  e  să  vin  eu  ca  laic  şi  să  spun  asta,  şi 
alta  e  dacă  veniţi  dumneavoastră  şi  spuneţi  asta.  Sun¬ 
teţi  acoperit  şi  de  prestigiul  preotului,  şi  de  competenţa 
teologului. 

Pr.D.S.  -  Recunosc  şi  eu  că  este  o  satanologie,  dar 
ca  rezultat  al  întregii  gândiri  contemporane  occiden¬ 
tale.  O  combat  mereu  şi  aşa  aş  vrea  să  facă  toţi  cei  ce 
citesc  cărăile  mele  şi  să  trăim  altfel.  Dar  nu-mi  este 
îngăduit  să  spun:  hai  să  pornim  un  război  politic... 

S.D.  -  Dar  nu  la  asta  m-am  referit.  Teologic,  se 
poate. 

Pr.D.S.  -  Teologic,  mereu  am  combătut  orice  ideolo¬ 
gie  panteistă  care  confundă  lumea  aceasta  cu  toată 
existenţa.  Şi  am  spus  că  marea  parte  a  intelectualilor 
noştri  nu  sunt  atei  din  1944,  ci  sunt  de  la  1850,  şi  au 
rămas  atei  şi  după  ce  a  dispărut  comunismul  ca  formă 
ideologică.  Eu  continui  să  susţin  că  asta  este  marea  aba¬ 
tere  de  la  creştinism  şi  dacă  nu  ne  întoarcem  la  valorile 
lui  spirituale  nu  putem  face  nimic;  s-a  zis  cu  noi ! 


71 


marti/31  martie/'92 


S.D.  -  Ce  părere  aveţi  despre  opinia  -  deja  publică  - 
a  părintelui  Galeriu,  prin  care  dânsul  susţine  că  22  de¬ 
cembrie,  prin  consecinţele  sale.  este  un  eveniment  mai 
important  ca  1848  ?  în  ce  vi  se  pare  că  este  plauzibilă 
afirmaţia  dânsului 

Pr.D.S.  -  1848  a  fost  o  cădgpe  din  spiritualitatea 
noastră  tradiţională  într-o  aservire  fată  de  ateismul  ra¬ 
ţionalist  occidental.  Pe  când  acum  a  fost  o  voinţă  de  a 
ne  reîntoarce  la  ceea  ce  este  propriu  poporului  român 
-’la  spiritualitatea  creştină. 

S.D.  -  Aţi  recunoscut  acest  fenomen  în  faptele  pe¬ 
trecute  ? 

Pr.D.S.  -  Da,  şi  am  recunoscut-o  şi  la  băieţii  aceştia 
care  au  venit  cu  Drumul  Crucii  la  mine.  Mi  se  pare  că 
tineretul  a  început  acest  drum  nou,  drum  al  crucii,  care, 
de  fapt,  a  fost  specific  poporului  nostru,  dar  pe  care  in¬ 
telectualii  l-au  dispreţuit;  poporul  însă  l-a  conservat. 
Trebuie  să  mergem  pe  drumul  crucii  cu  Hristos,  pentru 
că  numai  în  Hristos  putem  să  ne  iubim,  ca  toţi  să  fim 
una,  să  ne  unim  şi  faţă  de  cei  din  stânga,  şi  faţă  de  cei 
din  dreapta.  Să  stăm  locului  aşa  cum  am  stat,  aşa  cum 
n-au  putut  sta  barbarii  şi  au  trebuit  să  treacă  peste  noi. 
Cum  am  scos  Balcanii  de  sub  jugul  otoman,  cum  i-am 
oprit  să  treacă  spre  Europa,  cum  i-am  slăbit  pe  tătari  să 
stăpânească  Rusia,  tot  aşa,  aceleaşi  jertfe  trebuie  să  le 
facem  şi  în  viitor.  Şi  asta  este  cea  mai  clară  atitudine 
faţă  de  urmările  comunismului.  Aş  vrea  ca  toţi  condu¬ 
cătorii  Bisericii  noastre  să  facă  asta  şi  să  înveţe  poate 
de  la  tineri  mai  mult,  şi  tot  de  la  tineri  să  înveţe  şi  inte¬ 
lectualii  noştri.  Eu  cred  că  noi  începem  un  nou  drum  în 

istorie,  un  drum  care  îl  repară  pe  cel  pe  care  am  apu¬ 
cat  în  1848. 

S.D.  -  N-ar  fi  necesară  o  implicare  mai  profundă  a 
Bisericii  în  istorie?  Se  zice  că  în  timpul  Eteriei,  călu¬ 
gării  de  pe  Athos,  cu  isihasm  cu  tot,  au  coborât  din 
munte  şi  s-au  dus  să  lupte  pentru  ţara  lor. 

Pr.D.S.  -  Noi  nu  putem  lupta  cu  armele  aşa  cum  au 
luptat  grecii  atunci;  acum  altele-s  vremurile,  acum  noi 
trebuie  să  luptăm  spiritual,  cu  armele  teologiei,  să  adu¬ 
cem  lumea  la  credinţă.  Numai  credinţa  în  Hristos  ne 
poate  reunifiaîîşi  ne  poate  da  puterea  pe  care  am  avut-o. 
Altfel,  ne  prăpădim  ca  neam.  Panta  asta  a  necredinţei 
pe  care  mergem  duce  la  prăpastia  desfiinţării...  Mă 
tem  că  nu  exagerez ! 


Sorin  Dumitrescu  -  Părintele  Paisie,  Dumnezeu  să-l 
odihnească,  era  binecunoscut  ca  unul  dintre  rugătorii 
in  Hristos;  practica  de  multă  vreme  rugăciunea  inimii. 
Se  spune  că  după  săvârşirea  dânsului,  la  40  de  zile,  i-a 
apărut  în  vis  ucenicului  său.  Avea  o  faţă  îngrijorată  şi  i-a 
spus  cu  amărăciune:  este  foarte  greu  să  te  mântuieşti ! 
Dacă  Părintele  Paisie  declară  „postum"  aşa  ceva,  atunci 
te  întrebi,  în  ce  măsură  zecile,  sutele  de  mii  de  creştini 
care  nu  au  reuşit  să  dobândească  rugăciunea  inimii,  ar 
mai  putea  spera  să  se  mântuiască  ? 

Părintele  Dumitru  Stăniloae  -  Eu  cred  că  trebuie  să 
ne  punem  nădejdea  şi  în  mila  lui  Dumnezeu.  Mila  este 
calitatea  oricărei  fiinţe  ridicate  spiritual.  Omul  nu  este 
om  fără  milă,  pentru  că  doar  mila  umanizează.  Oare 
un  Dumnezeu  care  l-a  făcut  pe  om  astfel  nu  este  cu 
atât  mai  milos  ?  Oare  nu  din  milă  a  coborât  Fiul  Lui 
până  la  a  se  face  om,  până  la  a  primi  toate  opoziţiile, 
prigonirile,  loviturile,  batjocorile  ?  A  primit  până  şi 
moartea  pe  cruce  ca  să  ne  scape  de  chinurile  veşnice 

este  o  stare  de  linişte  pe  care  o  are  un  om  care  ştie  şi 
poate  să  se  roage  neâncetat.  De  îndată  ce  te  lasă  rugă¬ 
ciunea,  intră  grijile,  neliniştea.  Ba  mă  interesez  deună, 
ba  de  alta,  se  naşte  frica  că  nu  mi  se  împlineşte  cutare 
lucru,  ba  nu-s  mulţumit  că  n-am  destul,  ba  nu-s  mulţu¬ 
mit  de  celălalt  că  nu  mi-a  dat  destulă  atenţie.  Pe  când 
dacă  eşti  în  rugăciune,  eşti  în  linişte.  Asta  înseamnă 
isihia  -  linişte.  E  adevărat  că  la  noi  cuvântul  a  luat  o 
formă  cam  instituţionalizată  şi  chiar  puţin  rigidă,  dar 
totuşi  nu  i-am  pierdut  sensul  lui  din  limba  greacă.  Nu  ştiu 
la  urma  urmei  dacă  este  bine  să-i  spunem  isihasm-  Ia 
fel  de  bine  putem  să-i  spunem  stare  de  linişte.  Cu 
cât  este  mai  multă  şi  mai  adâncă  rugăciunea,  cu  atât 
este  mai  multă  linişte.  Dar  mă  gândesc  şi  aşa:  oare 
cum  să  fiu  eu  liniştit,  când  îl  văd  pe  cel  de  lângă  mine 
chinuit,  cu  probleme,  necăjit,  bolnav?  Pot  eu  să  fiu  atât 
de  liniştit  ?  şi  totuşi  cred  că  s-ar  putea  împăca  aceste 
două  lucruri  în  sensul  că,  cu  cât  mă  rog  mai  mult.  cu 
atât  sunt  mai  sigur  că  celelalte  probleme  se  vor  rezolva. 

S.D.  -  Se  consolidează  o  nădejde. 

Pr.D.S.  -  O  nădejde,  da. 

S.D.  -  Această  liniştire  de  care  spuneaţi,  de  adum- 
brire  a  anxietăţii,  vine  înainte  de  a  practica  rugăciunea 
inimii,  sau  este  rezultatul  ei  ? 

Pr  D-S.  -  Vine  prin  rugăciune.  Dar  şi  aici,  nu  putem  să 
le  despărţim  net.  Trebuie  să  şi  lupt  pentru  o  anume  li¬ 
niştii  e  a  gândurilor,  să  nu  le  dau  o  prea  mare  importanţă, 
dar  nu  pot  face  asta  singur,  până  la  capăt  fără  să  mă  rog' 
dacă  nu  îmi  pun  şi  nădejdea  în  Dumnezeu.  Ele  merg. 
cresc  împreună  pe  măsură  ce  îndepărtez  gândurile,  grijile 


78 


miercuri/l  aprilie/92 


mu  apropie  mai  mult  de  Dumnezeu;  locul  tor  îl  ia  gândul 

J ai?,ca  "««dunei.  Deci,  este  şi  o  luptă  pen- 

nraăc  m8'-3  °  rpt?  P,entm  m3ăciune;  cu  cât  înaintez  în 
rugaaune,  înaintez  in  linişte,  si  cu  cât  înaintez  în  linişte 

înaintez  m  rugăciune.  ? 

S.D.  -  Părinte,  credeţi  că  există  o  legătură  între 
foi  mularea  cnstologiei  -  consecutivă  celor  7  sinoade  ecu- 

!rv?chşvru?rrea,isihasmuiui?  sau  i$ihasmui 

ma.  vech,  decât  formularea  deplină  a  cristologiei  con¬ 
secutiva  lui  787  ?  ' 

Pr.D.S.  -  De  la  cei  mai  vechi  Părinţi  bisericeşti  avem 
declaraţii  de  genul  acesta.-  Să-L  avem  mereu  pe  Hristos 

Shnm’l'A  n7fDPirr  fără  Să  gândim  la  Hristos.  Chiar 
antul  Apostol  Pave  vorbea  de  o  rugăciune  neâncetată. 

p  •  -  Dar  nu  cu  formula  isihasmului. 

PrD.S.  -  Nu,  nu  cu  formula  isihasmului. 

b.D.  -  Se  cunoştea  această  formulă  înainte  de 

Cngorie  Sinaitul?  La  Sfântul  Antonie  cel  Mare,  să 

'  E“. nU  tin  minte'  dar  cred  “  părinţii  deşer- 
uiu,  aveau  o  linişte,  o  trăiau.  Se  lepădaşeră  de  grijile 
acestei  lum,  ş,  nu  mai  voiau  să  ştie  de  ele,  şi  cred  că 
aceasta  era  o  linişte.  Nu  ştiu  care  dintre  Părinţi  a  plecat 
'  e  acasa  şi  nu  mai  voia  să  ştie  de  ceilalţi.  Aceştia  erau 
îndureraţi:  cum  ?...el  nu  mai  vrea  să  ştie  de  noi  ?  Până 
o  urma  rămăsese  o  soră  singură,  care  îmbătrânise.  Si 
■  e  plangea  la  alţ,  călugări  care  veneau  din  pustie  că 
e  e  ei  nu  vrea  sa  vină  să-o  vadă  puţin.  Şi-atunci  el 
auzind  de  întristarea  ei  a  hotărât  să  se  ducă.  A  luat  pe 
‘  CU  sine-  dar  el  n~a  vrut  să  intre  casă,  s-o  vadă.  L-a 

trimis  pe  acela  să-i  spună  că  dacă  se  uită  pe  geam  îl 
vede  pe  fratele  ei.  Deci  numai  ca  s-o  mângâie  pe  ea,  el 
neprivind-o.  Vedeţi,  este  foarte  greu  să  împaci  iubirea  de 
oameni  cu  uitarea  de  ei,  uitare  de  părinţi,  de  fraţi,  de 
cei  mai  apropiaţi;  uitare  de  grijile  lor,  de  necazurile  lor. 
Dar  cred  totuşi  că  ei  sunt  foarte  tari  în  nădejdea  că  îi 
vor  ajuta  prin  rugăciune.  Cred  totuşi  că  atunci  când 
spun:  „Doamne,  lisuse  Hristoase,  miluieşte-mă  pe  mine 
păcătosul’  -  păcatul  nu  poate  fi  în  afara  relaţiei  cu  alţii. 
Sunt  păcătos  pentru  că  relaţia  mea  cu  ceilalţi  nu  este 
cum  trebuie,  este,  cumva,  deteriorată. 

S.D.  -  Şi  nici  relaţia  cu  Dumnezeu,  deopotrivă. 

Pr.D.S.  -  Bineînţeles,  doar  nu  putem  despărţi  pe  oa¬ 
meni  de  Dumnezeu. 

S.D.  -  Dar  pe  Dumnezeu  de  oameni  ? 

Pr.D.S.  -  Nici  pe  Dumnezeu  de  oameni.  Dumnezeu 
n-a  voit  să  se  despartă  de  om.  Cred  că  împărăţia 
Cerurilor  este  o  împărăţie  unde,  fiind  cu  toţii  atât  de 
apropiaţi  prin  iubire,  suntem  de  fapt  foarte  apropiaţi 
de  Hristos.  Suntem  apropiaţi  de  alţii  prin  faptul  că  sunt 
transparenţi;  îl  vedem  pe  Dumnezeu  prin  ei.  Cu  cât 
sunt  mai  credincios,  cu  atât  îl  văd  pe  Hristos  mai  mult 
în  ceilalţi.  A  spus  Hristos:  duceţi-vă  de  la  Mine  păcă¬ 
toşilor,  că  flămând  am  fost  şi  nu  mi-aţi  dat  să  mănânc 
ş.a.m.d.,  iar  ei  întrebau:  „Cum  este  asta  ?”,  „Când  n-aţi 
făcut  altora,  Mie  nu  Mi-aţi  făcut”.  Sau,  cum  spune  sf. 
Ioan  în  prima  epistol-:  „Ce  spuneaţi  că  iubiţi  pe 
Dumnezeu  şi  pe  oameni  nu-i  iubiţi  ?  Cum  puteţi  să-L 
iubiţi  pe  Dumnezeu  pe  care  nu-L  vedeţi,  iar  pe  oameni 
pe  care-i  vedeţi  nu-i  iubiţi?  Ajungem  la  o  nedespărţire 


miercuri/laprilie/92 


şi  aceasta  este  unitatea  cea  mare  din  împărăţia  Ceruri¬ 
lor:  anume  că  nu-i  putem  despărţi  pe  oameni  de 
Dumnezeu.  Vedem  marea  Lui  taină  prin  fiecare  parte. 

S.D.  -  Se  poate  linişti  omul  fără  rugăciunea  inimii  ? 

Pr.D.S.  -  Nu  se  poate  linişti  complet.  Liniştea  noastră, 
a  celor  din  lume,  este  relativă.  Poate  nici  chiar  atât  de 
mult  cum  a  spus  Heidegger,  că  esenţa  omului  stă  in 
sorge,  în  grijă.  Poate  nu  este  pentru  toţi  aceasta. 
Omul,  cu  cât  înaintează  mai  mult  în  credinţă,  cu  atât 
înaintează  într-o  anumită  linişte.  Cel  ce  ajunge  la  rugă¬ 
ciunea  inimii  ajunge  şi  la  o  linişte  deplină,  fără  ca 
aceasta  să  însemne  o  nepăsare  faţă  de  oameni.  Şi  aici 
este  un  paradox,  o  antinomie:  nici  nepăsare,  dar  nici 
angajare  în  griji.  Să-ţi  pese  de  ceilalţi  şi  totuşi  să  nu  fii 
îngrijat. 

S.D.  -  Asta  înseamnă  că  poţi  să  locuieşti  un  interval, 
ca  monahul  care  nu  este  nici  în  afara  lumii,  nu  este  nici 
în  lume;  trăieşte  într-un  interval. 

Pr.D.S.  -  Adică  nu  este  în  lumea  aceasta  care  mă 
ispiteşte,  fie  cu  problemele  grele  pe  care  mi  le  pune,  fie 
cu  atracţiile  ei.  Eu  văd  şi  lumea  ca  pe  un  transparent  al 
lui  Dumnezeu.  Şi  lumea  ni  s-a  dat  pentru  comunicare 
între  noi,  pentru  a  ne  ajuta  prin  ea  pe  noi  înşine;  pentru 
a  vedea  că  celălalt  are  nevoie  de  o  bucată  de  pâine,  să 
i-o  dau.  Lumea  este  dată  ca  mijloc  de  strângere  a  co¬ 
municării,  dar  şi  ca  mijloc  de  a-L  vedea  pe  Dumnezeu 
prin  această  minunată  organizare  a  ei  pentru  om. 
Extraordinar !  şi  ca  mijloc  de  a  spori  iubirea  dintre  noi. 
Aşa  trebuie  privită  lumea.  Nu  ştiu  dacă  cel  ce  se  roagă 
neâncetat  lui  Dumnezeu  ajunge  la  o  uitare  definitivă  a 

lumii,  sau  numai  în  sensul  că  uită  de  lume  ca  mijloci¬ 
toare  a  grijii,  ca  prilej  de  lăcomie,  de  atracţii,  de  plă¬ 
ceri,  de  realitate  opacă  faţă  de  Dumnezeu,  ca  o  realita¬ 
te,  care  mă  desparte  de  ceilalţi;  lumea  asta  e  numai  a 
mea.  Dar  ea  trebuie  să  devină  diafană,  aşa  după  cum  şi 
oamenii  trebuie  să  devină  diafani. 

S.D.  -  Poate  fi  rugăciunea  inimii  considerată  o  prac¬ 
tică  consubstanţială  creştinismului  în  genere  sau  este 
specifică  cadrului  şi  stereotipiilor  creştinismului  răsă¬ 
ritean  ? 

Pr.D.S.  -  Cred  că  este  ceva  foarte  propriu  creştinis¬ 
mului  răsăritean,  creştinism  originar,  evanghelic.  Pentru 
noi,  Hristos  este  prezent  prin  toate  Sfintele  Taine,  prin 
toate  binecuvântările  preoţilor,  prin  toate  rugăciunile 
este  prezent  în  noi,  cu  energiile  sale  necreate.  în  Occi¬ 
dent  nu  este  asta.  Hristos,  zic  ei,  a  plătit  o  satisfacţie  lui 
Dumnezeu,  după  care  S-a  retras.  Şi  gata ! 

S.D.  -  „Doctrina  satisfacţiei”  a  lui  Anselm  de  Cante- 
burry. 

Pr.D.S.  -  Da,  aşa. 

S.D.  -  Se  poate  spune  atunci  că  începând  cu  1054 
creştinismul  apusean,  alături  de  icoană,  pierde  si  rugă¬ 
ciunea  inimii  ? 

Pr.D.S.  -  Cred  că  nu  se  ajunsese  la  rugăciunea  in¬ 
imii.  Ei  şi-au  dezvoltat  creştinismul  în  limitele  unui  fel 
de  raţionalism  adolescentin.  Ei  tocmai  ieşeau  din  copi¬ 
lăria  credinţei.  Când  copilul  iese  din  copilărie  şi,  la 
vârsta  de  18  ani  ajunge  la  adolescenţă,  crede  că  poate 
rezolva  toate  problemele  cu  raţiunea.  Când  au  ieşit  ei 
din  barbarie  prin  Scolastică,  au  ieşit  la  acel  creştinism 

raţionalist,  cu  un  Dumnezeu  distant,  un  Dumnezeu  pe 
Care  îl  definesc.  Toma  de  Aquino  dă  definiţii  asupra  a 
ceea  ce  este  Dumnezeu,  dar  nu  prea  vorbeşte  de  rugă¬ 
ciune.  $i  cred  că,  dacă  s-ar  fi  vorbit  mai  mult  de  rugăci¬ 
une,  nu  s-ar  fi  ajuns  la  ideea  de  Filioque.  Pentru  că 
Filioque  înseamnă  că  Duhul  purcede  şi  prin  Fiul,  ca  şi 
prin  Tatăl,  purcede  din  esenţa  Lor.  Nu-I  mai  lasă  două 
Persoane  care  se  iubesc  prin  Duhul,  ci  Acesta  iese  din- 
tr-un  fel  de  esenţă  a  Lor,  adică  se  pune  esenţa  mai  pre¬ 
sus  de  persoane.  Iar  al  doilea  lucru  -  nu  mai  este  Duh 
de  Fiu.  $i  dacă  nu  mai  este  Duh  de  Fiu.  adică  vine  de  la 
Tatăl  în  Fiul,  şi  El  îl  trăieşte  ca  Fiu.  Or  eu,  prin  Fiul, 
cunosc  pe  Tatăl.  Tatăl,  prin  Duhul,  iubeşte  pe  Fiu  ca 
Tată.  Fiul  iubeşte  pe  Tatăl  prin  Duhul  ca  Fiu,  El  rămâne 
mereu  cu  sentimentul  că  este  Fiu.  deci  nu  ca  fiind  Cel 
ce  îl  produce.  De  aceea,  când  se  face  Om,  Duhul  se 
lăţeşte,  se  lungeşte  şi  peste  umanitatea  Lui,  şi  El  trăieş¬ 
te  şi  ca  Om,  în  calitate  de  Fiu.  Iar  asta  ne  face  şi  pe  noi 
să  trăim  calitatea  de  fiu  prin  faptul  că  primim  Duhul  de 
Fiu  al  Fiului,  al  lui  Hristos.  La  teologii  occidentali  s-au 
pierdut  toate  acestea.  De  aceea,  în  lucrările  lor  nu  se 
prea  mai  vorbeşte  de  Duhul.  La  ei  se  vorbeşte  de  raţiu¬ 
ne.  Protestanţii  au  mers  până  într-acolo  încât  să  spună 
că  nici  nu  scăpăm  de  păcate  în  lumea  aceasta;  aici  ră¬ 
mânem  tot  aşa  de  păcătoşi  ca  şi  înainte,  botezul,  îm¬ 
părtăşania  nu  ne  aduc  nimic.  E  bine  să  credem,  zic  ei, 
că  Hristos  a  murit  pentru  noi  şi  că  în  viaţa  viitoare  vom 
fi  scăpaţi  de  toate.  Dar  pe  lumea  asta  rămânem  cum 
am  fost.  Ei  nu  văd  nici  o  schimbare. 

S.D.  -  Atunci,  vă  întreb,  dacă  un  rugător  ai  inimii 
trebuie  să  observe  o  schimbare  în  urma  acestei  practici 
duhovniceşti  ? 

Pr.D.S.  -  Trebuie,  cum  să  nu,  şi  nu  numai  el  ci  şi  alţii 
trebuie  să  o  observe. 

S.D.  -  El  trebuie  s-o  constate. 

Pr.D.S.  -  Da,  şi  el  trebuie  s-o  constate,  însă  n-o  afir¬ 
mă  pentru  că  de  înălţimea  duhovnicească  ţine  şi  sme¬ 
renia.  Pavel  a  spus  că  este  cel  mai  păcătos  dintre  toţi. 

S.D.  -  Poate  fi  raţionalizat  exerciţiul  acestei  rugăciu¬ 
ni,  într-o  tehnică  a  deprinderii  ei  ? 

Pr.D.S.  -  Până  la  un  anumit  punct.  Noi  nu  eliminăm 
cu  totul  metodele  pozitive  ale  raţiunii,  pentru  că  şi  raţi¬ 
unea  este  de  la  Dumnezeu.  Când  facem  o  unealtă  nu 
folosim  raţiunea?  Dar  trebuie  să  mai  fie  şi  o  încredere 
în  Dumnezeu,  o  conştiinţă  că  fără  Dumnezeu  nu  sunt 
nimic,  că  prin  El  am  totul.  Sigur  că  trebuie  să  mă  şi 
silesc  cumva  să  practic  această  rugăciune,  şi  chiar 
această  hotărâre  de  a  o  spune  cât  mai  des.  Poate  este 
şi  un  moment  raţional  în  ea  dar  n-o  pot  face  dacă  nu 
am  şi  o  simţire  a  ajutorului  lui  Dumnezeu.  Astea  se  unesc. 
Eu  nu  despart  raţiunea  de  taină  şi  nici  taina  de  raţiune. 
Nu  contenesc  să  atrag  atenţia  asupra  acastui  fapt ! 

S.D.  -  Rugăciunea  inimii  este  un  dar  sau  rezultatul 
unui  exerciţiu  ? 

Pr.D.S.  -  Este  şi  dar,  este  şi  rezultatul  unui  exerciţiu. 
Dumnezeu  nu  ne-a  predestinat  numai  pe  unii  ca  să 
ajungem  să  ne  mântuim.  Dumnezeu  vrea  ca  toţi  să  se 
mântuiască  -  se  spune  mereu  asta.  Nu  suntem  predes¬ 
tinaţi  ca  unii  să  ne  rugăm  mai  mult  şi  alţii  mai  puţin. 

l"ti  o  putem  face  dar  nu  fără  darul  lui  Dumnezeu.  Să-I 
cerem  şi  Lui,  dar  să  facem  şi  noi  efortul  nostru. 

S.D.  -  Eu  mă  refeream  la  faptul  că  dacă  ea  este  un 
1  *ar’  Poate  fi  înţeleasă  ca  o  practică  solitară.  în  ce  măsură 
ea  poate  fi  extinsă,  până  la  a  deveni  o  realitate  activă, 
ca  o  practică  a  unei  comunităţi  monahale,  parohiale. 

I  iindcă  dacă  este  dar,  atunci  darul  este  discontinuu,  unul 
il  are,  altul,  nu-l  are.  Dacă  este  consecinţa  unui  exerci¬ 
ţiu.  reiese  că  toată  lumea  poate  să-l  împlinească. 

Pr.D.S.  -  Este  dar,  care  însă  trebuie  şi  cerut.  Nu  vine 
darul  fără  să-l  cer. 

S.D.  -  Talentul  nativ  nu  este  un  dar  necerut?  Te 
naşti  cu  un  talent,  la  muzică  să  zicem. 

Pr.D.S.  -  Talentele  sunt  lucruri  pentru  lumea  aceasta. 
Dar  relaţia  cu  Dumnezeu  nu  este  ceva  pentru  lumea 
aceasta,  El  ne  vrea  pe  toţi,  să  ne  mântuim.  Sigur,  avem 
aici  şi  nişte  talente  deosebite,  nişte  daruri  deosebite: 
unul  este  mai  greoi  în  faptele  lui,  unul  înţelege  mai  re¬ 
pede,  altul  mai  greu.  Fiecare  are  alt  dar  şi  iată  ce  zice 
sfântul  Vasile  cel  Mare:  „nici  un  dar  nu  este  numai 
pentru  el,  fiecare  dar  este  şi  pentru  ceilalţi”.  Nu 
ne  dă  Dumnezeu  un  dar  ca  să-l  folosim  în  singurătate. 
De  aceea  ne-a  dat  diferite  daruri,  ca  să  ne  putem  între¬ 
gi  unii  pe  alţii. 

S.D.  -  Astea  sunt  daruri  de  esenţă  comunitară. 

Pr.D.S.  -  Cu  scop  comunitar  şi  mai  ales  comuniant. 

S.D.  -  Atunci  care-i  diferenţa  pe  care  o  faceţi  între 
talent  şi  dar  ?  Eu  zic  că  talentul  dumnezeiesc  de  com¬ 
poziţie  a  lui  Mozart,  care  simbolizează  chiar  în 
această  lume  sonorităţile  lumii  îmbunătăţite,  are  o 

natură  comunitară:  iată,  sunt  200  de  ani  de  când 
Mozart  uneşte  oamenii  între  ei.  Ce  diferenţă  faceţi  între 
aceste  talente,  care  ordonează  vocaţiile,  şi  dar  ? 

Pr.D.S.  -  Sunt  daruri  ale  creaţiei,  ale  naturii,  pe  care 
le  avem  prin  natură.  Iar  ele  pot  folosi  în  diferite  feluri. 
Unul  are  talent  să  facă  pictură,  unul  are  şi  el  talent  să 
compună,  dar  compune  lucruri  neserioase.  Deci.  pu¬ 
tem  folosi  darurile  naturii  fără  a  cere  ca  Dumnezeu  să 
le  sfinţească. 

S.D.  -  Isihasmul  rămâne  o  experienţă  restrânsă  în 
perimetrul  mănăstirii  sau  poate  fi  extinsă  şi  în  mediul 
aglomerărilor  citadine,  în  enclavele  aşa-zise  ale  mona¬ 
hismului  interiorizat? 

Pr.D.S.  -  Mi  se  pare  că  fac  propagandă  pentru 
rugăciune  arătând  că  e  o  practică.  Nu  trebuie  să  fac 
propagandă  pentru  ea.  Va  vedea  omul  după  semne  că 
eu  practic  această  rugăciune.  Prin  însuşi  faptul  că  eu  o 
practic,  purcede  din  mine  un  fel  de  izvorâre.  Sigur  că 
monahii  au  mai  multă  vreme  pentru  aceasta,  pentru  că 
ei  s-au  lepădat  de  grijile  zilei.  Sunt  oarecum  mai  dega¬ 
jaţi,  mai  slobozi  şi  se  pot  concentra  mai  mult  la 
Dumnezeu.  Dar,  mă  gândesc,  pe  de  altă  parte  că  şi 
omul  din  lume  are  alte  virtuţi  la  care  nu  este  obligat  să 
ajungă  monahul.  Un  om  din  lume  care  trăieşte  printre 
oameni  şi  care  sare  în  ajutorul  lor  are  şi  el  nişte  motive 
care  să-l  îndemne  să  se  gândească  la  Dumnezeu;  şi  să 
facă  şi  el  un  fel  de  rugăciune  aproape  neâncetată, 
cerând  mereu  ajutorul  lui  Dumnezeu.  Poate  nu  aşa,  ca 
să  uite  de  tot  şi  să  se  retragă  în  sine,  dar  chiar  în 
această  legătură  sufletească  pe  care  o  are  fată  de 

'■'ilalţi  oameni,  el  poate  cere  mila  şi  ajutorul  lui 
I  )umnezeu.  Pe  urmă.  omul  nu  doarme  tot  timpul.  El  se 
l iezeşte  de  multe  ori  dimineaţa,  uite,  cum  mă  trezesc 
' 'ii  pe  la  4,  am  vreme  să  mă  gândesc  la  Dumnezeu  şi  să 
mă  rog.  Şi  fac  asta  de  multe  ori  în  timpul  zilei.  Sau, 
când  merg  pe  stradă,  de  ce  să  mă  uit  în  stânga  şi  în 
<  Ireapta  ? 

S.D.  -  E  limpede,  în  orice  caz,  că  suferim  de  un  fel 
de  bulimie  vizuală. 

Pr.D.S.  -  Da,  da.  De  ce  să  nu  mă  gândesc  la 
Dumnezeu?  Deci,  şi  un  om  din  lume  poate  să  ajungă 
la  o  neâncetată  gândire  la  Dumnezeu,  şi  asta  fără  să 
practice  numaidecât  rugăciunea  inimii. 

S.D.  -  Ce  părere  aveţi  despre  sintagma  recent  apă- 
mtâ.  din  ultimele  decenii  ale  secolului  nostru:  „mona¬ 
hism  interiorizat"?  Consideraţi  că  vocaţiile  sunt  in- 
Iranzitive  şi  că  monahismul  interiorizat  ar  fi  o  postură 
hibridă?  Sau,  dacă  vreţi,  lingvistic,  chiar  o  tautologie  ? 

Pr.D.S.  -  întotdeauna  a  fost  un  monahism  interiori¬ 
zat.  Antonie  cel  Mare  a  fost  întotdeauna  singur.  Foarte 
rar  când  mai  primea  pe  câte  cineva. 

S.D.  -  Totuşi,  sintagma  defineşte  pe  cei  din  spaţiul 
citadin,  modern,  care  interiorizează  monahismul  într-un 
spaţiu  care  nu  este  monahal. 

Pr.D.S.  -  Eu  cred  că  acesta  este  un  hibrid.  Dacă  sunt 
in  societate  trebuie  să  am  grijă  de  ceilalţi,  trebuie  să  mă 
căsătoresc,  să  am  o  soţie,  nişte  copii,  să  nu  îmi  reduc 
preocupările  la  un  egoism  îngustat,  fie  el  şi  spiritual. 
Trebuie  să  fiu  preocupat  de  ceilalţi. 

S.D.  -  Să  mi-i  asum. 

fi-  Ce  dUPUS  Ii$US  că  ”săracâm  fost, 

flamand^m  fost  şi  nu  fraţi  hrănit”.  Adică,  ai  stat  deo¬ 
parte  şi  n-ai  făcut  nimic.  „Cine  vrea  să  fie  între  voi  mai 
mare  sa  fie  sluga  .  Adică  să  fii  slujitor.  Am  un  dar  să-l 
folosesc  cum  trebuie.  Eu  nu  cred  că  este  recomandabil 
un  astfel  de  monahism.  Ori  te  duci  în  mănăstire  si  te 
rog.  neancetat  acolo,  ori  stai  în  societate  şi  te  angajezi 
in  slujirile  pe  care  ţi  le  recomandă  situaţia  ta.  cerând  în 
acelaşi  timp  ajutorul  lui  Dumnezeu. 

S.D.  -  Poţi  face  rugăciunea  inimii  în  apartamentul 

au  2  din  Balta  Albă?  Cu  un  manual  lângă 

® f  *  SCns  muIt  desPre  met°de,  tehnici;  abundă  o 
astfel  de  literatură. 

Pr.D.S.  -  Cred  că  omul  n-o  poate  face  continuu  pen¬ 
tru  ca  are  şi  griji,  n-o  poate  face  permanent. 

S  D;.'  Treb?ie  °  iniţiere’  esfe  nevoie  de  un  părinte 
sau  poţi  sa  te  descurci  şi  singur  ? 

Pr.D.S.  -  Nu  cred  că  s-ar  putea  singur.  Chiar  dacă 
eşti  un  om  superior,  trebuie  să  fii  introdus  în  cele  ale 
Bisericii.  Acesta  se  cuvine  să  fie  un  preot,  un  om  re¬ 
marcabil  prin  sfinţenia  Iui,  un  om  duhovnicesc  în  toată 
puterea  cuvântului. 

d  ^  cDar  P°'i  Să  tS  apUCi  sin9uri  după  carte  ? 

PrdJ.S.  -  Nu  se  recomandă  asta.  Noi  suntem  în 
Biserica.  Eu  nu  cred  că  cineva  care  nu  a  avut  un  părin¬ 
te  duhovnicesc  poate  practica  rugăciunea  inimii.  Sunt 
practicile  acestea,  yoga... 

S.D.  -  Chiar  despre  asta  voiam  să  vă  întreb 
Isihasmul,  sau  rugăciunea  inimii,  este  o  metodă 

asemănătoare  lui  yoga,  ori  zenului,  sau  este  mai  mult  o 
orientare  creştin-existenţială  ? 

Pr.D.S.  -  Este  revelaţia  vie  a  relaţiei  cu  Dumnezeu, 
ca  o  relaţie  cu  o  altă  persoană.  Nu  este  o  afacere  a 
mea  cu  mine  însumi.  Âsta-i  panteism.  Mă  scufund  unde¬ 
va,  într-un  adânc,  eu  sunt  totul.  Eu  trăiesc  viaţa  lui  lisus 
Hristos,  Fiul  lui  Dumnezeu  făcut  Om.  Dacă  n-am  aten¬ 
ţia  spre  altul,  poate  mai  mult  decât  spre  mine...  unde 
mai  este  iubirea  mea  ? 

S.D.  -  Hristos  spune  că  în  noi  este  împărăţia  Iui 
Dumnezeu.  Vorbeşte  totuşi  de  o  imersiune,  în  adâncul 
nostru. 

Pr.D.S.  -  Este  adevărat,  dar  nu  vorbeşte  de  o  sin¬ 
gularitate.  Chiar  rugăciunea  Tatal  nostru...  este  Tatăl 
nostru.  Nu  este  împărăţia  mea,  este  a  tuturor.  Eu  nu 
pot  uita  de  ceilalţi.  Eu  trebuie  să  am  mereu  conştiinţa 
relaţiei  cu  Dumnezeu  ca  Altcineva. 

S.D.  -  Ca  o  alteritate,  ca  o  persoană. 

Pr.D.S.  -  Da,  ca  o  Persoană;  numai  asta  îmi  dă  feri¬ 
cirea. 

S.D.  -  Deci  acest  lucru  diferenţiază  isihasmul  de  yo¬ 
ga  sau  de  zen. 

Pr.D.S.  -  Eu  sunt  în  relaţie  personală  cu 
Dumnezeu.  Este  adevărat  că  Hristos  devine  foarte  inte¬ 
rior,  dar  totuşi  îl  trăiesc  ca  pe  Altcineva. 

S.D.  -  Te  poţi  ruga  să  ai  rugăciunea  inimii  ? 

Pr.D.S.  -  Sigur  că  da. 

S.D.  -  Este  o  lipsă  de  smerenie,  de  emfază  ? 

Pr.D.S.  -  Nu,  căci  tocmai  prin  rugăciune  îmi  arăt 
smerenia. 

S.D.  -  fertaţi-mă  că  vă  pun  şi  întrebări  proaste  Să 
nu  va  supere  natura  primitivă  şi  iscoditoare  a  întrebă- 
nbr.  Dea.  cerând  aşa  ceva,  nu  ţintesc  prea  sus,  cu  em- 

d  n c  trebUI  Să  mă  mu,tumesc  cu  cât  am  ? 

Pr.D.S.  -  Doamne,  ajută-mi  să  mă  pot  ruga  cât  mai 
mult.  Sigur  ca  putem  cere  asta.  Cred  că  rugându-mă  să 

ma  pot  ruga  cu  mai  multă  căldură  coboară  mintea  în 
inima. 

s.D.c  Lui  Dumnezeu  îi  place  să  lucreze  împreună  cu 

blasfem  ?  Sa  V‘nă  Să  lucreze  cu  mine  este  un 

Pt.D.S.  -  Nu,  omul  trebuie  să  simtă  prezenta  Sa 
privirea  Sa  Prin  rugăciune  spui:  „Fă-mă  Doamne  să 
simt  smerenia  faţă  de  Tine”. 

S.D.  -  Ce  anume  credeţi  că  excită  astăzi  mediul  ca¬ 
tolic  la  recuperarea  experienţei  isihaste?  Oricum,  este 
un  fapt  real,  incontestabil. 

.  .^'D'S:  red  03  răceala  !umii  catolice,  care  nu  era 
trăită  înainte,  pe  vremea  împăraţilor,  să  spunem.  Po¬ 
pulaţia  s-a  văzut  în  mare  parte  îndepărtată  de  Biserică 
E.  folosesc  metodele  unei  Biserici  cu  pretenţii  de  stă¬ 
pânire.  Au  înţeles  ca  nu  se  mai  poate  continua  aşa,  că 
trebuie  sa  meargă  grabnic  spre  interiorizare. 

,f-D- Carce  este  diferenţa  între  rugăciunea  inimii  si 
cultul  inimii,  Sacre'-Coeur  ? 

PrD.S.  -  Acesta  este  un  ritual.  Potrivit  acestuia,  ini¬ 
ma  este  sediul  iubirii,  creierul  este  sediul  gândirii  De¬ 
geaba  scot  creierul  afară,  noi  tot  nu  vedem  inteligenta 
creierului,  degeaba  scot  inima  afară  că  tot  nu  văd  căl¬ 
dura  ei.  Acestea  sunt  lucruri  care  se  trăiesc  în  întregul 

omenesc.  Nu  trebuie  să  o  scot  de  acolo  de  unde  este  si 
să  o  separ,  ca  la  o  lecţie  de  anatomie. 

S.D.  -  Vi  se  pare  o  atitudine  intelectualistă  ? 

Pr.D.S.  -  în  orice  caz  simplistă.  Ei  nu  înţeleg  această 
integritate  a  organismului  omenesc,  precum  şi  faptul 
că  cele  spirituale  se  manifestă  prin  legătura  dintre  or¬ 
ganele  trupului  aşa  cum  sunt  ele,  legate  în  chip  trainic, 
nu  separate. 

S.D.  -  Sau  să  le  izolez  fenomenologic.  Se  poate  face 
o  legătură  între  fenomenologia  filosofilor  occidentali  şi 
pietism'ul  Sacre-Coeur  ? 

Pr.D.S.  -  Nu  m-am  gândit  la  chestiunea  aceasta, 
cred  că  n-aş  putea  să  definesc.  Fenomenologia,  după 
câte  mi  se  pare  că  spune  Flusserl  şi  pe  urmă  Fleidegger, 
izolează  din  context  un  fenomen;  ei  au  pus  un  accent 
nou  şi  pe  trăire,  nu  numai  pe  cugetare.  Heidegger  cred 
că  asta  a  adus  nou.  Cunoaştere  şi  prin  grijă  şi  prin 
in-der-welt-sein,  prin  faptul  că  suntem  în  lume,  prin 
angst,  deci  nu  numai  printr-o  raţiune  desprinsă  de 
celelalte.  Si  în  această  privinţă  cred  că  şi  fenomenolo¬ 
gia  este  o  depăşire  a  unui  raţionament  îngust  şi  îi  poate 
ajuta  pe  catolici  să  ajungă  la  relaţia  interpersonală  eu- 
tu.  Heidegger  a  spus:  „Simt  că  sunt  înspre  moarte”. 
Dar  nu  simt  că  pot  muri;  nu  simt  că  eu  nu  sunt  spre 
moarte. Nu  am  eu  nădejdea  chiar  şi  pe  patul  morţii? 
Adică  au  redus  simţirile  acestea  numai  la  relaţia  cu 
lumea  aceasta. 

S.D.  -  De  unde  şi  neantul. 

ce  a  fost.  Este  o  atentie  îndreptată  exclusiv  spre  trecut 

Este  o  mare  taină  cum  îşi  trăieşte  Hristos  jertfa  LuT  O 


92 


miercuri/l  aprlHţ/92 


m,  imă  care  a  suferit  pentru  copilul  ei  bolnav  nu  trăieşte 
"i  amintirea  sentimentelor  de  atunci  ?  Le  trăieşte,  cum 
nu-  Le  trăieşte  şi  Hristos.  dar  nu  le  mai  trăieşte  El 
aşa  cum  le-a  trăit  atunci. 

S.D.  -  O  asemenea  sugestie,  un  asemenea  fenomen 
parapsihic  cum  e  cel  al  stigmatelor,  putea  să  înşele 

<  liiar  perspicacitatea  unui  sfânt  ca  Sfântul  Benedict  sau 

<  a  Sfântul  Francisc  ?  Oare  discernământul  lor  nu  a 
funcţionat?  Totuşi  benedictinii  sunt  cei  mai  apropiaţi 
ca  pravilă  de  pravila  monahală  răsăriteană.  Sfântul 
I  rancisc  este  cel  mai  apropiat  de  noi.  $i  el  a  avut  stig¬ 
mate  şi  le  ascundea  de  lume. 

Pr.D.S.  -Da,  sunt  cei  mai  apropiaţi  de  noi,  dar  poate 
că  atunci  gândirea  catolică  i-a  contaminat  şi  pe  ei.  Un 
Hânt  poartă  şi  el  amprentele  spirituale  ale  contextului. 

S.D.  -  Se  poate  vorbi  în  cazul  Răsăritului  de  o  civi¬ 
lizaţie  marcată  de  isihasm  ?  Asa  după  cum  vorbim,  de 
exemplu,  în  cazul  Japoniei  ca  despre  o  civilizaţie  mar¬ 
cată  de  zen  ? 

Pr.D.S.  -Nu,  eu  spun  că  se  poate  vorbi  despre  o  civi¬ 
lizaţie  marcată  de  prezenţa  lui  Hristos  în  oameni,  cu 
toată  iubirea  Lui  şi  cu  toată  taina  Lui.  Spun  despre  o 
prezenţă  a  Sfintei  Treimi  în  noi,  de  o  prezenţă  a  faptu¬ 
lui  că  ne  facem  Sfânta  Cruce  gândindu-ne  la  Jertfa  lui 
Hristos,  care  a  mers  în  iubire  până  la  jertfă.  Este  o  civi¬ 
lizaţie  care  nu  face  despărţiri  între  taina  lui  Dumnezeu 
şi  viaţa  noastră. 

S.D.  -  Dar  asta  nu  este  o  descoperire  care  se  face 
doar  prin  isihasm  ? 

Pr.D.S.  -  Da,  şi  eu  am  scris  un  articol  pentru  că  am 
văzut  că  există  o  polemică  în  teologia  greacă,  mai  exact 
copaii,  etiopienii,  au  provocat-o. 

S.D.  -  Ce  susţin  aceştia? 

Pr.D.S.  -  Sunt  un  fel  de  urmaşi  ai  monofizismului.  Ei 
spun  că  nu  se  poate  vorbi  de  două  firi  în  Hristos,  ci  nu¬ 
mai  de  una. 

S.D.  -  Cea  divină. 

Pr.D.S.  -  Cea  divină,  dar  ei  nu  neagă  $i  manifestările 
omeneşti  care  însă,  potrivit  viziunii  lor  sunt  estompate 
Aceştia  s-au  întâlnit  de  mai  multe  ori  cu  teologii  noştri 
ortodocşi  şi  au  ajuns  la  un  fel  de  convenţie  prin  care  ur¬ 
ma  să  se  facă  unire  între  ei.  $i  atunci  a  început  în 
teologia  greacă  o  mare  polemică:  unii  pentru,  alţii  con¬ 
tra.  Eu,  în  articolul  pe  care  l-am  scris,  zic  asa:  este  ade¬ 
vărat  că  în  Hristos  sunt  două  firi  -  dumnezeiască  şi 
omenească  -  dar  sunt  ele  cu  un  rol  egal  ?  Le  pot  pune 
pe  acelaşi  plan  ?  Adică  îl  cobor  pe  Dumnezeu  la  om 
sau  urc  pe  om  la  Dumnezeu?  Nu  vorbesc  de  îndum- 
nezeire,  vorbesc  numai  de  înomenie.  Să-l  înomenesc 
pe  om  în  veci  ?  Să-L  înomenesc  pe  Dumnezeu  până 
a-L  face  mărginit,  sau  invers  ?  Are  un  rol  hotărâtor 
Dumnezeirea  care  îndumnezeieşte  firea  omenească, 
care  o  ridică  tot  mai  mult  în  bogăţia  dumnezeiască. 

S.D.  -  $i  o  dilată  ontic,  să  zicem. 

Pr.D.S.  -  $i  s-o  dilate  ontic,  s-o  adâncească.  Şi  cred 
că  poate  aici  ne  putem  apropia.  Mi-a  spus  Părintele 
Teofan  că  etiopienilor  şi  copăilor  nu  le  place  să  meargă 
la  catolici  la  biserică,  toţi  vin  la  ortodocşi.  Se  simt 
aproape  de  noi,  este  spiritul  oriental  de  taină,  care 

pune  accentul  pe  dumnezeire.  Asta  cred  că  trebuie  să  o 
facem  şi  noi.  Sinodul  al  4-lea  ecumenic  a  primit  o  for¬ 
mulă  a  lui  Leon,  Papă  al  Romei,  care  a  spus  că  cele 
două  naturi  concură  într-o  persoană,  dar  nu  a  accentu¬ 
at  că  alta  e  ponderea  firii  dumnezeişti,  şi  altul  rolul  firii 
omeneşti.  Şi  păstrând  aceasta,  să  mergem  cu  încă  un 
sinod  la  care  să  vină  şi  ei,  si  hai  să  găsim  formularea 
aceasta:  cele  două  firi  s-au  unit  într-o  persoană,  dar 
firea  dumnezeiască  are  un  rol  mare,  un  rol  care  trebuie 
să  îndumnezeiască  şi,  deci,  să  facă  tot  mai  evidentă 
dumnezeirea  în  umanitate.  Asta  este  ţinta.  Creaţia  este 
făcută  nu  pentru  a  rămâne  cumva  separată  şi  total 
nedeplină  de  Dumnezeu,  ci  toată  e  făcută  pentru  a  fi 
îndumnezeită.  Şi  mai  ales  prin  om. 

S.D.  -  Şi  în  măsura  în  care  este  îndumnezeită  şi  îl 
manifestă  pe  Hristos  se  întăresc  si  releele  comunitare. 

Pr.D.S.  -  Da,  sigur  că  da. 

S.D.  -  Adică  îmi  recunosc  legătura.  Astăzi  sesizez  că 
„infernul  meu  e  celălalt”,  cum  spune  Sartre.  Ce  legă¬ 
tură  vedeţi,  în  perspectiva  desăvârşirii,  între  Euharistie 
şi  rugăciunea  inimii  ? 

Pr.D.S.  -  Eu  cred  că  Eurahistia  este  o  mare  putere 
care  ne  vine  de  la  Hristos.  Şi  aceasta  este  o  mare  taină, 
cum  Hristos,  cu  trupul  şi  sângele  lui,  transfigurate,  învi¬ 
ate,  se  uneşte  cu  noi.  Cum  spune  Sfântul  Simeon  Noul 
Teolog:  „Mâna  lui  Hristos  devine  mâna  mea,  mâna 
mea  devine  mâna  lui  Hristos,  ochiul  meu  devine  ochiul 
lui  Hristos.  Ochiul  lui  Hristos  devine  ochiul  meu,  fără 
să  ne  confundăm”.  Se  produce  o  unire  extraordinară 
între  mine  şi  El.  fără  să  ne  confundăm. 

despărţit,  este  fiecare  de  capul  lui,  fiecare  mai  deştept 
ca  altul;  a  fost  influenţa  Occidentului  pe  care  noi,  cu 
voiciunea  noastră,  am  dus-o  prea  departe.  La  noi  este 
o  îmbinare  între  Occident  şi  Orient  care  ne  face  socie¬ 
tatea  mai  variată,  unind  în  ea  în  chip  paradoxal  lucruri 
extraordinar  de  frumoase  cu  lucruri  extraordinar  de 
urâte.  Şi  astea  din  urmă  vin  mai  ales  sub  influenţa 
mentalităţii  materialiste  apusene. 

S.D.  -  Pentru  ce,  faţă  de  anumite  teme,  vă  manifes¬ 
taţi  mai  puţin  „integrist”  şi  sunteţi  dispus  să  acceptaţi  o 
nivelare,  o  omogenizare  a  diferenţelor,  cum  s-a  Întâm¬ 
plat  ieri,  când  v-am  iscodit  despre  culpă.  Iar  în  alte 
leme,  cum  ar  fi  cea  a  raportărilor  dintre  Orient  şi  Occi¬ 
dent,  deci  între  două  confesiuni  surori,  exercitaţi  o 
separaţie  atât  de  netă  şi  sunteţi  dispus  mai  curând  să 
vedeţi  deosebirile  decât  asemănările.  Eu  aş  dori  foarte 
mult  să-mi  răspundeţi  tehnic  la  această  întrebare. 

Pr.D.S.  -  Poate  că  este  propriu  spiritului  răsăritean 
să  pună  accentul  principal  pe  adevăr,  pe  adevărul  în 
Hristos,  pe  adevărul  Treimii.  Părinţii  erau  foarte  îngă¬ 
duitori  cu  toate  păcatele,  însă  când  vedeau  o  erezie, 
când  vedeau  că  este  atacat  adevărul  lui  Hristos,  atunci 
săreau  cu  toată  puterea,  ca  arşi ! 

Ş.D.  -  Şi  nu  de  asta  şi-or  fi  făcut  de  cap  Nicolski  şi 
alţii,  ştiind  că  aici  este  o  nemăsurată  îngăduinţă  faţă  de 
păcate,  sărindu-ne  ţandăra  doar  la  erezie  ? 

Pr.D.S.  -  O  dată  ce  păstrezi  integritatea  învăţăturii, 
păstrezi  o  posibilitate  să-i  readuci  pe  oameni  din  păcat. 
Pe  când  dacă,  o  dată  ce  te-ai  despărţit  ca  eretic  de  ade¬ 
văr,  pierzi  orice  şansă  să  realizezi  unitatea. 

S.D.  -  Credeţi  în  posibilitatea  ca  Occidentul  să 
recupereze  pagubele  şi  să-ţi  mântuie  aceste  deraieri  ? 
Este  el  recuperabil  ? 

Pr.D.S.  -  Pe  măsură  ce  va  evolua,  va  creşte  şi  se  va 
maturiza  spiritual.  Eu  cred  că  Occidentul  este  imatur 
spiritual,  are  o  prea  mare  şi  naivă  încredere  în  ceea  ce 
îi  poate  da  ştiinţa,  fiindcă  n-a  atins  adâncimile  de 
spiritualitate  şi  duhovnicie.  Sunt  atâţia  oameni  de 
seamă  în  Occident  care  încep  să  vadă  aceasta.  Sunt 
mulţi  care  vin  în  Athos,  se  fac  călugări  acolo  şi,  chiar 
dacă  nu  se  manifestă  direct,  ne  privesc  cu  mult  interes. 
Este  o  mănăstire  lângă  Milano  care  a  tradus  acum 
Eilocalia;  vin  pe  la  mine,  vin  în  mănăstirile  noastre 
zicând  că  ei  acolo  nu  au  nici  o  viaţă  spirituală,  nici  o 
căldură  spirituală.  Eu  cred  că,  încet-încet,  ei  ne  vor  des¬ 
coperi.  Sigur,  va  trebui  şi  noi  să  avem  o  anumită  înţe¬ 
legere  pentru  ei.  Un  anumit  tact  al  iubirii... 

•S.D.  -  Iertaţi-mă  că  vă  întrerup,  dar  nu  credeţi  că 
tocmai  aici  a  fost  eficacitatea  diasporei  ruse  ?  Diasporă 
care  a  reuşit  să  actualizeze,  la  nivelul  conştiinţei  eu¬ 
ropene,  structurile  teologiei  mistice  răsăritene  ? 

Pr.D.S.  -  Da,  da.  Ruşii  au  avut  un  foarte  mare  efect 
asupra  gândirii  teologice  din  Occident. 

S.D.  -  Care  vi  se  pare  cel  mai  important  teolog  din 
diaspora  rusă  ? 

Pr.D.S.  -  Cred  că...  Lossky  a  fost  cel  mai  important. 

S.D.  -  Spuneţi-mi,  vă  rog,  încă  trei  în  ordine. 

Pr.D.S.  -  ...  Lossky...  cel  mai  corect...  mai  este 
acum  unul  -  Bobrinskoy...  şi  mai  este  unul  Mayendorff... 
şi  este  Schemann.  Berdiaev  şi  Bulgakov  sunt  mai  aşa... 

S.D.  -  Evdokimov? 

Pr.D.S.  -  Da,  şi  Evdokimov.  Berdiaev  este  cam 
origenist;  entuziasmul  teoretic  îl  face  să  creadă  că  nu 
va  fi  iadul  veşnic,  Bulgakov  este  puţin  cam  panteist 
când  spune  că  în  om  eul  este  creat,  sunt  nişte  zăpăceli 
aşa,  ştiţi.  însă  ceilalţi... 

S.D.  -  Care  vă  este  cel  mai  apropiat  tipologic  ? 

Pr.D.S.  -  Cred  că  Lossky  îmi  este  cel  mai  apropiat. 
Eu  am  început  să  îi  citesc  mai  întâi  pe  Berdiaev  şi  pe 
Bulgakov,  dar  mi-am  dat  seama  că  Lossky  este  mai  ri¬ 
guros.  Au  avut  toţi  un  rol  foarte  important.  Păcat  că  noi 
nu  am  avut  asemenea  oameni,  nici  între  preoţii  care  au 
fost  pe  acolo  şi  nici  printre  laici.  Că  mai  toţi  ruşii  aceştia 
au  fost  laici.  Noi  nu  am  avut  astfel  de  oameni.  Aici  văd 
că  influenţa  Franţei  atee  a  fost  Ia  noi  mult  mai  puter¬ 
nică,  datorită  şi  faptului  că  am  considerat  că  suntem  îm¬ 
preună,  latini  ca  şi  ei.  Politic  poate  ne-a  ajutat  Franţa 
mai  mult.  La  noi,  traducerile  filocalice  n-au  avut  un  rol 
însemnat  decât  în  lumea  monahală;  sperăm  că  vor  avea 
un  rol  măcar  acum,  în  ceasul  al  doisprezecelea... 

S.D.  -  Exista  o  scrisoare  păstrată  a  lui  Alecu  Russo 
către  Kogălniceanu,  dacă  nu  mă  înşel,  în  care  primul, 
având  domiciliul  forţat  la  o  mănăstire,  îl  roagă  pe 
Kogălniceanu  să-i  trimită  ziare  franţuzeşti,  că  se  plicti¬ 
seşte  îngrozitor  cu  nişte  scrieri  ale  unuia  Efrem  Şirul, 


pe  care  le-a  găsit  în  podul  mănăstirii. 


Pr.D.S.  -  Russo,  se  ştie,  era  mason  şi  toţi  erau  naa- 
•oni,  săracii...!  ..JF 


}oi/2april  ie/92 


definească  pe  celălalt.  Celălalt  rămâne  un  mister  ne¬ 
definit,  şi  infinitul  se  întinde  dincolo  de  marginile  lumii 
acesteia,  se  întinde  până  la  Dumnezeu.  Atunci,  probabil, 
că  implicit,  cei  doi  tineri,  care  sunt  într-o  iubire  curată, 
trăiesc  într-un  fel  prezenţa  negrăită  a  lui  Dumnezeu  între 
ei-  Si  aceasta  îi  face  să  se  înalţe  peste  ei,  să  se  înalţe 
spre  acel  izvor  al  iubirii,  al  apropierii  între  oameni,  al 
trebuinţei  lor  unul  de  altul  şi.  poate  că  asta  înseamnă  o 
neaşteptată  înălţare  a  sufletului.  Poate  că  la  aceasta  mă 
voi  fi  gândit,  dar  nici  nu  mai  ştiu  despre  ce  discutam 
noi  înainte,  ca  să  fi  tras  o  astfel  de  concluzie...  I 

S.D.  -  Mie  mi  se  pare  -  aşa  cum  am  înţeles-o  eu  -  că 
afirmaţia  dumneavoastră  era  spectaculoasă,  fiindcă 
asociaţi  acea  coregrafie  vizuală  a  dragostei  cu  rugăciu¬ 
nea,  iar,  pe  dc  altă  parte,  fiindcă  s-ar  putea,  în  contex¬ 
tul  discuţiei,  să  fi  fost  în  sensul  de  dintotdeauna  al  Orto¬ 
doxiei,  care  nu  elimină  din  reflexie  trupul.  în  cazul 
acesta,  atât  timp  cât  erosul  se  trăieşte  la  nivelul  trupului 
-  Mântuitorul  spunea  despre  căsătoriţi  „să  fie  una  în 
trup  -  nu  există  un  anumit  platonism  în  afirmaţia  dum¬ 
neavoastră,  în  această  idealitate  înălţătoare  ce  respinge 
pogorârea  iubirii  în  trup  ?  Poate  că  e  cazul  să  vă  referiţi 
la  propria  dumneavoastră  experienţă.  Se  putea  des¬ 
parţi,  în  frăgezimea  unui  asemenea  fapt,  înfăţişarea, 
trupul,  plăcerea  pe  care  mi-o  oferă,  de  sentiment  ? 

Pr.D.S.  -  Ortodoxia,  desigur  că  nu  dispreţuieşte 
trupul,  dar  nici  nu  vrea  să  ne  coborâm  la  plăcerile  pur 
trupeşti,  ci  vrea  să  ne  înălţăm  la  o  trăire  spirituală  prin 
trup;  să  înălţăm  trupul.  Să  nu  uităm  de  duh,  de  spi¬ 
rit,  în  legătura  trupească.  Aceasta  ar  însemna  coborâre 

la  animalitate.  Omul  nu  poate  cobora  aici,  şi  este  o  mi¬ 
siune  pentru  el  să  înalţe  tot  mai  mult  legătura  prin  trup 
la  o  legătură  transfigurată  spiritual. 

S.D.  -  Eu  cred  că  înţeleg  afirmaţia  teologică  a  dum¬ 
neavoastră.  dar  ea  se  poate  înţelege  şi  aşa:  întâi  să  co¬ 
boare  repede  în  trup,  să  facă  un  copil  fiindcă  aşa  tre¬ 
buie,  după  care  urgent  să  se  înalţe  !  şi  dacă  o  să  facă 
vreo  10-15  copii,  atunci  vreo  10-15  de  ani  e  coborât 
în  animalitate,  după  care,  după  ce  a  terminat  cu  fecun¬ 
ditatea,  ar  urma  episodul  distins  spiritual ! 

Pr.D.S.  -  Cred  că  legătura  între  bărbat  şi  femeie, 
care  produce  un  copil,  nu  este  o  legătură  trupească  şi 
se  trăieşte  şi  în  mod  creştin,  cu  răspunderea  acestui  act 
prin  care  dau  naştere  unui  copil  de  care  vor  avea  grijă. 
Ei  se  angajează  reciproc  la  toate  grijile,  la  toate  obose¬ 
lile  şi  la  toate  eforturile  pe  care  le  va  angaja  rodul  aces¬ 
tei  uniri.  Cred  că  ei,  chiar  gândindu-se  că  prin  această 
unire  iese  un  copil,  gândesc  că  asta  aduce  o  anumită 
spiritualizare  acelei  legături.  ( 

S.D.  -  Totuşi  eu  am  să  continui  să  vă  sâcâi.  Cei  doi 
tineri  din  faţa  dumneavoastră,  să  mă  şi  iertaţi,  poate  şi 
dumneavoastră  iilo  tempore,  vă  gândeaţi  în  chip  util,  în 
momentul  acela  la  o  întreprindere  comună,  lucrativă, 
cu  copii?  Nu  cumva  dragostea  şi  iubirea,  a  căror  prive¬ 
lişte  aţi  contemplat-o  atunci,  aveau  o  natură  gene¬ 
roasă.  liberă,  „nedeterministă”  ? 

Pr.D.S.  -  Dar  nici  nu  era  o  iubire  foarte  trupească  în¬ 
tre  cei  doi  tineri.  Poate  că  am  trecut  şi  eu  prin  această 
stare,  dar  nu  m-am  gândit  deloc  la  unirea  trupească, 
poate  că  am  fost  şi  eu  îndrăgostit  de  o  fată,  dar  nu 

vedeam  în  ea  decât  ceva  care  depăşea  plăcerea  tru¬ 
pească;  nici  nu  mă  gândeam  la  aceste  lucruri.  Vedeam 
în  ea  şi  poate  că  şi  ea  vedea  în  mine  ceva  ce  nu  avea 
legătură  cu...  Pe  urmă,  când  mă  gândesc  la  căsătorie, 
atunci  încadrez  şi  această  perspectivă  de  unire  tru¬ 
pească.  Oamenii,  până  nu  ajung,  mă  rog,  să  se  gân¬ 
dească  la  căsătorie,  cred  că  au  între  ei  o  dragoste  foarte 
curată.  Deşi  sunt  în  trup,  nu  se  gândesc  deloc  la  trupul 
acela. 

S.D.  -  Să  mă  iertaţi,  dar  asta  este  o  postură  -  să-i 
zicem  -  ideală,  de  manual  de  teologie  sau,  poate,  într-un 
mediu  sătesc  ideal  de  acum  500  de  ani.  Poate.  Eu  nu 
ştiu  dacă  cineva  Ia  ora  asta  mai  trăieşte  aşa.  Sau  poate 
că  răul  a  sporit  extraordinar... 

Pr.D.S.  -  Da,  da,  asta  în  orice  caz. 

S.D.  -  ...  fie  aşa  este  mersul  cuplului  în  genere. 
Această  situaţie  în  care  ne  iubim  curat,  după  care  ce¬ 
rem  aprobarea  părinţilor  şi  de-abia  după  aceea  ne  că¬ 
sătorim  şi,  în  noaptea  nunţii  se  petrece  şi  prima  noapte 
de  dragoste,  este  un  lucru  rămas  în  negura  vremilor. 
Vă  întreb,  dacă  lucrurile  nu  sunt  aşa  în  realitate,  cum 
poate  teologia,  Biserica  să  ajute  cuplul  în  mod  real  ? 

Pr.D.S.  -  în  orice  caz,  trebuie  să-i  ajutăm  aşa  după 
cum  îi  ajută  pe  oameni  să  ajungă  la  credinţă.  îi  ajutăm 
să  se  ridice,  încet,  încet,  din  trăirea  trupească  şi  din  plă¬ 
cerile  pur  trupeşti  care  îi  ispitesc,  la  a-ţi  vedea  şi  altceva 
care  îi  atrage.  Cred  că  cuplurile  care  nu  sunt  încă  cu¬ 
pluri,  cred  că  şi  astăzi  mai  au  ceva  din  aceasta.  Nu  cred 
că  toată  lumea  este  atât  de  decăzută,  că  tot  tineretul  este 
atât  de  decăzut.  Biserica  trebuie  să  vină  cu  misiunea  ei 

ca  să  arate  că  legătura  dintre  un  bărbat  şi  o  femeie  nu 
este  una  pur  trupească.  Şi  mai  ales  la  început. 

S.D.  -  Vă  rog  să  definiţi  asta.  Dumneavoastră 
spuneţi  că  Biserica  trebuie  să  mărturisească  că  legătura 
dintre  un  bărbat  şi  o  femeie,  în  chip  originar,  nu  este  o 
legătură  pur  trupească.  Vă  rog  să  dezvoltaţi  acest 

gând.  „ 

Pr.D.S.  -  Este  şi  trupească,  dar  este  trupeasca  tara 

să  lipsească  o  simţire,  o  unire  spirituală.  Deşi  se  spune 
în  Geneză  „şi  vor  fi  amândoi  un  trup" ,  dar  trup  aici  nu 
are  numai  sens  de  trup  material,  ci  vor  fi  amândoi  o 
unitate.;  Spune  undeva  Sfântul  loan  Gură  de  Aur: 
„Omul  nu  este  întreg  dacă  este  numai  bărbat,  nu  este 
întreg  dacă  este  numai  femeie.  Omul  întreg  este  bărbat 
şi  femeie”.  Acest  lucru  îl  dezvoltă  Evdokimov,  am  spus 
şi  eu  în  Dogmatica  mea,  în  legătură  cu  taina  căsătoriei, 
că  omul  întreg  este  şi  bărbat,  şi  femeie.  Dar,  precum 
bărbatul  nu  este  numai  trup,  ci  este  şi  suflet,  la  fel  ca  şi 
femeia,  ei  se  întregesc  reciproc  şi  simt  nevoia  să  se  în¬ 
tregească  şi  sub  raport  spiritual.  Femeia  are  un  fel  de 
admiraţie,  o  încredere  în  bărbat,  că  el  este  mai  tare  şi  o 
poate  ajuta  în  viaţă  şi  admiră  o  anumită  forţă,  dar  nu 
numai  o  forţă  trupească,  ci  şi  spirituală,  o  capacitate  de 
discernământ.  Bărbatul  admiră  la  femeie  delicateţea  ei, 
capacitatea  ei  de  a  aduce  o  dulceaţă  în  viaţă,  de  a-1  mân¬ 
gâia,  de  a-1  încuraja  în  felul  ei;  adică,  ei  se  întregesc  şi 
spiritual.  Viaţa  bărbatului  ar  fi  prea  opacă  dacă  ar  fi  nu¬ 
mai  a  lui,  şi  iarăşi,  viaţa  femeii  ar  fi  un  sentimentalism 
sălciu,  dar  şi  un  sentiment  de  neputinţă,  de  gol.  Ea  tre¬ 
buie  să  mângâie  pe  cineva.  Şi  bărbatul  iarăşi,  trebuie 

sa  ajute  pe  cineva;  ei  se  întregesc.  Cred  că  nu  s-a  dez¬ 
voltat  poate  pe  deplin  mcfai  către  filosofi,  nici  de 
«tre  psihologi,  nici  de  către  teologi  această  tainăjie- 
intregiie  între  bărbat  şi  femeie,  care  produce  şi  susţine 
ragostea  între  ei,  ca  mijloc  de  unire.  însă.  o  dragoste 
care  trebuie  să  înaintezi  cât  mai  mult  posibil  în  pian 
spiritual,  purtând  şi  trupul  în  acest  plan. 

S.D.  -  Părinte,  dacă  tot  vă  şicanez  în  dimineaţa  asta, 
nu  pot  să  nu  vă  atrag  atenţia  că,  în  opinia  mea.  din  tex¬ 
tele  teologice  pe  care  le-am  citit  asupra  acestor  lucruri. 
Ortodoxia  se  cabrează,  se  crispează  în  fata  temei  sexu¬ 
alităţii  şi  a  cuplului  şi,  dintr-o  dată  cade  în  cursă  si  se 
comportă  într-un  spirit  destul  de  catolic.  Adică  eticis- 
mul  plat  începe  să  invadeze  substanţa  mistică  a  discur¬ 
sului.  Din  această  cauză,  cred  eu,  a  ajuns  să  fie  mai 
pertinentă  închipuirea.  De  pildă,  toată  tema  existen¬ 
ţiala  a  marchizului  de  Sade  se  mişcă  în  intervalul  dintre 
esfrânare  şi  moarte.  Marchizul  de  Sade  şi  scrierile 
lui  au  găsit  o  asemenea  audienţă  fiindcă  el  a  reuşit.  în 
interiorul  păcatului,  prin  practica  păcatului  în  toată  rău¬ 
tatea  lui,  să  stârnească  mai  multă  „taină'’  decât  cate¬ 
heza  Bisericii  în  a  apăra  partea  pozitivă  a  dragostei. 
Biserica  se  crispează  şi  devine  idealistă,  eticistă,  lan¬ 
sând  slogane  care  sunt  inoperante.  Teologic  vorbind, 
cum  acoperiţi  dumneavoastră  intervalul  acesta  între 
desfrânare  şi  moarte  ? 

Pr.D.S.  -  Aş  vrea  să-mi  explicaţi  puţin  chestiunea 
aceasta  a  marchizului  respectiv,  cum  a  ajuns  el  la 
această  concluzie,  şi  ce  înseamnă  pentru  el  mişcarea 
între  desfrânare  şi  moarte  ? 

S.D.  -  Sintetizând,  mai  mult  sau  mai  puţin,  ceea  ce 
in  cazul  meu  apare  ca  un  act  simplificator,  Sade  exaltă 
abisul  morţii,  vertijul  pe  care  îl  anticipează  sexualitatea, 
in  toiul  extazului  sexual  ai  ocazia  să  atingi  vertijul 
morţii.  De  aici  un  fel  de  drog,  pentru  că  de-asta  vrei  să-l 
reiei  de  mai  multe  ori,  pentru  beatitudinea  agonică  pe 
care  o  presupune  acest  lucru.  Termenii  în  care  descrie 
el  această  observaţie  -  altminteri  scriitor  mare,  înzestrat 
ca  şi  Cioran,  de  Dumnezeu !  -  sunt  excelenţi.  $i  convin¬ 
ge  implicit  mai  mult  decât  glosările  catehezelor,  care, 
aici,  devin  neinspirate. 

Pr.D.S.  -  De  obicei  toate  descrierile  patimilor  sunt 
mai  cuceritoare  decât  descrierile  care  vor  să  pună  un 
accent  pe  spirit,  ce  aduce  prin  puterea  lui  şi  o  frână 
faţă  de  toate.  $i  pare  că  acesta  este  eticism,  că  este  su¬ 
perficialitate,  crispare,  ş.a.m.d.  Nimic  adevărat.  Este 
aici  o  altă  adâncime  în  spirit.  Mi  se  pare  că  pentru 
marchizul  acesta,  dragostea  trupească  este  deja  pără¬ 
sirea  oricărei  prezenţe  a  spiritului.  Biserica  Ortodoxă 
cel  puţin  nu  aprobă  aceasta,  ea  se  gândeşte  că  şi  în  actul 
trupesc  dintre  bărbat  şi  femeie  este  şi  ceva  conştient, 
ceva  conştient  şi  responsabil.  De  aceea  Biserica  noas¬ 
tră  priveşte  ca  o  taină  şi  sfinţeşte  ca  o  taină  legătura  în¬ 
tre  un  bărbat  şi  o  femeie. 

S.D.  -  Sexualitatea. 

Pr.D.S.  -  Nu  sexualitatea. 

S.D.  -  De  ce  se  abţine  să  sfinţească  şi  sexualitatea? 
E  un  domeniu  care  este  exclus  de  la  sfinţenie  ? 

Pr.D.S.  -  Nu.  deplina  unitate  între  bărbat  şi  femeie, 
şi  prin  trup.  dar  nu  lipsită  de  o  anumită  conştiinţă.  Noi 

ne  iubim,  noi  prin  aceasta  ne  luăm  responsabilitate 
pentru  copilul  pe  care-l  avem. 

S.D.  -  Dar  nu  avem  copil  acum.  Noi  acum  ne  iubim 
P  r  şi  simplu.  Aşa  fac  majoritatea  tinerilor.  Dumnea- 

Junfe?  PUt6ti  Să  '  nUmiti  Că  SUnt  desfrânat'>  dar  aşa 

,  -  Pr;D;S-  '  Asta  'nseamnă  că  noi  trebuie  să  apro¬ 
bam  tot  ceea  ce  se  întâmplă  astăzi.  Asta  nu  înseamnă 
normahtate.  Trebuie  să  ne  gândim  cum  a  fost  înainte  si 

nn  a  ,mm-  Asta  este  °  taină  Pentru  că  este  o  unire,  nu 
numa  trupeasca  ci  şi  una  sufletească.  Eu  îi  sunt  recu¬ 
noscător,  ea  im.  va  fi  recunoscătoare,  ea  va  fi  toată  ziua 
cu  gnja  pentru  mine  pentru  că  i-am  dat  plăcere,  eu  voi 
fi  iarăşi  grijuliu  toată  ziua,  dar  ne  gândim  că  toată  viata 
cu  vo,  avea  o  răspundere  faţă  de  ea  şi  ea  faţă  de  mine. 

nU  16  PUt6m  desPărt':  matale  prea  le 
desparţi,  reduci  căsătoria  la  sexualitate  şi  Ia  iubirea  tru- 
P6âSCd. . . 

S.D.  -  N-am  spus  asta. 

Pr.D.S.  -  Aşa  mi  s-a  părut.  Iubirea  între  un  bărbat  şi 
o  ferneie  nu  este  numai  sexualitate.  Nu-i  numai  un  lu¬ 
cru  trecător,  se  întâlnesc,  „hai,  tu,  să  ne  culcăm  împre¬ 
una  ş,  pe  urmă  du-te  de  aici”.  Asta-i  sexualitate  Nu-i 

sTntp°,trSPOn!-b,ilitate  în  aSta-  De  aceea  Biserica 

şahi  £  nt  ,esătură’  Pentru  că  «te  o  respon¬ 
sabilitate.  O  face  taină  !  Catolicismul  nu  o  face  taină. 

roate  de  aceea  au  ajuns  acolo.  Catolicii  spun  asa- 

preotul  este  numai  un  martor,  nu  binecuvântează  căsă- 

AsT'  721  do1  se  căsătoresc,  preotul  nu  sfinţeşte  nimic. 

y  ?  Ste  la  ei-  Sau-  Pentru  Că  o  socotesc  că  este  pură 

sexualitate,  îl  opresc  pe  preot  să  se  căsătorească. 
Catolicii  au  venit  cu  propunerea  ca  preoţii  să  fie 
necăsătoriţi.  NU  !  Preotul  trebuie  să  fie  căsătorit  pentru 
că  asta  presupune  şi  o  sumă  de  responsabilităţi,  şi  as¬ 
ta  îl  face  pe  om  serios,  cu  grijă.  Mi-a  spus  odată  un 
român  la  Paris,  nu  mai  ştiu  cum  îl  cheamă,  a  făcut  un 
film  despre  Notre-Dame... 

S.D.  -  Paul  Barbăneagră. 

Pr.D.S.  -  Aşa,  Barbăneagră,  cu  el  am  vorbit.  Zice: 
„Dom'le  eu  îl  admir  pe  preotul  ortodox  că-l  văd  cu  faţa 
brăzdată  de  răspunderi,  de  griji.  Dar  ăsta  catolic  are  o 
faţă  de  fetişcană,  lipsit  de  responsabilităţi”.  Văd  o  res¬ 
ponsabilitate  în  preotul  căsătorit  ortodox.  Există  o  spi¬ 
ritualitate  jertfelnică  în  omul  care  se  căsătoreşte  şi  care 
vrea  să  aibă  copii. 

S.D.  -  Asta  faţă  de  ce-am  vorbit  ieri,  unde  defineaţi 
anxietatea  cotidiană  prin  conceptul  existent  -  fireşte  - 
al  grijii,  şi  spuneaţi  că  a  scăpa  de  griji  îşi  asigură  deco¬ 
larea  înspre  orizontul  rugăciunii  continue.  Iată  că  acum 
exaltaţi,  tocmai  grija  ca  pe  un  mijloc  pe  unde  se  poate 
pătrunde  în  adevăr,  şi  asta,  nu  vă  ascund,  mă  uimeşte  ! 

Pr.D.S.  -  Am  făcut  deosebirea  între  rugăciunea 
neîncetată  a  călugărului  care  nu  are  nici  o  grijă,  şi  între 
rugăciunea  omului  în  viaţă  care  se  roagă  în  mijlocul 
grijilor  lui. 

S.D.  -  Sunt  la  fel  de  curate  amândouă  rugăciunile  ? 

Pr.D.S.  -  Sfântul  Ioan  Gură  de  Aur  şi  alţi  sfinţi  au 
scris  tratate  despre  virginitate  şi  au  scris  şi  tratate  despre 
căsătorii  şi  le-au  lăudat  deopotrivă.  Este  foarte  curios: 

tunderea  în  monahism  nu  este  o  taină,  în  vreme  ce  că¬ 
sătoria  este  o  taină  pentru  Biserică. 

S.D.  -  Este  o  ierurgie? 

Pr.D.S.  -  Da,  o  ierurgie.  Pe  când  căsătoria  este  o  tai¬ 
nă  între  cele  7  taine.  Nu  este  aşa  cum  aţi  spus  dumnea¬ 
voastră  ca  să  lăsăm  grijile. ţAvem  griji,  dar  nu  grija  lui 
Heidegger  care  nu  vede  decât  individul.  Eu  nu  văd  la 
Heidegger  grija  pentru  celălalt. 

S.D.  -  Părinte,  dumneavoastră  aţi  descris  un  model 
de  cuplu  care  se  iubeşte  curat,  aproape  ideal.  E  ca  şi 
cum  -  în  termenii  rugăciunii  -  eu  v-aş  descrie  un  om 
care  trăieşte  în  oraş  şi  care  reuşeşte  să  adumbrească 
grijile  şi  reuşeşte  să  fie  un  monah  în  mijlocul  oraşului. 
Chiar  dumneavoastră  aţi  spus  ieri  că  nu  credeţi  în  acest 
tip  de  monahism  citadin.  Deci,  nu  poate  Biserica  să-şi 
asume  să  sfinţească  şi  acest  tip  de  grijă  care-1  pre¬ 
supune  iubirea  şi  trupescul  pe  care-1  presupune  ? 

Pr.D.S.  -  Toată  viaţa  bărbatului  căsătorit  şi  toată  via¬ 
ţa  femeii  căsătorite,  care  nu  calcă  pe  de  lături,  este  o 
viaţă  de  fidelitate  permanentă  şi  de  permanent  interes 
al  unuia  pentru  celălalt,  în  toate  problemele  lor.  Dar 
mai  ales,  să  facă  distincţie  între  grijile  cinstite  şi  grijile 
necinstite. 

S.D.  -  Daţi-mi  exemple  de  griji  cinstite  şi  griji  necins¬ 
tite. 

Pr.D.S.  -  Grija  să  mă  îmbrac  frumos,  să  plac  unei  fe¬ 
mei... 

S.D.  -  Eleganţa,  deci. 

Pr.D.S.  -  Da,  este  o  grijă  necinstită.  Dar  grija  să  văd 
de  soţia  mea  când  este  bolnavă,  să-l  ajut  pe  băiatul 


114 


jo/2aprilie/92 


meu  să  meargă  mai  bine  la  şcoală,  astea  sunt  griji  cin¬ 
stite  din  cadrul  familiei. 

S.D.  -  Aţi  mai  făcut  distincţia  între  griji  cinstite  şi  griji 
necinstite  ? 

Pr.D.S.  -  Cred  că  nu... 

S.D.  -  Vedeţi  că  este  bine  să  vorbim  ?  Să  ştiţi  că  este 
foarte  importantă  asta.  nu  numai  în  plan  moral,  ci  chiar 
în  planul  existenţial  al  credinţei. 

Pr.D.S.  -  Heidegger  nu  face  nici  o  distincţie,  totul 
este  sorge,  ca  şi  când  ar  fi  numai  omul  singur.  Nu, 
domnule,  dacă  sunt  singur,  ce-mi  mai  trebuie  griji  ? 
Dacă-s  călugăr  ce-mi  trebuie  griji  ?  Mă  las  de  griji.  Dar 
dacă  sunt  om  cu  familie  trebuie  să  mă  îngrijesc.  Dar  să 
nu  uit  pe  Dumnezeu.  Am  şi  eu  rugăciunea  continuă, 
dar  nu  o  rugăciune  care  elimină  oricare  altă  preocupare, 
ci  o  rugăciune  care  este  mereu  pusă  în  serviciul  rezol¬ 
vării  problemelor  pe  care  mi  le  pune  viaţa  de  căsătorie. 

S.D.  -  Dumneavoastră  consideraţi  că  grija  sfinţită 
este  cea  care  sfinţeşte  cuplul  ? 

Pr.D.S.  -  Menţine  sfinţenia  cuplului  şi  dezvoltă  sfin¬ 
ţenia  pe  care  i-a  dat-o  Biserica. 

S.D.  -  Aş  vrea  să  vă  mai  întreb  ceva.  întreb  tot  tim¬ 
pul,  şi  vă  rog  să  ţineţi  cont  că  eu  nu  uit  o  clipă  că  mă 
adresez  unui  teolog.  Deci,  ca  teolog,  adulterul  vi  se 
pare  o  fraudă  spirituală  sau  o  trădare  a  fidelităţii  ? 

Pr.D.S.  -  Este  numai  o  trădare  a  fidelităţii.  Dar  chiar 
trădarea  fidelităţii  faţă  de  cea  care  mi-a  fost  dată  în  grijă, 
şi  asta  este  un  păcat.  Dar  este  şi  o  exarcerbare  a 
poftelor  trupeşti,  o  lipsă  de  frână.  Este  în  toate  felurile 
un  păcat;  Chiar  şi  spiritual. 

S-D.  -  Cine  păcătuieşte  mai  mult?  Cel  care  înşeală 
sau  înşelatul  care  admite  câteodată  asta  ?  Sunt  foarte 
multe  cupluri  care  există  prin  consensul  ăsta.  Este  o  re¬ 
alitate  şi,  ca  duhovnic,  trebuie  să  o  ştiţi.  „Ştiu  că  mă 
înşeală,  părinte,  dar  n-am  încotro,  se  sparge  familia". 
„0  înşel,  părinte,  fiindcă  este  proastă,  n-a  ştiut  să  fie 
împreună  cu  mine".  Deci  fiecare  are  o  justificare. 

Pr.D.S.  -  Asta  nu.  Raţiunea  asta  este  o  mare  curvă, 
cum  s-a  spus. 

S.D.  -  Desfrânată. 

Pr.D.S.  -  Da,  o  mare  desfrânată.  O  putem  folosi 
pentru  orice.  Asta  înseamnă  că  are  dreptate  în  toate. 
Eu,  când  m-am  căsătorit,  sunt  dator  a  avea  grijă  să  fie 
aşa  cum  trebuie,  şi,  dacă  nu,  să  stau  înfrânat  în  cadrul 
legăturii  cu  ea.  Asta  este,  n-am  voie.  Cine  păcătuieşte  ? 
Păcătuieşte  cine  se  desfrânează,  cel  ce  înşeală.  Cel 
înşelat,  săracul,  dacă  merge  pe  aceeaşi  linie  îl  urmează 
pe  acela  în  păcat.  Dacă  nu,  el  rămâne  curat  şi  rămâne 
sfânt  şi  poate  merge  până  la  iertare,  şi  asta  este  un 
merit  cu  atât  mai  mare. 

S.D.  -  Biserica  încurajează  actul  de  iertare  sau  con¬ 
sideră  că  trebuie  să  întrerupă  chiar  această  căsătorie  ? 

Pr.D.S.  -  Dacă  acela  poate  să  reziste,  este  bine  să 
reziste.  Pentru  că  trece  la  altul,  rămân  copiii,  cine  ştie 
cum  nimereşte  la  altul,  pe  urmă  cu  altul.  Şi  pe  urmă  ar 
merita  să  mă  gândesc  şi  altfel:  nu  cumva  mi-a  dat 
Dumnezeu  această  împrejurare  ca  să-mi  trebuiască  mai 
multă  răbdare  ?  Dacă  i-a  dat  Dumnezeu  unuia  un  or¬ 
ganism  mai  predispus  la  boli  n-are  ce  face.  trebuie  să 

rabde.  Răbdarea  este  o  mare  forţă,  prin  care  întărim 
spiritul.  Biserica  recomandă  foarte  multă  răbdare. 

S.D.  -  Căsnicia  este  o  ambianţă  în  care  cei  doi 
parteneri  -  soţul  şi  soţia  -  pot  experia  în  chip  nemijlocit 
răbdarea  ? 

Pr.D.S.  -  Da.  Depinde  de  fiecare.  O,  sunt  greutăţi 
foarte  mari  în  viaţă,  sau  pentru  unul  sunt  mai  mari,  pe 
care  trebuie  să  le  suporte  şi  celălalt.  Şi  cel  care  suferă, 
care-i  bolnav,  şi  acela  trebuie  să  rabde,  aşa  după  cum 
trebuie  să  rabde  şi  cel  care  stă  lângă  celălalt.  In  căsăto¬ 
rie  este  şi  multă  răbdare,  poate  mai  multă  răbdare 
decât  la  monahi.  Monahii  au  şi  ei  virtuţile  lor,  dar  au  şi 
mirenii  virtuţile  lor.  Este  sfântă  şi  căsătoria.  Nu  spun  că 
nu  i  sfânt  şi  monahismul  deşi  -  am  accentuat  monah 
devii  prin  ierurgie,  om  căsătorit  devii  prin  taină. 

S.D.  -  Părinte,  dacă  ar  fi  să  calific  tonul  şi  ambianţa 
spirituală  ale  acestor  dimineţi  pe  care  le-am  petrecut 
împreună,  graţie  atât  bunăvoinţei  cât  şi  răspunsurilor 
dumneavoastră,  aş  zice  că  au  fost  pecetluite  de  moder¬ 
aţie,  de  măsură.  Cum  se  împacă  această  moderaţie  cu 
sentimentul  întotdeauna  excesiv  -  al  preaplinului  dra¬ 
gostei,  cu  bucuria  sufocantă,  resimţită  ca  nemăsurată 
pe  care  şi-o  provoacă  contemplarea  subiectului  iubit  ? 

Pr.D.S.  -  Dar  în  răbdare  este  numai  moderaţie  ?  In 
răbdare  este  mai  multă  forţă,  mai  multă  exaltare,  decât 
în  nerăbdare. 

S.D.  -  Vreţi  să  dezvoltaţi  puţin...  ? 

Pr.D.S.  -  Este  mai  multă  forţă.  Să  rabd  pe  cel  care 
este  căsătorit  cu  mine,  şi  poate  este  bolnav,  chiar  toată 
viaţa.  Este  şi  o  iubire  a  lui  Dumnezeu,  încât  nu  eu  văd 

în  răbdare  moderaţie.  Văd  în  nerăbdare.  Din  pornirea 
spre  toate  poftele.  Acolo  este  o  proastă  moderaţie; 
adică  o  păcătoasă  moderaţie.  Poate  moderaţia  este 
cerută  de  iubirea  adevărată.  Iarăşi  trebuie  să  împăcăm 
aceste  două  antinomii:  să  fiu  răbdător  înseamnă  să 
iubesc  pe  Dumnezeu  fără  margine,  să-mi  fac  datoria  faţă 
de  ceilalţi,  să-i  împac.  Singur,  poate  cu  greutate,  cu 
suferinţă,  poate  nu  cu  plăceri  că  nu  în  asta  stă  iubirea. 
Iubirea  stă  într-un  sentiment  de  răspundere  faţă  de 
importanţa  celuilalt,  faţă  de  valoarea  celuilalt,  faţă  de 
mântuirea  celuilalt.  Dacă-1  iubesc,  ţin  să  se  mântuiască. 

S.D.  -  Gabriel  Marcel,  citat  mereu  de  Părintele 
Galeriu,  spune:  „Când  spun  cuiva  te  iubesc,  spun  tu  nu 
vei  muri  niciodată”. 

Pr.D.S.  -  Aşa  este.  „Te  iubesc”  este  o  concluzie  că 
celălalt  nu  va  muri.  Te  iubesc,  nu  vreau  să  mori  spiritual 
în  veşnicie.  Celălalt  poate  muri  pentru  mine  dacă  nu-i 
arăt  iubire,  răbdare.  Poate  muri,  da.  Şi  veşnicia  în  iad 
este  o  moarte.  Un  chin  este  o  moarte.  Creştinul  nu  mai 
admite  o  moarte  ca  inexistenţa  totală  a  persoanei. 

S.D.  -  Ca  neant. 

Pr.D.S.  -  Da,  fiecare  trăieşte  în  veci.  Dar  vai  de  viaţa 
aceluia  care  se  duce  în  iad.  Eu  am  o  datorie,  mai  ales 
faţă  de  cei  de  lângă  mine  să  nu  se  ducă  în  iad.  Să  fac 
totul  ca  să  meargă  la  fericire.  Si  numai  aşa  merg  şi  eu 
la  fericire.  Numai  aşa  vom  fi  cu  adevărat  vii.  Trebuie  să 
rabd  pentru  că  în  asta  se  arată  valoarea  pe  care  i-o  dau 
celuilalt,  şi  datoria  mea  este  ca  el  să-şi  afirme  şi  să-şi 
facă  văzută  valoarea  în  veci. 

S.D.  -  Răbdarea,  aşa  cum  înţelegeţi  dumneavoastră 
în  chip  existenţial  şi  teologic,  este  o  dimensiune  defen¬ 
sivă  sau,  dimpotrivă,  care  iese  în  întâmpinare?  Este  o 
acţiune  defensivă,  un  mod  de  a  suporta  totul  ? 

Pr.D.S.  -  Este  un  mod  de  a  suporta,  pentru  că  sunt 
foarte  multe  greutăţi  care  cer  numai  răbdare. 

S.D.  -  Trebuie  să  cauţi  răbdarea,  pricina  ei,  deci  tre¬ 
buie  să-i  cauţi  insuportabilitatea  ? 

Pr.D.S.  -  Nu,  nu  este  nevoie,  asta  vine  singură. 
Poate  ne-o  trimite  ambianţa  generală  a  societăţii,  poate 
toate  câte  s-au  întâmplat  omenirii  după  Cădere,  poate 
slăbiciunea  corpului  care,  mergând  spre  moarte  trece 
prin  boli,  insuficienţele  noastre  pe  care  le  avem  şi  pe 
care  celălalt  le  vede,  dar  trebuie  să  le  rabde  şi  să  vadă 
dincolo  de  ele  valoarea  eternă.  Ca  să  nu-1  prăbuşesc  în 
iad  prin  insuficienţele  lui  încerc  ca,  răbdând  eu,  să  mă 
rabde  şi  el  pe  mine.  Dar,  în  afară  de  insuficienţele  su¬ 
fleteşti,  sunt  cele  de  natură  biologică.  Prin  insuficien¬ 
ţele  sufleteşti  poate  avem  şi  noi  o  vină,  insuficienţele 
trupeşti  poate  vin  din  ambianţa  generală. 

S.D.  -  De  ce  atunci  Părintele  Isac  Şirul,  să  zicem,  se 
roagă  să  i  se  dea  o  boală  ? 

Pr.D.S.  -  Se  roagă  să  i  se  dea  o  boală  pentru  că  ştie 
ce  mare  forţă  spirituală  se  află  în  îndurarea  bolii. 

S.D.  -  Deci  ei  caută  „cu  lumânarea”  forţa  suferinţei  ? 

Pr.D.S.  -  Da,  ei  aşa  se  roagă,  dar  dacă  ar  fi  căsătoriţi 
le-ar  veni  boala  fără  să  se  roage. 

S.D.  -  (Ha,  ha.  ha) 

Pr.D.S.  -  Lucrurile  sunt  complicate,  nu  trebuie  să  le 
simplificăm,  nici  să  le  reducem. 

Pr.D.S.  -  Sigur  că  da.  Orice  taină  este  o  putere  ce  ţi 
s-a  dat  de  la  Dumnezeu.  Dar  această  putere  te  anga¬ 
jează  şi  pe  tine,  cu  efortul  şi  voinţa  ta. 

S.D.  -  Ce  să  faci  tu? 

Pr.D.S.  -  Să  pui  în  lucrare  această  putere  ce  ti  s-a 
dat.  Să  pui  şi  tu  de  la  tine  tot  ce  poţi.  E  foarte  greu  să 
spui  că  până  aici  este  lucrul  meu.  de  aici  încolo  este  lu¬ 
crul  lui  Dumnezeu.  Nu  o  putem  face.  Dar  eu  trebuie  să 
fac  totul^  ca  şi  când  ar  depinde  numai  de  mine.  Si  to¬ 
tuşi,  dacă  am  putea  face  totul  ca  şi  când  ar  depinde  nu¬ 
mai  de  mine,  atunci  acolo  a  fost  în  primul  rând  darul  lui 
Hristos. 

S.D.  -  In  nunta  din  Caana,  ceea  ce  m-a  tulburat  tot¬ 
deauna  este  cât  de  simplu  şi  de  prompt,  de  urgent,  de 
nesofisticat  realizează  toată  lumea  prezentă  la  festin 
calitatea  celui  de-al  doilea  vin.  Ba.  mai  mult,  se  creează 
o  stupoare,  căci  de  obicei  vinul  bun  se  dă  la  început. 
Vă  întreb,  dar  răspundeţi-mi  fără  ocoliă,  aţi  realizat  în 
căsnicie,  puteţi  mărturisi  la  capătul  unei  vieţi,  calitatea 
indubitabilă  a  celui  de  al  doilea  vin  ?  Majoritatea 
căsniciilor  sunt  descrise  cu  un  fel  de  amărăciune  re¬ 
semnată.  Nimic  din  exaltarea  mesenilor  de  la  nunta  din 
Caana,  de  a  realiza  calitatea  vinului.  Ce  se  strică  în  căs¬ 
nicie  de  nu  se  adevereşte  întâmplarea  ? 

Pr.D.S.  -  Poate  că  ceea  ce  spuneţi  dumneavoastră  e 
un  fenomen  mai  nou,  al  slăbirii  credinţei.  Mai  demult, 
oamenii  nu  gândeau  aşa.  Femeia  spunea  -  întâi  să 
merg  la  biserică,  să  fiu  binecuvântată  şi  pe  urmă  să 
trăiesc  cu  el.  Numeroşi  soţi  aveau  conştiinţa  aprobării 
şi  binecuvântării  Bisericii.  Foarte  mulţi  consideră  un 

păcat  dacă  trăiesc  necununaţi  la  biserică.  Vine  şi  harul 
care-i  uneşte  fără  să-i  confunde  şi  le  întăreşte  conştiinţa 
că  sunt  uniţi  şi  prin  puterea  lui  Dumnezeu  şi  că  au  da¬ 
toria  de  a  rămâne  uniţi  prin  aceasta  şi  chiar  să  facă 
efortul  acesta.  Divorţurile  sunt  un  semn  că  a  slăbit 
credinţa.  în  unele  din  imaginile  vechi  din  catacombele 
primelor  secole  creştine,  bărbatul  şi  femeia  sunt  pre¬ 
zentaţi  ca  având  în  mijlocul  lor  pe  Hristos.  El  ne  uneş¬ 
te,  El  spune  „să  fiţi  una  în  Mine,  precum  sunt  Eu  în 
Tatăl”,  apoi  cu  atât  mai  mult  să  fiţi  una  -  tu,  bărbat  şi 
femeie  -  în  Mine. 

S.D.  -  Bine,  asta-i  ce  trebuie  să  facem. 
Dumneavoastră  puteţi  să  mărturisiţi  că  ştiţi  cupluri  care 
într-adevăr  pot  să  spună  la  80  de  ani:  ceea  ce  trăiam 
noi  la  20  de  ani,  când  ne  sorbeam  din  ochi,  nici  nu  se 
compară  cu  ceea  ce  trăim  acum  -  cu  vinul  cel  bun.  Eu, 
vă  spun  sincer,  n-am  întâlnit  până  acum  aşa  ceva. 
Faptul  că  n-am  întâlnit  nu  mă  face  să-mi  pierd  încrede¬ 
rea  în  făgăduinţa  tainei,  propunerea  ei  se  menţine, 
după  cum  şi  harul  ei.  Ce  se  întâmplă  însă  pe  traseu  ? 
Iată,  lumea  a  început  să  evite  să  se  căsătorească.  Pe  un 
preot  nu  se  poate  să  nu-1  intereseze  toate  astea... 

Pr.D.S.  -  Constat  şi  eu  asta,  dar  asta  nu  înseamnă  că 
trebuie  să  aprob,  că  nu  consider  necesar  ca  Biserica  să 
lupte  pentru  a  aduce  lumea  la  credinţă,  şi  astfel  să  des¬ 
copere  şi  respectul  căsătoriei.  Problema  este  să  crezi  în 
Dumnezeu  care  este  în  toate,  în  taine  mai  ales.  Sfânta 
împărtăşanie  ne  întăreşte  şi  mai  mult  unirea  cu  toţii, 
dar  este  o  unire  specială  între  bărbat  şi  femeie  pe  care 
a  lăsat-o  Dumnezeu,  şi  asta  este  taina  căsătoriei,  în 

tăria  acestei  unităţi  speciale.  Preotul  ar  trebui  să  predice 
astea  mai  serios.  Este  adevărat,  când  sunt  tineri  si  au 

Amintirile  acestea  bune  nu  se  şterg.  Au  pus  peste  noi  o 
pecete  de  afectivitate  sfântă  cu  totul  deosebită.  Undeva 
am  spus  că  trecutul  este- făcut  ca  să  se  uite.  De  fapt,  să 
se  uite  relele,  păcatele  pe  care  le-am  făcut.  Binele  nu-i 
făcut  să  se  uite.  Binele  nu  se  trece. 

S.D.  -  Conştiinţa  că  doi  sunt  una,  pe  care  o  constată 
bărbatul  şi  femeia  iubindu-se,  se  poate  realiza  în  afara 
familiei  ? 

Pr.D.S.  -  Nu,  Biserica  nu  aprobă  aceasta. 

S.D.  -  Din  ce  pricină  ? 

Pr.D.S.  -  Pentru  că  este  o  taină. 

S.D.  -  Adică  te  lipseşti  de  un  har,  de  o  putere. 

Pr.D.S.  -  Te  lipseşti  de  Duhul  Sfânt  care  te  uneşte, 
te  lipseşti  de  toate  binecuvântările  Bisericii.  Hristos, 
prin  binecuvântările  Bisericii,  vine  între  oameni.  Nu 
numai  în  om,  ci  şi  între  oameni.  Şi  este  un  har  special 
care  intervine  în  legătura  dintre  bărbat  şi  femeie. 

S.D.  -  Atunci,  din  tot  ceea  ce  aţi  spus,  reiese  că  sco¬ 
pul  căsătoriei,  al  familiei  este  dobândirea  acestei  pute¬ 
ri,  a  harului  de  la  Duhul  Sfânt,  şi  nu  procrearea  ? 

Pr.D.S.  -  Bineînţeles. 

S.D.  -  Deci,  o  familie  care  n-are  copii  şi  n-a  putut  să 
aibă... 

Pr.D.S.  -  Asta-i  altceva.  Dar  dacă  putea  să  aibă  şi  n-au 
avut.  atunci  căsătoria  lor  nu  a  fost  la  înălţimea  tainei,  a 
binecuvântării.  Şi  prin  copii  te  uneşti.  Să  te  uneşti  în 
veci  cu  aceşti  copii,  ce  mare  bucurie  ! 

S.D.  -  Pe  ucenic,  pe  fiul  spiritual  îl  resimţi,  ca  părin¬ 
te  duhovnicesc  mai  profund  decât  pe  „fiul  de  carne”  ? 

Pr.D.S.  -  Călugării  au  fii  spirituali,  n-au  fii  trupeşti. 
Dar  un  preot  iarăşi  are  datoria  să  aibe  şi  fii  spirituali. 
Insă  alta  este  grija  faţă  de  copilul  tău,  de  familie,  decât 
faţă  de  fiul  spiritual. 

S-D-  -  Care-i  mai  temeinică  dintre  aceste  două  legă¬ 
turi  ? 

Pr.D.S.  -  Amândouă  trebuie  să  fie  la  fel  de  temeinice, 
dar  nu-i  atât  de  obligatorie  şi  atât  de,  mă  rog,  perma¬ 
nentă  ca  datoria  faţă  de  copiii  pe  care-i  ai  din  familie. 

S.D.  -  Călugărul,  se  spune  în  budhism,  în  secunda  în 
care  vine  şi  intră  într-o  mănăstire,  trebuie  în  chip  evi¬ 
dent  să  nu  mai  aibă  nici  un  fel  de  dependenţă  filială 
faţă  de  tatăl  lui.  Maestrul  lui  spiritual  este  acum  autori¬ 
tatea  supremă  din  momentul  când  intră  în  mănăstire. 

Pr.D.S.  -  Asta  se  spune  şi  în  cărţile  noastre  vechi. 

S.D.  -  Aşa  spuneţi. 

Pr.D.S.  -  V-am  spus  că  la  Lavaicon,  se  dau  vreo  70 
de  exemple  de  oameni  care  s-au  dus  în  pustie  şi  nu  mai 
vroiau  nici  măcar  să  vină  să-şi  vadă  familia.  Hristos 
însuşi  ne-a  spus  că  un  adevărat  călugăr  trebuie  să  uite 
de  familie  şi  să  aibe  părinţi  duhovniceşti,  şi  apoi  fii 
duhovniceşti.  însă  acest  lucru  nu  este  valabil  pentru 
omul  care  s-a  căsătorit. 

S.D.  -  Dar  nu  se  pune  problema  şi  viceversa?  în 
cazul  acesta,  şi  legătura  între  fiu  şi  tatăl  de  carne  este 
mai  deosebită  decât  legătura  dintre  fiu  şi  părinte 
duhovnicesc.  în  sensul  că  este  o  antinomie,  aşa  cum 
spuneţi.  Sunt  egale,  dar  totuşi  este  mai  tare  cea  dintre 
fiul  de  carne  şi  tatăl  său. 

Pr.D.S.  -  Vedeţi,  aici  se  poate  spune  că  părinţii  sunt 
cei  care  au  datoria  să  crescă  copiii,  nu  copiii  să  crească 
părinţii.  Tatăl  este  deja  bătrân.  Căci  mai  trăieşte  cât 
mai  trăieşte,  dar  eu  trebuie  să  caut  înainte.  $i  dacă  m-am 
dus  la  mănăstire,  să  caut  acolo.  Şi  să  mă  leg  de  un 
părinte  duhovnicesc  nu  ca  să-l  îngrijesc  eu,  ci  el  să  mă 
îngrijească  pe  mine.  Adică  totul  merge  în  direcţia 
înainte,  nu  înapoi. 

S.D.  -  Spre  fiu  merge  sau  spre  tată  ? 

Pr.D.S.  -  Merge  spre  fiu,  nu  spre  tată.  Tatăl,  dacă  a 
fost  în  stare  să  mă  crească  pe  mine  aşa  cum  trebuie,  va 
fi  fericit  cu  aceasta.  El  nu  va  avea  mai  mare  fericire 
decât  să  ştie  că  m-a  dăruit  cu  totul  lui  Dumnezeu.  Nu-i 
va  trebui  să  am  eu  grijă  de  el,  că  el  a  văzut  că  a  realizat 
creşterea  mea  cu  adevărat.  Şi  iarăşi  părintele  duhov¬ 
nicesc  din  mănăstire,  nu  va  avea  el  grija  să  aibe  fiul 
duhovnicesc  grijă  de  el.  Este  bucuros  că  l-a  făcut  pe  el 
să  meargă  înainte.  înseamnă  că  el  este  deasupra 
nevoilor  de  a  fi  sfătuit  de  fiul  său. 

S.D.  -  într-un  cuplu  de  credincioşi  care  s-au  căsăto¬ 
rit,  aşa  cum  spuneaţi  înainte,  legătura  erotică,  sexuală, 
slăbeşte  de  la  sine.  Ei  însă,  credincioşi  fiind,  trebuie  sau 
nu  să  vrea.  cu  de  la  sine  putere,  să  se  stingă  erotic  ? 

Pr.D.S.  -  Da,  e  bine.  E  bine  să  se  împuţineze  erotic. 
Mai  ales  de  la  o  vreme,  când  legătura  trupească  nu  mai 
are  perspective  de  a  aduce  copii.  Am  auzit  că  sunt 
familii  care  duc  o  viaţă  de  mare  curăţenie  chiar  din 
tinereţe. 

S.D.  -  Cunoaşteţi  „Flautul  fermecat'  al  lui  Mozart. 
Tema  lui  este  evoluţia  unui  cuplu  care  trece  prin  multe  | 

iniţieri,  nu  Ie  discut  eu  calitatea  -  până  când  ajung 
batrani,  la  o  treaptă  foarte  sus.  Dar  majoritatea  operei 
o  reprezintă  cântecele  de  dragoste  între  doi  oameni 
tineri:  Tamino  şi  Pamina,  aşa  cum  se  numesc  ei.  Lucian 
Pintilie,  marele  regizor,  a  pus-o  în  scenă.  El,  din  capul 
locului,  a  ales  doi  actori  bătrâni,  ieşiţi  la  pensie.  Deci, 
e  la  început,  este  un  cuplu  bătrân,  aceşti  tineri  sunt  de 
fapt  bătrâni.  Pe  modelul  acesta  trebuie  să  se  comporte 
tinerii  care  se  căsătoresc  ?  Când  pornesc  aventura  că¬ 
sătoriei  trebuie  să  fie  ca  pruncul  din  braţele  Maicii 
Domnului  ?  Teologia  mistică  bizantină  a  figurat  prima 
arhetipul  pruncului  bătrân,  din  această  cauză  au  fost 
închipuite  modificări  morfologice,  în  care  pruncul  nu 
seamănă  cu  acela  de  pe  cutiile  de  lapte.  Credeţi  că  în 
căsătorie  trebuie  să  funcţioneze  modelul  tinerilor  bă¬ 
trâni,  care-şi  anticipează  sorocul  ? 

Pr.D.S.  -  Evdokimov,  în  „Les  sacrements  de 
amour  ’,  susţine  că  nu-i  important  să  aibe  copii  cei  ce 
se  căsătoresc,  importantă  este  dragostea  dintre  ei. 
Daca  ar  putea  trăi  în  curăţenie  nu-i  opreşte  nimeni  să 
se  întregească  spiritual.  Biserica  nu  vrea  să  ceară  lu¬ 
cruri  peste  măsură  de  grele,  oamenii  trebuie  să  crească 
spiritual.  Faptul  că-ţi  iau  răspunderea  să  facă  şi  să 
crească  copii  este  deja  un  lucru  destul  de  serios. 

S-D- '  Revista  „Interval”  -  foarte  bună  -  i-a  luat  un  in¬ 
terviu  arhimandritului  Teofil  Pârâianu.  A  acceptat,  ca  şi 
dumneavoastră  să  fie  întrebat  orice;  bineînţeles,  cu  o  în¬ 
drăzneală  măsurată.  La  un  moment  dat.  reporterul  îl  în¬ 
treabă  nişte  lucruri  care  ţineau  de  intimitatea  sexualităţii. 
Arhimandritul  a  răspuns  cu  o  smerenie  formidabilă.  A 

zis:  nu  mă  întrebaţi  că  eu  nu  cunosc  chestiile  astea. 
Acum  eu  mă  adresez  preoţiei  ortodoxe  care,  faţă  de 
catolicism,  trăind  căsnicia  cu  structurile  specifice,  are 
competenţa  ei.  în  acest  sens  întreb:  în  „Filocalia”  pe 
care  aţi  tradus-o,  am  observat  cum  e  pusă  tema  curviei. 
Am  mai  constatat  că  este  totdeauna  văzută  ca  o  con¬ 
secinţă,  nu  ca  un  păcat  de  sine  stătător.  Ai  mâncat 
prea  mult,  banii,  beţia,  trufia  atrag  după  ei  desfrânarea. 
Deci  curvia  este  mijlocită  de  alte  păcate,  nu  este  luată 
în  sine,  în  perspectiva  păcatului  ontologic.  Din  contră, 
tot  comentariul  modern  al  psihanalizei  care  asediază 
conştiinţa  unui  om  tânăr,  accentuează  elanul  erotic  ca 
fiind  în  sine,  îl  descrie  în  sine,  deci  nu-1  diminuează  ca  o 
consecinţă  a  altor  păcate  „majore”.  Cum  vă  explicaţi 
că  în  limbajul  Părinţilor  el  este  dedus  din  altceva,  şi  că 
nu  s-a  făcut  o  teologie  a  pulsiunii  sexuale  în  sine  şi  a 
orizontului  ei  ? 

Pr.D.S.  -  Ar  trebui  citite  cu  atenţie  cât  mai  multe 
texte.  Eu  cred  că  sunt  şi  texte  în  care  curvia  este  des¬ 
crisă  ca  patimă  în  sine.  Cred  că  sunt  şi  oameni  care, 
fără  să  aibe  alte  păcate  notabile,  săvârşesc  păcatul 
curviei.  Nu  sunt  totdeuna  păcatele  legate  între  ele.  Este 
câte  unul  care  are  slavă  deşartă,  fără  a  avea  pretenţia 
de  a  fi  bogat,  da-i  place  să  fie  lăudat  pentru  aşa-păruta 
smerenie  a  lui.  Sunt  şi  legate,  sunt  şi  nelegate  între  ele. 
Curvia  cred  că  este  legată  şi  sporită  de  alte  patimi,  dar 
cred  că  este  şi  în  sine.  Sigur  că,  dacă  mănânci  mai 
mult,  dormi  mai  mult,  ai  bani  mai  mulţi,  dacă  eşti  mai 
frumos,  patima  se  dezvoltă.  Dacă  nu  le  ai  pe  acestea, 

poate  slăbeşte  şi  ea.  Patimile  se  şi  întăresc  una  pe  alta 
şi,  dacă  nu  sunt  prea  legate,  mai  şi  slăbesc. 

S.D.  -  Apelând  la  competenţă  dumneavoastră  ca 
preot  căsătorit,  credeţi  că  există  castitate  fără  inconti¬ 
nenţă  ? 

Pr.D.S.  -  La  ce  incontinentă  vă  referiţi  ? 

S.D.  -  Adică  fără  să  opreşti  sexualitatea. 

Pr.D.S.  -  Cred  că  da. 

S.D.  -  Comentariul  modern  al  psihologilor,  al  psi¬ 
hanaliştilor,  adunaţi  pe  această  pulsiune.  au  identificat 
în  chip  existenţial  că  există  o  castitate  în  interiorul 
sexualităţii:  poate  pe  cea  care  aţi  văzut-o  dumneavoas¬ 
tră  în  tren.  Dumneavoastră  nu  aveţi  de  unde  şti  dacă 
tinerii  aceia  nu  trăiau  cumva  împreună.  Credeţi  că  se 
poate  presupune  aşa  ceva  ? 

Pr.D.S.  -  Da,  eu  cred  că  există  o  curăţenie  a 
dragostei  între  tineri. 

S.D.  -  Deci  plăcerea  este  mai  puternică  decât  acea 
curăţenie  ? 

Pr.D.S.  -  Experienţa  păcatului  măreşte  păcatul. 

S.D.  -  Să  încercăm  să  tălmăcim  ceva  din  Matei,  cap. 
19,  unde  zice:  „Şi  au  venit  la  El  fariseii,  ispitindu-1  şi 
zicând:  Se  cuvine,  oare,  omului  să-şi  lase  femeia  sa, 
pentru  orice  pricină  ?  Răspunzând,  El  a  zis:  N-ati  citit 
că  Cel  ce  i-a  făcut  de  la  început  i-a  făcut  bărbat  şi  fe¬ 
meie  ?  Şi  a  zis:  Pentru  aceea  va  lăsa  omul  pe  tatăl  său 
şi  pe  mama  sa  şi  se  va  lipi  de  femeia  sa  şi  vor  fi  amân¬ 
doi  un  trup”.  Şi  mai  departe  spune:  „Iar  Eu  zic  că 
oricine  va  lăsa  pe  femeia  sa,  în  afară  de  pricina  de  des¬ 
frânam,  şi  se  va  însura  cu  alta,  săvârşeşte  adulter:  şi 

cine  s-a  însurat  cu  cea  lăsată  săvârşeşte  adulter.  Uce 
nicii  i-au  zis:  Dacă  astfel  este  pricina  omului  cu  femeia, 
nu  este  de  folos  să  se  însoare.  Iar  El  le-a  zis:  Nu  toţi  pri¬ 
cep  cuvântul  acesta,  ci  aceia  cărora  le  este  dat  .  Deci, 
ucenicii  spun  că  se  înţelege  că  este  bine  să  nu  aibă  fe¬ 
meie... 

Pr.D.S.  -  Pentru  ca  să  nu  fie  ispitiţi  să  treaca  pe  ur¬ 
mă  la  altă  femeie. 

S.D.  -  Mai  bine  să  nu  se  însoare  -  spune.  Iar  hsus  se 
înţelege  că  este  de  acord.  Şi  spune:  că  nu  toţi  pricep 
aceasta,  ci  numai  cei  cărora  le  este  dat.  Să  fie  aceasta 
o  prefigurare  a  monahismului  ? 

Pr.D.S.  -  Cred  că  da.  Fiecare  om  are  nişte  daruri, 
nişte  predispoziţii.  Unii  sunt  mai  porniţi  spre  plăcerea 
aceasta,  alţii  mai  puţin  şi  au  o  înţelegere  mai  mare  a 
celor  spirituale.  Dacă  cineva  simte  că  ar  putea  să  tră¬ 
iască  necăsătorit,  să  o  facă  neântârziat. 

S.D.  -  Dar  fără  să  păcătuiască. 

Pr.D.S.  -  Da,  fără  să  păcătuiască.  în  castitate. 

S.D.  -  Indiferent  că  eşti  în  oraş  sau  la  mănăstire. 

Pr.D.S.  -  Aşa,  da.  _ 

S.D.  -  Că  este  aşa,  şi  Mântuitorul  continuă  versetul 

12,  şi  spune:  „Că  sunt  fameni  desfrânaţi”.  Asta  în¬ 
seamnă... 

Pr.D.S.  -  Nu,  însemenează  om  castrat.  Turcii  castrau. 
Dar  sunt  unii  castraţi  de  la  Dumnezeu,  nu  le-a  dat 
această  pornire. 

S.D.  -  Uitaţi  cum  se  spune:  „Sunt  unii  fameni  care 
s-au  născut  aşa  din  pântecele  maicii  lor”  -  natural,  nu? 

Pr.D.S.  -  Da,  aşa  s-au  născut,  fără  pornire. 

S.D.  -  „Sunt  alţii  -  zice  Mântuitorul  -  pe  care  oamenii 
i-au  făcut  fameni.  Şi  sunt  fameni  care  s-au  făcut  fameni 
pe  ei  înşişi,  pentru  împărăţia  lui  Dumnezeu”.  Ăsta-i 
Origen  ? 

Pr.D.S.  -  Cred  că  nu-i  Origen.  Pentru  că  Origen  s-a 
făcut  famen  trupeşte,  pe  când  este  bine  să  te  faci  fa- 
men  spiritual. 

S.D.  -  El  spune  că  cine  poate  să  înţeleagă  să  înţe¬ 
leagă. 

Pr.D.S.  -  Da,  cine  are  forţă  spirituală  să  fie  ca  un  fa¬ 
men,  fără  să  se  castreze.  Origen  s-a  castrat  la  propriu. 
Şi  sunt  şi  printre  călugări  destui  care  nu  sunt  fameni  de 
la  naştere,  ci  care  au  atâta  credinţă  care-i  face  să  nu 
meargă  la  viaţa  aceasta,  şi  să  trăiască  în  curăţenie. 
Aceştia  sunt  cei  care  se  fac  fameni  pentru  împărăţia  lui 
Dumnezeu,  nu  Origen. 

S.D.  -  Este  un  act  sinergie  ? 

Pr.D.S.  -  Da,  este  un  act  sinergie,  de  la  Dumnezeu, 
dar  şi  o  voinţă  a  omului.  Aceasta  este  o  mare  vitejie. 
Ferice  de  cei  care  pot  să  facă  aceasta.  Şi  cred  că  la  fe¬ 
mei  este  mai  uşor. 

S.D.  -  De  ce  ? 

Pr.D.S.  -  Pentru  că  femeile  trebuie  să  aştepte  pro¬ 
puneri  de  la  bărbăti,  pe  când  bărbaţii  vin  ei... 

S.D.  -  Adică  să  fie  ispitite. 

Pr.D.S.  -  Da,  şi  dacă  au  ocazia  să  fie  într-o  viată  mai 
retrasă,  n-au  ocazia  să  fie  atât  de  ispitite.  Şi  la  femei 
este  mai  uşor  pentru  că  ştiau,  cel  puţin  înainte  era  asa, 
că  vor  aduce  un  copil  din  flori,  va  râde  lumea  de  ele. 
Bărbatul  are  o  legătură  cu  o  femeie,  apoi  cine  mai 

ştie  ?  Pentru  el  este  mai  uşor  să  ispitească,  şi  poate  de 
aceea  femeile  se  duc  mai  uşor  la  mântuire. 

S.D.  -  Aş  vrea  să  vă  pun  o  întrebare  mai  teologică. 
Labilitatea  Evei  este  o  labilitate  morală  sau  duhovni¬ 
cească?  Prin  labilitate  etică  a  păcălit-o  şarpele,  sau 
printr-o  labilitate  duhovnicească,  mistică? 

Pr.D.S.  -  Eva  este  o  mare  taină,  este  foarte  greu  să 
decidem  cum  a  fost,  poate  că  sunt  multe  înţelesuri  aici. 
Omul  a  fost  făcut  la  început  cu  o  predominare  a  spirit¬ 
ului  în  el.  Nu-1  prea  interesau  lucrurile  materiale  ca 
mâncarea,  ca  unirea  trupească.  Vedea  lumea  ca  un  di¬ 
afan,  vedea  ceea  ce  este  spiritual  în  lume.  Or,  Eva  a 
fost  ispitită  să  caute  şi  o  plăcere  în  cele  materiale. 
Poate  că  în  privinţa  aceasta  ea  este  mai  slabă  decât 
bărbatul. 

S.D.  -  Deci  duhovniceşte. 

Pr.D.S.  -  Da,  duhovniceşte  poate  e  mai  slabă.  Mai 
uşor  de  ispitit,  dar  parcă  stă  în  contrazicere  cu  ceea  ce 
am  spus  înainte.  Ea  ispiteşte  mai  mult,  dar  ispiteşte  din 
slăbiciune  parcă. 

S.D.  -  Deci  forţa,  puterea  nu  ispiteşte? 

Pr.D.S.  -  Pare  a  fi  ceva  în  contradicţie  cu  faptul  că 
nu  ea  se  oferă  bărbatului,  ci  bărbatul  îi  cere  să  se  ofere. 
Poate  că  ei  îi  plac  cele  ce  se  văd,  mai  mult  decât 
bărbatului,  care  le  vede  parcă  mai  mult  pe  cele  spiritu¬ 
ale  decât  le  vede  ea.  Şi  asta  o  face  poate  să  cadă  mai 
uşor. 

S.D.  -  Poate  că  din  această  cauză,  tipologic,  aşa 
cum  este  redată  în  icoană,  Maica  Domnului  reprezintă 
pe  Eva  înduhovnicită.  Din  această  cauză,  imaginea 

catolică  a  tabloului  religios,  care  accentuează  femini¬ 
tatea,  pe  frumuseţea  madonelor,  din  capul  locului  nu 
mai  poate  scandaliza  printr-o  feminitate  explozivă, 
nouă,  nemaiântâlnită,  restaurată. 

Pr.D.S.  -  Cred  că  asta  este,  da,  Sfântul  Chirii  din 
Alexandria,  în  cartea  care  va  apărea  acum.  „Transpa¬ 
renţe  pline  de  graţie  în  Vechiul  Testament”,  spune 
mereu  că  omul,  prin  Hristos,  este  redus  la  starea  de  di¬ 
nainte  de  păcat.  Deci,  înainte  de  păcat  a  fost  o  stare 
duhovnicească,  ce  putea  să  înainteze  în  duhovnicie, 
fără  să  se  fi  întrupat  Hristos. 

S.D.  -  Dar  această  stare  îndumnezeită  nu  reprezintă 
mai  mult  decât  starea  adamică  ?  Raiul  este  acelaşi  cu 
raiul  lui  Adam  ?  Sunt  oare  compatibile  ? 

Pr.D.S.  -  Sfântul  cam  aşa  spune,  că  am  fi  ajuns  aco¬ 
lo  dacă  am  fi  fost  mai  rezistenţi,  mai  tari  la  ispitele  ma¬ 
teriale  ale  lumii,  şi  deci  la  ispita  trupească  a  femeii. 
Poate  că  am  fi  crescut  la  această  duhovnicie  la  care 
este  dus  sfântul.  Se  pune  întrebarea:  bine.  dar  cum 
putem  noi  acum,  după  ce  purtăm  urmele  păcatului  şi 
slăbiciunile  lui,  să  ne  mai  urcăm  la  această  stare  ?  O 
putem  face  numai  prin  Hristos.  De  aceea  trebuie  să  ne 
unim  cu  Hristos,  care  a  restabilit  omul  de  dinainte  de 
cădere,  care-1  avea  pe  Dumnezeu  în  el.  Eu  am  scris 
cartea  aceea  „Iisus  Hristos  sau  restaurarea  omului”,  şi 
unii  dintre  profesori  m-au  întrebat:  cum  restaurare,  nu¬ 
mai  restaurare?  N-am  ştiut  de  Sfântul  Chirii  din 
Alexandria  şi,  uite,  sunt  confirmat  de  el;  căci  nu-i  nu¬ 
mai  restaurare,  ci  şi  îndumnezeire.  Adică  şi  ceva  în 
plus ! 

S.D.  -  Şi  o  îmbogăţire.  Părinţii  vorbesc  -  nu  pot 
acum  să  vă  spun  cine  anume  -  că  cele  două  raiuri  sunt 
diferite. 

Pr.D.S.  -  Sfântul  Chirii  nu  vorbeşte  aşa.  Eu  n-am 
pus  această  problemă  în  introducere,  las  pe  fiecare  să-l 
citească  pe  Sfântul  Chirii.  El  spune  că  vom  fi  reduşi  la 
raiul  de  la  început. 

S.D.  -  Dar  mai  este  oare  compatibil  acel  rai?  Raiul 
nu  evoluează  ? 

Pr.D.S.  -  I-a  mutat  în  rai  pe  cei  care  au  căzut  în  iad; 
Hristos  i-a  mutat  în  rai. 

S.D.  -  în  acelaşi  rai? 

Pr.D.S.  -  Da.  în  acelaşi  rai,  aşa  spune.  Acum  este 
greu,  în  ceea  ce  priveşte  acest  rai,  nu  trebuie  înţeles  că 
se  elimină  Universul;  noi  nu  scăpăm  de  Univers.  Raiul 
este  tot  Univers,  dar  un  Univers  devenit  transparent, 
spiritualizat. 

S.D.  -  Dar  atât  timp  cât  Sfântul  Grigorie  de  Nyssa 
are  o  viziune  atât  de  dinamică  asupra  noului  eon  care 
ne  aşteaptă,  nu  putem  admite  şi  o  dinamică  a  raiului  ? 
Nu-şi  potriveşte  Dumnezeirea  ambianţa  pentru  noua 
postură  a  omului  ?  Nu  este  mai  complex  omul  îndum¬ 
nezeit  decât  Adam  ? 

Pr.D.S.  -  De  aceea  m-am  mirat  şi  eu  de  Sfântul 
Chirii,  pentru  că  şi  eu  am  dezvoltat  ideea  acesta. 

S.D.  -  Cred  că  vă  este  specifică. 

Pr.D.S.  -  Cred  că  vom  înainta  la  nesfârşit  în  această 
îndumnezeire,  şi  am  luat  ca  model  pe  lisus  Hristos  de 
pe  Tabor,  şi  pe  Moise,  şi  pe  Ilie,  plini  de  lumină,  dar  nu 
ştiu  dacă  în  lumină  te  poţi  opri  vreodată,  dacă  în 

cunoaştere  te  poţi  opri  vreodată,  dacă  în  iubire  te  poţi 
Pn  vreodată.  Insă  pe  de  altă  parte  cred  că  nici  Uni- 
ersu  nu  va  f j  anulat,  într-un  fe|  vom  vecjea  si  prjn 

ni  vers  pe  Dumnezeu.  De  aceea,  în  pictura  Biseri- 

(TlCa  SUnt  date  amănunte  concrete  despre  iad,  dar 
oarte  puţine  despre  rai. 

binele^!  '  ^  *'mpu^  rau*  este  mai  exPresiv  decât 
Pr-D.S,  -  Ha,  ha,  şi  îl  cunoaştem. 

*  o  Nu  6Ste  asta  0  dovadă  că  într-adevăr  am 
^aZUt  r 

P^.S.  -  Şi  recunoaştem  că  trăim  în  el. 

•  Cum  vedeţi  maternitatea  în  perspectiva 

onomiei  Evei,  a  biografiei  ei  mondiale?  Deci  mater- 
jtatea  în  general,  nu  a  Maicii  Domnului,  care  este  un 

nitateT  ^  ^  disponibiIitate  Pentru  mater- 

^  "  ^red  Ca  da’  deşi  Parint‘i  sPun  că  oamenii 
i  înmulţit  fără  legătură  trupească.  Dar  eu  cred  că 

7  °  TUmită  Unire  trebuie  să  fi  f°st  şi  acolo,  pentru 
orn  6  Cf  emeia  ar  ^  ^ost  făcută  aşa  cum  este  făcută,  cu 
ganele  ei,  şi  bărbatul  cu  ale  lui  ?  Cred  însă  că,  pe  de 

înrâtPârte’  6ra  ^oarte  Putern'că  viata  spirituală  în  ei, 
aceasta  copleşea  plăcerea  trupească;  era  aproa- 
ca  o  naştere  dintr-o  mare  iubire  între  ei,  dintr-o 
mare  ’ubire  spirituală. 

p '  Nu  ajungem  la  un  „emanaţionism"  ? 
r-  S.  -  Nu.  Emanaţionism  este  mai  degrabă  când 
Mergem  pe  partea  trupească. 

S.D.  -  Totuşi  naşterea  Atenei  din  ţeasta  lui  Zeus 
pare  a  fi  destul  de  asemănătoare. 

Pr.D.S.  -  Mai  degrabă  iubirea  este  faptul  voinţei  şi 
faptul  personal.  Şi  cred  că  iubirea  era  atât  de  mare  în¬ 
tre  ei,  de  ordin  spiritual,  încât  aceasta  provoca  nişte 
fenomene  în  trupul  femeii.  Precum  a  provocat  venirea 
Duhului  Sfânt  în  trupul  Evei  Celei  noi. 

S.D.  -  Vi  se  pare  că  maternitatea  pe  care  o  posedă 
orice  femeie,  ca  un  orizont,  este  o  stavilă  pusă  de 
Dumnezeu  în  calea  unei  ispite  continue  ? 

Pr.D.S.  -  Da,  de  aceea  Dumnezeu  a  dat-o,  ca  ur¬ 
mare  a  păcatului,  să  nască  în  dureri. 

S.D.  -  Deci,  naşterea  în  dureri  este  stavilă  în  cazul 
acesta. 

Pr.D.S.  -  Femeia  se  mai  gândeşte  şi  la  durerile  naş¬ 
terii,  şi  la  toate  grijile  care  vin  de  pe  urma  copiilor,  şi 
asta  o  face  să  se  mai  ferească  şi  în  special  cu  bărbatul 
cu  care  nu  este  căsătorită,  care  nu-şi  ia  angajamentul 
să  o  ajute  în  creşterea  copiilor.  Dar  cred  că  femeia  este 
făcută  să  nască,  însă  altfel  decât  prin  această  legătură 
trupească.  Nu  ştiu  cum  era  copleşită  plăcerea  tru¬ 
pească  prin  această  dragoste  foarte  spiritualizată.  Sunt 
lucruri  de  taină. 

S.D.  -  Totuşi  eu  v-aş  aduce  mai  încoace,  în  zona 
sfatului,  iar  asta  este  şi  ultima  întrebare.  Aţi  inaugurat 
astăzi  ceva  insolit:  O  teologie  a  grijii.  Astfel  aţi  arătat 
binecuvântările  grijilor  bune,  rolul  lor  în  terapeutica  cu¬ 
plului,  de  asemenea,  trambulină  către  sfinţirea  lui. 
Deci,  societatea  modernă,  a  cărei  permanentă  obsesie 
este  ameliorarea  vieţii... 

Pr.D.S.  -  Societatea  de  consum. 

terM?'  "  Da'  confortul’  care  Preia  majoritatea  os- 
et  e’ 0r  cuplului:  grădiniţe  luxoase,  guvernante  dibace 
'  CuPluI,  mai  mult  sau  mai  puţin,  se  eliberează  de 
a  arurile  căsniciei,  cum  se  zice.  putând  să-şi  trăiască 
®reţea  în  voie.  Vedeţi  un  lucru  bun  în  asta? 

be  /  "  Nu’  a^so,ut  nu-  Dimpotrivă,  aceasta  slă- 

e  ?  e  pătura  între_ bărbat  şi  femeie.  Familia  a  slăbit 
3^  'n  Occident.  în  Suedia  nu  se  mai  căsătoresc  nici 
Co"  n  oameni-  Femeia  are  şi  ea  serviciu,  câştigă  bani, 
$t  P'ii  ii  dă  la  grădiniţă,  dar  se  plângeau  toţi  de  copiii 

Sât ZU’  C3re  aU  început  sa  ‘ie  şi  *a  noi-  Le  pune  cheia  de 
fac'  P‘eaca>  femeia  pleacă.  Atunci  de  ce  să-i  mai 

nict '  Atunci  de  ce  să  mai  fim  împreună,  dacă  nu  avem 
• tG  3riji  împreună  ? 

^•D.  -  Grija  uneşte. 

qrij  r‘  ^ ^  "  Orija  pentru  altul,  iubirea  pentru  al  treilea, 
în  _  Pentru  al  treilea,  faţă  de  care  ai  o  datorie.  Aici  este 
spr  Un  re^ex  a‘  treimii.  Este  bine  oare  că  mergem 
spur  °  disolu'ie  a  Emiliei  ?  Eu  cred  că  nu-i  bine.  îmi 

să  Ni63  CineVa  Că  3  f°St  într'un  sat’  ?i  ?coala  era  înch‘- 
apo  LI.mai  erau  copii  în  sat  Sunt  ?!  astea  nişte  forme 
^ca‘iptice,  ne  distrugem  noi  pe  noi. 

^•D.  -  Aveţi  îngăduinţă  fată  de  avort  ? 

Pr-D.S.  -  Nu. 

dar  ^  ~ ,eP  spuneaţi  ca  Biserica  sare  ca  arsă  la  erezie, 
Dar-re  rn'‘a'  ^vortul  nu  este  o  erezie,  este  ceva  penal. 
gorj3  3Veti  milă  de  Nicolski'  de  ce  sunteţi  atât  de  cate- 
cii  ^  CU  avortu*  ?  Oă  şi  femeile  cer  milă,  că  se  chinuie 

u  copiii. 

Pr.D.S.  -  Faptul  că  ne  comportăm  altfel  faţă  de  pă¬ 
cat  decât  faţă  de  erezie  arată  şi  aici  o  deosebire.  Fe¬ 
meia  care  a  făcut  un  avort  nu  este  iertată  simplu,  ci  i  se 
dau  atâţia  ani  de  ispăşire.  A  venit  la  mine  odată  o  fe¬ 
meie  care  era  de  vreo  70  de  ani  şi  făcuse  un  avort,  şi 
preotul  i-a  spus  să  nu  se  împărtăşească  niciodată,  până 
la  bătrâneţe.  A  venit  la  mine  să  mă  întrebe  ce  să  facă. 
Ea  însă  se  chinuia  spunând  că  a  omorât  un  om.  Deci, 
iată.  nu  este  iertare  aşa  simplă,  ci  pocăinţă. 

S.D.  -  Şi  cu  ăştia  care  au  greşit  unui  popor  întreg 
pentru  ce  sunteti  aşa  de  clement  ?  Fiţi  la  fel  de  răspicat 
ca  şi  cu  avortul. 

Pr.D.S.  -  Tot  aşa  spuneam. 

S.D.  -  Ieri  aţi  spus:  noi  nu  judecăm,  noi  lăsăm  în 
pace.  Biserica  să  penalizeze. 

Pr.D.S.  -  Dacă  Nicolski  merge  la  un  preot,  acesta  îi 
spune:  ai  omorât  atâţia  oameni;  nu  te  vei  împărtăşi. 

S.D.  -  Păi  nu  merge,  că  el  este  evreu. 

Pr.D.S.  -  Dacă  nu  merge... 

S.D.  -  Ce  fac  atunci  ?  Trăieşte  într-o  societate. 

Pr.D.S.  -  Am  eu  oare  dreptul  să  mă  amestec  în  alte 
societăţi,  la  evrei  şi  la  alţii?  Aici  intervine  rolul  sinagogii. 

S.D.  -  Biserica  condamnă  fără  să  ezite  avortul.  Eu 
nu  discut  acum  despre  relaţia  dintre  părintele  duhov¬ 
nicesc  şi  cutare  femeie  care  se  mărturiseşte.  Biserica 
Ortodoxă  şi  cea  Catolică  declară  public  că  este  o 
crimă. 

Pr.D.S.  -  Dar  nu  spune:  cutare  Şi  cutare  au  făcut  un 
avort. 

S.D.  -  Nu  spune.  Dar  de  ce  nu  face  acelaşi  lucru  în 
plan  politic.  De  fapt,  nici  nu  este  un  plan  politic. 

Pr.D.S.  -  Ba  da,  Biserica  condamnă  pe  toţi  cei  care 
nu  sunt  credincioşi  şi  pe  toţi  cei  care  adoptă  marxismul 
ca  doctrină. 

S.D.  -  A  dat  Preafericitul  Teoctist  vreun  act  ?  Cred  că 
toate  partidele  i-ar  sări  în  cap  că  nu  este  pluralist.  Dar  în 
privinţa  avortului,  a  dat  ceva?  Nimic,  şi  este  o  crimă 
care  se  face  nepedepsită  de  2  ani.  Dumneavoastră,  prin 
influenţa  dumneavoastră,  trebuie  să  interveniţi. 

Pr.D.S.  -  Eu  cred  că  Biserica  condamnă  avorturile. 
Biserica  condamnă  prin  canoane  care  sunt  mereu  ac¬ 
tuale. 

S.D.  -  Public,  aici?  Niciodată.  Biserica  Ortodoxă 
Română  tace  ca  de  obicei ! 

Pr.D.S.  -  Negreşit  trebuie  să  facă  ceva.  Dar  eu  cred 
că  a  şi  făcut. 

S.D.  -  Până  acum,  cel  puţin,  nu  am  cunoştinţă  să  fi 
făcut  ceva... 


vi  hev1  / 3 


/  / 


Sorin  Dumitrescu  -  Recent,  lumea  creştină  din  Ro¬ 
mânia  a  avut  parte  de  o  premieră  editorială  absolută  - 
extraordinara  dumneavoastră  traducere  a  imnelor 
Sfântului  Simeon  Noul  Teolog.  Din  păcate  această 
operă  uimitoare  a  trecut  aproape  neobservată  -  şi  în  tot 
cazul  necomentată  -  de  opinia  intelectuală.  Cei  care  s-au 
învrednicit  să  caute  cartea  şi  să-i  dea  atenţia  ce  i  se  cu¬ 
venea  cu  prisosinţă  au  fost  imediat  răsplătiţi:  toţi  am 
putut  sesiza  la  ce  se  referea  Berdiaev  atunci  când  încer¬ 
ca  să  definească  sfântul  de  geniu.  Cum  ştiţi,  prazni¬ 
cul  sfântului  este  în  12  octombrie.  El  s-a  săvârşit  în  12 
martie,  dar  fiindcă  totdeauna  cade  în  post,  Biserica  a 
hotărât  să-l  prăznuiască  în  octombrie,  lată  acum  ciudă¬ 
ţenia.  în  cartea  sa  „în  lumina  lui  Hristos”,  Părintele 
Vasile  Krivoşein  observă  faptul  ciudat  că  prestigiul  sfân¬ 
tului  -  singurul  al  cărui  nume  poartă  pecetea  înnoitorului 
-  trece  aproape  neobservat.  în  teologie  importanţa  lui 
este  capitală, iar  teologii  cu  toţii  sunt  de  acord  că  vizi¬ 
unea  sa  anticipează  dumnezeiasca  doctrină  teologică  a 

Sfântului  Grigorie  Palama.  Ceva  îţi  spune  că  există  un 
motiv  bine  disimulat  care  a  determinat  Biserica  să  se 
comporte  circumspect  sau,  de  ce  nu  ?,  selectiv,  cu  me¬ 
moria  sfântului.  In  pofida  rolului  uriaş  pe  care-1  ocupă 
în  hagiografia  creştină,  în  pofida  dumnezeieştilor  imne 
care  au  scurtcircuitat  Răsăritul  creştin,  nimeni,  întrebat 
fiind,  nu-şi  va  putea  spune  când  este  praznicul  sfântului. 
Cum  vă  explicaţi  această  „amnezie”  ? 

Părintele  Dumitru  Stăniloae  -  Această  aşa-zisă  „am¬ 
nezie"  despre  care  vorbiţi  cred  că  se  datorează  în  pri¬ 
mul  rând  faptului  că  a  trăit  într-un  timp  mai  târziu  decât 
sfinţii  din  primele  veacuri.  Aceia  sunt  cei  care  au  ocu¬ 
pat  cel  mai  mare  spaţiu  spiritual  în  atenţia  poporului,  şi 
asta  pentru  că  erau  la  început.  Pe  urmă,  înmulţindu-se 
şi  fiind  mai  aproape  de  o  lume  care  era  din  ce  în  ce  mai 
divizată,  poate  că  s-a  văzut  mai  puţin  aura  personali¬ 
tăţii  care  depăşea  dimensiunile  obişnuite.  De  fapt, 
puteţi  observa  singur  că  sfinţii  mai  noi  nu  ocupă  chiar 
atâta  loc  în  atenţia  poporului  cum  ocupă  sfinţii  mai 
vechi  ca  Sfântul  Dumitru,  Sfântul  Gheorghe,  Sfântul 
Vasile. 

S.D.  -  Da,  dar  Sfântul  Grigorie  Palama  este  prăznuit 
cu  mare  fast,  în  a  doua  Duminică  după  Duminica 
Ortodoxiei. 

Pr.D.S.  -  Dar  şi  Sfântul  Grigorie  Palama  a  fost  destul 
de  ignorat  la  început.  Şi  în  jurul  lui  fusese  o  discuţie 
aprinsă:  unii  socoteau  că  n-ar  reprezenta  un  punct  de 
vedere  destul  de  categoric  şi  destul  de  clar  ortodox 
atunci  când  susţinea  bunăoară  vederea  luminii  dum¬ 
nezeieşti  şi  vederea  lui  Hristos  în  lumină.  De  altfel  a  şi 

fost  condamnat  de  un  sinod  de  dinainte,  dar  pe  urmă 
s-a  revenit  şi  a  fost  făcut  sfânt.  Deci,  a  rămas  o  oare¬ 
care  rumoare  în  jurul  lui.  La  noi,  în  orice  caz,  i  s-a  dat 
o  atenţie  mai  mare  de  când  am  scris  eu  cartea  despre 
doctrina  sa.  A  mai  scris  unul... 

S.D.  -  Mayendorff. 

Pr.D.S.  -  Mayendorff  a  scris  după  mine.  Eu  mi-am 
scris  cartea  în  1938. 

S.D.  -  Este  tradusă  ? 

Pr.D.S.  -  Nu.  nu  s-a  tradus  în  limbi  străine.  Dar  a 
fost  unul,  Grigore  Papa  Mihail,  profesor  la  Atena,  care 
a  scris  în  1914  un  studiu  despre  Grigorie  Palama;  dar 
într-un  mod  mai  rece,  cam  prea  ştiinţific;  şi  n-a  avut 
ecou.  Cartea  mea  însă  a  avut  un  mare  ecou.  Am  înce¬ 
put  să  vorbesc  despre  el,  despre  învăţătura  energiilor 
necreate,  care  a  determinat  tot  felul  de  a  fi  al  Ortodoxi¬ 
ei,  despre  prezenţa  lui  Hristos  şi  despre  marea  deose¬ 
bire  dintre  noi  şi  catolici;  Si  poate  că  de  asta  cartea  a 
avut  un  foarte  mare  ecou. 

S.D.  -  Vi  se  pare  că  lipsa  de  popularitate  a  Sfântul 
Grigorie  Palama  şi  a  Sfântul  Simion  se  datorează  con¬ 
ţinutului  intelectual  pe  care-1  posedă  în  plus  „credinţa 
luminată”  atunci  când  se  exprimă  într-o  doctrină  ? 

Pr.D.S.  -  în  popor  au  mare  ecou  sfinţii  care  au  făcut 
minuni.  Iată,  de  exemplu,  Sfântul  Nicolae,  de  la  care, 
teologic  vorbind,  n-avem  nici  o  operă,  tot  aşa  şi  cu 
Sfântul  Dumitru  sau  Sfântul  Gheorghe;  ei  însă  s-au  im¬ 
pus  poporului  prin  minuni.  Pe  când  sfinţii  doctrinari... 

S.D.  -  Adică  este  mai  dificil  pentru  poporul  simplu 
să  identifice  minunea  într-o  doctrină  ? 

Pr.D.S.  -  Bineînţeles.  Poporul  aşteaptă  de  la  sfânt 
înainte  de  orice  să  facă  o  minune  şi  cu  el;  se  duc  la  racla 
lui  cu  bolnavi,  cu  greutăţile  lor,  se  roagă  lui  pentru  ceva... 

S.D.  -  Când  am  pomenit  de  această  estompare  a 
praznicului  sfântului,  mă  refeream  în  ce  măsură  el  în¬ 
suşi  ar  fi  putut  să  reprezinte  -  cel  puţin  pentru  înaltul 
cler  al  epocii  -  o  conştiinţă  eclesială  incomodă.  Mă  re¬ 
fer  bunăoară  la  faptul  că  Sfântul  Simion,  pledând  cu 
vehemenţă  pentru  sporirea  ascezei  lucrătoare  care  să 
facă  posibilă  comunicarea  cu  prezenţa  efectivă,  con¬ 
cretă  a  lui  Hristos,  el  atrage  atenţia  sacerdoţiului  din 
acea  vreme  că  nimeni  nu  are  dreptul  să  pretindă  să  fie 
preot  dacă  nu  s-a  învrednicit  cât  de  puţin  să  perceapă 
prezenţa  eristică.  Această  exigenţă  a  scandalizat  clerul 
epocii,  după  cum  bine  ştiţi.  Credeţi  că  acest  radicalism 
a  determinat  neplăcerile  sfântului,  care  au  culminat  cu 
exilul  ?  în  ce  măsură  vi  se  pare  justificată  atitudinea 
sfântului  ?  Vi  se  pare  o  atitudine  ortodoxă  excesivă  ? 

Pr.D.S.  -  întâi  vreau  să  mai  adaug  un  argument  la 
cele  ce  le  vorbeam  adineauri.  Sfântul  Maxim  Mărtu¬ 
risitorul,  deşi  a  fost  şi  mucenic  şi  a  impus  o  doctrină 
teologică  decisivă,  nici  de  el  nu  prea  ştie  poporul,  şi  asta 
pentru  că  n-a  făcut  minuni.  Sau  Sfântul  Chirii  din 
Alexandria.  Acum  este  adevărat,  la  Sfântul  Simion  se 
accentuează  foarte  mult  trăirea  harică,  ceea  ce  nu  pu¬ 
teau  înţelege  oamenii  care  nu  sunt  preoţiţi,  călugării 
simpli.  Se  poate  ca  asta  să  fi  trezit  o  oarecare  reacţie 
din  partea  clerului,  dar  în  special  din  partea  unui  mitro¬ 
polit  care  i-a  fost  un  mare  şi  tenace  adversar.  Acesta  a 
intervenit  în  cele  din  urmă  şi  la  Sinod,  l-a  scos  din 

mănăstire  şi  l-a  exilat.  Cu  vremea,  devenind  popular,  s-a 
revenit.  Există  o  carte  -  nu  mai  ştiu  cine  a  scris-o  -  care 
dezvoltă  tema  aceasta  şi  o  pune  ca  o  întrebare:  a  avut 
dreptate  Sfântul  Simion  să  scoată  în  relief  calitatea  unui 
om  al  Bisericii,  viaţa  lui  harică  mai  mult  decât  carac¬ 
terul  lui  de  personaj  instituit  ? 

S.D.  -  Care-i  părerea  dumneavoastră  ? 

Pr.D.S.  -  Eu  vreau  să  rămân  fidel  acestei  voinţe  a  lui 
Hristos.  care  dă  apostolilor  şi  urmaşilor  lor  un  har  deo¬ 
sebit.  „Luaţi  Duh  Sfânt”,  le-a  spus  să  boteze,  să  săvâr¬ 
şească  taine.  Eu  cred  că  pentru  a  menţine  Biserica  este 
bine  să  rămânem  cu  această  succesiune  apostolică. 
Duhul  Sfânt  a  trecut  peste  apostoli  şi  nu  peste  alţii, 
apoi  ei  au  dat  şi  altora,  preoţilor,  episcopilor  care  le-au 
urmat.  Nu  neglijez  nici  aceste  daruri  deosebite  pe  care 
le  dă  Biserica,  însă  nu  cred  că  au  un  rol  instituţional  de 
a  hirotoni,  de-a  săvârşi  taine.  Nu  ştiu  dacă  Sfântul 
Simion  a  voit  să  acorde  acestor  oameni  mai  harismatici 
şi  nişte  roluri  de  săvârşitori  de  taine. 

S.D.  -  în  altă  parte  el  declara,  exasperat  oarecum  de 
rezistenţa  monahilor,  asta  pe  când  era  stareţ  la  mănă¬ 
stirea  Mamas  din  Constantinopol.  că  există  o  mulţime 
de  oameni  ce  se  cred  credincioşi  şi  prin  care  -  citez  - 
„Harul  Duhului  Sfânt  trece  fără  să  adăsteze,  ca  prin 
nişte  canale”. 

Pr.D.S.  -  Da,  din  nefericire  trece  ca  prin  nişte  canale, 
poate  fără  să-i  transforme  şi  pe  ei  înşişi.  Cred  că 
Dumnezeu  a  avut  grijă  şi  de  menţinerea  Bisericii  lui;  tre¬ 
buie  şi  o  rânduială  în  Biserică,  că  altfel  fiecare  spune: 
ăla  are  har,  ăla  nu  are  har;  ăla  m-a  botezat  realmente, 

ăla  nu  m-a  botezat  realmente  etc.  şi  atunci  poţi  să  cazi 
în  tot  felul  de  idei  individualiste,  care  pot  produce  diso¬ 
luta  Bisericii.  Trebuie  să  se  ştie:  acela  e  episcop  şi  hiro¬ 
toniseşte,  acesta  este  preotul  care  săvârşeşte  Liturghia 
şi  unde  are  loc  prefacerea  reală  şi  sunt  cu  adevărat 
botezat  de  el.  Ar  intra  altfel,  fel  de  fel  de  idei  subiective. 
Pe  de  altă  parte  eu  nu  cred  că  Sfântul  Simion  Noul 
Teolog  a  pretins  că  oameni  duhovniceşti  pot  săvârşi 
taine  pe  care  le  săvârşesc  numai  preoţii  şi  episcopii. 

S.D.  -  Nu  la  această  temă  m-am  referit.  De  altfel 
Părintele  Krivoşein  are  enumerate  în  carte  temele 
sfântului,  iar  tema  aceasta  nici  nu  există. 

Pr.D.S.  -  Dar  nu  ştiu  în  ce  măsură  Părintele  a  sesizat 
că  această  reliefare  a  oamenilor  care  trăiesc  în  mod 
deosebit  lucrarea  harului  în  ei  făcută  de  Sfântul  Simion. 
Cred  că  şi  Krivoşein  rămâne  încadrat  în  atitudinea  ge¬ 
nerală  a  Bisericii.  în  plus  nu  mai  ştiu  care  au  fost  mo¬ 
tivele  pentru  care  sfântul  a  intrat  în  conflict  cu  mitro¬ 
politul  acela,  membru  în  Sinodul  de  la  Constantinopol. 
Nichita  Stithatul  a  scris  o  viată  a  lui  şi  cred  că  tratează 
şi  despre  acest  conflict.  Nu  ştiu  dacă  nu  cumva  au  fost 
şi  chestiuni  personale  între  ei  doi. 

S.D.  -  Nu  sunt  pomenite. 

Pr.D.S.  -  Lucrul  trebuie  studiat,  chiar  istoric,  mai  se¬ 
rios.  în  orice  caz,  Sfântul  Simion  Noul  Teolog  pune 
mare  accent  pe  rugăciunea  neâncetată.  pe  lumină,  pe 
Hristos  ca  lumină.  Unirea  cu  Hristos  cred  că  n-a  rezer- 
vat-o  numai  pe  seama  preoţilor,  cred  că  a  pus-o  în  sea¬ 
ma  oricărui  om  care  îşi  face  o  problemă  serioasă  din 
legătura  cu  Hristos.  prin  rugăciune.  Unii  au  vorbit  şi  de 

o  influenţă  categorică  a  lui  asupra  lui  Grigorie  Palama, 
că  acesta  ar  fi  luat  chiar  texte  ale  sfântului  pentru  rugă¬ 
ciunea  inimii,  dar  nu  ştiu  dacă  se  poate  merge  atât  de 

departe.  .  „ 

S.D.  -  Unii  vorbesc  chiar  despre  o  „ingratitudine  a 

Sfântului  Grigorie  Palama  de  a  nu-1  fi  pomenit  pe 
Sfântul  Simion  Noul  Teolog  ca  înaintemergător  al  doc¬ 
trinei  sale. 

Pr.D.S.  -  Nu  ştiu  dacă  Sfântul  Simion  a  mers  atât  de 
departe  cu  viziunea  coborârii  minţii  în  inimă.  El  apasă 
foarte  mult  pe  întâlnirea  lui  Hristos  -  ca  lumină;  accen¬ 
tul  este  pus  pe  lumină. 

S.D.  -  Este  specific  Sfântului  Simion  ? 

Pr.D.S.  -  Absolut. 

S.D.  -  Adică  în  termenii  aceştia  a  resimţit  el  pre¬ 
zenţa  lui  Hristos  ? 

Pr.D.S.  -  Exact. 

S.D.  -  Ce  diferenţă  vedeţi  între  această  teologie  a 
luminii  şi  ceea  ce  se  numeşte  în  mistică  iluminare  ? 
Iluminarea  este  mai  mult  intelectuală  ? 

Pr.D.S.  -  Eu,  în  Tratatul  meu  de  ascetică  şi  mistică, 
pun  iluminarea  ca  treapta  a  doua  a  vieţii  în  Hristos. 
Treapta  întâi  este  purificarea,  treapta  a  doua  este  ilu¬ 
minarea.  Prin  iluminare  începi  să  vezi  în  univers  tot 
mai  mult  raţiunile  lui  Hristos,  să  uneşti  tot  mai  puţin 
patima  cu  lucrurile  pe  care  le  vezi,  să  le  vezi  tot  mai  cu¬ 
rate,  mai  puţin  amestecate. 

S.D.  -  Cum  zice  Sfântul  Antonie  cel  Mare,  să  te 

amesteci  cât  mai  puţin  cu  ceea  ce  vezi. 

Pr.D.S.  -  Da,  da.  Pe  când  treptei  a  treia  eu  îi  spun 
îndumnezeire.  în  Occident  nu  se  traduce  cuvântul 
acesta,  schimbarea  totală  a  omului.  în  iluminare  este 
doar  contemplaţie. 

S-D.  -  Deci  nu  este  o  contopire,  nu  este  o  asumare  ? 

Pr.D.S.  -  încă  nu  este  o  deplină  transformare  a  ta 
prin  Hristos. 

S.D.  -  Este  un  intelectualism. 

Pr.D.S.  -  Da,  puţin.  O  puritate  intelectuală.  Con¬ 
templarea  raţiunilor  divine  în  lume.  Partea  a  treia  este 
îndumnezeirea,  unirea  cu  Dumnezeu.  în  descrierea 
acestei  trepte,  l-am  folosit  pe  Palama  foarte  mult.  Te 
umpli  tot  de  lumină,  iradiezi  tu  însuţi  lumină,  nu  mai 
este  nici  o  separaţie  între  tine  şi  Hristos,  este  treapta 
cea  mai  înaltă,  mai  înaltă  decât  iluminarea.  însă  şi  prin 
iluminare  Hristos  devine  lumină  în  tine.  Cred  că  sfinţii 
au  ajuns  la  această  ultimă  treaptă,  să  fie  plini  de  lumina 
care  nu  este  a  lor  ci  a  lui  Hristos.  Nu  mai  poţi  spune 
până  unde  este  lumina  Lui  şi  până  unde  este  a  lui 
Hristos.  Sfântul  Grigorie  Palama  leagă  foarte  mult  lu¬ 
mina  de  energia  necreată.  Sfântul  Simion  încă  nu 
ajunsese  să  precizeze  chestiunea  aceasta.  Energia  ne¬ 
creată  când  se  uneşte  cu  energia  mea  creată  o  covâr¬ 
şeşte,  o  copleşeşte. 

S.D.  -  Energia  necreată  este  ceea  ce  noi  numim  pu¬ 
terea  harului  ? 

Pr.D.S.  -  Da.  puterea  harului.  Probabil  că  îl  simţi  tot 
mai  mult,  pe  măsură  ce  te  uneşti  tot  mai  mult.  după 
purificare  şi  după  iluminare.  Probabil  că  exemplul  se 
află  în  lumina  de  pe  Tabor  a  lui  Hristos.  Şi  El  era  numai 

lumină,  şi  Moise,  şi  Ilie  erau  plini  de  lumină  şi  totuşi  nu 
se  confundau.  Şi  probabil  că  o  anumită  lumină  venea  şi 
asupra  celor  trei  apostoli.  încât  ei  nu  mai  ştiau  ce-i  cu 
ei,  spun  evanghelist» .  Nu  mai  înţelegeau,  trăiau  în  extaz, 
ieşiţi  din  sine.  Extaz  asta  înseamnă,  să  ieşi  din  tine,  să 
ieşi  în  Hristos.  Totuşi,  simţind  fericirea  că  eşti  cu  Hristos, 
nu  eşti  într-un  extaz  în  care  uiţi  de  legătura  ta  cu  Hristos, 
ca  persoană  deosebită;  trăieşti  şi  prin  Hristos  ca  per 
soană  deosebită,  pentru  că  altfel  n-ai  mai  trăi  iubirea,  şi 
eşti  şi  una  cu  El. 

S.D.  -  într-unul  din  imne,  Sfântul  Simion  lasă  să  se 
înţeleagă  că  extazul  ar  fi  doar  o  treaptă  a  desăvârşirii, 
discontinuitatea  extazului  şi  natura  irumperii  lui  intem¬ 
pestive,  putând  fi  depăşite  prin  contemplarea  calmă,  in 
Duhul  Sfânt,  a  prezenţei  eristice.  Sfântul  se  miră  cum 
de  s-a  putut  obişnui  cu  prezenta  explozivă,  de  neînţeles 
a  lui  Hristos  în  chilia  lui.  Citez:  „întâi  am  căzut  cu  faţa 
la  pământ.  M-am  cutremurat.  Acum,  El  este  o  pre¬ 
zenţă  continuă,  cum  de  m-am  putut  obişnui  cu  neaş¬ 
teptatul?”.  De  asemenea,  tradiţia  Bisericii  a  păstrat  în 
rugăciunile  de  la  Sfânta  împărtăşanie  doar  acea  rugă¬ 
ciune  a  sfântului  care  pomeneşte  despre  faptul  că 
Mântuitorul  vorbeşte  cu  unii  ca  şi  cu  nişte  prieteni 
ai  Săi.  Vă  întreb:  ţinând  cont  de  toate  acestea,  putem 
defini  mistica  occidentală  şi  cea  orientală  prin  diferenţa 
dintre  extaz,  propriu  Apusului  creştin,  şi  contem¬ 
plaţia  în  Duhul  Sfânt,  proprie  Orientului  creştin  ? 

Pr.D.S.  -  Mai  întâi,  să  facem  o  mică  deosebire  între 
Sfântul  Simion  şi  călugării  isihaşti.  Aceştia  spuneau  ca 
văd  în  continuu  pe  Hristos  în  lumină,  în  ei,  ca  fiind 

mereu  într-o  depăşire  de  ei  şi  totuşi  ştiau  că  ei  sunt 
păcătoşi.  Dar  era  o  stare  continuă.  Pe  când  la  Sfântul 
Simion  vedem  şi  o  schimbare  a  relaţiei:  când  este  plin 
de  Hristos,  când  parcă  nu-1  mai  simte;  şi  atunci  e  trist. 
Parcă  l-au  năpădit  alte  lucruri  ale  lumii.  $i  poate  că  aici 
este  deosebirea  între  el  şi  isihaşti  şi,  ca  atare,  între  el  şi 
Sfântul  Grigorie  Palama.  Acum,  să  vedem  diferenţa 
faţă  de  Occident.  Mistica  occidentală  este  de  două  feluri: 
sau  este  o  mistică  feminină,  cum  îi  spune  Lossky... 

S.D.  -  Cum  aţi  defini-o? 

Pr.D.S.  -  O  mistică  trăindu-şi  stigmatele. 

S.D.  -  Sentimentală,  pietistă. 

Pr.D.S.  -  Pur  sentimentală.  Mereu  se  gândeşte  la 
Hristos  care  a  suferit,  care  poartă  cuie  în  EI;  şi  se  gân¬ 
deşte  atât  de  mult  încât  trăieşte  şi  ea  cuiele  !  Parcă  am 
auzit  că  şi  acum  este  un  anume  Padre  Pio,  în  Italia, 
care  trăieşte  toate  astea. 

S.D.  -  Despre  stigmate  spuneaţi  zilele  trecute  că  s-ar 
putea  să  fie  o  sugestie.  Dar  nu  s-ar  putea  să  fie  o  keno- 
ză,  încă  o  smerire  a  lui  Hristos,  care  acceptă  să  se  ara¬ 
te  şi  prin  stigmate,  dacă  aceia  nu  sunt  în  stare  să  în¬ 
trezărească  decât  suferinţele  sale  ? 

Pr.D.S.  -  Eu  tratez  în  cărţile  mele  şi  problema  aces¬ 
tei  coborâri  şi  împreună  întristări  a  lui  Hristos  cu  ne¬ 
cazurile  oamenilor.  Dar  totuşi  nu  socotesc  că  este  im¬ 
plicată  în  ea  această  durere  a  trupului,  aşa  cum  a  fost 
ea  pe  Golgota.  Este  o  durere  în  sufletul  Lui.  Hristos  se 
coboară  la  cei  întristaţi,  necăjiţi  şi  spune  că  nu  va  mai 
bea  vinul  bucuriei  până  nu-1  va  bea  cu  noi,  cu  toţi.  Şi 
Sfântul  Maxim  Mărturisitorul  spune  că  va  compătimi, 

„sympatos”.  Un  Hristos  care  nu  continuă  să  aibă  milă 
parcă  n-ar  mai  fi  cu  totul  umanizat.  El  continuă  să  trăi¬ 
ască  mila.  şi  mila  este  o  durere.  Dar  totuşi,  parcă  nu 
mai  este  durerea  care  sălăşluia  în  trupul  acela  neânviat. 
O  trăieşte  în  întregimea  Lui,  dar  parcă  efectele  nu  mai 
sunt  acelea  ale  piroanelor.  Totul,  acum,  după  înviere  e 
altfel. 

S.D.  -  Dar  există  destui  sfinţi  în  Occident  -  lucru  mai 
puţin  obişnuit  în  Orient  care,  de  pildă,  dacă  sunt  tauma¬ 
turgi  -  să  ne  gândim  la  o  Bernadette  Soubirou  -  deci 
dacă  au  darul  ăsta,  îl  au  parcă  şi  cu  condiţia  să  fie  ei 
înşişi  bolnavi.  Ca  şi  cum  s-ar  sugera  ideea  că  eficacita¬ 
tea  taumaturgică  ţine  şi  de  o  părtăşie  cu  mine  -  prin 
care  Hristos  te  vindecă  -  care  pot  să  te  vindec  numai 
dacă  înţeleg  cumva  prin  propria  mea  suferinţă  neca¬ 
zurile  suferinţei  tale.  Această  „condiţionare  nu-i  speci¬ 
fică  creştinismului  răsăritean  ? 

Pr.D.S.  -  Nu,  nu  este.  Nu  cred  că  se  poate  merge 
fără  un  anumit  proces  de  autosugestie  la  asemenea 
repercusiune  în  trup  a  unor  stări  egale  cu  stările  bol¬ 
navului. 

S.D.  -  Dar  poate  că  este  pentru  smerirea  celui  care 
vindecă.  Eu  cunosc  cazul  unui  doctor  care  a  „redat  so¬ 
cietăţii”  foarte  mulţi  handicapaţi,  având  el  însuşi  un 
copil  handicapat,  căruia  nu  a  reuşit  deloc  să-i  amelio¬ 
reze  înapoierea.  Ai  zice  că  nereuşita  îl  smereşte;  oricâte 
succese  ar  avea,  niciodată  să  nu  uite  că  asupra 
propriului  copil  n-a  putut  să  facă  nimic  şi  că  darul  lui 
este  o  putere  a  lui  Hristos.  Cel  puţin  aşa  l-am  interpre¬ 
tat  eu. 

mm  ‘  "  P°ate-  "  °riCe  C9Z’  noi  Punem  mult 

ma,  mult  accent  pe  caracterul  duhovnicesc,  spiritual 
Durerea  poate  fi  una  spirituală  extraordinară,  fără  să 
se  vada  nişte  consecinţe  în  trup.  Deci  reflexul  acesta  în 
trup  este  tipic  misticii  occidentale,  o  mistică  foarte  sen- 

HHsTos  reir  C3re  nU  ŞtiU  dacă  este  $i  °  Sândire  la 
Hnstos  Cel  Care  are  putere,  Care  este  lângă  mine 

are  este  lumina,  Care  mă  vindecă,  Care  mă  înaltă. 

i  d^a  306  6  5  mte  faimoase  au  trăit  cu  adevărat 
aceste  înălţimi  spirituale. 

S.D.  -  Cum  ar  fi  o  Tereza  de  Avila  ? 

u^D  i"  Da'  acestea  văd  numai  o  coborâre  a  lui 
Hnstos  Ştiu  eu  dacă  este  sau  nu  reală  ?  Nu  văd  o  înăl¬ 
ţare,  o  transfigurare  spirituală  a  omului.  Şi  dacă  nu  este 
aceasta  maiţare  în  Hristos,  nu  ştiu  nici  dacă  este  o  trăi- 

sh'nlTr  CUuHriSt°S-  NU  $tiu  dacă’  tot  gândindu-se  la 
g  aţele  ei,  hipnotizata  de  acestea,  nu  uită  de  Hristos 

iuhitnm-  ^  ?  9âTndeSC  prea  mult  la  această  relaţie 

iubitoare  cu  Hnstos.  Iubire  care  să  mă  facă  şi  pc  mine 

sa  ma  ridic,  nu  numai  ca  să  sufăr  aceste  răni.  Să  mă 

ajute  şi  pe  mine  sa  mă  ridic,  vindecându-i  pe  alţii 

b.D.  -  Adică  nu  numai  compasiune,  ci  si  salvare 
scoatere  la  larg. 

-  Pr  D  S-  ‘  Da-  o  putere  care  prin  mine  să  se  răsfrân- 
ga  Şl  asupra  celorlalţi.  Iar  un  alt  fel  de  mistică  Ia  ei  este 
cea  a  lui  Eckhard  şi  Bşehme,  care  este  o  mistică  deper- 
onahzata.  Ei  trebuie  sa  coboare  cumva  în  sensul  nir- 
vanic,  dincolo  de  a  mai  şti  de  ei. 

S.D.  -  Intr-o  topire. 

Pr.D.S.  -  Da,  iarăşi  se  uită  de  relaţia  personală  cu  El. 

S.D.  -  Această  contopire  este  produsă  de  intelect 
sau  este  un  fapt  existenţial  ? 

Pr.D.S.  -  Cred  că-i  produs  mai  mult  de  intelect.  Cred 
că  ei  gândesc  că  Dumnezeu  trebuie  să  fie  dincolo  de 
tot  ceea  ce  se  poate  defini. 

S.D.  -  Un  apofatism  absolut. 

Pr.D.S.  -  Da,  absolut.  De  data  asta  stau  pironiţi  pe 
dumnezeirea  lui  Hristos  şi  uită  de  umanitatea  Lui,  ig¬ 
noră  posibilitatea  Lui  de-a  se  manifesta  ca  persoană, 
de-a  mă  face  să  simt  dragostea  Lui  personală  faţă  de 
mine.  „întru”  Nimic  -  acolo  este  Dumnezeu;  cât  timp 
trăiesc  ceva  concret  nu  este  Dumnezeu;  trebuie  să  intru 
într-un  nichts,  în  întunerec.  De  aceea,  mistica  lor  este 
o  mistică  a  întunericului. 

S.D.  -  Nedevelopată. 

Pr.D.S.  -  Da,  nu  accentuează  lumina.  O  ac¬ 
centuează,  într-un  fel,  doar  Sfântul  Ioan  al  Crucii. 

S.D.  -  Este  mai  aproape  de  răsăritul  creştin. 

Pr.D.S.  -  Da,  este  ceva  mai  aproape  de  noi.  Dar  nu 
ştiu  dacă  este  atât  de  mult  un  mistic  al  luminii,  care  să-mi 
dea  bucuria  întâlnirii.  Câtă  bucurie  îmi  dă  conştiinţa  că 
cineva  este  atent  la  mine  !  Cât  mă  bucură !  Cineva 
care-mi  zâmbeşte...  Zâmbetul  este  o  lumină.  Şi  eu  zâm¬ 
besc.  Şi  asta  este  o  lumină.  întâlnirea  între  persoană  şi 
persoană  este  lumină.  Cu  atât  mai  mult,  lumină  este  în¬ 
tâlnirea  între  mine  şi  Hristos.  La  ei  nu  este  aşa. 

S.D.  -  Sunt  mai  posaci. 

Pr.D.S.  -  Uită  de  ei,  uită  şi  de  Hristos  ca  persoană, 
uită  de  tot  ceea  ce  nu  se  poate  defini.  Intră  într-un  fel 
de  nirvana  „apuseană”,  într-un  nichts.  Dincolo  de  o 

responsabilitate,  nu  mai  vorbesc  de  libertate,  de  con¬ 
ştiinţă.  Asta  este  mistică  lor.  Adică  în  amândouă  parcă 
lipseşte  relaţia  aceea  bucuroasă  şi  foarte  puternică  cu 
Hristos  ca  persoană,  aşa  cum  este  la  Sfântul  Simion 
Noul  Teolog. 

S.D.  -  Trebuie  să  primesc  un  semnal  că  Hristos  ţine 
la  mine  ? 

Pr.D.S.  -  Trebuie  să  înaintez  duhovniceşte  ca  să  mă 
învrednicesc  de  semnul  acesta. 

S.D.  -  Sfântul  Simion  tocmai  aceasta  zice,  că  nu  tre¬ 
buie  lăsat  să  fie  preot  cineva  care  nu  a  cunoscut  per¬ 
sonal  semnul  acesta. 

Pr.D.S.  -  Cred  că  trebuie  să-L  simţi,  chiar  dacă  nu-L 
vezi  aşa  fizic,  direct.  $i  trebuie  să-L  simţi  iubindu-Te.  Te 
iubeşte.  Şi  asta  îţi  dă  o  seninătate,  o  bucurie,  conştiinţa 
că  nu  eşti  singur,  de  izbelişte... 

S.D.  -  Este  o  sesizare  retrospectivă,  sau  poţi  s-o  ai 
chiar  în  momentul  respectiv  ?  într-o  etapă  a  existenţei 
s-ar  putea  să  vezi  că  ceea  ce  ţie  ţi  se  părea  întâmplător 
altădată  a  fost  de  fapt  o  continuă  protecţie  gingaşă  şi  o 
delicateţe  coerentă,  care  ţi-a  condus  drumul  vieţii. 

Pr.D.S.  -  Da,  se  poate  să  fie  şi  asta,  şi  porţi  o  conti¬ 
nuă  recunoştinţă.  Dar  parcă  simt  uneori  că  Hristos  este 
cu  mine  acum  şi  parcă  aş  vrea  să-L  simt  mai  mult. 
Obiectiv,  sigur  este  lângă  mine,  de  ce  nu-L  simt  mai 
mult  ? 

S.D.  -  Creştinul  trebuie  să-şi  pună  răspicat  o  aseme¬ 
nea  problemă  ? 

Pr.D.S.  -  Da,  trebuie.  Negreşit ! 

S.D.  -  Zilnic  ? 

Pr.D.S.  -  Cât  mai  des.  Hristos  este  obiectiv  în  jurul 
meu.  Este  obiectiv  mereu  preocupat  să  mă  trezească, 
să  mă  scoată  din  nepăsare,  din  despărţirea  de  El.  De 
ce  să  nu  caut  şi  eu  să-l  răspund  acestei  atenţii  a  Lui  şi 
de  ce  nu  sunt  atent  la  mine,  de  fapt  la  fiecare  din  noi, 
nu  numai  la  mine.  Atent  şi  la  ceea  ce  fac  eu  cu  ceilalţi, 
mustrându-mă  când  nu  sunt  atent  faţă  de  ceilalţi,  aşa 
după  cum  El  este  atent  la  toţi. 

S.D.  -  întrebat  de  inginerul  Motovilov:  Părinte,  de 
mic  copil  cred;  dar  mă  tot  întreb,  la  ce-i  foloseşte  omu¬ 
lui  să  creadă?  Sfântul  Serafim  îi  răspunde  rapid  şi  „lucra¬ 
tiv”,  ca  un  negustor:  „pentru  dobândirea  Duhului 
Sfânt”.  Acest  răspuns  descrie  o  altă  postură  creştină 
decât  cea  care  pare  să  se  fi  înrădăcinat  în  cadrul  cre¬ 
dinţei  moderne  stricând-o,  după  părerea  mea.  Faţă  de 
acest  creştinism  pragmatic,  care  luptă  să-L  obiectiveze 
pe  Hristos,  s-a  ajuns  la  un  fel  de  formalism,  satisfăcut 
cu  puţin,  cu  un  conformism  care  nu  mai  urmăreşte  ob¬ 
ţinerea  puterii  harului  necesar,  bucuriei  existenţei  şi 
creaţiei, ci  doar  o  conformitate,  ceva  ce  ar  semăna  cu 
dorinţa  „de  a  fi  în  regulă  cu  sacrul".  Descripţia  mea  vi 
se  pare  realistă  ? 

Pr.D.S.  -  Da,  din  păcate  este  reală  pentru  că,  de 
fapt,  aşa  este  viaţa  noastră  de  creştini  astăzi,  de  mem¬ 
bri  ai  Bisericii,  de  aşa-zişi  credincioşi.  Şi  asta  pentru  că 
suntem  preocupaţi  prea  de  tot  de  cele  ale  lumii  ăsteia. 
Cu  cât  suntem  mai  puţin  preocupaţi  de  ele.  ne  dăm 
seama  că,  dacă  am  fi  numai  cu  ele,  viaţa  n-ar  avea  nici 
un  sens.  Cu  cât  ne  dăm  seama  că  există  un  Dumnezeu 
al  iubirii,  Care  din  iubirea  Lui  a  venit  Cel  ce  era  Fiu  al 

Tatălui,  cu  atât  înţelegem  comuniunea  Lui  cu  noi.  Pe 
măsură  ce  creşte  cunoştinţa  cu  acest  Frate  Suprem  al 
meu.  Iisus  Hristos.  şi  conştiinţa  vieţii  viitoare  pe  care 
ne-o  asigură  Hristos.  căci  S-a  făcut  om  şi  rămâne  în  veci 
om,  deci  că  fără  aceasta  viata  nu  are  nici  un  sens.  pe 
atât  mă  voi  strădui  să  cuget  mai  des  la  acest  Hristos. 

S.D.  -  Cum  zice  Sfântul  Pavel:  „Dacă  Hristos  nu  a 
înviat,  degeaba  este  credinţa  noastră". 

Pr.D.S.  -  Da,  aşa  zice.  $i  atunci,  de  ce  nu  am  con¬ 
ştiinţa  că  permanent  este  lângă  mine  şi  că  nu  mă 
iubeşte  ? 

S.D.  -  Deci,  o  lume  fără  perspectiva  învierii  nu  are 
sens.  Dar  tu  trebuie  să  ai  semnele  încă  de  aici. 

Pr.D.S.  -  Dacă  eu  am  ştiinţa  că  El  este,  dacă  eu  sunt 
sigur  de  asta,  atunci  îmi  va  da  şi  semnele. 

S.D.  -  Chiar  asta  voiam  să  vă  întreb.  Sfântul  Simion 
zice  foarte  clar  că  experierea  prezenţei  lui  Hristos 
poate  fi  comună  tuturor  oamenilor,  nu  numai  unor  aleşi, 
cu  condiţia  ca  aceştia  să  se  nevoiască. 

Pr.D.S.  -  Da,  aşa  zice. 

S.D.  -  Cum  s-ar  zice,  el  „raţionalizează"  oarecum  ra¬ 
porturile  acestea.  Nevoinţele  impuse  de  el,  ca  stareţ  în 
mănăstire,  erau  destul  de  aspre,  dar  erau  menite  să-i 
determine  pe  toţi  fraţii  să-L  cunoască  pe  Hristos;  deci 
făcute  din  dragoste.  Această  dorinţă  a  lui  a  întâmpinat 
revolta  monahilor  care  au  vrut  să-l  schimbe.  In  ce  mă¬ 
sură  credeţi  că  nevoinţele  asumate  de  un  grup  de  oa¬ 
meni  pot  „forţa”  darul,  mâna  lui  Dumnezeu.  II  pot 
forţa  să  se  manifeste  ? 

Pr.D.S.  -  Nu-L  forţează,  ci.  invers,  fac  efortul  de  a  I 
se  deschide  lui  Hristos,  care  este  mereu  lângă  noi. 
Adică  El  exercită  asupra  mea  lucrarea  prin  care  voieşte 
să  mă  deschid,  dar  va  trebui  să  fac  şi  eu  un  efort.  Si 
dacă  mă  deschid,  atunci  îl  simt.  Nu-L  forţez,  ci  dim¬ 
potrivă  mă  deschid  Lui.  Nu  forţezi  pe  cineva  sa  intre 
când  îi  deschizi  uşa.  El  bate  la  uşă  mereu:  lata,  Eu  stau 
la  uşă  şi  bat”.  El  se  străduie  şi  trebuie  să  ne  străduim  şi 
noi  De  la  început,  prin  învăţătura  Bisericii,  El  îmi  cere 
să  mai  las  lumea  asta.  deci  înfrânări  de  toate  felurile 
faţă  de  ce-mi  dă  lumea  aceasta. 

S.D.  -  Daţi  exemple,  vă  rog. 

Pr  D  S  -  Mai  putină  plăcere  faţă  de  mâncare,  de 
sexualitate,  de  glorie,  de  slavă  deşartă,  deci  de  toată  lu¬ 
mea  aceasta  în  care  nu-L  văd  pe  Dumnezeu.  Sfanţul 
Maxim  Mărturisitorul,  în  volumul  II  dm  Filocalia,  accen¬ 
tuează  mereu,  spunând  că  nu  trebuie  să  anulăm  lumea, 
căci  este  făcută  de  Dumnezeu,  ci  trebuie  sa  vedem 
transparenţa  ei.  Dar  poate  că  asta  e  mai  greu,  poate  ca 
este  mai  uşor  să  mă  lepăd  de  ea  pur  şi  simplu. 

S.D.  -  Acestea  sunt  nevoinţele.  Ele  alcătuiesc  subiec¬ 
tul  funcţiunii  receptive  -  cum  ar  zice  Sfântul  Maxim  -  şi 
atunci  putem  spune  că  funcţiunea  receptiva  care  ne 
revine  nouă  atrage  obligatoriu  funcţiunea  producă¬ 
toare  care  purcede  de  la  Duhul  Sfânt?  Pot  eu  sa  ma 
nevoiesc,  fără  ca  Hristos  să  se  arate? 

Pr  D.S.  -  Nu  atrage,  ci  o  deschide.  Va  veni  sigur. 
Adică,  nu  stă  El  nepăsător  şi,  în  sfârşit,  până  la  urma, 
se  îndură.  El  este  mereu  Cel  ce  îndeamnă  la  aceasta 
înfrânare,  la  lepădarea  de  lume.  Dacă  ţii  seama  de 

îndemnurile  Lui,  şi  gestul  devine  efectiv,  atunci.  înlă¬ 
turând  opacităţile  din  jurul  meu,  îl  văd  pe  El,  Cel  care 
mereu  vrea  să  mi  se  arate.  Nu  eu  îl  atrag,  ci  El  mă 
îndeamnă. 

S.D.  -  Deci,  în  întreţeserea  funcţiunii  receptive  cu 
cea  producătoare  constă  sinergia  ? 

Pr.D.S.  -  Nu  ştiu  care  are  întâietate  în  sinergie.  Am 
putea  spune  că  este  şi  în  noi  o  întâietate,  pentru  că 
Dumnezeu  nu  ne-a  lăsat  să  fim  mulţumiţi  cu  lumea 
aceasta.  Omul  aspiră  mereu  la  ceva  mai  mult. 

S.D.  -  Asta  îl  caracterizează  axiologic  printre  cele¬ 
lalte  făpturi. 

Pr.D.S.  -  Deci  aici  este  ceva,  am  zice  de  la  om...  şi 
totuşi... 

S.D.  -  Tot  de  la  Dumnezeu  este. 

Pr.D.S.  -  Da,  tot  de  la  Dumnezeu  este,  în  fond. 
Omul  are  aspiraţia  de  a  se  depăşi  mereu.  Poate  şi  în 
rău  este  această  aspiraţie.  Vreau  să  fiu  tot  mai  bogat, 
tot  mai  deasupra  tuturor,  să  am  tot  mai  mult,  iată  o 
aspiraţie  spre  infinit,  dar  spre  infinitul  rău. 

S.D.  -  Deci,  până  şi  răul  păstrează  această  aspiraţie 
de  depăşire. 

Pr.D.S.  -  Da,  dar  eu  trebuie  să  ştiu  spre  ce  tip  de  as¬ 
piraţie  a  infinitului  trebuie  să  tind.  Nu  mă  închid  în  cele 
ale  lumii  ci,  dimpotrivă,  să  le  deschid  cât  mai  mult. 
Atunci  şi  Hristos  lucrează. 

S.D.  -  Maica  Domnului,  la  Bunavestire,  este  prima 
fiinţă  umană  care  experiază  sinergia  ? 

Pr.D.S.  -  Au  experiat-o  şi  Patriarhii  Noe,  şi  Avraam. 
şi  Isaac. 

S.D.  -  Si  civilizaţiile  celelalte,  egiptenii,  babilonienii 
şi  toţi  ceilalţi  ? 

Pr.D.S.  -  N-au  avut  o  conştiinţă  clară  a  unui 
Dumnezeu  personal. 

S.D.  -  Deci  sinergia  apare  numai  prin  conştiinţa  unui 
Dumnezeu  personal.  Asta  mi  se  pare  un  lucru  foarte 
important.  Fiindcă  eu  voiam  să  vă  întreb  dacă  se  poate 
vorbi  de  sinergie  înainte  de  întrupare  ?  Respectiv,  în 
cadrul  dinamicii  pregătitoare,  care  este  lucrată  de  Duhul 
Sfânt. 

Pr.D.S.  -  Duhul  lucrează  prin  anumite  persoane 
despre  care  crede  că  sunt  mai  sensibile  la  aceasta. 

S.D.  -  Un  Socrate,  să  zicem. 

Pr.D.S.  -  Nu  ştiu  dacă  prin  Socrate  a  făcut  mai  mult 
decât  prin  Avraam,  prin  Isaac,  prin  Moise. 

S.D.  -  Prin  Platon? 

Pr.D.S.  -  Nu  ştiu  dacă  a  făcut  prin  Platon. 

S.D.  -  Dar  de  ce  îi  zugrăvim  noi  pe  Biserici?  Si  pe 
Aristotel.  şi  pe  toţi  liderii  metafizicii  eline? 

Pr.D.S.  -  Biserica  noastră  este  înţelegătoare  pentru 
că  totuşi  ei  s-au  desprins  de  zei,  n-au  socotit  natura  atât 
de  opacă  sau  de  totală  încât  s-o  înzeiască.  Poate  că 
este  şi  la  ei  o  anumită  sinergie. 

S.D.  -  Spuneţi-mi,  prin  Biserică,  la  Cincizecime, 
sinergia”se  democratizează”  ?  Adică,  este  pusă  la  în¬ 
demâna  oricăruia  care  face  parte  din  Biserică  ? 

Pr.D.S.  -  Da. 

S.D.  -  Căci.  am  înţeles  că  până  la  pogorârea  Duhului 
Sfânt,  de  ea  s-au  învrednicit  numai  nişte  lideri,  iar  în 
fruntea  lor  este  Maica  Domnului. 

Pr.D.S.  -  Şi  pe  urmă  Apostolii. 

S.D.  -  Bine,  asta  la  Pogorâre. 

Pr.D.S.  -  „Pe  această  piatră  voi  zidi  Biserica  mea”. 
Deci,  ei  nu  sunt  ca  să  rămână  numai  ei,  ci  sunt  făcuţi 
ca  să  aibă  şi  o  misiune.  Duhul  Sfânt  ne  devine  accesibil 
prin  Fiul  lui  Dumnezeu  cel  întrupat,  mai  ales  după  ce  a 
înviat  cu  trupul.  Duhul  Sfânt  să  fie  transmis  şi  lor.  Aşa 
că  sinergia  este  continuă  şi,  într-un  fel,  simt  pe  Duhul 
Sfânt  şi  cei  care-L  primesc  prin  Apostoli.  Şi  credincio¬ 
sul  trebuie  să  simtă  în  taină  pe  Duhul  Sfânt  în  el.  Pe  de 
o  parte,  să-L  simtă  venit  prin  preot  sau  prin  episcop,  iar 
pe  de  altă  parte... 

S.D.  -  Daţi-mi  exemple  de  simţiri.  Lumea  vrea  să  le 
cunoască,  să  le  identifice. 

Pr.D.S.  -  Mă  umplu  de  o  căldură  faţă  de  Dumnezeu, 
fată  de  Hristos,  sau  simt  că  este  adevărat  ce  se  spune 
în  Evanghelie.  Nu  numai  că  îl  gândesc,  dar  şi  simt  o 
oarecare  prezenţă  a  Lui. 

S.D.  -  în  afară  de  asta,  se  înregistrează  un  spor  pozi¬ 
tiv  al  calităţilor  persoanei  ? 

Pr.D.S.  -  îmi  dă  putere  să  fiu  mai  activ.  Şi  simt 
Duhul  Sfânt  venit  El  însu-i  în  mine,  nu  lucrând  perma¬ 
nent  prin  episcop,  ci  El  S-a  făcut  prilej  de  a  mi  se  trans¬ 
mite.  Dar  fără  ca  eu,  Ia  rândul  meu,  să  fiu  unul  care  să-L 
transmit  ca  un  episcop.  Eu  îl  transmit  altfel,  prin  sim¬ 
ţirea  şi  prin  dragostea  mea,  altuia.  Astfel  simt  şi  o  în¬ 
tărire  a  credinţei,  o  credinţă  care  are  şi  o  puternică 
bază  de  gândire.  Nu  gândesc  real  dacă  nu  gândesc  că 
lumea  aceasta  are  un  început  fără  de  început,  un  în¬ 
ceput  care  are  în  el  toate  posibilităţile,  care  este  şi 

conştiinţă,  care  este  şi  voinţă,  care  este  şi  bunătate.  Şi 
aceasta  este  un  fel  de  simţire  a  Celui  care  este  în  toate, 
cu  conştiinţa  Lui,  cu  voinţa  Lui,  cu  bunătatea  Lui,  prin 
urmare,  este  şi  în  mine.  Eu  poate  că  n-am  încă  destulă 
simţire,  dar  gândirea  îmi  este  foarte  puternică  în  acest 
sens.  Iar  gândirea,  până  la  urmă,  îmi  va  aduce  şi  sim¬ 
ţirea  alături  de  ea. 

S.D.  -  Ce  aduce  absolut  nou  umanităţii  Cincize- 
cimea  ? 

Pr.D.S.  -  Cincizecimea  ne  aduce  pe  Duhul  Sfânt 
care  a  umplut  deplin  umanitatea  lui  Hristos,  trecând  de 
la  Dumnezeirea  Lui  la  umanitatea  Lui  prin  înviere  şi 
prin  aşezarea  de-a  dreapta  Tatălui.  Ne  transmite  şi 
nouă,  întâi  Apostolilor  care  s-au  unit  cu  El,  şi  pe  urmă 
ni-L  transmite  şi  nouă,  celor  care  credem. 

S.D.  -  Dar,  până  la  întrupare,  El  nu  S-a  atins  de 
umanitate  ? 

Pr.D.S.  -  Duhul  Sfânt  S-a  atins  iscând  umanităţii 
gândirea  care  socotea  că  lumea  aceasta  nu  poate  fi  sin¬ 
gură.  Trebuie  să  fie  un  Dumnezeu,  un  Dumnezeu  care 
odată  va  veni  pentru  că  nu  ne  poate  lăsa  în  moarte. 
Adică  o  gândire  profetică,  o  gândire  care  socotea  că 
trebuie  să  vină,  de  care  erau  învredniciţi  unii  care  erau 
mai  simţitori,  mai  pătrunzători.  Cuvântul  lui  Dumnezeu 
este  nedespărţit  de  puterea  Duhului,  şi  acest  cuvânt  le 
afecta  gândirea,  şi  gândirea  le  era  afectată  şi  de  sim¬ 
ţirea  Duhului  Sfânt. 

S.D.  -  Bine.  dar  celelalte  civilizaţii?  Adică  Duhul 
Sfânt,  de  la  revelaţia  primordială,  acel  .,1’âge  d'or”  cum 
îl  numea  Mircea  Eliade.  la  celelalte  popoare  -  indieni, 

budhişti,  egipteni,  babilonieni  -  Duhul  a  fost  absent  în 
lucrarea  spirituală  ? 

Pr.D.S.  -  Duhul  Sfânt  ar  vrea  să  fie  activ,  dar  aceste 
popoare  nu  erau  deschise  pentru  că  nu  gândeau  la  un 
Dumnezeu  persoriatrErâîT prea  legate  de  lumea  aceas¬ 
ta,  socotind-o  ca  ultimă  realitate,  că  puterile  lumii  aces¬ 
teia  sunt  dumnezei.  Erau  pierduţi.  De  aceea  a  venit 
Potopul,  şi  pe  urmă  au  rămas  câţiva  din  urmaşii  lui 
Noe,  până  la  Avraam,  dar  ceilalţi  erau  pierduţi.  Erau  în 
întuneric,  nu  în  lumină.  Sigur  că  aveau  nişte  daruri  nat¬ 
urale,  aveau  ceva  din  chipul  lui  Dumnezeu  pentru  că 
gândeau,  dar  nu  gândeau  până  la  capăt.  Nu  gândeau 
că  lumea  aceasta  nu  poate  să  fie  de  la  sine.  Aşa  cum 
gândeşte  şi  un  ateu,  că  şi  el  gândeşte ! 

S.D.  -  Deci  Duhul  Sfânt  n-ar  fi  putut  să  pogoare, 
fără  să  fi  venit  întâi  Logosul  ?  Constat  că  există  o  „dis¬ 
ciplină”  a  pătrunderii  în  lume. 

Pr.D.S.  -  Sigur  că  da.  întâi  trebuie  să  se  mute  de  la 
cuvântul  dumnezeiesc  la  cuvântul  întrupat.  Şi  atunci  să 
vină  peste  toţi  cei  care  se  unesc  cu  El,  uşurată  fiindu-le 
această  unire  de  faptul  că  este  şi  El  om. 

S.D.  -  Vreţi  să  spuneţi  că  se  creează  o  conivenţă,  o 
compatibilitate  cu  umanitatea.  Duhul  Sfânt  vorbeşte  cu 
Apostolii,  le  transmite  prin  graiul  Lui,  prin  faptele  Lui. 

Pr.D.S.  -  Da,  pregăteşte  pe  Duhul  Sfânt. 

S.D.  -  în  troparele  Cincizecimii  se  pomeneşte  în 
permanenţă  episodul  Turnului  Babei.  în  acest  episod 
Treimea  sfătuindu-Se,  privind  la  ce  se  întâmplă  în 
lume,  zice:  „iată,  toţi  sunt  de  un  neam  şi  de  o  limbă,  şi 
iată  ce  s-au  apucat  să  facă,  şi  nu  se  vor  opri.  Haidem 

dar  să  pogorâm  şi  să  amestecăm  limbile  lor,  ca  să  nu  se 
mai  înţeleagă  unul  cu  altul”.  Eu  vă  întreb,  ce  rost  are  în 
troparele  Cincizecimii  pomenirea  episodului  cu  Turnul 
lui  Babei;  şi  dacă  -  întreb  -  prin  pogorârea  Duhului  Sfânt 
se  iese  din  amestecul  acesta  pernicios  al  limbilor  ? 

Pr.D.S.  -  împărţirea  limbilor  la  Turnul  lui  Babei  a 
fost  şi  o  împărţire  de  gânduri  între  oameni.  Fiecare 
popor  gândea  altfel,  avea  altfel  de  zei,  avea  altă  religie, 
dar  toate  erau  întunecate;  toate  credeau  că  nu  există 
nimic  peste  lumea  aceasta,  că  ea  este  ultima  realitate, 
că  este  constitutivă  pentru  zei.  Dumnezeu,  la  pogorârea 
de  la  Cincizecime,  nu  mai  face  minunea  să-i  aducă  pe 
toţi  la  o  limbă  unică.  Căci  omenirea  se  răspândise  pe 
tot  pământul,  şi  aceasta  adusese  o  varietate  şi,  în  varie¬ 
tatea  aceasta,  câştigau  unii  de  la  alţii,  ieşeau  dintr-un  fel 
de  monotonie.  Fiecare  neam  îşi  are  felul  spiritualităţii 
lui.  Dumnezeu  a  văzut  si  în  aceasta  ceva  pozitiv.  Şi 
atunci  zice:  „să-i  unim  spiritual”.  Fiecare  Apostol 
primeşte  darul  limbii  unui  popor  -  „  mergeţi  şi  predi¬ 
caţi  la  toate  popoarele  în  limbile  lor !” 

S.D.  -  Acelaşi  Duh  ? 

Pr.D.S.  -  Da,  acelaşi  Duh.  Deci,  să  gândească  toţi  la 
fel,  şi  creştinismul  asta  a  adus,  o  unitate  între  neamuri, 
o  unitate  în  plan  spiritual. 

S.D.  -  Păstrând  diferenţe  de  limbaj. 

Pr.D.S.  -  Păstrând  anumite  specificităţi  prin  care  se 
întregeau  şi  care  se  datorau  geografiei,  istoriei  ş.a.m.d. 
Am  fost  foarte  uniţi  în  Imperiul  Bizantin,  suntem  uniţi 
cu  bulgarii,  cu  grecii,  cu  ruşii  şi  totuşi  suntem  deosebiţi. 

Catolicismul  a  adus  poate  şi  el  o  mare  unitate  între  oa- 
eru  de  aceea  e.  au  pus  accentul  mai  mult  pe  unitate. 

diferenţă?  °'  ^  6XaSerat  accentuând  Prea  tare  pe 

^°'  am  fost  Parcă  mai  realişti.  Am  tinut 
seama  de  învăţătură  de  la  Cincizecime.  După  ei.  Duhul 

limbi  s"?'  '  tr(eh,U'\Sa  Se  poSoare  în  chip  de  mai  multe 
mbi  şi  le-ar  fi  dat  Liturghia  într-o  singură  limbă.  Este 

persoană"  ^  °  persoană  nu  este  ca  altă 

-  S  D-  '  Dar  acest  Personalism  al  Ortodoxiei  -  e  bine 
sa  spun  personalism  ? 

Prl).S.  -  Da,  personalism  comunitar. 

•  .  -  Dacă  spuneţi  aşa,  atunci  spun  şi  eu  că  per- 

Hrt°Rd?X-  2  năSCl"  aCeS,e  naiLti 

tC  n  ?  um  ,  asant:  aici  toată  lumea  se  erede  deş¬ 
teaptă.  In  schimb,  unitatea  noastră,  starea  comunitară 

este  permanent  carenţă.  Le  vine  foarte  greu  românilor 
-a  Iaca  o  mişcare  comună,  o  asociaţie,  să  întreprindă 
ceva  împreună...  1 

nrriWDf  Afa  S‘a,  ProduS  acum-  în  urma  influentei 
6  9CO  ?  n6'a  V6nit  aC6St  Personalism  in¬ 
dividualist  al  popoarelor  care  au  rămas  cu  viata  lor  zil- 

n.ca  in  afara  Liturghiei.  $i  de  asta  occidentalii  ba  sunt 
dictatoriali,  ba  sunt  individualişti.  Poporul  nostru  era 
oarte  unitar  înainte.  Eram  împărţiţi  politiceşte,  dar  atât. 
Dimpotrivă,  prea  marea  anulare  a  persoanei  a  dus  în 
Occident  a  revolta  protestantă,  la  războiul  de  30  de 
am.  la  războiul  de  azi  din  Irlanda.  Oarecum,  acest  per¬ 
sonalism  individualist  influenţează  şi  intelectualitatea 

noastră;  poporul  însă.  nu.  Poporul  este  foarte  unit  la 
sate.  Adică  era.  Şi  sat  cu  sat  se  simţeau  una.  Eu  am 
scris  un  articol:  „Etica  naţionalismului”.  Nu  interna¬ 
ţionalism,  nu  este  bine  spus,  ci  a  spune  naţiuni  în  co¬ 
muniune  sau  cam  aşa  ceva. 

S-D.  -  Nae  Ionescu  spunea  comunitate  de  destin. 

Pr.D.S.  -  Nu  este  prea  bine  spus:  între  naţiuni  nu  se 
poate.  Personalism  comunitar  într-o  naţiune,  să  fie  un 
naţionalism  comunitar. 

S.D.  -  Ajungem  la  O.N.U. 

Pr.D.S.  -  Ei  da,  cu  condiţia  să  nu  se  accentueze  prea 
mult  pe  comunitate  şi  să  se  uite  de  naţionalitate. 

S.D.  -  Cam  pe  acolo  s-a  ajuns. 

Pr.D.S.  -  Nici  asta  nu  este  bine,  asta  este  tendinţa 
universalistă  a  catolicilor,  iar  a  protestanţilor  este  indivi¬ 
dualismul.  Noi  nu  suntem  nici  cu  unii,  nici  cu  alţii,  dar 
începem  să  fim  contaminaţi. 

S.D.  -  Ce-ar  putea  să  stăvilească  alunecarea  spre 
unul  din  aceşti  versanţi  ? 

Pr.D.S.  -  Sinodalitatea,  sobornicitatea  Bisericească. 
Nu  primatul  papal,  nu  anularea  episcopatului  şi  a  preo¬ 
ţim»,  astea  nu. 

S.D.  -  Faceţi,  vă  rog,  diferenţa  între  sobornicitate  şi 
catolicitate. 

Pr.D.S.  -  în  catolicitate  sunt  toţi  una,  un  universalism 
în  care  nu  se  mai  distinge  persoană  de  persoană.  Toţi 
spun  la  fel,  nu  mai  gândeşte  nici  unul,  gândeşte  unul 
singur  -  Papa.  La  noi  nu,  îşi  spun  toţi  părerile  şi  caută 
să  ajungă  la  o  unică  părere.  Asta  e  sinodalitatea. 

S-D-  -  De  ce  este  necesar  ca  Hristos  să  se  înalţe, 
pentru  ca  Duhul  Sfânt  să  pogoare  ?  Se  poate  înţelege 
ca  in  răstimpul  vieţii  Mântuitorului,  Duhul  Sfânt  a  fost 
absent. 

Pr.D  S.  -  Sunt  şi  aicea  trepte;  există  o  spiritualizare 
a  trupului  lui  Hristos  prin  înviere.  El  nu  mai  are  nevoie 
de  mâncare,  de  băutură.  Duhul  are  şi  el  grade  de  lu¬ 
crare,  de  intensitate.  Se  înalţă  la  suprema  treaptă  de 
lucrare  a  Duhului,  umanitatea  Lui. 

S.D.  -  Deci  pătrunde,  o  umple  treptat. 

Pr.D.S.  -  Apoi  ne-o  transmite  şi  nouă. 

S.D.  -  Si  punctul  culminant  este  învierea.  De  ce  tre¬ 
buie  atunci  să  se  înalţe  ? 

PrD.S.  -  Şi  înălţarea  -  pentru  că  aşa  a  fost  iconomia 
lui  Dumnezeu  -  păstra  o  legătură  cu  oamenii,  cu 
Apostolii,  ca  să  se  convingă  că  adevărat  a  înviat,  să-L 
vadă,  să  pună  mâna  pe  El.  După  ce  ei  s-au  convins  de 
asta,  a  venit  o  şi  mai  înaltă  ridicare  a  tnjpului  Lui.  Nu 
ştiu  până  la  ce  treaptă  a  ajuns,  în  orice  caz,  poate  şedea 
de-a  dreapta  Tatălui.  Depăşeşte  pe  îngeri.  Abia  după  ce 
umanitatea  Lui  ajunge  pe  deplin  locaş  al  Duhului,  atunci 
se  revarsă  deplin.  Spune  Sfântul  Chirii  din  Alexandria 
un  cuvânt  al  Iui  lisus,  foarte  interesant:  „Mă  veţi  face  să 

mă  înalţ;  Mă  veţi  înălţa”.  Răstignirea  este  prima 
înălţare. 


Părintele  Dumitru  Stăniloae  -  Fără  Hristos  totul  este 
monoton,  totul  este  legalist,  totul  decurge  într-un  mod 
silnic,  silit,  nu  ieşim  din  aceste  mizerii  prin  înaintarea 
spre  bătrâneţea  neputincioasă,  spre  boli,  spre  moartea 
definitivă.  Totul  este  lipsit  de  sens.  Şi  te  miri  cum  de 
această  organizare  atât  de  uimitoare  şi  atât  de  amă¬ 
nunţită  a  lumii  poate  să  fie  în  acelaşi  timp  căzută  într-o 
astfel  de  monotonie,  care  nu  ne  mai  dă  nici  o  mulţu¬ 
mire,  nimic  nou. 

Sorin  Dumitrescu  -  Părinte,  o  dată  ce  noi  mărturisim 
că  întruparea  reprezintă  o  noutate  absolută,  iar  această 
înnoire  totală  este  săvârşită  chiar  de  Dumnezeu,  în  ce  fel 
am  mai  putea  îndrăzni  să  credem  noi,  la  rându-ne,  că  am 
mai  putea  înnoi  ceva  ?  Creaţia  înseamnă  înnoire.  în  ce 
măsură  ar  mai  putea  omul  să  fie  creator. 

Pr.D.S.  -  Eu  cred  că  înnoirea  adusă  de  Dumnezeu 
prin  întrupare  este  înnoirea  prevăzută  de  Dumnezeu  ca 
necesară  zidirii.  Lumea  a  căzut  prin  păcat  într-o  monoto¬ 
nie,  în  închisoarea  legilor  invariabile,  a  determinismului 

cauzal.  Prin  întrupare  lumea  a  fost  readusă  la  ceea  ce 
Dumnezeu  a  vrut  să  fie  când  a  creat-o.  A  fost  redusă  la 
starea  de  înaintare  în  infinitatea  bunătăţilor  dumne¬ 
zeieşti.  Omul  nu  este  în  stare  de  un  bine  real,  esenţial, 
fără  Hristos.  Numai  prin  Fiul  lui  Dumnezeu  făcut  om 
ne-am  pus  în  legătură  cu  izvorul  infinit  al  bunătăţilor,  al 
binelui,  al  iubirii,  al  înţelegerii  mereu  noi  a  realităţii. 
Altfel  nu  ajungem  la  nimic  nou  prin  cunoaşterea  şi 
înţelegerea  noastră.  Nu  facem  altceva  decât  să  des¬ 
coperim  acele  cauze,  acele  fatalităţi  care  ne  sunt  im¬ 
puse,  încât  totul  este  foarte  trist  şi  foarte  întunecat  fără 
întrupare. 

S.D.  -  Revelaţia  şi  întruparea  cuprind  un  conţinut 
extramundan,  venit  din  afara  omului.  Conţinuturile 
omului  mai  pot  concura  acest  Conţinut?  în  ce  măsură 
mai  poate  omul  înnoi  în  materie  de  conţinut  ?  Poate  el 
înnoi,  prin  conţinuturi  superioare  sau  mai  incitante 
decât  Conţinutul  pe  care  îl  livrează  Revelaţia  ?... 

Pr.D.S.  -  Omul  este  făcut  pentru  a  înainta  continuu, 
dar  pentru  a  înainta  în  singura  infinitate  a  existenţei  şi 
a  bunătăţii,  care  nu  dezamăgeşte  şi  care  este  în  Dum¬ 
nezeu.  Această  înaintare  a  omului  în  Dumnezeu  răs¬ 
punde  şi  trebuinţei  lui,  convine  şi  modelului  fiinţei  lui. 
Omul  nu-i  făcut  să  înainteze  el  prin  el  însuşi.  într-o  lume 
finită,  circumscrisă,  monotonă.  Unde  poate  să  înainteze 
într-o  astfel  de  lume  ?  Nu  înaintează  nicăieri.  1  se  pare 
numai.  Şi  aici  se  petrece  şi  iluzia.  Toată  aşa-zisa  civilizaţie 
modernă  nu  a  adus  nici  o  noutate  de  înţelegere  oame¬ 
nilor.  Toate  filosofiile,  ideologiile  şi  toată  literatura,  deci 
toate  progresele  omului,  nu  ştiu  dacă  sunt  progrese,  nu 

ştiu  dacă  mai  degrabă  nu  sunt  o  continuă  diminuare  a 
înţelesurilor  omului. 

S.D.  -  Aş  pune  problema  şi  altfel  şi  v-aş  întreba  în  ce 
măsură  „insurecţia”  modernă  -respectiv  exaltarea  aces¬ 
tor  conţinuturi  filosofice,  ideologice  etc.  care  tot  conţi¬ 
nuturi  sunt,  deşi  paralele  cu  ale  Revelaţiei  -  nu  a  fost, 
dimpotrivă,  o  reacţie  firească  la  o  monotonie  bizantină  ? 

Pr.D.S.  -  Ha.  ha,  ha. 

S.D.  -  La  uniformizarea  stilistică  pe  care  a  introdus-o 
codul  creştin... 

Pr.D.S.  -  Bizanţul  a  dat  oameni  extrordinari.  A  dat 
sfinţi,  a  dat  oameni  de  o  bunătate  copleşitoare,  a  dăruit 
cu  adevărat  noutăţi.  Ce  a  dat  modernismul  ?  Mereu 
decădere,  deznădejde  şi  sinucidere.  Şi  timpul  nostru 
arată  această  decădere  la  un  grad  evident  poate  şi  pen¬ 
tru  el.  La  o  sexualitate  exacerbată,  la  libertinaj,  la  zodia 
lui  „orice  este  permis”,  a  permisivităţii  discreţionare 
care  de  fapt  este  o  justificare  acelor  de  jos. 

S.D.  -  Potrivit  documentelor,  era  homosexualitate  şi 
în  Bizanţ. 

Pr.D.S.  -  Nu  ştiu  potrivit  căror  documente.  Nu  cred 
că  există  documente  în  acest  sens.  Aş  vrea  şi  eu  să  le 
văd.  în  orice  caz,  era  un  suiş  în  toată  gândirea  Părin¬ 
ţilor,  în  toată  mentalitatea  filocalică.  Acest  comporta¬ 
ment  excelent  era  specific  enclavelor  celor  mai  duhov¬ 
niceşti.  în  rest,  cine  ştie,  poate... 

S.D.  -  în  expresia  modernă  -  şi  aici  cred  că  suntem 
împreună  de  acord  -  există,  într-adevăr,  o  obsesie  a  di¬ 
versităţii  de  exprimare  împinsă  la  extrem,  însă  fără  o 
unitate  pe  măsură.  în  expresia  bizantină  există  o  unitate 

afirmată,  iar  diversitatea  este  întrucâtva  adumbrită. 
Există  o  anumită  tendinţă  de  omogenizare  stilistică. 
Consideraţi  că  este  reală  afirmaţia  mea  ? 

Pr.D.S.  -  Nu  este  reală.  Chiar  în  arta  picturală  a 
Apusului  creştin  nu  se  depăşeşte  omul.  Am  fost  şi  eu  în 
Capela  Sixtină,  am  văzut  şi  operele  lui  Michelangelo  şi 
nu  m-au  impresionat  deloc,  dimpotrivă,  mi-a  produs 
scârbă  chipul  Evei  privind  cu  ochi  lacomi  spre  organele 
bărbatului.  Există  o  varietate  şi  în  natura  asta  pe  care  a 
creat-o  Dumnezeu.  Şi  când  devine  rea  păstrează  o  va¬ 
rietate.  Ei  bine,  această  varietate  rea  este  prezentată  în 
modernism,  ca  o  diversitate  care  nu  ne  înalţă  dincolo 
de  ea,  ci  care  ne  ţine  mereu  prizioneri  în  ea.  Pe  când 
dacă  priviţi  la  ochii  oricărei  icoane  a  Maicii  Domnului, 
veţi  vedea  cât  sunt  de  extraordinari,  cum  depăşesc 
lumescul,  cum  se  depăşeşte  închiderea  în  omenesc. 

S.D.  -  Dar  diversitatea  ? 

Pr.D.S.  -  Diversitatea  nu  trebuie  căutată  aşa  de  mult 
in  varietatea  formalistă,  exterioară,  ci  iată,  ca  marea 
diversitate  dintre  loan  şi  Filip. 

S.D.  -  Aţi  pus  punctul  pe  „i ".  Vă  rog  să  faceţi  teolo¬ 
gia  varietăţii,  a  diversităţii. 

Pr.D.S.  -  Există  o  mare  diversitate  pe  care  n-o  des¬ 
coperim.  Tatăl  şi  copiii.  Câtă  diversitate  este  în  tatăl,  în 
iubirea  lui  faţă  de  fiecare  copil,  şi  totuşi  în  câtă  unitate 
este  cu  ei.  Fiecare  îl  iubeşte  pe  celălalt  total,  dar  în 
fiecare  iubirea  este  altfel.  Şi  fiecare  descoperă  taina 
unică  a  celuilalt.  Dincolo  de  diversitatea  pur  formală, 
care  de  obicei  ne  hipnotizează  expresia,  există  o  diver¬ 
sitate  spirituală  care  copleşeşte  totul. 

S.D.  -  Deci,  dumneavoastră  distingeţi  două  diversităţi: 
o  diversitate  rea,  compromisă,  şi  o  diversitate  fecundă. 

Pr.D.S.  -  O  diversitate  atentă  la  deosebirea  for¬ 
melor... 

S.D.  -  Asta  ar  fi  cea  modernă. 

Pr.D.S.  -  Pe  când  cea  fecundă  este  o  diversitate  care 
descoperă  marea  bogăţie  si  varietate  a  vieţii  spirituale  a 
formelor. 

S.D.  -  Şi  totuşi,  îmi  amintesc  că  în  Eshatologie 
accentuaţi  extrordinar  de  mult  pe  diversitatea  formelor 
trupurilor  înviate.  Sigur,  combateţi  viziunea  lui  Lossky, 
aceea  a  penetrabilităţii  care  ajunge  până  la  urmă  la 
o  topire  în  elementele  calorice,  luminoase.  Dumnea¬ 
voastră  accentuaţi  tot  timpul  pe  trup,  şi  trupul  este  o 
formă.  Dor  nu  numai,  nu  pe  orice  trup,  ci  pe  trupul  cu 
identitatea  pe  care  a  avut-o,  păstrând  ceva  din  mole¬ 
cule.  din  consistenţă,  lată  că  militaţi  pentru  o  diversi¬ 
tate  nu  numai  în  formă,  ci  şi  în  substanţă... ! 

Pr.D.S.  -  Dar  nu  cred  că  această  diversitatate  în  for¬ 
mă  ascunde  şi  nu  lasă  să  se  vadă,  cu  atât  mai  puternic, 
diversitatea  spirituală.  Sigur  că  în  ochii  fiecărui  om  care 
iubeşte  este  o  diversitate  vizibilă  şi  totuşi  este  o  unitate 
care  depăşeşte  unitatea  de  tip  apusean.  Este  o  unitate 
şi  în  Moise,  şi  în  llie  pe  Tabor;  se  vede  că  unul  este  llie 
şi  că  unul  este  Moise.  însă  este  o  lumină  atât  de  puter¬ 
nică  încât  nu  mă  face  să  mai  fiu  atât  de  atent  la  acea 
diversitate  fizică  ca  în  pictura  lui  Michelangelo.  Menta¬ 
litatea  modernă,  secularizată,  este  simplistă,  lucrul  pe 
care  ni-I  transmite  şi  nouă.  în  realitate  lucrurile  sunt  în¬ 
totdeauna  îmbinate,  sunt  şi  aşa,  şi  aşa.  Se  păstrează 

fiecare  trup  cu  ceea  ce  a  avut  el  specific,  nu  se  identi¬ 
fică  trupurile.  Dar  totuşi,  se  vede  mai  accentuat  şi  iden¬ 
titatea  spirituală  a  fiecăruia. 

S-D-  -  Dar  această  identitate  nu  se  exprimă  prin  for¬ 
mă  ?  E  un  abur,  e  un  duh,  e  o  ectoplasmă  ? 

Pr.D.S.  -  Se  exprimă  prin  formă,  nu  este  un  duh,  se 
arată  şi  prin  trup. 

S.D.  -  Tocmai. 

Pr.D.S.  -  Insă  mă  face  să  nu  fiu  atât  de  atent  la  aces¬ 
te  forme  şi  să  văd  mai  ales  duhul  cel  unitar,  şi  în  acelaşi 
timp  şi  deosebirile.  în  iubire  suntem  foarte  uniţi  şi,  to¬ 
tuşi,  ne  descoperim  şi  deosebirile. 

S.D.  -  Dumnezeu,  contemplând  pleroma,  această 
societate  umană  restaurată  care-I  manifestă  unitatea, 
sg  admiră  pe  Sine  însuşi  ?  Dumnezeu  nu  se  bucură, 
contemplând  această  societate,  de  diversitatea  ei  ?  Eu 
mă  bucur  de  unitatea  noastră  în  Dumnezeu,  iar  El  se 
bucură  în  diversitatea  pe  care  o  manifest  eu  în  unitate. 

Pr.D.S.  -  Aşa  cum  se  bucură  tatăl  de  unicitatea 
copiilor.  Dar,  fiţi  atenţi,  se  bucură  şi  de  unitatea  lor.  Nu 
se  bucură  să-i  vadă  certându-se. 

S.D.  -  Adică  se  bucură  că-ţi  recunoaşte  trăsăturile  Iui 
în  ei  ? 

Pr.D.S.  -  Nu  numai  de  trăsăturile  lui,  dar  şi  de  uni¬ 
citatea  lor  se  bucură.  Pentru  că  descoperă  cât  de  bo¬ 
gată  este  realitatea,  şi  Dumnezeu  descoperă  ce  reali¬ 
tate  bogată  a  făcut  în  oameni ! 

„  S  D- '  Se  înţelege  limpede  unde  bat  întrebările  mele. 

In  ce  măsură  nu  există, cu  accente  diferite,  o  anumită 
reciprocitate.  în  sensul  că  Apusul  creştin  a  bătut  prea 

tare  monedă  pe  diversitate  şi  Orientul  a  accentuat 
prea  tare  pe  unitate,  mergând  spre  omogenizare. 

Pr.D.S.  -  Nu  este  adevărat.  Apusul  a  mers  pe  o 
diversitate  contradictorie  şi  de  luptă,  acolo  au  apărut 
toate  luptele  între  oameni.  La  noi,  între  popoarele 
ortodoxe,  n-au  fost  propriu-zis  lupte,  poate  doar  cele 
cu  Islamul.  Popoarele  au  fost  foarte  unite  în  ortodoxie. 
Eu,  când  am  fost  în  Atena,  ca  student,  m-am  îmbol¬ 
năvit  de  pneumonie  si  m-am  dus  la  spital.  Dimineaţa, 
un  bătrân  care  era  acolo  se  ducea  la  candele  şi  se  închi¬ 
na;  parcă  vedeam  pe  tatăl  meu  cum  se  închină.  Mă 
simţeam  ca  acasă.  Pe  de  altă  parte.  Ortodoxia  a  ac¬ 
centuat  varietatea  etnicului.  Etnicul  românesc  este  alt¬ 
fel  decât  etnicul  bulgar  sau  rus;  şi  totuşi  există  unitate. 

S.D.  -  Dar  această  interiorizare  etnică  îşi  atinge  de¬ 
plinătatea  de-abia  după  1453,  după  ce  se  sparge  Bi¬ 
zanţul.  Fiindcă  până  atunci  ea  exista,  dar  în  germene. 
Totuşi,  Bizanţul  era  destul  de  masiv.  Nu  credeţi  că  este 
o  iconomie  dumnezeiască  şi  în  spargerea  Bizanţului  ? 
$i,  în  urma  acestui  eveniment,  oare  Ortodoxia  nu  a 
câştigat,  putându-se  interioriza  etnic,  pană  la  a  naşte 
Bisericile  autocefale  ?  Eu  văd  aici  o  lucrare  bună  şi  o 
opun  nostalgiei  de  pe  Athos  după  un  Bizanţ  ideal  nos¬ 
talgic,  care  mie  mi  se  pare  anacronică. 

Pr.D.S.  -  în  Apus  s-a  mers  pe  o  varietate  foarte  ex¬ 
terioară.  în  Bizanţ  s-a  păstrat  o  unitate  care  punea  ac¬ 
centul  pe  interioritate,  însă  popoarele  rămâneau  dis¬ 
tincte.  Bizanţul  n-a  desfiinţat  totuşi  naţionalităţile,  deşi 
a  fost  un  singur  imperiu.  în  Apus  s-a  mers  pe  o  varie¬ 
tate  care  a  despărţit  naţionalităţile.  în  Răsărit,  unitatea 

a  fost  atât  de  mare,  încât  au  putut  să  rămână  într-un 
imperiu.  Şi,  după  ce  Bizanţul  a  căzut,  locul  lui  a  fost  luat 
de  Ţările  Româneşti.  Ele  au  stăvilit  avalanşa  turcească. 
Şi  i-au  adus  pe  toţi  aici,  pe  greci,  pe  bulgari,  să-şi  dez¬ 
volte  cultura  lor  aici,  fără  ca  aceasta  să  însemne  o  anu¬ 
lare  a  popoarelor  lor.  I-am  preţuit  şi  pe  ei,  şi  ca  dovadă, 
poporul  român  a  luptat  în  1877  nu  numai  să-şi  men¬ 
ţină  cultura  (ca  înainte),  ci  să-i  elibereze  pe  ei.  Sigur  că 
a  mers  puţin  după  aceasta  spre  o  exacerbare  a  diver¬ 
sităţii  sub  influenţa  Occidentului.  Poate  că  de  aceea  s-a 
accentuat  naţionalismul  prea  mult.  Aici,  la  noi,  veneau 
călugări:  Vasile  de  la  Poiana  Mărului.  Paisie  Velicicovski; 
aceştia  n-aveau  în  alte  părţi  ambianţa  pentru  practi¬ 
carea  rugăciunii  inimii,  şi  atunci  au  venit  aici.  Atâţia 
călugări  ruşi  erau  în  mănăstirile  noastre  alături  de  călu¬ 
gări  români.  Poate  că  astăzi  trebuie  să  ne  unim  mai 
mult.  Şi  totuşi,  spiritul  românesc  este  altfel  faţă  de  spi¬ 
ritul  bulgar  sau  decât  cel  grecesc.  în  Apusul  creştin  s-a 
mers  pe  o  unitate  excesivă  impusă  prin  voinţa  Papei  de 
a-i  ţine  pe  toţi  sub  stăpânirea  lui,  de  a  impune  tuturor 
aceeaşi  Liturghie,  în  limba  latină.  Limbile  popoarelor 
apusene  nu  şi-au  dezvoltat  un  conţinut  emotiv,  senti¬ 
mental,  mistic,  pentru  că  n-au  avut  limba  liturgică  în 
viaţa  lor. 

S.D.  -  Adică  s-au  conceptualizat  prea  mult? 

Pr.D.S.  -  S-au  secularizat  prea  mult.  Eu  nu  găsesc  în 
limba  franceză  cuvinte  cu  atâta  nuanţă  duhovnicească 
cum  găsesc  în  limba  română;  nici  în  limba  germană. 
Pentru  că  limba  latină  liturgică  nu  era  o  limbă  care  să 
influenţeze  limba  acestor  popoare.  Şi  atunci  le-a  lăsat, 

dintr-un  anumit  punct  de  vedere,  mai  lipsite  de  unitate. 
Au  fost  în  stare  să  meargă  la  lupte  religioase,  cum  în 
Ortodoxie  nu  s-a  întâmplat.  Este  adevărat  că  ruşii  ne-au 
cam  necăjit,  chiar  dacă  sunt  ortodocşi,  şi  asta  se  men¬ 
ţine  şi  astăzi.  Este  adevărat  că  grecii  caută  să  anihileze 
pe  macedoneni  şi  se  folosesc  poate  şi  de  Ortodoxie, 
iarăşi  nu  e  bine,  dar  astea  sunt  relativităţile  istoriei. 

S.D.  -  Recent  a  avut  loc  un  colocviu  la  Strassbourg 
unde  au  fost  invitate  personalităţi,  inclusiv  din  Europa 
de  Est,  al  cărui  titlu  era  „Triburile  din  Est  şi  Europa”. 
Triburile  eram  noi,  Estul !  Ei,  partea  Occidentală,  în 
mare  parte  se  considerau  Europa.  De  câtva  timp,  din 
‘89  se  spune  că  Estul  eliberat  manifestă,  în  chip  îngri¬ 
jorător.  naţionalism  şi  religiozitate. 

Pr.D.S.  -  Deci,  nu  este  cum  spuneţi  dumneavoastră 
că  prea  ne-am  omogenizat.  Amândouă  duc  la  unitate, 
şi  religiozitatea,  şi  specificul  naţional. 

S.D.  -  Asta  voiam  să  vă  întreb.  Teologic  vorbind,  ce 
este  naţiunea?  Şi,  legat  de  asta,  dacă  ea  este  perfec¬ 
tibilă  ca  formă  comunitară  ? 

Pr.D.S.  -  Eu  cred  că  Dumnezeu  nu  vrea  să  se  anu¬ 
leze  nimic  din  varietatea  creată  de  El,  din  istorie  sau  din 
geografie,  ci  vrea  să  le  transfigureze,  să  le  înalţe,  să  le 
schimbe  la  faţă.  Aşa  după  cum  Dumnezeu  nu  vrea 
să  se  unifice  persoanele  într-una,  tot  aşa  nu  doreşte  o 
singură  naţiune.  De  aceea  vreau  să  vă  citesc  cuvintele 
acestea  minunate  din  Apocalipsa,  capitolul  21,  verse¬ 
tul  25-26:  „şi  porţile  cetăţii  nu  se  vor  mai  închide  ziua, 
căci  noaptea  nu  va  mai  fi  acolo.  Iar  împăraţii  pământu¬ 
lui  vor  aduce  la  ea  mărirea  lor  şi  vor  aduce  în  ea  slavă 

şi  cinste  neamurilor";  deci  şi  în  viaţa  viitoare  fiecare 
neam  îşi  va  aduce  cinstea,  slava  şi  frumuseţea  lui.  Cred 
că  Ortodoxia  a  promovat  frumuseţea  neamurilor.  Cred 
că.  în  special  limba  română,  ca  nici  o  altă  limbă,  are  un 
conţinut  de  o  mare  dulceaţă  duhovnicească.  Cele  slave, 
nici  ele  nu  au  aşa  ceva,  pentru  că  limba  slavă  a  rămas  o 
limbă  unificatoare  pentru  toate  popoarele  slave  care 
traiau  despărţite.  Grecii,  şi  ei,  au  rămas  cu  o  Liturghie 
in  limba  veche,  care  n-a  intrat  în  limba  poporului.  La 
noi  s-a  petrecut  un  miracol,  ceva  unic:  Ortodoxia  s-a 
tradus  în  toate  slujbele  în  limba  poporului  şi  a  intrat  îm¬ 
preună  cu  spiritualitatea  acestor  cuvinte  şi  în  viaţa  lor 
de  toate  zilele. 

S.D.  -  Deci  s-a  îmbisericit  limbajul  cotidian,  diurn  ? 

Pr.D.S.  -  S-a  induhovnicit. 

S.D.  -  S-a  înliturghisit. 

Pr.D.S.  -  N-aş  spune  numai  atât.  l-a  dat  un  conţinut 
de  taină  cum  n-au  limbile  altor  popoare.  Aproape  fie¬ 
care  cuvânt  românesc,  dacă  te  uiţi  bine  la  el,  constaţi 
ca  nu  este  limitat  la  un  conţinut  foarte  raţional  şi  foarte 
precis,  ci  are  în  el  şi  un  conţinut  de  taină.  Latinescul 
Convenţia  a  devenit  cuviinţă,  ce  extraordinară  schim¬ 
bare  !  Cât  de  exterior  este  „convenţia".  Dolor  latinesc 
a  devenit  dorul  românesc. 

S.D.  -  Sau  durere.  Adică,  vreţi  să  spuneţi  că  limba 
noastră  are  şi  precizie,  şi  taină. 

Pr.D.S.  -  Om  cumsecade.  Poţi  să  traduci  asta  ? 

S.D.  -  Comme  il  faut,  ha.  ha.  ha. 

Pr.D.S.  -  Sau  cum  spunea  Cioran  odată,  când  m-am 
întâlnit  cu  el:  nepăsarea  -  indiference. 

S.D.  -  Şi  el  este  exasperat  de  cuvinte. 

Pr.D.S.  -  Da.  Viciul  latinesc  -  patimă  la  noi.  Câte 
sensuri  are  patima,  ştiţi...  şi  dacă  ne-am  duce  mai 
aproape  de  popor,  spre  zicale.  Noi  nu  am  ştiut  să  ară¬ 
tăm  această  bogăţie  şi  această  mare  taină,  cum  po¬ 
porul  a  dus  cuvintele  din  Biserică,  de  la  slujbe,  în  viaţa 
lui.  Celelalte  popoare  ortodoxe  n-au  putut  face  asta, 
pentru  că  slujbele  din  Biserică  nu  s-au  tradus  în  limbile 
lor.  Aşa,  poate  că  fiecare  popor  şi-ar  fi  dezvoltat  o 
unicitate  a  lui.  si  în  acelaşi  timp  şi  un  fel  de  unitate 
duhovnicească.  Eu  cred  că  asa  va  fi  în  viaţa  viitoare. 

S.D.  -  Înţeleg  că  dumneavoastră  consideraţi  că  neamul 
românesc,  mai  mult  ca  altele,  arvuneşte  ceea  ce  va  fi  ? 

Pr.D.S.  -  Da.  şi  cred  că  neamurile  vor  fi  acolo  într-o 
mare  unitate  şi  cred  că  va  fi  şi  o  mare  diversitate.  Dar 
nu  una  polemică  şi  de  războaie,  ci  o  diversitate  de  în¬ 
tregire.  Dacă  m-ar  mai  ajuta  Dumnezeu,  două  lucruri 
aş  vrea  să  mai  fac:  să  vorbesc  de  această  unitate  în 
diverzsitate  în  limba  românească  şi  să  o  ilustrez  cu  por¬ 
tul  românesc;  este  atâta  delicateţe  în  portul  românesc, 
atâta  armonie,  graţie  şi  seriozitate.  Eu  cred  că  asta  este 
destinaţia  neamurilor,  nici  să  se  dezbine  în  lupte,  aşa 
cum  se  face  în  Occident,  nici  să  se  unifice,  cum  se 
tinde  acum,  ci  să  se  dezvolte  în  sensul  acesta  spiritual 
care  să  însemne  dezvoltare,  diversitate  în  Dumnezeu 
Care  este  şi  unit. 

S.D.  -  Părinte,  vă  daţi  seama  ce  inflaţie  de  adverbe 
există  în  limbajul  dumneavoastră  teologic?  Ca  de 
exemplu:  oarecum.  într-un  anume  fel.  într-atât.  totuşi, 
cât  de  cât,  orişicât,  întrucâtva.  Asta,  cel  puţin  lingvistic, 

califică  teologia  dumneavoastră  ca  o  teologie  a  nu¬ 
anţelor. 

Pr.D.S.  -  Cred  că  este  aceeaşi  legătură  între  unitate 
şi  diversitate.  Oricum  nu  poţi  să  reduci  totul  la  o  unitate 
uniformă,  monotonă,  dar  într-un  anume  fel  nici  nu  le 
poţi  dezbina.  Această  folosire  a  adverbelor  este  poate 
şi  datorită  tainei  lucrurilor  care,  antinomic  vorbind,  sunt 
şi  unite,  şi  deosebite.  In  sensul  meu,  nuanţa  are  scopul 
de  a  sugera,  de  a  circumscrie  taina.  Niciodată  nu  pot 
ajunge  să  exprim  perfect,  fără  rabat,  o  taină.  De  aceea  ~ 
sunt  mereu  pe  drum  spre  ea  şi  caut  să  nuanţez.  Dar, 
revenind  la  limbajul  nostru,  ce  apropiat  ni-L  face  pe 
Dumnezeu,  „drăguţul”.  Nu  „drag”,  ci  „drăguţul”.  I 
Parcă-L  mângâi.  Sau  Măicuţa  Domnului.  Noi  spunem 
împărăţie,  nu  spunem  regnum.  Este  extraordinar, 
împăratul  din  poveşti,  plin  de  taină,  de  putere,  şi  totuşi 
aşa  de  bun.  Fecioară  în  loc  de  virgo.  Virgo  este  ceva 
fizic.  Fecioara  -  câtă  nevinovăţie !  Joc.  Jocul  este  altceva 
decât  dans.  Occidentalii  ştiu  de  dans,  noi  ştim  de  joc. 

S.D.  -  E  mai  genuin  „joc”. 

Pr.D.S.  -  „Dans”  este  mai  biologic,  iau  femeia  la  dans. 
„Joc”  este  mai  copilăros,  mai  curat,  mai  nevinovat. 

S.D.  -  Dumneavoastră  echivalaţi  neamul  cu  naţiu¬ 
nea,  sau  faceţi  o  deosebire  totuşi  ? 

Pr.D.S.  -  Naţiunea  este  un  termen  mai  nou.  Eu  îi 
spun  mai  mult  neam. 

S.D.  -  Dar  neamul  nu  este  mai  apropiat  de  etnie  ? 

Pr.D.S.  -  Suntem  de  un  neam,  suntem  rude.  Naţiu¬ 
nea  deja  este  ceva  mai  abstract,  mai  politic,  mai  rece. 

S.D.  -  Sunteţi  naţionalist  ? 

Pr.D.S.  -  Dacă  aş  avea  un  cuvânt  de  la  neam,  l-aş 
folosi  pe  acela.  Eu  ţin  la  neamul  meu. 

S.D.  -  Dar  patriot  sunteţi?  Profesorul  Cândea  face 
echivalentul  cuvântului  patrie  care  se  zice  că  este  un 
cuvânt  destul  de  nou,  cu  un  alt  cuvânt  mai  vechi,  care 
este  moşie.  Moşia  este  echivalentul  patriei.  Deci  patriot 
sunteţi  ? 

Pr.D.S.  -  Eu  aş  spune  că  n-avem  cuvinte  unitare 
pentru  lucrurile  acestea.  Eu  ţin  la  ţara  strămoşească.  Ea 
îmi  spune  mai  mult  decât  patria.  Patria  parcă  este  iarăşi 
un  cuvânt  venit  de  aiurea  Vaterland.  Pater.  Ţara  stră¬ 
moşească,  ţara  mea,  ţara  noastră.  Am  apucat  timpurile 
când  Ardealul  nu  era  unit.  Aproape  toţi  tinerii  din  sat 
spuneau  că  se  duc  în  ţară. 

S.D.  -  Atunci  sunteţi  ţărănist  ?  (Fia,  ha,  ha). 

Pr.D.S.  -  Nu.  (ha,  ha).  Ăştia  încă  au  coborât  cuvân¬ 
tul... 

S.D.  -  Credeţi  că  există  un  limbaj  specific  creştinis¬ 
mului  răsăritean,  distinct  de  alte  exprimări?  O  topică 
specifică,  o  terminologie  specifică,  un  regim  prozodic 
specific,  mă  refer  în  expresia  teologiei  ortodoxe. 

Pr.D.S.  -  Teologia  noastră  a  fost  foarte  influenţată 
de  teologia  scolastică  catolică. 

S.D.  -  De  când  ? 

Pr.D.S.  -  De  pe  la  1860,  de  când  s-au  întemeiat  Fa¬ 
cultăţile  de  Teologie:  am  luat  manuale  de  acolo  şi  am 
cam  uitat  de  terminologia  noastră,  care  este  terminolo¬ 
gia  filocalică,  veche,  a  Părinţilor. 

S.D.  -  O  puteţi  caracteriza  ? 

Pr.D.S.  -  Este  mai  duhovnicească. 


179 


sdm  bâtâ/4aprilie/92 


S.D.  -  E  cam  general. 

Pr.D.S.  -  Lucrurile  astea  despre  care  mă  întrebaţi 
sunt  lucruri  pe  care  le-am  simţit  aşa....  n-am  avut  posi¬ 
bilitatea  până  acum  să  le  dezvolt  sau  să  le  aprofundez. 
Dar  chiar  în  rugăciunile  noastre  cred  că  este  ceva  deo¬ 
sebit  de  rugăciunile  catolice... 

S.D.  -  Respectiv? 

Pr.D.S.  -  Măicuţa  Domnului  -  unde  se  spune  în 
catolicism  aşa  ceva  ?  Trebuie  făcut  un  studiu  care  să 
meargă  la  rugăciune,  la  Liturghie  -  la  expresia  Messei. 

S.D.  -  Consideraţi  că.  o  dată  corectată  devierea  ca¬ 
tolică  consecutivă  schismei,  cu  toate  că  în  realitate  ea 
este  mai  veche,  adică  cele  câteva  puncte  care  ne  des¬ 
part  şi  care  au  avut  consecinţe  în  civilizaţie,  pe  care 
le-aţi  subliniat  -  de  la  Filioque  până  la  Imaculata  Con- 
cepţiune  -  consideraţi,  deci,  că  odată  corectată  această 
deviere,  ar  putea  să  existe  două  stiluri  perfect  distincte 
de  exprimare  si  viziune  teologică,  unul  apusean  şi  unul 
răsăritean  ? 

Pi.D.S.  -  S-ar  putea  să  dureze  multă  vreme  până  ne 
vom  apropia,  pentru  că  şi  înainte  au  fost  Liturghii 
apusene  şi  Liturghii  răsăritene,  dar  cred  că,  comuni¬ 
când  cât  mai  mult  şi  fără  prejudecăţi  între  noi,  se  va 
ajunge  la  o  apropiere.  însă  noi,  cum  am  spus,  avem  şi 
acea  înţelegere  a  naţiei,  credem  că  dacă  şi  în  Occident 
Liturghia  va  merge  în  limbile  popoarelor,  acestea  se 
vor  spiritualiza  şi  ne  vom  apropia,  fără  ca  asta  să 
însemne  numaidecât  lupte  între  noi.  Biserica  va  fi  o 
punte,  un  mijloc  de  a  ne  apropia. 

S.D.  -  Dar  fiindcă  vorbim  de  apropiere,  vă  aduc 
aminte  că  Petru  Rareş  a  tăiat  ceva  armeni,  ştiţi  asta  ? 

Pr.D.S.  -  Nu  prea  ştiu,  dar  este  păcat. 

S.D.  -  l-a  tăiat  din  pricini  dogmatice  -  din  cauza  dis¬ 
poziţiei  lor  monofizite. 

Pr.D.S.  -  $i  a  tăiat  mulţi  ? 

S.D.  -  Mulţi.  Dar  spuneţi-mi,  unirea  Bisericii  o  vedeţi 
prin  absorbţie,  adică  catolicismul  să  se  ortodoxizeze 
sau  viceversa,  sau  prin  fuziune  ca  greco-catolicii,  sau 
pot  fi  priviţi  -  creştinismul  răsăritean  şi  cel  apusean  -  ca 
doi  fraţi  dintre  care  poate  unul  este  cel  risipitor. 

Pr.D.S.  -  Ca  două  surori. 

S.D.  -  Dacă  vreţi,  ca  două  surori,  dintre  care  una 
risipitoare. 

Pr.D.S.  -  Aşa  spun  şi  catolicii  despre  noi  -  Biserica 
soră,  da’  îi  fură  copiii.  De  ce  îi  fură  dacă-i  soră  ?  $i  de 
ce  îi  înşeli  şi  le  spui  că  toate  sunt  bune,  neschimbate, 
numai  să  ţină  de  Papa  ?  Cred  că  în  problema  lui  Filioque 
am  început  să  ne  apropiem.  Eu  am  fost  la  Munchen,  la 
o  întrunire  cu  catolicii,  împreună  cu  Mitropolitul 
Antonie;  a  propus  multe  lucruri  şi  toate  le  primeau  cu 
entuziasm.  Dar  nu  ştiu  cât  efect  vor  fi  avut  până  la  urmă. 
Si  le-am  spus  că  aveţi  dreptate  şi  dumneavoastră  când 
vreţi  să  faceţi  o  legătură  şi  între  Duhul  şi  Fiul.  în  teolo¬ 
gia  veche  parcă  nu  se  prea  făcea,  vedeam  o  legătură 
numai  între  Duhul  şi  Tatăl,  care  purcede  de  la  Tatăl  şi 
gata.  Le-am  dat  un  exemplu,  pe  patriarhul  Grigore 
Cipriotul  din  secolul  al  Xlll-lea,  care  spune  că  Duhul 
purcede  din  Tatăl  şi  luminează  din  Fiul,  merge 
această  iubire  a  Tatălui  spre  Fiul  şi  Acesta  se  luminează 

de  iubire  care-I  vine  din  Tatăl.  Eu  mai  am  şi  o  altă  idee, 
şi  ei  toate  le  acceptau.  Tatăl  spune  Duhului:  uite  ce  fru¬ 
mos  este  Fiul  Meu  !  Şi  bucuria  Lui  este  şi  mai  mare 
când  îl  are  şi  pe  Duhul  Care  se  bucură  de  frumuseţea 
Fiului.  Şi  Fiul:  Vai  ce  frumos  este  Tatăl  Meu  !,  către 
Duhul.  Şi  iar  Se  luminează.  Adică  este  Duh  de  Fiu.  nu 
este  Duh  de  Tată  din  care  izvorăşte,  este  Duhul  primit. 
Aceasta  trebuie  s-o  ţinem  din  tradiţia  noastră. 

S-D.  -  Nu  înseamnă  că  purcederea  este  receptare? 

Pr.D.S.  -  Da,  că  dacă  ar  purcede  şi  din  Fiul  ar  fi  şi 
Fiul  Tată. 

S.D.  -  Dumneavoastră  aţi  încercat  să-i  conciliaţi. 

Pr.D.S.  -  Atunci  ar  fi  fost  şi  Fiul  Tată,  că  ei  spun  că 
Duhul  purcede  din  Tatăl  şi  din  Fiul  ca  dintr-un  singur 
principiu.  Or,  şi  în  Fiul  rămâne  Duh  de  Fiu,  ca  şi  în  noi 
de  altfel.  Pentru  că  se  uneşte  Fiul  cu  noi  şi  ne  dă  şi 
nouă  Duh  de  fii,  şi  ne  simţim  fii.  Şi  asta  este  minunat ! 
Pe  când  aşa,  reduci  pe  Tatăl  şi  pe  Iisus  la  o  singură 
cauză,  înseamnă  a  şterge  deosebirile  personale,  a  nu 
mai  vedea  dragostea  de  Tată  ca  dragoste  de  Tată. 
dragoste  de  Fiu  ca  dragoste  de  Fiu.  ş.a.m.d.  şi  le-au 
acceptat  toate,  ştiţi,  şi  cred  că  în  chestiunea  aceasta 
vom  înainta.  Pe  urmă  şi  cu  azimele,  le-au  cam  lăsat  ei. 
încep  să  facă  şi  Liturghia  în  limbile  popoarelor,  folo¬ 
sesc  şi  pâine.  Rămâne  chestiunea  primatului  papal. 
Asta  e  şi  cea  mai  periculoasă,  pentru  că'dăcaâdmiţi  asta 
atunci  rămâne  posibil  orice.  Tot  ce  va  spune  Papa  în 
viitor,  gata  !  trebuie  să  admitem.  Stai,  dom’le,  mai  sunt 
sinoade,  soboruri.  îl  recunoaştem  ca  primus  inter  pares. 
Suntem  aici  câţiva  preşedinţi,  ceilalţi  sunt  lângă  tine,  tu 

eşti  în  mijloc.  Dar  toh  sunt  Sinod.  Eu  nu  pot  hotărâ 
fără  celălalt.  Or,  la  Sinodul  de  la  Vatican,  în  1963,  s-a 
spus  că  Biserica  hotărăşte  fie  prin  Sinod,  fie  prin  Papă. 
Asta  nu  putem  accepta;  în  toate  discuţiile  cu  catolicii 
nu  s-a  pus  problema  papalităţii;  şi  ei  evită  asta. 

S.D.  -  Dar  în  privinţa  Imaculatei  Concepţii 9  Nu  este  r 
o  poticnire  şi  asta  ? 

Pr.D.S.  -  Şi  asta  este  o  poticnire.  înseamnă  că  nu 
din  momentul  în  care  vine  Fiul  lui  Dumnezeu  în  Fecioa¬ 
ra  începe  înnoirea  umanităţii.  Se  pune  Fecioara  dea¬ 
supra  lui  Hristos  şi  se  face  începutul  mântuirii  de  la  ea, 
nu  de  la  Fiul  lui  Dumnezeu,  care  vine  la  ea.  De  aceea  nu 
putem  să  admitem  că  Ea  este  prima  care  se  curăţă  de 
păcatul  strămoşesc  pentru  că  este  prima  în  care  vine 
Fiul  lui  Dumnezeu  şi  vine  într-un  mod  mai  deplin  decât 
vine  în  ceilalţi  oameni,  prin  botez.  Venirea  Lui  este  mo¬ 
mentul  hotărâtor,  nu  ea  este  momentul  hotărâtor. 

S.D.  -  Spuneti-mi,  doctrina  Filioque  nu  validează  de 
fapt  primatul  papal?  Sau,  mai  bine  zis,  infailibili¬ 
tatea  papală  ?  Fiindcă  o  dată  ce  Duhul  poate  să  pur¬ 
ceadă  şi  de  la  Fiul,  şi  noi  suntem  fii  din  Hristos. 

Pr.D.S.  -  Atunci  suntem  mai  mult  decât  fii,  atunci 
suntem  taţi !  Da.  Dacă  ar  purcede  şi  de  la  Papă  ar 
purcede  şi  de  la  noi. 

S.D.  -  Bine,  şi  dacă  suntem  taţi  prin  purcederea 
Duhului  de  la  Fiul,  implicit  putem  să  validăm  pe  unul 
dintre  noi  ca  tată  discreţionar,  ca  primus  inter  pares. 

Pr.D.S.  -  Dar  de  ce,  dacă  toţi  suntem  taţi  ?  Şi  atunci, 
tot  la  sobornicitate  ajungi.  Ideea  de  comuniune  tre¬ 
buie  să  rămână  din  cap  până  în  picioare.  Fără  să  legăm 

harul  care  ni  se  dă,  cu  misiuni  speciale,  episcopilor  şi 
preoţilor.  Dar  nu  putem  să  ridicăm  peste  toti  episcopii 
altă  treaptă.  Asta  duce  la  dictatură. 

S.D.  -  Recent  Vaticanul  a  respins  actele  de  ca¬ 
nonizare  a  unui  om  îmbunătăţit,  a  unui  prezumtiv 
sfânt,  şi  Papa  a  trecut  peste  această  hotărâre  şi  totuşi 
l-a  canonizat. 

Pr.D.S.  -  E  ce  vă  spuneam... 

S.D.  -  Marile  izbânzi  ale  teologiei,  când  ea  şi-a  sporit 
investigaţia  şi  a  avut  accentele  descoperitoare  mai 
importante  -  mă  refer  la  fundamentarea  cristologiei  - 
au  apărut  ca  replică,  într-o  ambianţă  mai  mult  decât 
polemică.  Este  vorba  despre  iconoclasm,  când  Biserica 
a  trebuit  să  conteste  ideologia  discreţionară  a  împă¬ 
raţilor  iconoclaşti.  Deci  s-ar  putea  spune  că  cristologia 
este  consecinţa,  rodul  unei  luări  de  poziţie.  în  ce  mă¬ 
sură  viziunea  teologică  nu  se  subţiază  în  condiţii  de  pace. 
să  spun  aşa,  şi  nu  devine  excesiv  concesivă,  sau  conta¬ 
minată  de  timbrul  encomiastic  ? 

Pr.D.S.  -  Nu  trebuie  să  ne  temem  că  vom  ajunge  ca 
toată  lumea  să-L  laude  pe  Hristos !  Poate  astăzi  mai 
mult  ca  oricând,  Hristos  este  negat.  Atunci  era  ceva 
negat  din  El:  nestorienii  negau  unitatea  de  persoană, 
monofiziţii  au  negat  umanitatea,  arienii  au  negat  egali¬ 
tatea  cu  Tatăl,  deci  fiecare  câte  ceva.  Dar  astăzi  se 
neagă  peste  tot  Hristos.  Şi  asta  ne  somează  să  punem 
şi  mai  mult  în  lumină  adevărurile  lui  Hristos. 

_  S-D-  -  Nu  putem  spune  cu  cea  mai  mare  îndrăzneală 
că  negarea  consistentă  a  lui  Hristos  se  face  prin  pro- 
povăduirea  Lui  proastă,  analfabetă,  sentimentală  ? 

Pr.D.S.  -  Vor  fi  fiind  şi  din  ăştia.  Paralel  cu  preoţii 
mai  simpli,  care  nu  pricep  toate  lucrurile  astea  şi  le 
spun  si  ei  aşa  cum  pot.  trebuie  să  mai  apară  şi  nişte 
cărţi  de  teologie  si  oameni  mai  pretenţioşi  să  le  citeas¬ 
că.  Acum  au  şi  în  cărţile  mele  destule  argumente  pen¬ 
tru  dumnezeirea  lui  Hristos,  chiar  dacă  nu-i  mulţumeşti 
prin  ceea  ce  le  spun  preoţii. 

S.D.  -  Un  preot  se  formează  într-un  mediu  mai  laic, 
raţionalist  -  chiar  şcoala  şi  seminarul,  instituţii  care  lu¬ 
crează  prin  separaţie.  Ca  preot,  după  aceea,  el  trebuie 
să  propovăduiască  îmbinarea  de  care  spuneţi.  Cine 
poate  să-i  dea  competenţa  aceasta  ? 

Pr.D.S.  -  Eu  văd  că  la  mine  vin  tot  mai  mulţi  tineri 
teologi  care  îmi  cer  să  le  vorbesc.  Ei  încep  să  citească  o 
altă  teologie,  şi  sunt  extaziaţi  când  le  vorbesc  despre 
Hristos,  despre  cine  este  El.  Nu  se  face  deloc  o  îm¬ 
binare.  Cristologia  scoate  la  iveală  toată  mizeria  filo- 
sofiilor  panteiste.  Omul  îşi  dă  seama  că  aceste  filosofii 
care  nu  cunosc  decât  lumea  nu  explică  nimic  şi  nu  dau 
nici  un  sens  vieţii,  nu  fac  o  îmbinare.  Poate  mă  folo¬ 
sesc  de  nişte  termeni,  aşa  cum  s-au  folosit  şi  Părinţii 
Bisericii  de  nişte  termeni  din  filosofia  timpului,  dar  nici 
un  fel  de  întreţesere  nu  s-a  petrecut  cu  filosof  iile  acelea. 

S.D.  -  Dar  nu  m-am  referit  la  asta.  M-am  referit  la 
exprimare. 

Pr.D.S.  -  Putem  folosi  şi  termeni  din  vocabularul  de 
astăzi.  Oamenii  şi-au  nuanţat  multe  lucruri,  chiar  dacă 
nu  cunosc  decât  lumea  aceasta.  Pentru  că  au  dezvoltat 
un  fel  de  psihologie,  un  limbaj  mai  conceptual  prin 
care  să-şi  exprime  mai  cuceritor  necredinţa  lor,  au 

pătruns  mai  mult  în  marea  complexitate,  în  armoniile 
lumii,  iar  toate  astea  îmbogăţesc  limbajul.  Dar  noi  îl 
folosim  în  felul  nostru,  îl  spiritualizăm  şi  îl  folosim  ca  să 
arătăm  mărirea  lui  Dumnezeu. 

S.D.  -  In  ce  măsură  critica  neândurătoare  a  Occi¬ 
dentului,  faptul  că  în  permanenţă  îl  invocăm  şi  îl  muş- 
truluim  foarte  dur,  până  la  a-i  contesta  corectitudinea 
în  plan  axiologic,  în  ce  măsură  deci  aceste  critici  nu 
reprezintă  pentru  noi  o  alternativă,  un  alibi  pentru  o 
încleştare  dogmatică,  care  ar  fi  atât  de  necesară  Orto¬ 
doxiei  ca  să  nu-şi  piardă  vigoarea  ? 

Pr.D.S.  -  în  ce  sens  un  alibi  ? 


S.D.  -  Păi,  cristologia  s-a  format  în  impact  cu  tezele 
iconoclaste  care  au  trebuit  să  fie  combătute. 

Pr.D.S.  -  Cristologia  s-a  format  înainte,  prin  Sfântul 
Atanasie,  prin  Sfântul  Chirii,  prin  Sfântul  Maxim 
Mărturisitorul,  prin  toţi  sfinţii.  Nu  cred  că  lupta  pentru 
icoane  a  avut  un  aport  prea  mare  la  cristologie. 

S.D.  -  Alţi  teologi  susţin  că  lupta  pentru  icoane  a 
fost  paralelă  cu  consolidarea  cristologiei. 

Pr.D.S.  -  Nu,  eu  n-am  văzut  o  mare  operă  cristologi- 
că  apărută  atunci.  Desigur  au  fost  şi  Sfântul  Ioan  Da- 
maschinul,  şi  Sfântul  Teodor  Studitul  arătând  faptul  că 
Fiul  Iui  Dumnezeu,  făcându-Se  om  a  putut  să  fie  prins  în 
icoane.  Dar  atât.  Deofiinţimea  cu  Tatăl,  faptul  că  este  o 
Persoană  în  două  firi  şi  toate  celelalte  s-au  hotărât 
înainte;  n-au  venit  numaidecât  prin  iconoclasm. 

S.D.  -  Se  spune  că  devierea  împăraţilor  iconoclaşti 
se  datorează  unei  neasimilări,  unei  neînţelegeri  a  Si¬ 
nodului  de  la  Calcedon.  în  acest  caz,  aportul  Părinţilor 


186 


sârrbâtă'4aprilie/92 


loan  Damaschinul,  Teodor  Studitul,  Nichifor  al  Con- 
stantinopolului  nu  reprezintă  o  contribuţie  la  consoli¬ 
darea  Calcedonului  ? 

Pr.D.S.  -  Da.  dar  deja  erau  formulate  tezele  princi¬ 
pale.  însă  mai  multă  influenţă  s-a  exercitat  din  partea 
Islamului.  împăraţii  voiau  să-i  câştige  şi  pe  aceştia.  Ei 
nu  cunoscuseră  un  Dumnezeu  care  S-a  apropiat  de 
lume.  ei  ştiau  de  un  profet,  şi  ei  n-au  nimic  din  icoane. 
Aici  s-a  manifestat  şi  o  influenţă  exercitată  din  partea 
monofiziţilor.  Nu,  nu  lupta  pentru  icoane  a  fost  aportul 
esenţial  în  definirea  cristologiei.  Marea  noutate  de 
după  Sfinţii  Părinţi  a  fost  cea  a  lui  Grigorie  Palama  şi 
care  a  „proclamat”  trebuinţa  de  a  ne  apropia  de 
Dumnezeu  prin  rugăciune.  $i  atunci  s-a  precizat  în 
mod  categoric  deosebirea  noastră  duhovnicească. 

S.D.  -  Există  opinia  potrivit  căreia,  în  teologie,  în¬ 
noirea  descoperitoare  ar  fi  culminat  cu  Sfântul  Grigorie 
Palama.  Acesta,  atingând  palierul  cel  mai  de  sus  al  cu¬ 
vântului  făptuitor,  reiese  că  de  la  el  încoace  începe 
o  zodie  exclusiv  a  faptei  cuvântătoare.  Cum  s-ar 
spune,  gata  cu  vorbele,  ele  au  fost  spuse,  şi  încă  cu  un 
prestigiu  extraordinar,  de  către  Sfântul  Grigorie  Pa¬ 
lama,  treceţi  la  fapte  !  La  fel  în  arta  icoanei,  Uspensky 
declara  că  structura  icoanei  este  deplin  formulată  in 
secolul  al  XlV-lea.  Deci  tot  în  timpul  lui  Palama.  Reiese 
atunci  că  si  în  icoană,  ca  şi  în  teologie,  nu  mai  rămâne 
decât  să  compilăm,  martori  fiind  majoritatea  publicaţiilor 
ortodoxe  de  la  noi;  dumneavoastră  sunteţi  printre 
putinii  teologi  citiţi,  pentru  că  ceilalţi  compilează,  iar  în 
arta  icoanei  s-a  ajuns  la  o  imitaţie  servilă,  care  cade 

până  la  urmă  în  stereotipie.  Cum  vi  se  pare  acest  de¬ 
mers:  gata  cu  vorbele,  cu  teologhisiriie,  acum  trecem  Ia 
fapte  ?  S-a  ajuns  la  un  fel  de  Ortodoxie  mută  ? 

Pr.D.S.  -  Eu  cred  că,  fără  să  mă  laud,  în  teologia 
mea  este  destulă  noutate  şi  este  o  oarecare  prospe¬ 
ţime.  Am  accentuat  foarte  mult  ideea  de  persoană  care 
a  fost  pusă  ca  premisă  la  Calcedon.  împotriva  nestori- 
anismului  şi  împotriva  monofizitismului.  S-a  făcut  o 
deosebire  între  persoană  şi  fire,  dar  nu  s-a  dezvoltat 
ideea  de  persoană. 

S.D.  -  Dar  personalismul  Sfântului  Teodor?  De 
aceea  se  şi  spune  că  prin  el  a  avansat  şi  cristologia. 

Pr.D.S.  -  Puţin  a  avansat.  Eu  am  accentuat  ideea  de 
persoană,  dar  legată  de  comuniune.  $i  aici  se  deschide 
o  perspectivă  care  cred  că  este  foarte  atractivă  pentru 
omul  de  astăzi.  El  vrea  să  se  şi  afirme  ca  valoare,  dar 
vrea  să  realizeze  şi  o  prietenie,  să  depăşească  dezbina¬ 
rea,  dihonia  care  există  în  lume.  Şi  asta  cred  că  ar 
corespunde  cel  mai  mult  valorii  fiecărei  persoane  şi  se 
vede  în  acelaşi  timp  şi  neputinţa  omului  de  a  se  realiza 
altfel  decât  în  comuniune  cu  ceilalţi.  Atunci  mergem  şi 
cu  o  actualizare  a  Sfintei  Treimi.  Iată,  avem  pilda  Per¬ 
soanelor  aflate  în  suprema  iubire,  într-o  singură  Fiinţă, 
şi  dacă  n-ar  fi  acestea  n-ar  fi  nici  Fiul  care  S-a  făcut  om 
ş.a.m.d.  Adică  putem  reactualiza  toate  lucrurile  acestea 
şi  le  putem  vedea  într-o  lumină  nouă.  Creştinismul  nu  se 
învecheşte  niciodată,  totdeauna  va  găsi  în  necesităţile 
timpului  şi  în  criticile  care  i  se  aduc  prilejul  şi  posibili¬ 
tatea  să  se  dezvolte. 

S.D.  -  Spuneţi-mi,  există  avangardă  în  Ortodoxie? 
în  creaţia  teologică?  Se  poate  spune  „creaţie  teologi¬ 
că’,  sau  „expresie  teologică'"  ?  Cum  este  corect  ? 

Pr.D.S.  -  Nu  ştiu  ce  s-ar  putea  înţelege  prin  avan¬ 
gardă  în  teologie.  Dacă  se  înţelege  orice  îndrăzneală, 
numai  ca  să  fiu  nou.  atunci  nu,  eu  nu  pot  să  ies  din 
aceste  două  mari  adevăruri  în  afară  de  care  nu  există 
adevăr:  Sfânta  Treime  ca  model  de  iubire  şi  comuniu¬ 
nea  inter-persoane,  şi  Fiul  lui  Dumnezeu  care  vine,  se 
face  om  si  merge  până  la  jertfă.  Nu  pot  găsi  ceva  mai 
înalt  şi  ceva  mai  adânc  decât  aceasta.  Avangarda  poate 
să  fie  numai  în  modul  de  a  exprima.  Ca  avangardist  - 
iată,  pot  să  fiu  şi  homosexual,  şi  pornograf... 

S.D.  -  Sau  securist. 

Pr.D.S.  -  Da.  Sau,  ia  să  mă  mai  lase  cu  creştinismul 
ăsta,  ia  să  anulez  proprietatea  privată  etc.  Sunt  împo¬ 
triva  acestei  îndrăzneli  imorale  -  dacă  prin  asta  se  în¬ 
ţelege  avangardă.  Eu  trebuie  să  merg  pe  linia  respons¬ 
abilităţii  omului  faţă  de  om  şi  pot  înainta  la  nesfârşit. 
Niciodată  eu  nu  voi  putea  să  ajung  să  fac  totul  pentru 
celălalt. 

S.D.  -  Adică  nu  apuc  să  fac  totul  pentru  celălalt. 

Pr.D.S.  -  Şi  nici  eu  nu  sunt  pe  deplin  mulţumit  cu 
ceea  ce  face  altul  pentru  mine. 

S.D.  -  Dar,  spuneţi-mi,  cum  este  corect:  „creaţie 
teologică"  sau  „expresie  teologică"  ? 

Pr.D.S.  -  Eu  cred  că  cuvântul  creaţie  trebuie  lăsat  lui 
Dumnezeu.  „Creaţie”  se  foloseşte  de  obicei  pentru  lite¬ 
raţi,  pentru  filosofi.  Corect  este  expresie  teologică, 

explicitare  teologică,  aprofundare  teologică,  adâncire 
teologică. 

S.D.  -  Cum  poate  fructifica  un  teolog  în  propria-i 
vocaţie  înţelesul  parabolei  talanţilor.  Există  un  risc  al 
afirmaţiei  în  teologie  şi  în  acelaşi  timp  o  prudenţă  per¬ 
nicioasă  care  să  te  îndemne  să  îngropi  talantul  ? 

Pr.D.S.  -  Nu  am  voie  să  îngrop  talantul.  Dar  nici  nu 
am  voie  să  mă  laud  că  eu  fac  mai  mult  ca  alţii,  ci  întot¬ 
deauna  să  spun  că  nu  fac  destul.  Să  nu  învinovăţesc  pe 
nimeni  că  nu  fac  destul.  în  acelaşi  timp,  recunosc  că 
am  ceva  mai  mult  de  la  Dumnezeu.  Când  eram  în  în¬ 
chisoare,  era  un  băiat  care  mă  critica  şi  el.  Eu  spuneam 
că  am  făcut  şi  eu  ce  am  putut,  iar  el  spunea  nu,  n-ai  fă¬ 
cut  ce-ai  fi  putut.  Avea  dreptate. 

S.D.  Ca  teolog  n-aţi  făcut  ceea  ce  aţi  fi  putut  ? 

Pr.D.S.  -  Că  din  toate  n-am  făcut  ceea  ce  aş  fi 
putut... 

S.D.  -  Deci  fiecare  trebuie  să  înmulţească  talantul. 
Dar  asta  nu  presupune  şi  originalitate  ? 

Pr.D.S.  -  Nu  spun  că  trebuie  originalitate,  ci  doar  că 
trebuia  să  fac  mai  mult. 

S.D.  -  Să  mă  duc  să  iau  talantul  şi  să-l  dau  la  cămătari, 
ăsta-i  înţelesul,  ca  să-l  înmulţească.  Deci  să  risc  să-l  pierd. 

Pr.D.S.  -  Pot  face  mai  mult  recunoscând  că  Dumnezeu 
mi-a  dat  mai  mult  şi  deci  responsabilitatea  este  mai 
mare,  şi  nu  o  împlinesc.  Nu  mă  laud  pe  mine,  îl  laud  pe 
Dumnezeu. 

Dar  în  a  face  mai  mult  nu  există  riscul  unor 
afirmaţii  mai  îndrăzneţe. 


sămbată/4april  ie/92 


Pr.D.S.  -  Eu  am  spus  că  trebuie  să  rămân  în  cadrul 
credinţei  mele  moştenite. 

S.D.  -  Da,  dar  n-aţi  negat  că  puteţi  să  înnoiţi. 
Dumneavoastră  vorbeaţi  despre  persoană,  dar  în  apro¬ 
fundarea  acestei  teme  nu  există  un  risc  ? 

Pr.D.S.  -  Eu  nu  spun  numai  că  aş  putea  să  exprim 
mai  bine  taina  persoanei,  ci  spun  că  nu  fac  destul  ca  să 
pun  în  valoare  persoana  semenului  meu,  să-i  arăt  cât 
înseamnă  el  pentru  mine.  Asta  spun,  că  aş  putea  face 
mai  mult  pentru  alţii,  nu  pentru  mine.  Niciodată  nu  fac 
destul  pentru  alţii  şi  asta  înseamnă  că  nu  pun  în  prac¬ 
tică  recunoaşterea  valorilor  celorlalţi.  Dumnezeu  îmi 
cere  să  fiu  slujitor:  „Cine  vrea  să  fie  întâiul  între  voi,  să 
fie  slugă”.  Sunt  eu  destul  sluga  altora  ?  Slujirea  este  tot 
în  baza  unui  talant,  este  şi  multă  smerenie  aici. 
Dumnezeu  mi-a  dat  darul  să  fiu  slugă,  de  ce  nu  sunt  ? 
Dumnezeu  mi-a  dat  darul  smereniei  slujindu-i  pe  alţii,  şi 
eu  nu  mă  smeresc ! 

S.D.  -  Tradiţia,  aşa  cum  o  exaltă  Ortodoxia,  prin 
masivitatea  prestigiului  ei,  nu  riscă  să  zdrobească  ela¬ 
nul  înnoirii  ? 

Pr.D.S.  -  Este  atâta  bogăţie  în  Tradiţie  încât  eu  nu  o 
pot  actualiza  deplin.  Tradiţia  este  şi  Evanghelia  lui 
loan.  Eu  am  spus  atâtea  şi  totuşi  atât  de  puţine.  Scot 
mereu  din  ea  alte  şi  alte  înţelesuri.  Din  ea  au  scos  şi 
Părinţii  Bisericii,  din  ea  au  scos  şi  Liturghia,  troparele 
ş.a.m.d. 

S.D.  -  De  unde  vine  caracterul  inepuizabil  ? 

Pr.D.S.  -  Pentru  că  este  Dumnezeu  în  ea,  pentru  că 
este  Cuvântul  Lui  în  ea. 

S.D.  -  Deci  orice  Tradiţie  care  nu-L  are  pe 
Dumnezeu  este  epuizabilă  ? 

"  ^a'  sunt  Alfa  Omega,  a  spus  lisus. 
Nu  există  cineva  mai  încolo  de  El  care  să  fie  Omega. 
Eu.  oricât  aş  înainta,  nu  ajung  la  Omega. 

S.D.  -  Deci  înnoirea  stă  în  Tradiţie  ? 

Pr.D.S.  -  în  scoaterea  la  iveală  a  comorilor  inepui¬ 
zabile  ale  Tradiţiei. 

S.D.  -  Deci,  am  putea  spune  mai  bine  decât  cuvân¬ 
tul  înnoire  cuvântul  descoperire. 

Pr.D.S.  -  Dar  să  nu-1  confundăm  cu  Revelaţia. 

S.D.  -  Cum  vedeţi  dumneavoastră  raportul  între  di¬ 
mensiunea  păstrătoare  şi  cea  profetică  ?  în  opera  dum¬ 
neavoastră  teologică  există  un  accent  mai  mult  păstră¬ 
tor  sau  vizionar  ? 

Pr.D.S.  -  în  Revelaţie  totul  este  profetic;  ca,  de  alt¬ 
fel.  şi  în  Iradiţie.  A  scris  un  teolog  protestant  un  studiu 
despre  caracterul  profetic  al  lui  Hristos.  Duhul  Sfânt  a 
decoperit  ceea  ce  este  în  revelaţia  Lui.  Deopotrivă 
păstrător  şi  profetic.  Căci  ceea  ce  se  păstrează,  ceea  ce 
este  revelaţia  lui  Hristos  este  nesfârşit.  Noi  putem 
mereu  să  afirmăm  ceea  ce  este  specific  timpului  nos¬ 
tru,  însă  să  afirmăm  că  ceea  ce  cere  timpul  nostru  este 
cuprins  şi  în  timpul  care  urmează.  Hristos  ne-a  vorbit 
nu  numai  despre  timpul  ăsta,  ci  şi  despre  ceea  ce  este 
valabil  pentru  omenirea  din  toate  timpurile. 

S.D.  -  Credeţi  în  inteligenta  credinţei  ? 

Pr.D.S.  -  Cred  că  toate  puterile  pozitive  ale  omului 
trebuiesc  puse  în  valoare.  Eu  nu  i-aş  spune  inteligentă, 
eu  i-aş  spune  înţelegere.  Dar  înţelegerea  nu  trebuie  s-o 
despărţim  de  alte  calităţi  ale  sufletului.  Să-l  înţeleg  pe 

celălalt  nu  numai  când  îl  privesc  cu  inteligenţă,  ci  şi 
când  îl  privesc  cu  dragoste.  Să-l  înţeleg  în  slăbiciunile 
lui,  în  limitele  lui,  în  taina  lui.  Nu  aş  rupe  înţelegerea  de 
datoria  etică,  de  datoria  morală,  de  datoria  iubirii. 
Sigur  că  în  ştiinţă  lucrurile  sunt  mai  deosebite.  Există 
experienţă  de  laborator,  dar  viaţa  nu  constă  numai  în 
raporturi  intelectuale,  ci  constă  într-o  bună,  corectă 
înţelegere. 

S.D.  -  Ce  părere  aveţi  despre  pietism  ? 

Pr.D.S.  -  Pietismul  este  unilateral  si  se  instalează 
atunci  când  unii  nu  vor  să  gândească  deloc  ce  este 
Dumnezeu.  Vreau  să  fiu  bun,  smerit,  milos,  dar  să  nu 
gândesc  deloc  la  ceea  ce  este  Dumnezeu.  Noi  avem  şi 
datoria  să  pătrundem  în  tainele  lui  Dumnezeu.  Acest 
lucru  îl  dezvolta  şi  Lossky  în  cărţile  lui.  Cred  că  Apusul 
creştin  a  mers  şi  aici  spre  extreme:  când  a  mers  spre 
speculativ,  când  a  mers  spre  pietism.  Noi  le  îmbinăm, 
în  Filocalie  sunt  atâtea  lucruri  care  te  fac  să  te  gândeşti 
la  astea... 

S.D.  -  Apostolatul  s-a  terminat  o  dată  cu  Apostolii  ? 

Pr.D.S.  -  Apostolatul  în  sens  strict  s-a  terminat  cu 
Apostolii.  Adică  cu  cei  care  au  auzit  cu  urechile  lor  cu¬ 
vintele  lui  Hristos. 

S.D.  -  Acesta  este  înţelesul  strict. 

Pr.D.S.  -  Da.  Şi  cei  care  şi-au  putut  da  viaţa,  mărturi¬ 
sind  că  L-au  văzut  înviat.  Prin  aceasta  ei  sunt  o  temelie, 
o  temelie  a  Bisericii.  A  Bisericii  apostolice.  Suntem  înte¬ 
meiaţi  pe  Apostoli,  aşa  cum  nu  pot  spune  sectele  astea 
că  sunt  întemeiate  pe  Apostoli.  Dar  cu  totii  avem  o  trimi¬ 
tere;  Apostolat  însemnează  şi  trimitere.  însă  trebuie  să 

păstrăm  mereu  legătura  cu  Apostolii,  să  fim  continua¬ 
torii  misiunii  apostolice. 

S.D.  -  Adică  apostolat  în  sens  larg. 

Pr.D.S.  -  Da,  aşa. 

S.D.  -  Respectă  exigenţele  apostolatului  faptul  de  a-i 
arăta  altuia,  care  face  parte  dintr-o  altă  confesiune, 
eroarea  aceleia  sau  puţinătatea  ei  ?  Nu  este  un  mod  de 
a-i  leza  libertatea  şi  subiectul  credinţei  ? 

Pr.D.S.  -  Libertatea  nu  este  pentru  sine,  nu  este  val¬ 
oarea  ultimă  în  sine.  Libertatea  este  pentru  iubire,  pen¬ 
tru  comuniune.  A  lăsa  pe  altul  să-şi  facă  de  cap,  să  facă 
toate  prostiile... 

S.D.  -  Teoretice,  sau  de  credinţă. 

Pr.D.S.  -  Ha,  ha,  păi  astea  au  şi  urmări  practice. 
Ăsta-i  libertinaj.  Eu  leg  libertatea  de  responsabilitate.  Şi 
responsabilitatea  este  în  primul  rând  în  Dumnezeu,  în 
Dumnezeu  cel  adevărat,  al  Treimii,  Cel  Care  şi-a  dat 
viaţa  pentru  noi,  Cel  Care  este  mereu  cu  noi  şi  ne  ajută 
să  ne  facem  şi  noi  ca  El.  Şi,  în  sensul  acesta,  Dumnezeu 
cere  libertatea  mea,  nu  mă  sileşte.  Dar  îmi  cere  să  folo¬ 
sesc  libertatea  aşa  cum  se  cuvine. 

S.D.  -  Dar  în  clipa  în  care  eu  îi  spun  unui  islamic  că 
credinţa  lui  este  împuţinată,  implicit  critic  ceva  în  cre¬ 
dinţa  lui.  Asta  nu  înseamnă  că  nu  mai  am  îngăduinţă; 
nu-i  fundamentalism  ? 

Pr.D.S.  -  Dar  nu-1  silesc,  însă  îi  dovedesc  cu  toate 
argumentele  care  este  credinţa  mea.  Dacă  nu  con¬ 
vinge,  eu  nu-1  silesc.  însă  trebuie,  chiar  sunt  dator,  să-i 
aduc  toate  argumentele;  şi  sunt  foarte  multe.  Si  trebuie 
să  vadă  şi  în  viaţa  mea,  adică  în  practică,  ceea  ce  îi 

spun.  Cum  altfel  au  câştigat  Apostolii  lumea?  Tot  aşa 
trebuie  s-o  fac  şi  eu.  Hristos  mereu  ne  spune  să 
propovăduim. 

S.D.  -  Sau  este  mai  bine  ca  credinţa  să  rămână  un 
lucru  intim,  pe  care  eu  să  nu-1  exteriorizez,  pentru  a  nu-1 
leza  pe  celălalt  ? 

Pr.D.S.  -  Nu,  nu.  nu  vă  fie  teamă,  nu-1  lezaţi  deloc ! 

S.D.  -  Şi  dacă  el  spune:  „Lasă-mă  în  pace,  eu  sunt 
ateu,  nu-ţi  fac  ţie  nimic,  lasă-mă  şi  tu  în  pace  !”  ? 

Pr.D.S.  -  „Dar  spune-mi  întâi  tu  toate  argumen¬ 
tele"  -  aşa-i  zic. 

S.D.  -  Bine,  dar  el  nu  vrea;  el  mă  lasă  în  pace.  să-mi 
văd  de  credinţa  mea. 

Pr.D.S.  -  Dacă  Hristos  a  venit  şi  a  făcut  atâta  pentru 
noi,  a  mers  până  la  jertfă,  să  nu  urmez  şi  eu  oare  pilda 
Lui  ?  Eu  trebuie  să-i  conving.  îl  las  şi  pe  ateu  liber,  să- 
mi  spună  toate  argumentele  lui  pentru  necredinţă,  apoi 
i  le  spun  şi  eu  pe  ale  mele.  Pe  urmă  să  hotărască  el 
singur.  Dar  eu  oricum  trebuie  să-i  spun  lui  toate  argu¬ 
mentele  mele.  Eu  găsesc  o  mare  greşeală  preoţilor 
noştri  care  sunt  puşi  în  inferioritate  faţă  de  secte,  că  ei 
nu  vorbesc,  oriunde,  despre  Hristos.  Sectele,  în  schimb, 
vorbesc  mereu.  Oamenii  nu  ştiu,  eu  trebuie  să  vorbesc 
mereu.  Nu  numai  în  Biserică,  la  Liturghie;  oriunde,  căci 
preotul  este  şi  propovăduitor. 

S.D.  -  Nu  este  teama  de  demagogie  creştină? 

Pr.D.S.  -  Ei,  iar  o  vorbă  modernă,  demagogie...  Ce 
credeţi,  poate  om  fi  şi  fundamentalişti !  Treaba  lor,  ei 
pot  găsi  oricâte  cuvinte  vor,  dar  eu  sunt  dator  să  fac 
asta,  şi  mai  ales  să  mă  port  iubitor  cu  oamenii,  să  nu-i 

neglijez.  Demagogic  înseamnă  a  conduce  poporul.  Da. 
eu  am  datoria  să  conduc  poporul.  Am  datoria  să  fiu 
demagogic  în  sensul  etimologic  al  cuvântului,  nu  în 
sensul  de  amăgitor  al  poporului,  ci  în  sensul  de  con¬ 
ducător  al  lui.  de  conducător  spiritual  al  lui.  Mi-a  dat 
Dumnezeu  libertatea  să-mi  fac  de  cap  ?  Dumnezeu  mi-a 
dat  libertatea  să  ajung  la  fericire.  Si  cum  ajung  la  feri¬ 
cire  ?  Este  o  cale  asta.  Mi-a  dat  libertatea  să  folosesc 
puterile  mele  aşa  cum  trebuie,  ca  să  ajung  la  un  sens  al 
vieţii. 

S.D.  -  în  încheiere  aş  vrea  să  vă  întreb  ce  părere  aveţi 
despre  formula  „Libertate,  Egalitate,  Fraternitate"  ? 

Fr.D.S.  -  Depinde  cum  le  înţelegeţi.  Egalitate  în  sen¬ 
sul  că  fiecare  persoană  are  o  valoare  şi  fiecare  per¬ 
soană  este  chemată  de  către  Fiul  lui  Dumnezeu  la  mân¬ 
tuire.  Au  fost  chemate  şi  desfrânatele,  şi  vameşii, 
nimeni  nu  a  fost  dispreţuit. 

S.D.  -  $i  academicienii,  şi  scutierii,  şi  securiştii... 

Pr.D.S.  -  Dumnezeu  pe  toţi  îi  preţuieşte.  Şi  poate 
tâlharul  a  ajuns  primul  în  rai;  în  sensul  ăsta  este  egali¬ 
tate.  Dar  nu  în  sensul  că  toţi  au  aceleaşi  capacităţi  so¬ 
ciale.  Foloseşte,  că  dar  ai.  Libertate,  asta  se  leagă  de 
responsabilitate.  Libertate  responsabilă,  egalitate  în 
voinţa  lui  Dumnezeu  de  a  fi  toţi  mântuiţi.  Şi  fraterni¬ 
tate,  da,  suntem  toţi  chemaţi  să  fim  fraţi.  Dar  nu  putem 
fi  fraţi  adevăraţi  decât  dacă  ne  facem  fii  ai  lui 
Dumnezeu. 

S.D.  -  Fraţi  ai  lui  Hristos. 

Pr.D.S.  -  Da,  fraţi  ai  Lui  şi  fii  ai  Tatălui. 

S.D.  -  Deci  poate  exista  această  formulă  fără  ori¬ 
zontul  creştin  ?  Ştiţi  că  e  o  deviză  apărută  în  afara  lui... 

Pr.D.S.  -  în  afara  lui  e  o  formulă  ambiguă.  Creştinii 
nu  au  ştiut  să  o  completeze. 

S.D.  -  A  doua  întrebare  e  mai  dură.  Creştinismul 
este  antisemit  ? 

Pr.D.S.  -  Creştinismul  nu  are  nici  un  fel  de  anti,  îm¬ 
potriva  nici  unui  popor,  nici  unei  etnii.  Dar  creştinismul 
propovăduieşte  pe  Hristos  şi-L  apără  împotriva  celor 
care-L  batjocoresc.  Creştinismul  are  dreptul  să-L  apere 
şi  să-L  propovăduiască  pe  Hristos.  Şi  să  mă  apăr  pe 
mine  ca  neam,  nu  să  mă  conducă  altul  în  ţara  mea.  Să 
se  conducă  ei  în  ţara  lor.  Când  vrea  să  mă  „călărească" 
în  propria-mi  ţară,  atunci  îl  dau  jos ! 

S.D.  -  Deci  creştinismul  nu  este  nici  iudeofil,  nici  an¬ 
tisemit. 

Pr.D.S.  -  îi  preţuiesc  pe  evrei  pentru  că  lor  li  s-a  dat 
Revelaţia  care  a  pregătit  venirea  lui  Hristos.  Păcat  că 
nu  L-au  înţeles  la  sfârşit.  N-au  înţeles  pe  Moise.  Păcat. 
Chiar  lisus  o  spune.  Sperăm  că  până  la  urmă  îşi  vor  da 
seama. 

S.D.  -  Ca  emblemă  teologică,  evreii  sunt  epuizaţi  ? 

Pr.D.S.  -  Nu.  Eu  cred  în  cuvântul  acela  misterios,  că 
până  la  urmă  vor  veni  şi  ei.  Sfântul  Chirii  din  Alexan¬ 
dria  mereu  îi  critica,  însă  mereu  îşi  exprima  speranţa 
că  la  urmă  vor  veni  şi  ei.  Cred  că  sunt  un  popor  cu 
nişte  puteri  deosebite,  cu  o  tenacitate,  cu  o  unitate  care 
ar  aduce  foarte  mult  creştinismului,  dacă  ar  veni  la  el. 
Şi  când  este  unul  dintre  ei  care  devine  creştin,  este 

extraordinar.  Sunt  doi  ruşi  care  au  fost  evrei,  unul  e 
Mandelshtam  şi  unul  Şestov. 

S.D.  -  Şi  la  noi  Steinhardt. 

ţ  Pr.D.S.  -  Da,  şi  el. 

S  '  Avet>  de  reproşat  Ortodoxiei  ?  După 

atâta  muştruluială  catolică  ? 

Pr.D.S.  -  Că  învăţătura  creştină  ortodoxă  este  creş¬ 
tinismul  genuin  şi  integral  este  incontestabil,  dar  nu  ne 
facem  pe  deplin  datoria  de  a  o  pune  în  practică.  Ar  tre¬ 
bui  să  facem  mai  mult  pentru  asta.  De  la  cei  mai  înalţi 
până  la  cei  mai  simpli.  Sigur,  sunt  şi  oameni  minunaţi. 
Ortodoxia,  faţă  de  Catolicism,  nu  a  schimbat  nimic  din 
Tradiţie,  avem  toate  virtualităţile  creştinismului  primar. 
Nu  ne-am  făcut  vinovaţi  de  pretenţii  de  stăpânire,  ca 
papalitatea,  nici  de  lupte  religioase,  nici  de  arderi  pe 
rug.  în  istorie  nu  ne  putem  reproşa  nimic.  în  schimb 
suntem  lipsiţi  de  mai  multă  energie. 

S.D.  -  Energia  nu  vine  şi  dintr-o  înţelegere  mai 
profundă  a  creştinismului  ?  Vizez  acum  învăţământul 
teologic. 

Pr.D.S.  -  Sigur  că  suntem  vinovaţi  şi  pe  planul  aces¬ 
ta,  că^  cei  care  sunt  chemaţi  să  facă  mai  cunoscute 
toate  îndatoririle  creştinului  nu  o  fac.  Nu  sunt  vinovaţi 
numai  preoţii,  sunt  vinovaţi  şi  teologii  care  nu  au 
aprins  în  ei  focul  acesta.  Hristos  spune:  „Am  venit  să 
aprind  focul  pe  pământ”.  Ce  n-aş  da  să  se  aprindă !  El 
a  venit  cu  focul,  dar  noi  nu  vrem  să  ne  aprindem. 

S.D.  -  Ce  părere  aveţi  despre  Oastea  Domnului  ? 

Pr.D.S.  -  Oastea  Domnului  a  fost  o  mişcare  care  a 
avut  şi  unele  deficienţe. 

S.D.  -  Respectiv? 

Pr.D.S.  -  De  pildă,  nu  vorbeau  decât  de  Hristos.  Nu 
vorbeau  de  Maica  Domnului,  nu  vorbeau  de  sfinţi,  nu 
vorbeau  de  taină.  Asta  a  fost  la  început,  pe  vremea  ini¬ 
ţiatorului  lor,  pe  urmă  ei  au  început  să  se  deosebească 
şi  unii  sunt  foarte  buni,  iar  alţii  sunt  încă  puţin  ispitiţi  de 
acele  tendinţe.  Noi  nu  trebuie  să-i  dispreţuim,  ci  tre¬ 
buie  să-i  câştigăm.  Trebuie  să  le  insuflăm  această  dra¬ 
goste  de  Ortodoxie  integrală. 

S.D.  -  De  ce  sunteţi  atât  de  clement  cu  ei  şi  cu  cato¬ 
licii  nu  sunteţi  la  fel  de  răbdător  ?  Căci  şi  la  ei  sunt  de¬ 
raieri,  dar  şi  teologi  de  marcă... 

Pr.D.S.  -  Mulţi  din  Oastea  Domnului  sunt  la  dreapta 
credinţă,  numai  sunt  mulţi  deraiaţi.  Este  unul  între  ei 
care  a  început  să  vină  pe  la  mine  şi  căruia  i-am  vorbit 
de  Maica  Domnului,  şi  a  scris  o  carte  despre  Maica 
Domnului  care  este  foarte  frumoasă,  o  carte  de  poezii. 
Vreau  să-i  câştig.  Vreau  şi  pe  catolici  să-i  câştig.  Dar  nu 
ştiu  dacă-1  pot  câştiga  pe  Papa  ! 

S.D.  -  Ha,  ha,  ha. 

Pr.D.S.  -  Şi  catolicilor  le  spun  la  fel,  dacă  mă  întreabă. 

S.D.  -  Din  contactele  dumneavoastră,  care  vi  se  par 
mai  permeabili  -  catolicii  sau  protestanţii  ? 

Pr.D.S.  -  Protestanţii. 

S.D.  -  De  ce?  Căci,  totuşi,  dogmatic  vorbind,  sun¬ 
tem  mai  apropiaţi  de  catolici. 

Pr.D.S.  -  Uite.  pe  mine  m-au  chemat  mai  ales  pro¬ 
testanţii  să  ţin  conferinţe. 

S.D.  -  Bine,  dar  de  ce  ?  Cum  vă  explicaţi  ? 

Pr.D.S.  -  Nu  ştiu  de  ce.  Ei  simt  că  au  ceva  care  nu  se 
bazează  pe  o  infailibilitate.  Şi-au  dat  seama  că  nu-i  bine 
să  fie  fiecare  cu  ideea  lui,  au  văzut  că  le  lipseşte  o  uni¬ 
tate,  ei  pe  aceasta  o  caută  acum.  Ei  nu  vor  să  se 
supună  unei  unităţi  formale,  aşa  cum  fac  catolicii,  în¬ 
cep  să  admire  spiritualitatea  ortodoxă.  O  singură  dată 
m-a  chemat  un  catolic,  pe  urmă  l-am  chemat  şi  eu  pe 

vi  • 

S.D.  -  Poate  că  trebuie  să  pierzi  totul  ca  să  apreciezi 
ce-ai  pierdut... 

Pr.D.S.  -  Probabil  că  asta  este.  Deşi  să  ştiţi  că  şi 
printre  catolici  sunt  destui  care...  călugări  mai  ales, 
s-au  dus  pe  Athos,  cum  vă  pomeneam  altădată... 

S.D.  -  Pe  fiul  lui  Noica,  pe  Rafael,  l-aţi  cunoscut  ? 

Pr.D.S.  -  Nu  l-am  cunoscut. 


/  7  / 


Sorin  Dumitrescu  -  M-am  gândit  ca  răstimpul  acestei 
sfinte  dimineţi  să-l  dăruim  surprinzătoarelor  dumnea¬ 
voastră  observaţii  asupra  sfârşitului  timpurilor.  în  Esha- 
tologia  dumneavoastră  -  voi.  4  -  Teologia  morală  -  afir¬ 
maţi  că  omul  vorbeşte  răspunzând.  Textul  la  care  mă 
refer  lansează  un  fel  de  teologie  a  răspunsului.  Mi 
s-a  părut  incitantă  această  teologhisire  pentru  că,  după 
câte  ştiţi,  civilizaţiile  milenare  au  pus  accentul  pe  între¬ 
bare.  De  aici  şi  harnicul  cult  al  oracolelor.  în  legenda  lui 
Parsifal,  aşa  cum  observă  M.  Eliade,  eroul  mistic  e  sor¬ 
tit  să  pună  „întrebarea  justă,  necesară  şi  urgentă",  iar 
consecinţa  nu  întârzie  să  apară,  ţinutul  pustiul  al  re¬ 
gelui  Pescar  înverzeşte  din  nou.  Mesajul  acestui  mit 
faimos  este  că  o  întrebare  bine  pusă  fertilizează  întreg 
cosmosul.  Am  putea  susţine  din  această  perspectivă  că 
mileniile  de  dinaintea  întrupării  au  stat  sub  mitologia 
întrebării.  Din  studiul  dumneavoastră  pare  să  se  înţe¬ 
leagă  -  la  capitolul  despre  iad  -  că  o  teologie  a  răspun¬ 
sului  este  inaugurată  prin  întrupare  de  Hristos 

Părintele  Dumitru  Stăniloae  -  Eu  cred  că  aici,  la 
această  interpretare  a  cuvântului  omului,  aş  aduce  tex¬ 
tul  din  debutul  Evangheliei  lui  Ioan,  care  spune:  „La  în¬ 
ceput  a  fost  Cuvântul”.  Deci  a  fost  un  Cuvânt  din  care 
toate  s-au  făcut  şi  care  a  pus  baza  necesităţii  unui 
răspuns  către  cel  căruia  i-a  fost  adresat  acest  cuvânt. 
N-a  fost  numai  aşa,  o  realitate  inertă,  nesimţită,  pasivă, 
o  lume  materială  în  sine,  ci  a  fost  adresată  cuiva,  unuia 
care  poate  să  răspundă,  unui  om.  Şi  cred  că  de  aici  am 
pornit  când  am  spus  că  omul  este  cel  care  răspunde. 
Chiar  întrebarea,  căci  omul  pune  şi  întrebări,  cine  a 
pus  în  el  întrebarea  ?  Poate  veni  asta  de  la  el  o  dată  ce 
el  nu  este  de  la  sine  ?  Deci.  întrebarea  este  tot  un  fel  de 
cuvânt  care  îşi  cere  un  răspuns.  Omul  simte  că  trebuie 
să  dea  un  răspuns.  N-ar  fi  întrebare  dacă  nu  s-ar  simţi 
necesitatea  răspunsurilor. 

S.D.  -  Răspunsul  domină. 

Pr.D.S.  -  Da,  că  asta  îl  interesează  mai  ales  pe  om. 
Nu  rămâne  numai  cu  întrebările,  ci  vrea  răspunsul.  Şi 
se  simte  obligat,  chiar  somat  lăuntric,  să  răspundă. 
Toată  viata  lui  este  o  răspundere.  Asta  îl  înalţă  pe  om. 
Sigur  că  aşteaptă  şi  un  răspuns  de  la  Dumnezeu.  Dar 
mai  înainte  de  asta  este  pusă  în  om  dorinţa  de  a  răs¬ 
punde  el  însuşi.  Omul  este  făcut  să  întrebe  pentru  că 
trebuie  să  răspundă. 

S.D.  -  Ce  relaţie  vedeţi  între  îndoială  şi  întrebare  ? 

Pr.D.S.  -  îndoiala,  în  mare,  tine  de  om  mai  ales 
după  ce  acesta  a  pierdut  claritatea  vederii. 

S.D.  -  Şarpele  debutează  printr-o  formulă  dubita¬ 
tivă:  „oare?” 

Pr.D.S.  -  Eu  cred  că  Adam,  înainte  de  a  gusta  din 
fructul  oprit,  cred  că  nu-i  prea  punea  întrebări.  Vedea 
foarte  clar. 

S.D.  -  Deci,  prin  şarpe  omul  intră  în  imperiul 
întrebărilor. 

Pr.D.S.  -  începe  să  se  îndoiască. 

S.D.  -  Atunci  rostul  unui  teolog  în  iconomia  mân¬ 
tuirii  poate  avea  legătură  cu  afirmaţia  Pr.  Galeriu,  din 
„Dialogurile  de  seară”,  unde  dânsul  replică  partenerilor 
de  discuţie:  „Eu  trebuie  să  am  mai  multe  răspunsuri 
decât  dumneavoastră  întrebări”.  în  momentul  acela, 
afirmaţia  i-a  scandalizat  pe  partenerii  de  dialog. 

Pr.D.S.  -  Fundamental  este  răspunsul.  Dar,  pe  mă¬ 
sură  ce  omul  cade  într-o  neânţelegere,  într-un  întune¬ 
ric,  întrebările  se  înmulţesc.  Şi  se  mai  înmulţesc  între¬ 
bările  şi  atunci  când  vrei  să  ştii  foarte  multe  despre 
taina  lucrurilor.  Noi  suntem  în  primul  rând  fiinţe  răs¬ 
punzătoare  şi  în  al  doilea  rând  existente  interogative. 
Suntem  chemaţi  prin  Dumnezeu  ca  parteneri  la  o  con¬ 
vorbire.  Şi  atunci  El  este  Cel  care  are  rolul  principal,  El 
este  întrebătorul.  Şi  Cel  care  să  ne  poruncească,  să 
ne  ceară.  îi  cere  lui  Adam  ce  să  facă,  nu-1  pune  pe 
acesta  să  întrebe  ce  să  facă. 

S.D.  -  Ştiţi  că  asta  nu  aţi  scris-o  în  Eshatologie.  Este 
o  formulare  în  premieră  absolută  !  Dar  imediat  adău¬ 
gaţi  o  reflexie  tulburătoare.  Ziceţi:  ba  s-ar  putea  să  ne 
gândim  şi  aşa,  că  poate  rostul  întrupării  a  fost  ca  Hristos 
să-şi  asume  responsabilitatea  răspunsului  în  locul 
nostru,  să-şi  ia  această  povară  în  locul  nostru. 

Pr.D.S.  -  Da,  pentru  că  El  reprezintă  omul  aşa  cum 
trebuia  să  fie.  $i  noi  n-am  mai  răspuns  cum  trebuie, 
prin  ascultare.  Omul  este  întâi  ascultător.  Şi  ascultă¬ 
tor  însemnează  şi  răspunzător.  Noi  n-am  mai  prea 
răspuns  lui  Dumnezeu  pentru  că  nu  L-am  mai  ascultat. 

S-D.  -  Cum  răspundea  Avraam:  „Iată-mă  Doamne !” 

Pr.D.S.  -  Şi  atunci  a  venit  lisus  Hristos  şi  a  răspuns 
în  locul  nostru  tot  ceea  ce  trebuia  să  răspundem  noi.  Şi 
ne-a  dat  o  pildă  de  cum  trebuie  să  răspundem  noi. 
Pentru  mine,  fiecare  om  este  o  întrebare  şi  fiecăruia 
trebuie  să-i  răspund.  O  întrebare,  împreună  cu  misterul 
lui,  cu  necesităţile  lui,  şi  eu  trebuie  să-i  răspund. 
Fiecare  om  este  o  fiinţă  obligatorie  pentru  mine.  Şi 
nu  el  s-a  făcut  aşa,  ci  este  făcut  de  Dumnezeu  ca  atare. 
Ba  chiar  şi  natura  îmi  este  pusă  dinainte  de  Dumnezeu. 

S.D.  -  Deci  chipul  lui  Dumnezeu  care  este  în  celălalt 
semnifică  de  fapt  întrebarea  care  este  în  celălalt.  Modul 
cum  el  mă  întreabă  pe  mine. 

Pr.D.S.  Da,  aşa  este.  Eu  trebuie  mai  întâi  să  ţin 
seama  de  necesităţile  lui,  nu  de  ale  mele. 

S.D.  -  Şi  ăsta  este  chipul  lui  Dumnezeu,  necesităţile 
lui? 

Pr.D.S.  -  Aşa  este.  Şi  lisus  răspunde  săracilor,  tutu¬ 
ror  oamenilor  necăjiţi  aşa  cum  trebuie  să  răspundă 
Dumnezeu  -  cu  o  altă  viaţă,  plină  de  iubire.  Cine  ne  dă 
iubirea,  cine  ne  dă  viaţa  ?  Dumnezeu  ni  le  dă.  Şi  noi 
trebuie  să-l  răspundem.  Nu  lipseşte  nici  din  om  tre¬ 
buinţa  de  întrebare,  însă  fundamental  este  în  el  carac¬ 
terul  de  fiinţă  răspunzătoare,  fiinţă  ascultătoare.  Să-L 
aud  pe  Dumnezeu  şi  să-I  răspund.  Asta  însemnează  să 

am  şi  eu  o  anumită  claritate  în  exprimare.  Când  nu  mai 
posed  această  claritate,  când  mă  îndoiesc,  atunci  încep 
să  mă  întreb.  Şi  acestea  se  înmulţesc  când  nu  mai  este 
nimic  clar. 

S.D.  -  în  perspectiva  acestor  reflecţii  asupra  între¬ 
bării  şi  răspunsului,  unde  vedeţi  devierea  culturii  în  ra¬ 
port  cu  cultul  ? 

Pr.D.S.  -  în  cult,  în  Liturghie,  omul  nu  se  întreabă,  ci 
numai  ascultă  şi-L  laudă  pe  Dumnezeu;  şi-I  răspunde 
mereu.  Este  adevărat  că  şi  cere  în  rugăciune.  Dar  cere 
cu  o  siguranţă,  că  El  poate  să-mi  dea  răspunsul.  Cu  o 
siguranţa  că  El  este  Cel  care  m-a  făcut  aşa,  că  nu  sunt 
eu  cel  care  m-am  făcut  întrebător.  Cultul  este  mai  mult 
un  răspuns. 

S.D.  -  Deci  cultura  este  mai  interogativă. 

Pr.D.S.  -  Da 

S.D.  -  Spuneţi-mi,  vă  rog,  ce  este  viermele  cel  nea¬ 
dormit  ?  De  fapt,  ce  este  chinul,  care  sunt  limitele  lui  ? 
între  ce  extreme  se  mişcă  ? 

Pr.D.S.  -  Viermele  cel  neadormit  din  iad  ?  Viermele, 
deşi  mănâncă,  îţi  mănâncă  din  fiinţă  şi  nu  te  lasă  deloc 
să  fii  liniştit,  mereu  te  ciupeşte,  mereu  rupe  ceva  din 
tine.  Şi  neadormit  este  în  sensul  că  niciodată  nu  va 
reuşi  să  ne  distrugă  total.  Asta-i  curios. 

S.D.  -  Adică  să  ne  împuţineze  ? 

Pr.D.S.  -  Ne  împuţinează  mereu,  dar  niciodată  nu 
ajungem  la  pieire.  Poate  că  şi  aici  este  o  taină,  aceea 
că  suntem  din  nimic,  dar  Dumnezeu  nu  ne  mai  lasă  să 
ajungem  la  nimic.  Trăim  mereu  în  vecinătatea  nimicului, 
la  marginea  nimicului,  la  limita  nimicului,  dar  niciodată 

nu  ajungem  la  nimic,  fiindcă  Dumnezeu  nu  ne  Iasă  să 
ajungem  acolo. 

S.D.  -  Spuneţi  undeva  că  lumea,  în  clipa  în  care  va  fi 
distrusă,  nu  va  fi  distrusă  total,  nu  va  fi  total  nimicită. 
Are  asta  o  legătură  cu  ceea  ce  spuneţi  acum  ? 

Pr.D.S.  -  Da,  are  o  legătură.  Dumnezeu  nu  se  mai 
dezminte.  O  dată  ce  a  creat  lumea,  şi  mai  ales  pe  om. 
nu-1  mai  distruge  total.  Orice  ar  face  omul.  nu-l  mai  dis¬ 
truge  total.  Asta  ar  fi  o  victorie  a  nimicului,  şi  Dumne¬ 
zeu  nu  mai  îngăduie  aceasta.  El  a  făcut  lumea  şi  pe  om 
şi  astea  vor  rămâne  în  vecii  vecilor,  chiar  dacă  se  chi¬ 
nuieşte.  Răul  absolut,  dacă  ar  exista,  ar  fi  nimicul. 

S.D.  -  Si  despre  iad  spuneţi  în  aceeaşi  scriere  că  este 
minusul  suprem. 

Pr.D.S.  -  Minusul  suprem,  dar  nu  nimicul.  Pentru  că 
dacă  este  nimic,  atunci  n-ar  mai  fi  nici  răul.  Iar  Dumne¬ 
zeu  nu  a  făcut  lumea  dintr-un  rău,  ci  din  nimic,  astfel 
şi-a  arătat  atotputernicia.  A  pieri  total  înseamnează  a 
pieri  toată  existenţa,  şi  răul  spre  care  înaintează  mereu 
omul  ar  avea  o  victorie  definitivă.  Or,  răul  nu  poate 
avea  o  victorie  definitivă.  Răul  este  mereu  oarecum  ţinut 
între  nişte  margini,  şi  aşa  cum  spune  Sfântul  Ioan 
Damaschinul  „Chiar  şi  existenţa  demonului  are  ceva 
bun  în  ea".  Poate  că  şi  aceasta  explică  putinţa  diavolu¬ 
lui  de  a  rămâne  cu  încăpăţânare  în  iad.  Este  şi  în  aceas¬ 
ta  ceva  pozitiv.  Este  câte  un  om  care,  în  mândria  lui, 
spune  că  n-are  nevoie  de  Dumnezeu,  care  nu  vrea  să 
fie  ascultător  şi  care  ştie  că  va  suferi  din  acestă  pricină; 
degeaba,  tot  ce-1  interesează  este  să  fie  independenţi 

Caută  de  fapt  nu  atât  libertatea,  cât  independenţa,  au¬ 
tonomia. 

S.D.  -  Stil  Cioran. 

Pr.D.S.  -  Da,  stil  Cioran.  Dar  până  şi  această  por¬ 
nire  este  tot  de  la  Dumnezeu.  Domnule,  existenţa  nu 
mai  poate  fi  distrusă.  Omul  suferă,  dar  pe  de  altă  parte 
trebuie  să-i  fie  recunoscător  şi  lui  Dumnezeu  pentru  că 
îl  lasă  să  existe.  Cred  că  răul  cel  mai  mare  ar  fi  să  ne 
lase  să  nu  mai  existăm. 

S.D.  -  Şi  teoria  lui  Chirilov  din  „Demonii",  şi  teoria  si¬ 
nuciderii  a  lui  Cioran  folosesc  urmaioarea  logică  lucife- 
rică:  libertatea  mea  este  atât  de  mare,  încât  eu,  sinu-( 
cigându-mă,  pot  să  ies  de  sub  incidenţa  lui  Dumnezeu, 
pot  să  scap  de  tutela  Lui  şi  să-i  dovedesc  autonomia  mea. 

Pr.D.S.  -  Se  înşeală,  nu  vor  putea  ieşi.  Ei  vor  rămâne 
tot  sub  acoperământul  lui  Dumnezeu.  însă  vor  fi  chinuiţi 
în  vecii  vecilor,  pentru  că  se  opun  Lui.  A  te  opune  lui 
Dumnezeu  nu  însemnează  a-L  forţa  pe  Dumnezeu  să-şi 
anuleze  total  existenţa,  ci  însemnează  a  nu  mi-o  spori 
în  legătura  cu  El.  însemnează  a  rămâne  săracă,  căci, 
dacă  sunt  numai  eu,  sunt  sărac  şi  pot  deveni  tot  mai 
sărac,  şi  aceasta  este  moartea  spirituală.  Nu  este  o  in¬ 
existenţă  totală.  Noi  suntem  făcuţi  pentru  a  creşte  în 
Dumnezeu  şi  toată  existenţa  este  făcută  pentru  a  creşte 
în  Dumnezeu.  A  fi  pe  de  o  parte  creată,  iar  pe  de  altă 
parte  a  se  îmbogăţi  cu  ceea  ce  este  necreat,  cu  ceea  ce 
este  Dumnezeu.  Chiar  şi  pe  cei  ce  nu-L  cunosc  pe 
Dumnezeu  îi  ţine  o  energie  a  lui  Dumnezeu.  Şi,  în 
prezent,  Dumnezeu  continuă  cumva  să  fie  Creator, 
adică  să  ne  dea  putere  să  existăm,  fără  ca  existenţa 

nostră  să  fie  una  cu  această  putere  necreată.  Dar  ea  stă 
la  baza  existenţei. 

S.D.  -  Sestov  spune  că  Dumnezeu  este  ..puterea 
verbului  a  fi".  Nu  este  „verbul  a  fi”  ci  este  „puterea  ver¬ 
bului  a  fi”. 

Pr.D.S.  -  Foarte  frumos  şi  chiar  aşa  şi  este.  Dar  pu¬ 
terea  verbului  a  fi  este  de  fapt  puterea  unui  alt  a  fi:  este 
o  existenţă.  Nu  a  putut  să  fie  cândva  nimic,  peste  tot 
nimic,  nu,  n-a  putut  să  fie.  Este  ceva  din  veşnicie,  din 
eternitate,  este.  E  ceea  ce-mi  răspunde  cu  este. 

S.D.  -  Deci  şi  iadul  este.  ca  un  minus  suprem,  dar 
totuşi  este. 

Pr.D.S.  -  Spune  Sfântul  Grigorie  de  Nazianz,  într-o 
carte  pe  care  tocmai  o  traduc,  zice  că  trebuie  să  re¬ 
cunoşti  că  este  ceva  ce  n-a  avut  cauză,  care  n-a  putut 
avea  cauză.  E  din  veşnicie.  Acest  ceva  trebuie  să  fie  de 
o  existenţă  extraordinară,  ceva  ce  are  în  ea  totul.  Ce 
putere  trebuie  să  fie  în  ea  ! 

S.D.  -  Să  n-ai  nevoie  de  o  cauză. 

Pr.D.S.  -  Acest  ceva  care  vine  din  veci  nu  poate  fi  o 
esenţă  inconştientă,  involuntară,  minoră  ş.a.m.d.,  care 
s-a  dezvoltat,  ci  trebuie  să  fie  maximul  pe  care  nu  ni-1 
putem  închipui,  trebuie  să  fie  Dumnezeu.  Deci  ceva 
fără  cauză. 

S.D.  -  Chinul  este  o  pedeapsă  de  la  Dumnezeu,  este 
o  acţiune  a  demonilor  sau  apare  prin  opţiune  proprie  ? 
Chinul  celui  din  iad  ? 

Pr.D.S.  -  Chinul  celui  din  iad  este  o  tot  mai  mare 
slăbire  a  legăturii  cu  izvorul  vieţii.  A  avea  mai  puţină 
existenţă  înseamnă  chin;  şi  mai  ales  pe  plan  spiritual. 

Un  fel  de  împuţinare  ontologică.  Trupul  nu  mai  are  ce-i 
trebuie,  sufleteşte  nu  mai  sunt  cum  trebuie,  nu  mă  mai 
bucur  de  atenţia  cuiva,  ci  numai  de  duşmănia  lor.  Deci 
toate  felurile  de  nemulţumiri,  de  chinuri. 

S.D.  -  Şi  bătrâneţea  este  o  diminuare  ? 

Pr.D.S.  -  Da.  este  o  diminuare,  dar  vine  de  pe  urma 
păcatului.  Pentru  că  ne-am  deslipit  de  Dumnezeu  şi  am 
căzut  în  păcat.  Toate  astea  nu  se  mai  vindecă  aşa  de 
uşor;  căderea  a  avut  repercusiuni  asupra  întregului  cos¬ 
mos,  asupra  întregii  materii.  Dumnezeu  le-a  transfor¬ 
mat  pe  acestea  într-un  fel  de  posibilităţi  de  răbdare, 
ocazii  de  răbdare. 

S.D.  -  Ce  sunt  ocaziile  de  răbdare? 

Pr.D.S.  -  Bătrâneţea  şi  toate  neputinţele  care  ne  vin. 
Să  le  răbdăm,  să  nu  ne  revoltăm  împotriva  lui 
Dumnezeu,  că  nu  de  la  El  ne-au  venit. 

S.D.  -  Dar  chinurile  iadului  nu  sunt  ocazii  de  răbdare  ? 

Pr.D.S.  -  Nu,  nu  sunt.  Asta  este  ceea  ce  le  deose¬ 
beşte  şi  le  face  mai  chinuitoare.  Cei  din  iad  nu  mai  au 
speranţa;  în  răbdare  este  speranţă.  Iisus  însuşi  a  păti¬ 
mit  atâtea.  Răbdarea  este  într-un  fel  o  legătură  cu 
Dumnezeu,  pentru  că  are  în  ea  speranţa.  Când  ne 
pierdem  răbdarea,  atunci  recurgem  la  sinucidere,  care 
este  o  amăgire,  crezând  că  terminăm  cu  existenţa.  Nu, 
nu  terminăm  cu  existenţa.  Cioran  nu-şi  dă  seama,  el 
nu  gândeşte  până  la  capăt,  el  nu-şi  pune  întrebarea 
fundamentală,  ce  este  acest  este  ?  El  nu  este  un  filosof 
propriu-zis  pentru  că  nu  are  competenţa  întrebării.  El 
este  un  sentimental  mereu  revoltat... 

S.D.  -  Poate  este  un  liric... 

Pr.D.S.  -  Da,  aşa  ceva.  Un  liric  trist,  aşa,  melanco¬ 
lic...  O  structură  emotivă,  estetică;  nu-$i  pune  nici  o 
problemă.  Revoltat  şi  atât.  Şi  asta-i  şi  prima  reacţie  a 
omului  faţă  de  realitate.  Stai  dom 'le,  dacă  te  mai  ma¬ 
turizezi  puţin,  începi  şi  te  întrebi  ce-i  cu  toate  astea. 
Reacţia  lui  este  cea  mai  simplistă,  copilăroasă,  reacţia 
primordială,  aproape  reacţia  animalului.  Animalul  nu 
ştie  pentru  ce-i  tăiat,  lovit. 

S.D.  -  Adică  este  o  animalitate  a  spiritului,  cum  ar 
califica  Noica  domeniul  esteticului. 

Pr.D.S.  -  Da,  probabil. 

S.D.  -  Atunci  am  putea  spune  că  popoarele  orto¬ 
doxe  care  au  suportat  comunismul,  având  o  irascibili- 
tate  social  politică  mai  mică,  în  virtutea  faptului  că 
păstrează  elementele  adevărate  ale  comportamentului 
eristic,  deci  la  aceste  popoare  răbdarea  pare  mai 
curând  virtute  decât  laşitate  ? 

Pr.D.S.  -  Ce  putem  face?  De  ce  nu  ne-au  ajutat 
„irascibilii  din  apus”,  ei  erau  liberi.  Acum  este  uşor  să 
critici,  să  judeci  şi  să  fii  viteaz. 

S.D.  -  Fără  îndoială  că  lumea  consideră  aceste  patru 
cărţi  ale  dumneavoastră  -  cele  trei  de  Teologie  Dog¬ 
matică  şi  cea  de  Teologie  morală  -  ca  fiind  capodo¬ 
perele  dumneavoastră. 

Pr.D.S.  -  Nu  ştiu  dacă  şi  filosofii  spun  asta. 

S.D.  -  Nu  ne  interesează  asta  acum.  De  altfel,  să  ştiţi 
că  împărtăşiţi  aceeaşi  soartă  ca  şi  ei.  Nici  despre  Noica 
nu  s-a  scris  mare  lucru,  nici  despre  dumneavoastră. 
Nu  s-a  scris  nu  din  răutate,  ci  fiindcă  nu  are  cine.  Cine 
să  vă  citească  şi  cine  să  facă  recenzii  ?  Spuneţi-mi 

cine  ?  Trebuie  să  ai  o  minimă  pregătire  teologică  sau 
pregătire  filosofică  ca  să  poţi  să  le  comentezi.  Or,  în 
cea  mai  mare  parte  opinia  critică  este  constituită  din 
oameni  cu  pregătire  filologică,  cel  mult  cu  ceva  lectuii 
filosofice.  Competenta  teologică  însă... 

Pr.D.S.  -  Despre  Noica  a  scris  Liiceanu. 

S.D.  -  Fiindcă-i  elevul  lui,  dar  ăsta-i  singurul.  în  altă 
ordine  de  idei,  eu  am  încredinţarea  că  eshatologia 
dumneavoastră  este  una  dintre  capodoperele  teologiei 
universale.  Aş  vrea  să  vă  pun  o  întrebare:  Când  ne  îm¬ 
părtăşim,  care-i  finalitatea  Sfintei  împărtăşanii  ?  Nu 
credeţi  că  prin  sporirea  conştiinţei  eshatologice,  printr-o 
cunoaştere  mai  consistentă  a  conţinutului  ei,  credincioşii 
ar  dobândi  o  conştiinţă  euharistică  mai  pronunţată  ? 

Pr.D.S.  -  Eu  cred  că  orice  apropiere  de  Hristos  şi 
deci.  mai  ales,  cea  de  la  Sfânta  împărtăşanie,  ne  face 
să  ne  gândim  mai  mult  la  viaţa  fericită  de  dincolo. 
Viaţa  aceasta  este  plină  de  mizerii,  o  răbdăm,  căci  ştim 
că  şi  răbdarea  este  o  cale.  însă  din  puterile  pe  care  ni  le 
dă  Dumnezeu  spre  a  ne  apropia  de  Hristos  înviat,  adică 
de  Cel  care  a  mers  înaintea  noastră  în  viaţa  viitoare, 
este  şi  împărtăşania.  Şi,  în  general,  prin  toate  tainele, 
noi  ne  unim  tot  mai  mult  cu  Hristos  care  este  Hristos 
cel  înviat.  Nu  ca  Occidentul  care  accentuează  pe  Hristos 
cel  din  istorie,  ci  noi  ne  uităm  la  Hristos  cel  Înviat. 

S.D.  -  Atunci  diminuarea  înţelegerii  credincioşilor, 
îndepărtarea  lor  de  sensurile  profund  eshatologice, 
nu  creează  la  un  moment  dat  un  formalism  în  împăr¬ 
tăşanie  ?  Până  la  a  crede  că  te  împărtăşeşti  cu  Iisus 
cel  istoric  ? 

Pr.D.S.  -  Noi  trebuie  să  avem  mereu  conştiinţa 
aceasta  că  nu  ne  putem  împărtăşi  cu  Iisus  cel  istoric, 
pentru  că  lisus  cel  istoric  este  un  Iisus  supus  încă 
morţii;  or  noi  ne  împărtăşim  cu  lisus  care  a  biruit  moar¬ 
tea,  care  şi-a  spiritualizat  trupul,  care  are  un  trup  din¬ 
colo  de  materia  aceasta  coruptibilă,  care  este  Trupul  pe 
care  sperăm  să-l  avem  şi  noi  în  viaţa  viitoare.  Este  un 
grăunte  pe  care-1  sădim  în  noi,  ca  să  crească  un  grăun¬ 
te  nou  din  el,  în  trupul  acesta  al  nostru  muritor,  ca  din 
el  să  se  dezvolte  trupul  nostru  cel  asemenea  lui  Hristos. 
Si  Sfânta  împărtăşanie  ne  pregăteşte  pentru  aceasta. 

S.D.  -  Poate  că  ar  fi  cazul  să  descrieţi  teologic  ce 
înseamnă  o  lume  „care  se  va  sfârşi  printr-o  convergen¬ 
ţă  misterioasă  între  lucrarea  dumnezeirii  şi  lucrarea 
omului  -  sintagma  vă  aparţine.  Şi  mai  spuneţi.  în  acest 
sens,  că  lumea  se  va  sfârşi  nu  datorită  istoriei  ci  prin 
voia  lui  Dumnezeu,  atunci  când  lumea  va  fi  epuizată 
teologic.  Vă  rog  să  descrieţi  ce  înseamnă  o  lume  epui¬ 
zată  teologic. 

Pr.D.S.  -  O  lume  foarte  îndepărtată  de  Dumnezeu. 
Asta  scrie  şi  în  Epistolole  Sfântului  Apostol  Pavel.  Vor 
apărea  hristoşi  mincinoşi,  chiar  în  Biserică  vor  apărea 
hristoşi  mincinoşi,  vor  apărea  oameni  tot  mai  legaţi  de 
lumea  aceasta,  lumea  va  fi  tot  mai  depărtată  de  Hristos, 
toate  acestea  vor  complica  enorm  existenţa  -  aşa  după 
cum  se  şi  poate  constata  astăzi.  Sfârşitul  lumii  vine  şi 
pentru  că  oamenii  merg  spre  acest  sfârşit,  merg  spre  o 
stare  în  care  nu  mai  folosesc  puterile  dumnezeieşti  care 
le  împrospătează  şi  Ie  îmbogăţesc  puterile  spirituale. 
Devin  tot  mai  neputincioşi  spiritual,  tot  mai  dezuniţi  între 

ei,  viaţa  istorică  devine  tot  mai  insuportabilă.  Deci,  asta 
nu  este  numai  o  lucrare  a  lui  Dumnezeu,  ci  şi  o  lucrare 
a  noastră.  Şi  de  aceea  vine  şi  ca  un  fel  de  pedeapsă,  de 
aceea  spune  Sfântul  Apostol  Petru  în  Epistola  II,  cap  3, 
verset  10,  că  „va  veni  ca  o  ardere”,  va  arde  lumea 
aceasta,  prin  foc  va  arde. 

S.D.  -  Spiritual. 

Pr.D.S.  -  Nu  ştiu  dacă  numai  foc  spiritual.  Va  fi  cer 
nou  şi  pământ  nou. 

S.D.  -  Aş  vrea  să  vă  întreb  despre  una  dintre  per¬ 
spective,  pe  care  o  daţi  în  Eshatologie,  referitor  la 
sfârşitul  lumii.  Aş  vrea  să-mi  explicaţi  cum  trebuie  înţe¬ 
leasă  viziunea  dumneavoastră,  când  spuneţi  că  sfârşitul 
va  fi  fulgerător,  de  la  lumea  cea  veche  la  lumea  cea 
nouă.  Cum  s-ar  spune,  descrieţi  o  simultaneitate,  în  cli 
pa  în  care  o  lume  va  fi  devorată  de  foc  -  nu  nimicită 
până  la  capăt,  dar  devorată  -  în  aceeaşi  clipă  se  va  şi 
restaura  cosmosul  şi  vor  învia  trupurile.  Care  este 
temeiul  acestei  viziuni,  de  ce  n-ati  vorbit  de  o  trecere 
mai  lentă,  de  o  „perioadă  de  tranziţie”. 

Pr.D.S.  -  în  Evanghelie  nu  se  pomeneşte  de  aceasta. 

S.D.  -  Există  acest  lucru  fulgerător? 

Pr.D.S.  -  Da,  fulgerător.  Oamenii  vor  petrece  ca  şi 
cum  nu  s-ar  putea  întâmpla  nimic  şi  deodată  vine 
acest  sfârşit. 

S.D.  -  Da,  dar  sfârşitul  poate  să  ţină. 

Pr.D.S.  -  O  să  fie  ca  şi  la  potopul  lui  Noe,  care  tot 
aşa  a  venit. 

S.D.  -  Dar  potopul  a  ţinut  câteva  zile. 

Pr.D.S.  -  Dar  focul  vine  mai  uşor.  Uite,  chiar  acum 
îmi  vine  ideea  aceasta,  dacă  nu  cumva  la  această  pre¬ 
gătire  a  sfârşitului  lumii  nu  va  avea  un  rol  şi  bomba  ato¬ 
mică,  această  iresponsabilitate  în  care  trăiesc  oamenii  ? 

S.D.  -  Problema  este  de  fapt  asta:  pot  să  concep  un 
sfârşit  fulgerător,  începutul  fulgerător  nu  pot  să-l  con¬ 
cep.  Adică  să  învie  toţi.  Mijloace  să  ne  distrugem  brusc 
avem  astăzi. 

Pr.D.S.  -  Da,  dar  lisus  Hristos  cum  a  venit? 
Fulgerător !  Pe  cei  care  sunt  buni,  Dumnezeu  îi  va  scă¬ 
pa  într-un  fel,  atunci,  şi-i  va  trece  la  o  altă  viată.  Asta 
este  marea  taină,  cum  va  trece  lumea  din  această  stare 
de  ardere  la  starea  de  cer  nou  şi  de  pământ  nou  dintr-o 
dată  ?  Şi  se  va  arăta  pe  cer  semnul  Fiului  Omului  - 
Crucea  !  -  care  va  căpăta  iarăşi  toată  semnificaţia  ei.  O 
cruce  mustrătoare  poate  că  va  fi,  o  cruce  pe  care  n-am 
folosit-o,  dar  care  a  adus  învierea.  Poate  că  această 
Cruce  va  aduce  o  transformare  fulgerătoare  a  ordinii 
materiale  şi  a  învierii  oamenilor,  aşa  după  cum  Hristos 
a  înviat  fulgerător.  Căci  materia  nu  poate  să  meargă 
treptat  de  la  starea  de  coruptibilitate  la  o  altă  stare. 
Cred  că  se  întâmplă  tot  un  act  extraordinar  a  lui 
Dumnezeu.  Materia  nu  va  dispărea,  poate  că  nici  chiar 
lumea  aceasta  cu  materia  ei  nu  va  dispărea,  însă  se  va 
produce  în  ea  o  transformare  extraordinară,  se  va 
umple  deodată  de  lumină  poate  chiar  lumina  care  stă  la 
baza  ei,  poate  va  ţâşni  vreodată  prin  voia  lui  Dumnezeu. 
Poate  lumina  din  Hristos  va  inunda  deodată  această 
materie  şi  va  face  o  lume  nouă,  plină  de  lumină,  ilumi¬ 
nată,  incoruptibilă. 

S.D.  -  Cum  ai  aprinde  brusc  o  lumină  într-un  în¬ 
tuneric. 

Pr.D.S.  -  Da,  cred  că  aşa  este.  Brusc.  Este  o  mare 
taină. 

S.D.  -  Pe  de  altă  parte  arătaţi  că  hiliasmul,  mile- 
narismul,  tocmai  asta  creează,  un  interval  de  o  mie  de 
ani,  până  la  judecată,  în  care  pe  pământ  este  o  hâr- 
joneală,  păcătoşii  fiind  alergaţi  de  drepţi,  care  au 
ocazia  să  împartă  dreptatea.  Credeţi  că  acest  interval 
din  hiliasm  să  fi  influenţat  în  vreun  fel  doctrina  comu¬ 
nistă,  „eshatologia"  lui  utopică  ? 

Pr.D.S.  -  Cred  că  da  şi  cred  că  şi  anumite  fragmente 
din  proorocii  care  vorbesc  despre  o  epocă  finală,  o 
epocă  fericită.  Dar  hiliaştii  nu  şi-au  dat  pe  deplin  seama 
că  această  epocă  fericită  este  dincolo  de  istorie.  Ei  cred 
că  va  fi  în  istorie.  Şi  aceştia  erau  reprezentanţi  evrei, 
care  au  venit  cu  ideea  aceasta  a  unei  epoci  fericite  la 
sfârşitul  istoriei.  Dar  s-a  văzut  limpede  că  istoria  e  rela¬ 
tivă,  că  în  istorie  nu  se  pot  realiza  nişte  valori  depline, 
în  istorie  este  o  luptă,  sunt  necesităţi,  sunt  griji  ale  vii¬ 
torului.  în  viaţa  viitoare  nu  va  mai  fi  nici  timpul  ca  viitor 
al  grijilor,  nu  vom  mai  avea  nevoie  de  mâncare  şi  de 
băutură  şi  toate  celelalte... 

S.D.  -  în  critica  doctrinelor  milenariste  dumneavoas¬ 
tră  rostiţi  un  lucru  extrem  de  răspicat,  care  nu  este  pe 
deplin  cunoscut  nici  de  către  lumea  credincioşilor, 
anume  faptul  că  între  istorie  şi  eshaton  este  o  incom¬ 
patibilitate  absolută.  Deci  istoria  trebuie  să  se  surpe, 
trebuie  să  se  oprească  total,  ca  restaurarea  să  se  poată 

petrece.  Or,  majoritatea  doctrinelor,  hiliasmul  şi  cele¬ 
lalte,  văd  o  dilatare  a  istoriei. 

Pr.D.S.  -  In  istorie  există  şi  o  prezenţă  a  lui 
Dumnezeu,  mai  ales  de  când  a  venit  lisus  Hristos.  De 
aceea  se  şi  spune  că  Hristos  a  venit  în  timpurile  din  ur¬ 
mă.  Intră  în  istorie,  în  densitatea  ei  nevăzută,  dar 
aceasta  rămâne  la  suprafaţă  la  fel.  Istoria  rămâne  un 
teren  de  luptă  pentru  Hristos.  Ştim  că  va  fi  un  sfârşit  al 
ei.  înainte  de  Hristos  nu  se  ştia  aceasta.  Am  găsit  ceva 
la  Petru  care  este  cu  totul  împotriva  hiliasmului:  „Iar  ziua 
Domnului  va  veni  ca  un  fur",  deci  fulgerător,  „atunci 
cerurile  vor  pieri  cu  vuiet  mare,  stihiile  arzând  se  vor 
desface  şi  pământul  şi  lucrurile  de  pe  el  vor  arde  cu  to¬ 
tul.  Deci  dacă  toate  acestea  se  vor  desfiinţa,  cât  de  mult 
vi  se  cuvine  vouă  să  umblaţi  într-o  viată  sfântă  ca  să  fim 
oricând  gata".  Deci  se  vorbeşte  de  un  sfârşit  fulgerător, 
dar  şi  de  o  venire  fulgerătoare. 

S.D.  -  Aţi  mai  făcut  în  aceeaşi  scriere  o  altă  afir¬ 
maţie  deconcertantă,  după  părerea  mea.  Ziceţi  la  un 
moment  dat:  „Astfel  istoria  va  putea  ajunge  obiectiv, 
de  multe  ori,  aproape  de  sfârşit,  fără  însă  ca  subiectiv 
oamenii  să  ştie  aceasta".  Adică,  dacă  am  înţeles  bine, 
noi  am  fost  de  mai  multe  ori  în  preajma  sfârşitului  ? 
Care  a  mai  fost  încă  o  dată  amânat  ?  Aici  se  lasă  bănu¬ 
ită  o  doctrină  mai  încurajatoare  a  amânărilor;  Dum¬ 
nezeu  se  îndură  şi  prelungeşte  încă  lumea.  Asta  aţi  vrut 
să  spuneţi  ? 

Pr.D.S.  -  Nu,  nu  asta  am  vrut  să  spun.  Vroiam  să 
subliniez  că  unii  pot  să  judece  că  iată.  avem  elemente 
obiective,  potrivit  cărora  sfârşitul  este  aproape,  dar  unii 

spun  altfel,  ştiţi...  Subiectiv  nu  ştim.  Obiectiv  există  da¬ 
ta  sfârşitului. 

S.D.  -  Dar  amânări  nu  pot  fi  ?  Ca  la  Sodoma  ? 

Pr.D.S.  -  S-ar  putea,  întrucât  depinde  şi  de  felul  de 
comportare  al  oamenilor.  Şi  lisus  a  spus:  „O,  dacă  ar  fi 
ştiut  cetăţile  cutare  s-ar  fi  întors.  Dar  voi  nu  v-aţi  în¬ 
tors”.  Poate  că  Dumnezeu  lasă  şi  un  spaţiu  de  libertate 
oamenilor.  S-ar  putea  ca  dacă  îi  vede  pe  oameni  că  se 
mai  îmbunătăţesc,  îi  mai  lasă.  Adică  nu  putem  şti  care 
este  raportul  între  libertatea  ce  se  dă  oamenilor  şi  între 
voia  lui  Dumnezeu. 

S.D.  -  Adică  nu  cunoaştem  proiectul. 

Pr.D.S.  -  Dumnezeu  totuşi  ştie  când  va  veni  sfârşitul. 

S.D.  -  Păi,  dumneavoastră  spuneţi  că  Dumnezeu 
ştie  când  istoria  este  coaptă  pentru  sfârşit. 

Pr.D.S.  -  Da.  coaptă  definitiv  pentru  sfârşit. 
Câteodată  înclin  să  cred  că  progresul  acesta  mare  al 
ştiinţei  a  făcut  pe  reprezentanţii  cei  mai  de  seamă  ai  ei 
să-şi  dea  seama  -  pe  de  o  parte  de  grandoarea  univer¬ 
sului  şi  pe  de  altă  parte  de  neputinţa  cunoaşterii,  de  re¬ 
lativismul  cunoaşterii.  Şi  asta  îi  face  pe  oameni  mai 
credincioşi.  Poate  că  ştiinţa  naivă  a  secolului  trecut  i-a 
făcut  pe  oameni  să  creadă  că  nu  le  mai  trebuie  cre¬ 
dinţa.  Dar  iată  că  acum,  oamenii,  ajungând  poate  la  un 
fel  de  maturitate  în  cugetarea  ştiinţifică,  vor  trage  nişte 
concluzii  adulte  spiritual;  care  îi  vor  face  mai  credin¬ 
cioşi  şi  vor  mai  da  lumii  încă  o  epocă  de  înflorire  a 
credinţei.  Dar  nu  sunt  sigur.  De  aceea  toate  sunt  rela¬ 
tive.  Obiectiv  noi  nu  putem  cunoaşte. 

S.D.  -  Dumneavoastră  spuneţi  că  pentru  sfârşitul 
lumii  trebuie  să  se  împlinească  lumea  de  sus  şi  apoi  va 
veni  sfârşitul.  împinire  de  sus  însemnează  că  toate  mă¬ 
dularele  vor  veni  în  jurul  lui  Hristos  şi  dumneavoastră 
ziceţi:  că  să  se  nască  toţi  cei  rânduiţi  să  se  nască,  adică 
toţi  cei  mai  înainte  ştiuţi.  întreb:  sunt  şi  alţii  neştiuţi? 
Asta  sugerează  cumva  o  doctrină  a  predestinării  ? 

Pr.D.S.  -  Părinţii  vorbesc  foarte  ambiguu,  foarte 
neclar  despre  la  câţi  oameni  se  gândeşte  Dumnezeu  să 
vină  pe  lume.  Şi  nici  eu  nu  am  putut  să  mă  pronunţ. 
Dar  asta  nu  înseamnă  că  sunt  unii  de  care  Dumnezeu 
nu  ştie  că  vor  veni.  Poate  că  starea  aceasta,  care  este 
omenirea,  va  face  imposibilă  înmulţirea  oamenilor.  Nu 
cumva  spre  asta  vom  înainta  ?  Pe  măsură  ce  înaintăm 
spre  sfârşit  ni  se  fac  cunoscute  tot  mai  multe  lucruri. 
Cine  ar  fi  ştiut  ce  simbolizează  acele  „păsări  cu  cioc  de 
fier  care  vuiesc  în  Apocalipsă  până  să  fi  apărut 
avioanele  ?  Cine  s-ar  fi  gândit  la  o  ardere  a  universului 
într-o  clipă;  până  n-a  apărut  energia  atomică  ? 

S.D.  -  Dumneavoastră  spuneţi  că  infinit  nu  este 
numărul  oamenilor  care  se  vor  naşte,  infinită  este  iu¬ 
birea  lui  Dumnezeu  asupra  unui  număr  fix,  rânduit. 
Căci  „Iubirea  infinită  are  nevoie  de  concentrare  pe  un 
număr  fix  de  persoane”.  De  ce  ?  Dumnezeu  nu  poate 
să  iubească  infinit  o  infinitate?  Nu  suferă  aici  de 
antropomorfism  remarca  dumneavoastră  ? 

Pr.D.S.  -  Oare  Dumnezeu  făcându-se  om,  nu  ţine 
seama  şi  de  condiţia  noastră  umană  ?  Oare  am  putea 
noi  să  ajungem  la  o  iubire  a  tuturor  oamenilor  dacă  ar 
fi  infiniţi  ?  A  spus  şi  Kant  în  antinomiile  lui  că  lumea 

aceasta  noi  nu  o  putem  gândi,  nici  finită,  nici  infinită. 
Aşa  cred  că  este  şi  cu  omenirea.  Dar  nici  un  spaţiu  gol 
de  lume  nu  ne  putem  închipui.  Poate  că  infinitatea  ţine 
de  creaţie,  poate  nu  este  făcută  să  fie  tot  atât  de  in¬ 
finită  ca  şi  Dumnezeu.  Infinitatea  trebuie  să  fie  unită  şi 
cu  o  perfecţiune.  Or,  noi  vedem  că  lumea  aceasta  nu 
are  perfecţiuni.  Se  mai  vorbeşte  despre  acei  extra¬ 
terestri  care  locuiesc  pe  alte  planete  şi  care  mai  vin  şi 
pe  la  noi  1  Eu  nu  cred  asta,  pentru  că  omul  este  atât  de 
vechi,  încât  este  imposibil  ca  să  nu  fi  întâlnit  până 
acum  fiinţe  şi  mai  vechi  decât  el,  care  ar  fi  ajuns  ele 
până  aici  în  vreun  fel. 

S.D.  -  Deci  nu  credeţi  că  există  civilizaţii  extraterestre  ? 

Pr.D.S.  -  Nu,  nu  cred. 

S.D.  -  Sfântul  Vasile  era  dubitativ  în  această  pro¬ 
blemă... 

Pr.D.S.  -  Se  spune  că  lumea  aceasta  este  de  mili¬ 
oane  şi  chiar  miliarde  de  ani.  Or,  dacă  noi  într-un  timp 
atât  de  scurt  am  ajuns  să  cunoaştem  alte  planete,  nu 
cred  că  alţii  mai  vechi  ca  noi  nu  ar  fi  ajuns  până  aici. 
Oricum,  creaţia  este  finită,  chiar  şi  spaţiul  este  finit,  dar 
noi  nu  ne  putem  imagina  aceasta  pentru  că  nu  l-am 
străbătut. 

S.D.  -  Noi  spunem  că  infinitul  este  foarte  greu  de 
închipuit,  aproape  imposibil.  Nu  credeţi  că  de  la  întru¬ 
pare  şi  finitul  a  început  să  fie  foarte  greu  de  închipuit  ? 
Cum  poate  un  finit  să  cuprindă  infinitul  ? 

Pr.D.S.  -  Omul  este  un  infinit  în  virtualitate,  omul 
este  făcut  pentru  infinit,  dar  nu  este  infinit  în  sine.  Este 
infinit  în  legătura  cu  Dumnezeu.  El  niciodată  nu  se 

poate  sătura  de  Dumnezeu.  Dar  nu  ajunge  să  fie  infinit 
actualizat.  Totdeauna  e  mai  puţin  decât  Dumnezeu  şi 
niciodată  în  vecii  vecilor  nu  va  ajunge  să  aibă  o  infini¬ 
tate  ca  a  lui  Dumnezeu.  Aici  ar  fi  şi  rezolvarea  chestiu¬ 
nii  universului  finit  sau  infinit.  Chiar  ştiinţa  actuală  ne 
mai  dă  unele  sugestii,  când  gândim  despre  astea. 

S.D.  -  Surprinzător,  afirmaţi  că  lumea  se  înşeală 
când  crede  că  iadul  este  teritoriul  morţii.  în  realitate, 
avem  de-a  face  cu  o  înviere  pozitivă  si  cu  o  înviere  ne¬ 
gativă.  Ziceţi:  „Trupurile  păcătoşilor  se  resimt  si  ele  de 
înviere”. 

Pr.D.S.  -  Da,  toţi  vor  învia  pentru  că  Hristos  va  face 
materia  incoruptibilă,  chiar  şi  materia  în  care  se  vor 
îmbrăca  cei  din  iad.  Pe  de  o  parte  vor  suferi  la  infinit 
toate  chinurile,  pe  de  altă  parte  nu  se  vor  putea  sfârşi 
niciodată.  Adică  omul  este  făcut  pentru  o  infinitate, 
chiar  în  rău.  Există  în  om  o  sete  de  nesfârşit,  şi  chiar  şi 
cel  din  iad  vrea  totuşi  să  existe.  Setea  de  a  nu  se  stinge 
nicicum,  niciodată.  Chiar  dacă  trăieşti  într-un  minus, 
dar  ştii  că  acel  minus  nu  va  fi  dus  niciodată  până  la 
capăt. 

S.D.  -  într-o  dimineaţă  mi-aţi  spus  la  telefon,  având 
cred  în  acel  moment  o  dispoziţie  „apocaliptică”,  că 
dincolo  nu  vor  mai  fi  între  oameni  înţepături.  în  text 
spuneţi  că  eonul  cestălalt,  al  învierii,  nu  va  mai  fi  iluzio¬ 
nism  şi  ipocrizie.  Ce  înţelegeţi  prin  aceste  înţepături 
care  nu  vor  mai  fi  dincolo  ? 

Pr.D.S.  -  Eu  m-am  gândit  la  existenţa  celor  fericiţi. 
Materia  nu  va  mai  mânca,  nu  va  mai  trebui  să  elimine 
ceea  ce  a  mâncat,  nu  se  va  mai  îmbătrâni  prin  aceasta, 

nu  se  va  mai  slăbi.  Dar  nu  mai  este  mişcare  în  trup  9 
Cred  că  este  o  mişcare  de  la  unul  la  altul,  dar  o  mişcare 
a  iubirii  şi  o  mişcare  a  luminii.  Cred  că  este  covârşi¬ 
toare  lumina  lui  Hristos  în  toţi,  în  aşa  fel  încât  co¬ 
vârşeşte  aceste  necesităţi  ale  materiei.  Astfel  materia  îşi 
va  găsi  şi  ea  o  bucurie  în  această  viaţă  bogată  în  spiri¬ 
tualitate.  . 

S.D.  -  Dumneavoastră  descrieţi  un  materialism  mis¬ 
tic;  există  o  materie  sfântă. 

Pr.D.S.  -  Există.  Aici  pe  pământ  iată,  sunt  pustnici 
care  trăiesc  aproape  cu  nimic.  Materia  trupului  conti¬ 
nuă  să  existe,  totuşi  nu  mai  are  trebuinţele  acestea: 
Viaţa  spirituală  este  foarte  intensă.  Poate  aşa  înţele¬ 
gem  câte  ceva  din  viaţa  de  dincolo. 

S.D.  -  Dumneavoastră  spuneţi  despre  trupurile  învi¬ 
ate  ale  oamenilor  că  vor  fi  lumină  plus  consistenţă. 
Noi  am  putea  uşor  înţelege  acest  lucru,  câtă  vreme  vor¬ 
bim  astăzi  despre  fotoni,  care  sunt  energie.  Dar  mai 
spuneţi  că  această  consistenţă  trebuie  să  aibă  foarte 
multă  elasticitate.  Ce  înseamnă  elasticitate  ? 

Pr.D.S.  -  Am  folosit  termenul  pentru  al  opune  rigi¬ 
dităţii.  Rigidităţii  bătrâneţii,  în  care  îmi  simt  toate  oasele, 
faţă  de  tinereţe.  Va  fi  ca  o  extraordinară  tinereţe  în 
trupul  nostru. 

S.D.  -  Cu  ce  vârstă  a  trupurilor  vom  învia  ? 

Pr.D.S.  -  Toţi  vom  fi  tineri. 

S.D. -Cât  de  tineri? 

Pr.D.S.  -  Asta  nu  pot  eu  să  vă  spun.  Nici  copii,  nici 
bătrâni. 

S.D.  -  Dar  cei  care  au  murit  copii  ? 

Pr.D.S.  -  Undeva  se  spune  că  toţi  vor  fi  de-o  vârstă. 
Vor  creşte  spiritual  toti.  Această  creştere  spirituală  va 
face  să  nu  mai  fie  unii  copii  faţă  de  ceilalţi.  Pentru  că  şi 
cei  cărora  li  s-a  părut  că  au  înţeles  multe  în  viaţa  aceas¬ 
ta,  de  fapt  au  înţeles  foarte  puţine.  Ne  vom  mişca  cu 
toţii  prin  lumină.  Dar  cred  că  nu  putem  vorbi  prea  mult 
despre  aceasta.  De  aceea  picturile  Bisericeşti  sunt 
foarte  rezumative  în  privinţa  raiului.  Din  iad  prezintă 
mai  multe,  pentru  că  iadul  seamănă  mai  mult  cu  viaţa 
de  aici... 

S.D.  -  Epectaza,  acest  elan  sporit  de  unire  cu 
Dumnezeu. 

Pr.D.S.  -  „Cele  dindărăt  uitându-le",  trec  dincolo, 
asta  înseamnă  epectazo.  Despre  asta  vorbeşte  undeva 
Sfântul  Apostol  Pavel  şi  Sfântul  Grigorie  de  Nyssa.  O 
veşnică  înaintare. 

S.D.  -  Asta  creează  o  osteneală  ?  Este  o  dinamică 
paradisiacă  care  poate  să  te  slăbească  ? 

Pr.D.S.  -  Nu.  Omul  care  gândeşte  se  simte  mereu 
neobosit,  mereu  tânăr.  Ai  mereu  o  bucurie  să  înţelegi 
mai  mult. 

S.D.  -  în  cazul  acesta  cum  definiţi  sintagma  Sfântului 
Maxim,  aceea  a  stabilităţii  mişcării  ? 

Pr.D.S.  -  A  luat-o  de  la  Grigorie  de  Nyssa.  Adică  mă 
mişc  pe  aceeaşi  linie,  fără  să  cad  nici  într-o  parte,  nici 
în  alta.  înaintez  mereu,  dar  într-o  continuitate  cu  ce  a 
fost.  Un  om  care  face  numai  bine  îl  va  face  mereu, 
merge  pe  linia  aceasta.  Orice  linie  a  binelui  este  nes¬ 
fârşită.  Asta  este  şi  în  înţelegere.  Dacă  ar  fi  să  scriu 

din  nou  Dogmatica,  vă  asigur  că  n-aş  schimba  nimic, 
dar  sigur  aş  adăuga  lucruri  noi. 

S.D.  -  Cum  s-a  ajuns  la  paradisul  bleg,  ăsta  la  care 
nici  nu-ţi  vine  să  râvneşti  ? 

Pr.D.S.  -  Cine  v-a  pomenit  de  el? 

S.D.  -  Eu.  Adică  nu  vreau  să  merg  la  plictiseală,  la  o 
beatitudine  sălcie  -  şi-l  citez  pe  Origen  -  a  saturării  de 
fericire,  a  saţietăţii.  Cum  s-a  putut  dezvolta  acest 
model  de  paradis  ? 

Pr.D.S.  -  Cred  că  n-au  ajuns  să  trăiască  realmente 
nici  cunoaşterea,  nici  bunătatea;  cred  că  sunt  încă  în 
afară  din  ele.  Dacă  te-ai  angajat  pe  linia  bunătăţii,  nu 
poţi  să  te  saturi  şi  să  mergi  mai  departe.  Nu  este  ceva 
plictisitor.  Plictisitor  este  când  te  opreşti.  Plictiseala 
vine  când  încetează  orice  activitate  a  spiritului. 

S.D.  -  Este  o  îndrăcire  ? 

Pr.D.S.  -  Da,  este  socotită  ca  una  dintre  cele  opt 
patimi. 

S.D.  -  Dumneavoastră  folosiţi  o  descriere  fulger,  în 
care  peisajul  raiului  este  calificat  memorabil  ca  un 
„Tabor  generalizat”;  îl  descrieţi  în  termeni  strălucitori. 

Pr.D.S.  -  Spaţiul  nu  va  mai  fi  ceva  care  ne  desparte, 
îi  vom  vedea  pe  toţi,  şi-L  vom  vedea  în  toţi  pe  Hristos. 
Va  fi  o  unitate  şi  o  bucurie  nemaipomenită  să  ne 
adâncim  în  taina  tuturor,  care  este  taina  lui  Hristos. 

S.D.  -  Intervalul  acela  de  care  vorbeşte  Origen, 
diastaza,  va  dispărea  sau  se  va  menţine  ? 

Pr.D.S.  -  Va  dispărea. 

S.D.  -  Intervalul  între  cel  creat  şi  Creatorul  lui. 

Pr.D.S.  -  Vom  ajunge  la  o  deplină  unire  cu  Hristos. 

S-D.  -  Acestea  sunt  consecinţele  epectazei  ? 

Pr.D.S.  -  Aici  rămân  totuşi  cu  o  întrebare,  dacă 
această  înaintare  va  fi  în  veci  sau  dacă  vom  ajunge  vre¬ 
odată  la  capăt  ?  Dar,  în  orice  caz,  nu  poate  fi  o  plic¬ 
tiseală,  chiar  dacă  am  ajunge  la  capăt,  pentru  că  ar 
avea  în  ea  o  infinitate.  Totuşi,  noi  vom  simţi  că  infini¬ 
tatea  ne  vine  din  Dumnezeu  şi  cred  că  mai  degrabă  noi 
suntem  făcuţi  să  înaintăm  mereu  în  înţelegere,  în  iubi¬ 
re,  tot  mai  mult.  în  ultima  carte  am  vorbit  despre  lă¬ 
caşurile  din  casa  Tatăului.  Eu  am  interpretat  că  fiecare 
este  un  lăcaş,  toţi  suntem  lăcaşuri,  în  fiecare  locuieşte 
Hristos.  ÎI  vedem  pe  Hristos  în  fiecare.  Şi  între  loca¬ 
şurile  acestea  este  o  perfectă  transparenţă.  Suntem 
transparenţi  unii  altora  şi  Hristos  este  transparent  în 
noi.  Şi  unii  suntem  în  lăcaşuri  mai  strâmte,  în  care 
Hristos  încape  mai  puţin,  în  alţii  mai  mult. 

S.D.  -  Spuneţi-mi,  dincolo  îl  vom  deduce  pe  Hristos 
în  ceilalţi,  sau  vom  putea  să-L  distingem  cu  chip  uman 
într-o  identitate  precisă,  fie  ea  şi  recapitulativă? 

Pr.D.S.  -  îl  vom  distinge,  nu-L  vom  deduce  numai. 
Hristos,  şi  pe  Tabor  a  fost  distinct.  însă,  va  fi  într-un  fel 
şi  în  ceilalţi. 

S.D.  -  Deci  şi  distinct,  dar  şi  prezent  în  toţi  printr-o 
pecete. 

Pr.D.S.  -  Printr-un  fel  de  jradiere  a  Lui.  îl  văd  pe  El 
în  toti,  îl  văd  şi  în  mine  clar.  îl  văd  şi  distinct.  Accentuez 
personalismul  viziunii,  altminteri  de  ce  S-a  mai  făcut 
Hristos  om  deosebit  de  alţii  ? 

S.D.  -  La  Voroneţ,  la  Judecata  de  apoi,  sus  este  Cel 
vechi  de  zile,  Tatăl,  dedesupt  imediat  este  Hristos 

Pantocratorul  înscris  într-o  mandorlă  augustă,  pe  sub 
picioarele  lui  trece  râul  de  foc  întrezărit  de  Daniel,  iar 
sub  El  este  tronul  Hetimatiei,  cu  Duhul  Sfânt  „pitulat" 
pe  carte.  De  sub  tron  apare  o  balanţă,  o  uriaşă  mână 
cu  o  balanţă,  care  cumpăneşte  păcatele.  Deci  avem 
Treimea  afirmată  şi  noi  ştim  că  şi  Judecată  se  va  face 
potrivit  dumnezeieştii  sintagme  a  Sfântului  Irineu, 
„Tatăl,  prin  Fiul,  în  Duhul  Sfânt”.  Am  înţeles  că  Iisus  va 
judeca.  Tatăl  atunci  ce  va  face  ?  Duhul  Sfânt  e  limpede, 
cumpăneşte. 

Pr.D.S.  -  Eu  accentuez  mereu  în  carte  că  nimic  nu 
face  Fiul  fără  Tatăl.  Şi  noi  trebuie  să  vedem  mereu  în 
Fiul  pe  Tatăl  şi  pe  Duhul  Sfânt.  Aşa  după  cum  într-unul 
care  vorbeşte  cu  răspundere  îl  văd  şi  pe  cel  de  care  este 
răspunzător. 

S.D.  -  Pe  şeful  lui  adică. 

Pr.D.S.  -  De  şeful  lui  nu-mi  pasă. 

S.D.  -  Dar  Duhul  Sfânt,  care  cumpăneşte,  nu  poate 
interveni  pe  lângă  Tatăl  ? 

Pr.D.S.  -  Tot  ce  spune  unul  este  spus  de  toţi.  Cu  cât 
sunt  două  persoane  mai  aproape  una  de  alta,  cu  atât 
sunt  mai  la  unison.  Eu  cred  că  Fiul  are  un  rol  deosebit 
pentru  că  este  şi  om  şi  ştie  şi  neputinţele  noastre.  Şi 
ţine  seama  şi  de  Duhul  Sfânt  pe  care  L-a  trimis  peste 
oameni.  Iar  cei  care  L-au  primit,  L-au  primit  pe  însuşi 
Hristos. 

S.D.  -  Dar  Hristos  pomeneşte  nu  numai  de  păcatele 
pe  care  le-am  săvârşit  faţă  de  El,  ci,  mai  ales,  de  pă¬ 
catele  împotriva  Duhului  Sfânt,  care  nu  se  iartă.  De  ce 
nu  se  iartă  păcatele  acestea  ? 

Pr.D.S.  -  Pentru  că  trebuia  să  se  tină  seama  şi  de 
Duhul  Sfânt,  pentru  că  oamenii  judecă  prea  intelectual, 
fără  să  ţină  seama  de  puterea  Duhului  care  ni  s-a  dat 
prin  Hristos.  Şi  am  păcătuit  mai  ales  împotriva  acestei 
puteri  extraordinare  care  ni  s-a  dat.  Căci  dacă  n-am  fi 
avut  această  putere  era  simplu  să  fi  spus  că  nu  putem 
împlini  ceea  ce  ne-a  spus  Hristos. 

S.D.  -  Deci  cine  are  puterea  de  la  Duhul  Sfânt  şi 
păcătuieşte  este  de  două  ori  vinovat.  Dumneavoastră 
spuneţi  într-un  loc  că  făptura  nu  are  veşnicia  ci  o  are 
doar  ca  participare  la  Cel  veşnic.  înţeleg  asta  pentru 
drepţi,  dar  am  vorbit  că  şi  în  iad  sunt  chinuri  veşnice. 
Aceia  la  ce  participă  ? 

Pr.D.S.  -  Cei  buni  participă  la  veşnicia  fericită,  cei 
răi  participă  la  hotărârea  lui  Dumnezeu  de  a  nu  nimici 
nici  o  făptură  conştientă  pe  care  a  creat-o.  Nu  se  mai 
contrazice  pe  Sine. 

S.D.  -  Acest  spaţiu  eshatologic,  această  ambianţă 
eshatologică  este  o  Duminică  a  vieţii  de  veci.  Dumnea¬ 
voastră  comparaţi  viaţa  de  dincolo  cu  percepţia  noas¬ 
tră;  ca  să  putem  înţelege  această  Duminică  a  zilei  a  op¬ 
ta,  apelaţi  la  percepţia  noastră.  Or.  percepţia  Duminicii, 
aşa  cum  o  are  omul  într-o  ambianţă  de  felul  celei  de 
astăzi,  este  momentul  în  care  nu  mai  ştiu  ce  să  fac  cu 
mine,  momentul  în  care  nu  mai  ştiu  ce  să  fac  cu  liber¬ 
tatea  mea,  după  ce  toată  săptămâna  am  muncit.  Cioran 
o  numeşte  undeva  „zi  de  sinucidere”.  Cum  s-au  putut 
petrece  asemenea  distorsiuni  ? 

Pr.D.S.  -  Pentru  că  Duminica  este  lăsată  ca  zi  de  lau¬ 
dă  a  lui  Dumnezeu,  ziua  învierii  în  care  depăşim  grijile 

timpului  şi  trebuie  să  ne  ridicăm  la  înălţimea  legăturii 
cu  Hristos  cel  înviat.  Noi  am  coborât  de  acolo.  Dacă 
nu  mai  mergem  la  muncă,  noi  credem  că  munca  asta 
fizică  este  totul.  Or,  noi  trebuie  să  ne  ridicăm  la  munca 
aceasta  de  sus,  la  munca  gândirii  la  Dumnezeu,  la 
munca  rugăciunii,  adică  să  nu  ne  lenevim  şi  să  mergem 
din  petreceri  în  petreceri.  Astea  sunt  nişte  decăderi. 

S.D.  -  Adică  vreţi  să  spuneţi  că  Duminica  trebuie  să 
fie  pregătită  spiritual  încă  din  timpul  săptămânii  ? 

Pr.D.S.  -  Da,  toată  săptămâna  trebuie  să  ne  pregă¬ 
tim  să  trăim  cu  Hristos  într-un  fel.  Trăim  în  istorie,  dar 
parcă  Duminica  simbolizează  depăşirea  istoriei.  Trăim 
veşnicia.  Asta-i  ziua  a  opta.  Evreii  au  făcut  din  ziua  a 
şaptea  ultima  zi  în  care  S-a  odihnit  Dumnezeu. 
Dumnezeu  nu  S-a  odihnit,  El  continuă  să  ţină  lumea. 
Pentru  noi,  lumea  de  dinainte  de  Hristos  a  fost  o  lume 
căzută,  deci  sâmbăta  încheia  o  lume  căzută.  Prin  înviere 
a  început  o  altă  lume  înnoită.  Deci  o  altă  Duminică. 
Prima  Duminică  a  fost  începutul  Creaţiei,  aceasta  s-a 
învechit.  Acum  a  început  lumea  nouă,  Duminica,  lumea 
veşniciei.  Trebuie  să  trăim  cumva  anticipat  această 
veşnicie. 

S.D.  -  Duminica  este  şi  ea  o  seară  şi  o  dimineaţă,  ca 
si  celelalte  zile  ale  Creaţiei  ? 

Pr.D.S.  -  Duminica  este  de  când  ne  trezim  diminea¬ 
ţa,  până  seara.  Trebuie  făcut  efortul  ca  ziua  aceasta  să 
fie  trăită  peste  grijile  celorlalte  zile. 

S.D.  -  Este  limpede  că  mediul  eshatologic  este  un 
mediu  al  comuniunii,  aşa  îl  descrieţi:  „înţelesurile 

tălmăcesc  comuniunea  şi  comuniunea  se  face  în  am¬ 
bianţa  înţelesurilor” . 

Pr.D.S.  -  Comuniunea  este  o  înţelegere  între  oa¬ 
meni,  dar  şi  o  înţelegere  a  rostului  Universului.  Deci  ne 
ridicăm  de  la  munca  asta  prea  trupească  la  o  înţelegere 
spirituală  a  existenţei  noastre.  $i  asta  este  comuniune, 
şi  în  muncă  putem  avea  o  comuniune,  dar  nu  prea 
avem  vreme  să  vorbim  şi  să  înţelegem.  Pe  când 
Duminica  arătăm  pentru  ce  am  muncit  peste  săp¬ 
tămână.  Să  facem  din  Duminică  o  zi  de  comuniune,  în 
care  să  se  reflecte  şi  duhul  celorlalte  zile  ale  săp¬ 
tămânii. 


r 


Sorin  Dumitrescu  -  Părinte,  iată-ne  în  situaţia  de  a 
purta  ultima  convorbire.  Dialogul  de  astăzi,  dacă  aţi  ac¬ 
cepta,  aş  vrea  să-l  centrez  pe  misterul  celei  de  a  opta 
zi.  Iată,  bunăoară,  că  în  România  există  un  fel  de  frison 
eshatologic,  adesea  cu  accente  patetice,  câteodată 
aproape  ca  o  panică,  faţă  de  un  sfârşit  iminent  care  s-ar 
putea  petrece  cât  de  curând.  Lucrul  se  întemeiază  într- 
o  oarecare  măsură  şi  pe  profeţia  Sfântului  Calinic  de  la 
Cernica  care  profeţeşte  anul  1992  ca  pe  un  termen 
posibil  al  „epuizării  timpurilor".  Profeţia  Sfântului 
Calinic  am  publicat-o  şi  eu  mai  demult  în  „Lumea  Creş¬ 
tină”.  în  această  rumoare  apocaliptică,  orientările  sec¬ 
tare,  eshatologizante,  sunt  cele  care  agită  cel  mai  tare 
spiritele.  Din  perspectiva  acestui  fenomen,  vi  se  pare 
că  există  semnele  unui  asemenea  deznodământ  ? 

Părintele  Dumitru  Stăniloae  -  Cred  că  nu  sunt  semne 
că  sfârşitul  existenţei  pe  Pământ  ar  fi  foarte  aproape, 
încă  sunt  foarte  multe  posibilităţi  pentru  o  viaţă  mai 
înaltă  a  omenirii  pe  Pământ.  Cred  că  trebuie  să  se  mai 

facă  o  mare  experienţă  înainte  de  a  veni  sfârşitul,  iar 
lumea  să-şi  dea  seama  că  nu  ştiinţa  rezolvă  toate  pro¬ 
blemele  omenirii.  Omenirea  poate  să  înceapă  să  vadă 
că  nu  se  rezolvă  totul  prin  ateism,  prin  cunoaşterea 
aşa-zis  pozitivistă.  Dar  ştiinţa  ne-a  făcut  să  câştigăm 
multe  lucruri,  cum  ar  fi  viziunea  unei  lumi  extraordinar 
de  complexe,  pe  care  de  altfel  o  descrie,  ca  nimeni  al¬ 
tul,  Grigorie  de  Nazianz,  fără  să  fi  avut  posibilităţile  pe 
care  le  are  acum  ştiinţa.  Şi  cred  că  acest  lucru  ar  putea 
spori  convingerea  omului  că  lumea  asta  este  minunată 
dar  că  totuşi  nu  ne  poate  satisface.  Prin  ştiinţă  nu  o 
putem  cunoaşte  întreagă.  Deci,  cred  că  prin  noile  per¬ 
spective  pe  care  le-a  deschis  acum  cercetarea  ştiinţi¬ 
fică,  poate  începe  o  nouă  eră  spirituală  a  omenirii.  Eu 
aşa  socotesc  că  ne  învaţă  timpul  nostru.  Nu  sunt  pesi¬ 
mist,  nu  cred  că  omenirea  a  ajuns  la  un  capăt,  la  o 
stare  în  care  i-e  silă  să  mai  trăiască. 

S  D.  -  Dvs.  folosiţi  undeva  o  expresie,  anume  că 
omenirea  încă  nu  este  „epuizată  teologic”.  Ce  înţe¬ 
legeţi  prin  această  sintagmă  ? 

Pr.D.S.  -  Adică  nu  s-a  putut  pe  deplin  cunoaşte 
Dumnezeu  din  lume.  Noi  aşteptăm  să-L  cunoaştem  şi 
în  lume,  atât  în  sens  pozitiv  cât  şi  în  sens  negativ.  Adică 
atât  prin  ceea  ce  a  descoperit  ştiinţa  în  lume  cât  şi  prin 
rezultatele  ei  nesatisfăcătoare.  Astfel  cred  că  se  des¬ 
chide  perspectiva  unei  experienţe  noi  a  lui  Dumnezeu, 
a  puterii  creatoare  a  lui  Dumnezeu,  a  ceea  ce  vrea 
Dumnezeu  cu  noi  în  lumea  aceasta.  Iar  gândul  sectari¬ 
lor  că  lumea  se  termină  aşa  cum  îşi  închipuie  ei  este  de 
o  mare  naivitate.  în  lumea  aceasta  a  noastră,  cu  pământul 

care  e  aşa  cum  e,  cu  trebuinţele  noastre,  nu  se  poate 
crea  un  univers  perfect.  Si  sunt  foarte  puţini  oameni 
socotiţi  de  ei  perfecţi.  Atât  timp  cât  suntem  pe  pămân¬ 
tul  acesta  avem  nevoie  de  mâncare,  de  osteneală,  de 
multe  griji.  Aşa  că  nu  poate  fi  o  existenţă  viitoare  în  lu¬ 
mea  aceasta.  Trebuie  ca  mai  întâi  lumea  aceasta  să  se 
sfârşească  şi  să  se  transforme  radical,  ca  să  vină  o  altă 
lume  în  care  trupurile  noastre  nu  vor  mai  avea  nevoie 
de  mâncare,  în  care  nu  vor  mai  osteni.  în  care  vom  pu¬ 
tea  să  realizăm  pe  deplin  ceea  ce  aşteptăm  de  la  viaţa 
viitoare:  o  iubire  fără  reproşuri,  fără  scădere  între  om  şi 
om.  $i  poate  că  trebuie  să  ne  pregătim  şi  în  existenţa 
asta  pentru  o  altfel  de  existenţă,  într-o  materie  schim¬ 
bată  şi  ea,  în  nişte  trupuri  înviate.  De  ce  a  înviat  Hristos  ? 
Ca  să  înviem  şi  noi !  în  lumea  viitoare  o  să-L  vedem  pe 
Hristos  în  lumina  Lui,  o  să  fim  şi  noi  numai  iubire.  Dar 
cred  că  nu  ne-am  pregătit  încă  pentru  această  stare. 
Cred  că  trebuie  să  ajungă  în  lume  mai  mulţi  sfinţi.  Cred 
că  trebuie  să  se  înmulţească  oamenii  care  se  pregătesc 
pentru  împărăţia  lui  Dumnezeu.  Mie  mi  se  pare  că 
omenirea  are  posibilitatea  să  înmulţească  numărul 
acestor  oameni.  Deşi  câteodată  suntem  dispuşi  să  spu¬ 
nem  că  lumea  s-a  înrăit,  că  nu  mai  putem  trăi  unul  cu 
altul,  eu  cunosc  totuşi  foarte  mulţi  oameni  care  sunt  ex¬ 
trem  de  preocupaţi  de  Dumnezeu,  de  ceea  ce  ne  cere 
Iisus  Hristos.  înainte  ştiau  lucruri  sumare  despre  El, 
acum  ştiu  mult  mai  multe;  parcă  s-a  extins  şi  rugăciu¬ 
nea  lui  Iisus.  înainte  această  rugăciune  isihastă  era  eli- 
tară,  numai  a  unor  călugări.  Acum  parcă  a  pătruns  şi  în 
afara  mănăstirilor;  foarte  mulţi  oameni,  chiar  dacă  nu 

rostesc  permanent  rugăciunea,  au  tot  timpul  gândul  la 
Iisus.  Mulţi  mă  întreabă  cum  să  facă  să  fie  mereu  cu 
gândul  la  Hristos.  Se  întinde,  vedeţi,  un  fel  de  isihasm, 
o  liniştire  şi  în  lumea  noastră,  şi  asta  duce  la  un  progres 

•Pre.Sl'n'ire’  spre  faPtele  Prir>  care  mulţi  vor  ajunge  în 
Împărăţia  Cerurilor.  De  ce  se  spune  în  Apocalipsă  că 
va  fi  împărăţia  lui  Gog  şi  Magog,  şi  cei  credincioşi  vor 
fi  foarte  strâmtoraţi,  vor  fi  foarte  puţini  ?  Cred  că  mai 
avem  până  acolo. 

S.D.  -  Cum  vă  explicaţi  totuşi  această  rumoare,  care 
creşte  pe  zi  ce  trece,  a  unui  sfârşit  iminent  ?  Credeţi  că 
este  binecunoscuta  psihoză  a  sfârşitului  de  mileniu  ? 
Sau  există  o  anumită  dispoziţie  a  lumii  credinţei  către 
acest  deznodământ  ? 

Pr.D.S.  -  Eu  cred  că  trecem  printr-o  perioadă  de  criză. 
A  fost  o  evoluţie  care  ne-a  dus  la  această  perioadă  de 
criză,  dar  pe  care  sunt  sigur  că  o  vom  depăşi.  Ne-am 
încrezut  foarte  mult  într-un  raţionalism  cultivat  în  mod 
predilect,  de  lumea  occidentală,  un  raţionalism  care 
credea  că  poate  rezolva  totul.  Or,  mi  se  pare  că  ei  în¬ 
cep  să  fie  într-o  mare  criză.  Iar  noi,  cei  din  Ortodoxie, 
începem  să  ne  dăm  seama  că  a  venit  un  timp  când  vor 
învăţă  şi  ei  ceva  de  la  noi,  că  şi  lumea  apuseană  va  trebui 
să  devină  cu  adevărat  creştină.  Occidentul,  folosind  un 
raţionalism  care  separă,  s-a  despărţit  şi  de  Dumnezeu. 
De  aici  a  luat  naştere  toată  seria  filosofiilor  atee,  mai 
atee  decât  cele  de  dinainte  de  Hristos.  De  exemplu  Re¬ 
naşterea...  poate  să  renască  ceea  ce  a  fost  mort?  Deci 
nu  e  renaştere.  Sau  un  Cioran  care  e  sceptic  în  toate... 
Toate  arată  că  faza  în  care  ne-a  dus  cultura  occidentală 


este  o  nenorocire  şi  că  trebuie  grabnic  să  ne  întoarcem 
la  întâlnirea  cu  Dumnezeu. 

S.D.  -  Ce  legătură  vedeţi  între  criza  conceptualismu¬ 
lui  apusean  şi  această  panică  eshatologică  ale  cărei 
semne  se  manifestă  şi  în  România  ? 

Pr.D.S.  -  Da,  pentru  că  noi  am  stat  sub  influenţa 
marxismului  care  tot  de  acolo  a  venit  şi  de  care  nici 
acum  nu  sunt  prea  depărtaţi  intelectualii.  Ei  nu  văd 
decât  o  deosebire  economică:  avuţie  comună  şi  avuţie 
privată,  dar  încolo  tot  aşa  au  rămas.  Noi  trebuie  să 
scăpăm  de  influenţa  Occidentului  şi  el  chiar  ne  ajută 
prin  criza  în  care  se  află.  Cred  că  mult  nu  mai  pot  sta 
nici  ei  şi  trebuie  să  se  inspire  din  creştinismul  de  la  în¬ 
ceput,  aşa  cum  s-a  păstrat  el  în  Ortodoxie.  Şi  noi  sun¬ 
tem  într-o  oarecare  criză,  fiindcă  intelectualii  noştri  s-au 
lăsat  prea  influenţaţi  de  Occident. 

S.D.  -  Părinte,  această  panică  a  deznodământului  fi¬ 
nal  nu  agită  atât  mediul  intelectual,  cât  o  anumită  zonă 
a  credincioşilor,  şi  în  special  oameni,  să  zicem,  simpli. 
Mai  ales  această  zonă  „poporană"  a  fost  impresionată 
de  profeţia  Sfântului  Calinic.  Rumoarea  sfârşitului  tim¬ 
purilor  are  în  România  un  accent  specific,  fiindcă  pre¬ 
vesteşte  perspectiva  unui  destin  ieşit  din  comun,  ce  se 
va  petrece  la  sfârşitul  timpului,  Noul  Ierusalim  al  cărui 
sediu,  se  zice,  va  deveni  teritoriul  României. 

Pr.D.S.  -  Eu  cred  că  trebuie  interpretat  în  alt  sens. 
S-ar  putea  ca  din  România  să  se  extindă  o  viată  mai 
sănătoasă  şi  în  Europa. 

S.D.  -  De  ce  din  România  ? 

Pr.D.S.  -  Când  s-a  spus  că  aici  va  fi  Noul  Ierusalim 
înseamnă  că  nu  va  fi  numai  Ierusalimul  acesta.  Lumea 
aceasta  modernă  e  bolnavă  din  punct  de  vedere  moral 
pentru  că  nu  are  credinţa  cea  adevărată,  nu-L  are  pe 
Hristos  în  taine  aşa,  ca  noi.  Asta  se  va  extinde  şi  la  ei, 
la  apuseni. 

S.D.  -  Iertaţi-mă,  nu  vedeţi  în  aceşti  doi  ani  şi  jumă¬ 
tate  ce  dihonie  şi  ce  dezbinare  este  în  ţara  asta  ?  Oare 
se  vede  că  îl  avem  pe  Hristos  în  Taine  ? 

Pr.D.S.  -  Cred  că  este  ceva  de  suprafaţă,  cred  că  po¬ 
porul  nostru,  în  adâncul  lui,  este,  spiritual  vorbind,  în- 
tr-o  stare  mai  bună  decât  alte  popoare.  Mi-a  spus  un 
tânăr  care  a  fost  în  Scoţia  că  acolo  e  o  criză  morală 
nemaipomenită.  $i  un  italian  care  a  stat  mult  pe  la  noi 
zicea  că  mântuirea  lumii  e  în  România. 

S.D.  -  Pe  ce  se  baza  totuşi  ? 

Pr.D.S.  -  Suntem  mai  morali,  nu  există  droguri, 
pornografie... 

S.D.  -  Momentan,  părinte,  dar  pătrund  zilnic. 

Pr.D.S.  -  Pătrund,  pătrund,  dar  cred  că  nu  pătrund 
aşa  de  adânc  pentru  că  la  noi,  în  chip  miraculos,  este 
încă  o  sănătate  în  popor.  Adevărat  că  s-au  distrus  satele 
-  şi  asta  e  o  mare  nenorocire  -  dar  totuşi  sunt  oameni 
veniţi  de  curând  din  sate  şi  care  încă  păstrează  o 
tradiţie.  Poporul  nostru  încă  are  un  fundament  sănătos. 

S.D.  -  Ceea  ce  spuneţi  ţine  de  un  optimism  creştin 
sau  de  un  realism  creştin  ? 

Pr.D.S.  -  Si  una  şi  alta.  Avem  optimism  pentru  că 
suntem  încă  foarte  creştini.  Trebuie  să  ne  trezim  la 
conştiinţa  puterilor  care  sunt  în  noi  şi  pe  care  le  avem 

din  tradiţie,  acestea  nu  se  pierd  chiar  aşa  de  uşor,  cum 
cred  comentatorii... 

S.D.  -  Dincolo  de  ceea  ce  rămâne  absolut  prestigios 
în  Ortodoxie,  aveţi  conştiinţa  că  s-au  petrecut  totuşi 
nişte  alunecări,  nişte  distorsiuni?  $i  dacă  aveţi,  de  ce 

natură  consideraţi  că  sunt  ? 

Pr.D.S.  -  S-au  petrecut  deraieri  pentru  că  au  fost  50 
de  ani  de  comunism,  care  au  oprit  credinţa  în  şcoli, 
intelectualii  voiau  şi  ei  să  „se  aranjeze  ",  şi  mai  sunt  şi  cei 
care  s-au  înscris  în  partid  şi  se  cam  fereau  de  Biserică. 
Asta  a  slăbit  credinţa.  $i  totuşi  fundamentul  nu  a  dis¬ 
părut.  Sigur  că  si  oamenii  Bisericii  au  slăbit,  pentru  că 
preoţii  tot  din  poporul  acesta  s-au  recrutat.  Dar  să  nu 
uitaţi,  recensământul  a  găsit  că  87%  din  oamenii  de  la 
noi  sunt  ortodocşi.  în  Cehoslovacia  40%  sunt  atei.  Eu 
niciodată  nu  am  văzut  atâtea  parastase  în  Biserici  ca 
acum;  nu  ajung  mesele  de  la  uşa  altarului  până  la  uşile 
de  afară.  E  atâta  grijă  pentru  cei  care  au  plecat,  în¬ 
seamnă  că  n-au  plecat  cu  totul.  Cred  că  acest  funda¬ 
ment  care  s-a  păstrat  se  datorează  Tradiţiei.  Să  ne  dăm 
silinţa  să  vină  o  renaştere,  dinspre  Ortodoxie  în  gene¬ 
ral,  dar  de  la  noi  în  special. 

S.D.  -  Ce  părere  aveţi  despre  acea  profeţie  miste¬ 
rioasă  din  Apocalipsă,  de  la  Cap.  20,  1,6,  care  l-a  în¬ 
drituit  altădată  pe  Sfântul  Augustin  să  lanseze  sintagma 
..De  Civitas  Dei"  ?  Textul  spune  aşa:  „Apoi  am  văzut 
un  înger,  pogorându-se  din  cer,  având  cheia  adâncu¬ 
rilor  şi  un  lanţ  mare  în  mâna  lui.  Şi  a  prins  pe  balaur, 
şarpele  cel  vechi,  care  este  diavolul  şi  satana,  şi  l-a  le¬ 
gat  pe  o  mie  de  ani,  şi  l-a  aruncat  în  adânc  şi  l-a  închis 


235 


ziua  a  opta 


şi  a  pecetluit  deasupra  lui,  ca  să  nu  mai  amăgească 
neamurile,  până  ce  se  va  sfârşi  mia  de  ani.  După  aceea 
trebuie  să  fie  dezlegat  câtăva  vreme.  Şi  am  văzut  tro¬ 
nuri  şi  celor  ce  şedeau  pe  ele  li  s-a  dat  să  facă  judecată. 
Si  am  văzut  sufletele  celor  tăiafi  pentru  mărturia  lui 
lisus  şi  pentru  cuvântul  lui  Dumnezeu,  care  nu  s-au 
închinat  fiarei,  nici  chipului  ei,  şi  nu  au  primit  semnul  ei 
pe  fruntea  şi  pe  mâna  lor.  Şi  au  înviat  şi  au  împărăfit  cu 
Hristos  o  mie  de  ani”.  Deci  este  vorba  de  un  „interme¬ 
zzo  de  o  mie  de  ani  înainte  de  sfârşitul  timpurilor,  aşa 
s-ar  înţelege.  Dincolo  de  preocuparea  pentru  mântui- 
lea  personală,  credeţi  că  în  Biserică  trebuie  să  se  mani¬ 
feste  puterea  unei  societăţi  creştine  care  să  se  întindă 
pe  o  mie  de  ani  ? 

Pr.D.S.  -  Textul  acesta  trebuie  pus  în  relaţie  cu  toată 
istoria.  Creştinismul  a  fost  foarte  puternic  Ia  noi  până 
la  Renaştere;  ca  şi  în  Occident.  Atunci  a  venit  dezle¬ 
garea  satanei.  Şi  va  fi  dezlegat  el  o  mie  de  ani  şi  pe  urmă 
va  veni  iar  legarea  lui.  Pe  urmă  va  fi  venirea  cea  de  a 
doua.  Cred  că  aşa  trebuie  să  interpretăm  pasajul  aces¬ 
ta.  A  fost  o  perioadă  de  ateism,  adus  de  lumea  euro¬ 
peană,  când  a  fost  dezlegat  satana.  Cred  că  perioada 
aceasta  se  apropie  de  sfârşit.  începe  o  perioadă  nouă 
de  creştinism.  Poate  că  nu  pentru  toţi  dintre  noi.  poate 
că  mulţi  vor  rămâne  influenţaţi  de  ceea  ce  a  fost  în 
această  mie  de  ani. 

S-D-  *  Deci,  după  părerea  dvs.,  această  mie  de  ani  a 
trecut. 

Pr.D.S.  -  A  trecut,  da.  Eu  aşa  cred. 

S.D.  -  înseamnă  că  suntem  la  ultima  confruntare  cu 
Gog  şi  Magog,  ăsta  e  timpul  pe  care  îl  vom  trăi. 

Pr.D.S.  -  Da,  trebuie  să  ne  luăm  în  serios  această 
misiune  a  noastră.  Mulţi  vor  rămâne  influenţaţi  de  ceea 
ce  au  trăit,  dar  alţii  vor  fi  foarte  credincioşi. 

S.D.  -  Mai  credincioşi  ca  primii  creştini,  din  timpurile 
Părinţilor  ?  Se  va  intensifica  puterea  lor  de  a  crede  ? 

Pr.D.S.  -  Poate  că  mai  întemeiat,  mai  aprofundat.  în 
perioada  aceea  Părinţii  aveau  de  luptat  totuşi  cu  nişte 
religii.  Noi  am  avut  de  luptat  cu  ateismul  şi  am  avut 
încet-încet  putere  şi  argumente  pentru  a-1  învinge.  E 
mai  greu  să  învingi  ateismul  decât  nişte  religii  păgâne. 
Vor  fi  mulţi  creştini  poate  mai  puternici  de  cum  au  fost 
cei  dintâi. 

S.D.  -  Deci,  în  ordinea  iconomiei  divine,  vedeţi  o 
consecinţă  pozitivă  a  acestor  45  de  ani  de  arbitrariu  şi 
ateism?  Paradoxal,  o  anumită  întărire  a  pledoariei 
creştine  ? 

Pr.D.S.  -  Cine  ştie?  Poate  că  au  fost  ultimii  45  de 
ani  din  cei  o  mie  cât  a  fost  dezlegat  satana.  Puterea  lui 
a  ajuns  la  capăt  şi  a  început  să  fie  dărâmată.  Şi  por¬ 
nind  mai  mult  de  la  ţările  acestea  ortodoxe,  nu  de  la  ce¬ 
hi  sau  polonezi.  O  renaştere  care  poate  nu-i  va  cu¬ 
prinde  pe  toţi.  Va  fi  o  Rusie  creştină,  dar  poate  nu  va  fi 
toată  creştină,  mai  e  şi  mahomedanismul  care  e  prin 
ţările  din  Rusia  şi  care  are  şi  el  puterea  lui.  Poate  s-a  în¬ 
tărit  şi  el  în  urma  comunismului.  De  aceea  s-ar  putea 
ca  pe  undeva  să  fie  şi  un  Gog  şi  un  Magog  prin  lumea 
asta  asiatică,  prin  lumea  arabă. 

S.D.  -  Şi  vom  putea  convieţui  ? 


237 


ziua  a  opta 


Pr.D.S.  -  Nu,  va  trebui  să  luptăm.  Trebuie  mai  mult 
ca  oricând  un  creştinism  luptător,  unul  care  să  se 
afirme. 

S-D.  -  Şi  o  Biserică  luptătoare. 

Pr.D.S.  -  Sigur. 

S-D-  -  Dar  dvs.  cum  aţi  caracteriza  o  Biserică  luptă¬ 
toare  ?  Care  ar  fi  caracteristicile  ei  comportamentale  ? 

Pr.D.S.  -  O  Biserică  a  celor  care  trăiesc  aşa  cum  a 
spus  Hristos.  Nu  o  Biserică  luptătoare  cu  arma.  ci  una 
luptătoare  prin  sfinţenie,  prin  bunătate,  prin  altruism. 
O  Biserică  de  oameni  convinşi  de  puterea  iubitoare  a 
lui  Hristos,  capabili  şi  ei  să  trăiască  această  iubire.  Eu 
cred  că  se  înmulţesc  oamenii  aceştia;  şi  printre  preoţi, 
şi  printre  ceilalţi  credincioşi. 

S.D.  -  Evdokimov,  în  felul  lui  inconfundabil,  spune 
un  lucru  tulburător.  Citez:  „Copacul  verde  al  creştinis¬ 
mului  pare  să  aibă  zone  veştejite.  Nu  cumva  este  Gră¬ 
dinarul  care  a  tăiat  nişte  ramuri  vechi  pentru  ca  să  facă 
loc  să  crească  ramuri  puternice,  noi  ?” 

Pr.D.S.  -  S-ar  putea  şi  asta.  învăţăm  şi  noi  ceva  din 
experienţa  ateismului  venit  din  Occident  şi  care  a 
culminat  în  marxismul  din  Uniunea  Sovietică.  Lupta  va 
fi  mai  mare,  vor  fi  oameni  puternici,  din  Biserică,  care 
se  vor  opune  în  final. 

S.D.  -  Tălmăciţi-mi,  vă  rog  următoarea  afirmaţie  a 
lu.  Evdokimov.  El  spune  că  istoria  Bisericii.  în  chip  inte¬ 
rior,  este  terminată,  chiar  dacă  ea  continuă  în  exterior, 
că  Biserica  posedă  deja  plenitudinea  împlinirilor.  Din 
această  perspectivă,  „sfârşitul  timpurilor”  nu  este  decât 
o  chestiune  de  durată. 

Pr.D.S.  -  Nu  cred  că  are  dreptate,  pentru  că  o 
Biserică  interiorizată  nu  poate  să  nu  fie  şi  una  care  să 
se  manifeste  şi  în  exterior.  Eu  nu  pot  să  trăiesc  creş¬ 
tinismul  numai  în  mine,  nu  pot  să  nu-1  trăiesc  şi  în  dra¬ 
gostea  faţă  de  altul  -  aşa  a  spus  Mântuitorul  -  trebuie  să 
văd  în  celălalt  pe  Hristos.  Când  îl  văd  pe  unul  sărac  nu 
pot  să  nu  mă  gândesc  la  Hristos  care  mă  îndeamnă  să-l 
ajut.  Când  îmi  vine  pofta  unui  act  egoist  care  îl  afec¬ 
tează  pe  celălalt,  nu  pot  să  nu  mă  gândesc  la  Hristos 
care  mă  opreşte,  adică  nu-L  pot  despărţi  pe  Hristos  de 
ceilalţi  oameni.  O  Biserică  numai  interiorizată,  fiecare 
cu  interioritatea  lui  1  Trebuie  să  fie  o  Biserică  a  oame¬ 
nilor  care  se  iubesc  nu  numai  între  ei,  ci  îi  iubesc  şi  pe 
ceilalţi,  chiar  dacă  sunt... 

S.D.  -  Să  mă  iertaţi  părinte,  nu  m-am  exprimat  eu 
limpede.  Evdokimov  spune  că  istoria  Bisericii  este  în¬ 
cheiată... 

Pr.D.S.  -  Nu  este  încheiată,  de  ce  să  fie  încheiată  ' ~ 

S.D.  -  Şi  că  numai  în  chip  exterior  ea  continuă,  că 
ea  posedă  în  ea  plenitudinea,  cum  s-ar  spune  ea  pose¬ 
dă  deja  ziua  a  opta  în  ea.  Se  poate  spune  asta  ? 

Pr.D.S.  -  Suntem  pe  drum;  şi  în  interior  suntem  pe 
drum,  şi  în  exterior  suntem  pe  drum.  Nu  suntem  per¬ 
fecţi  nici  în  interior  şi  nu  suntem  perfecţi  nici  în  exterior. 
Acest  progres  merge  împreunat  în  interior  şi  în  exterior. 
Spun  amândoi  un  lucru  foarte  interesant,  şi  Grigorie  de 
Nyssa,  şi  Sfântul  Chirii,  din  care  am  tradus  nişte  cărţi: 
ce  va  fi  aceea  că  Hristos  se  va  supune  Tatălui  şi  va  fi 
Dumnezeu  totul  în  toate  ?  De  ce  se  va  supune  Tatăl  lui 
Hristos  când  se  vor  supune  toţi  Lui,  că  sunt  toţi  ai  Lui; 

atunci  cu  toţii  ai  Lui  se  vor  supune  Tatălui,  e  voia  Tatălui 
de  a  ne  mântui.  Spre  aceasta  trebuie  să  progresăm, 
spre  această  stare.  Şi-atunci  Biserica  trebuie  să  aibă  şi 
un  rol  în  istorie.  Cum  să  n-aibă  un  rol  între  oamenii 
care  fac  parte  din  istorie,  trebuie  să  însemnăm  ceva  şi 
pentru  istorie.  Sigur  că  istoria  este  foarte  divizată  şi  în 
istorie  se  întâlnesc  credincioşii  cu  necredincioşii.  Istoria 
este  făcută  nu  numai  de  ăştia  credincioşii,  ci  e  făcută 
poate...  ăştia  necredincioşi  poate  fac  acte  mai  impu¬ 
nătoare... 

S.D.  -  Mai  expresive. 

Pr.D.S.  -  Mai  expresive.  Ajung  împăraţi,  ajung  pre¬ 
şedinţi  de  republici. 

S.D.  -  Genii. 

Pr.D.S.  -  Ajung  genii,  ajung,  mă  rog... 

S.D.  -  Lideri. 

Pr.D.S.  -  Ceilalţi,  creştinii,  sunt  mai  retraşi,  mai  sme¬ 
riţi,  dar  dacă  ar  fi  numai  ăia,  „expresivii”,  totuşi  omul 
n-ar  putea  să  trăiască  în  istorie...  îi  mai  potoleşte.  Is¬ 
toria  este  ceva  care  e  amestecată  şi  de  unii,  şi  de  alţii; 
au  influenţă  asupra  oamenilor  şi  ăştialalţi.  Asupra  marii 
mulţimi  au  influenţă  şi  aceşti  sfinţi,  aceşti  smeriţi.  N-au 
numai  ăia  influenţă.  Mai  sunt  criticaţi  şi  ăia. 

S.D.  -  Cum  pot  avea  influenţă  aceşti  sfinţi,  aceşti 
smeriţi  o  dată  ce  notorietatea  lor  este  atât  de  scăzută  ? 

Pr.D.S.  -  Pentru  că  ei  se  întâlnesc  cu  oamenii  din  ju¬ 
rul  lor  şi  nu-i  lasă  chiar  aşa  să  meargă  după  ceea  ce-i 
îndeamnă  cei  de  la  putere.  Se  mai  opun,  îi  mai  critică, 
mai  fac  şi  cele  bune,  adică  istoria  marii  mulţimi  este  un¬ 
deva  la  mijloc...  Oamenii  progresează,  progresează 

împiedecaţi,  dar  totuşi  progresează  spre  ceea  ce  e 
mai  bun.  Poate  că  unii  progresează  spre  ceea  ce  e  mai 
rău,  dar  progresează  tot  în  legătură  şi  cu  cei  răi.  Nu 
poţi  să  îi  desparţi  aşa  pe  unii  de  alţii.  Nu  pot  fi  foarte 
bun  dacă  am  trăi  numai  noi  cei  buni  între  noi.  Trebuie 
să  fiu  bun  şi  opunându-mă  celor  răi,  şi  dându-le  pilde. 

S.D.  -  Spuneţi-mi,  ce  este  ziua  a  opta? 

Pr.D.S.  -  Ziua  a  opta  este  ziua  care  urmează  după 
sâmbătă,  sâmbăta  e  ziua  a  şaptea,  ziua  în  care  a  termi¬ 
nat  Dumnezeu  lumea  aceasta  şi  s-a  crezut  că  lumea 
aceasta  s-a  terminat;  e  odihna,  S-a  odihnit  Dumnezeu. 
Sâmbăta,  Sabat,  însemnează  odihna;  S-a  odihnit 
Dumnezeu.  Dar  pe  urmă  s-a  văzut  că  lumea  aceasta  a 
căzut  în  păcat  şi  atunci  a  trebuit  să  vină  o  altă  lume,  să 
vină  Hristos  care  să  depăşească  această  lume,  înviind 
pe  morţi.  Hristos  a  fost  mort  sâmbăta,  dar  tocmai  de 
atunci  a  început  şi  învierea.  în  ziua  a  opta  începe  o 
lume  nouă.  $i  lumea  aceasta  va  fi  deplină;  ziua  învierii 
şi  ziua  Luminii  va  fi  când  vom  învia  toţi. 

S.D.  -  Deci  ziua  a  opta  este  ziua  învierii  generale  ? 

Pr.D.S.  -  Da,  a  început  încă  şi  de-acum,  pentru  că 
Hristos  nu  e  cu  totul  aservit  de  noi.  Hristos  e  în  viaţă. 
Deci  El  este  într-un  fel  şi  acum  între  noi.  El  a  început  să 
învie  de  sâmbăta;  tot  sâmbăta  i-a  scos  pe  cei  din  iad. 
Ajunge  la  învierea  cu  trupul  la  sfârşitul  lumii.  Ziua  a  opta 
a  început  la  sfârşitul  zilei  a  şaptea.  Pe  morţi  îi  pomenim 
sâmbăta  şi  tot  atunci  începe  nădejdea  că  dacă  le  facem 
pomenire  se  bucură  de  viitoarea  înviere.  Este  o  dife¬ 
renţă  mare  între  lumea  care  a  fost  şi  lumea  care  va 
veni.  Aceasta  a  început  prin  Hristos  care  a  venit  în 

lumea  asta  să  ne  pregătească  învierea.  Trăim  zorii  zilei 
a  opta. 

S.D.  -  Ziua  a  opta,  ziua  învierii,  este  descrisă  ca  o  zi 
în  care  noaptea  nu  mai  există. 

Pr.D.S.  -  Nu  mai  vine  păcatul,  deci  nu  mai  vine 
noaptea. 

S.D.  -  Dar  în  celelalte  zile  ale  Creaţiei  se  spune: 

. $i  a  fost  o  seară  şi  a  fost  o  dimineaţă”.  Alternanţa 

noapte-zi  există  în  permanenţă  ca  un  binom  care  le 
caracterizează.  Ziua  a  opta  face  excepţie? 

Pr.D.S.  -  Da,  pentru  că  materia  va  fi  totuşi  schim¬ 
bată.  Noi  creştem  spre  ziua  a  opta,  de  aceea  avem  şi 
noapte  şi  zi,  avem  şi  oboseală,  trebuie  să  mai  şi  dor¬ 
mim,  trebuie  să  mai  şi  mâncăm.  însă  în  ziua  a  opta  nu 
va  mai  fi  oboseală,  nu  va  mai  fi  necesitate  de  mâncare, 
nu  va  mai  fi  un  trup.  Va  fi  un  trup  ca  al  lui  Hristos, 
căruia  nu-i  mai  trebuie  noaptea;  vom  sta  în  lumină. 

S.D.  -  Care  este  relaţia  pe  care  o  vedeţi  între  ziua  a 
opta  şi  a  doua  venire  ? 

Pr.D.S.  -  A  doua  venire  va  aduce  ziua  a  opta  şi  pe 
plan  trupesc,  şi  pe  plan  material.  Deocamdată  Hristos 
a  adus-o  ca  un  avans  pe  plan  spiritual.  Trăim  şi  acum 
în  Hristos  cel  înviat,  în  rând  cu  noi.  Trăim  şi  acum 
oarecum  veşnicia,  dar  atunci  se  va  termina  tot  ceea  ce 
este  în  ziua  a  şaptea  şi  vom  trăi  în  ziua  a  opta,  zi 
neânserată.  De  aici  a  luat  şi  ştiinţa  semnul  de  infinit, 
care  este  un  opt  întors.  Asta  înseamnă  infinitul  luminii. 
Nu  mai  putem  să  ajungem  la  marginea  iubirii,  la  mar¬ 
ginea  luminii.  Nu  mai  suntem  ameninţaţi  de  moarte, 
timpul  e  depăşit. 

S.D.  -  Mayendorff  spune  undeva  că  viziunea  orto¬ 
doxă  eshatologică  este  hristocentrică  şi  că  acest  trup  al 
lui  Hristos  care  se  va  manifesta  în  ziua  a  opta  se  va 
manifesta  dincolo  de  succesiunea  generaţiilor,  iar  uma¬ 
nitatea  va  putea  să  se  contemple  sincronă. 

Pr.D.S.  -  Sigur  că  da.  Nu  vor  mai  fi  naşteri,  nu  va 
mai  fi  nici  pasiunea  legată  de  naşteri.  Va  fi  toată 
omenirea  adunată  la  un  loc,  câtă  a  fost  şi  este-,  toţi  de  o 
vârstă,  nu  mai  îmbătrânim. 

S.D.  -  Ce  se  poate  răspunde  acelora  care  cred  că 
mai  este  posibil  un  al  treilea  Testament  ? 

Pr.D.S.  -  Nu  mai  poate  fi  un  al  treilea  Testament,  cu 
porunci  mai  înalte  ca  ale  lui  Hristos.  Asta  a  fost  ideea 
fixă  a  lui  loachim  de  Flores,  Testamentul  al  treilea  al 
Duhului  Sfânt.  Duhul  Sfânt  se  manifestă  acum.  Poate 
în  acest  al  treilea  Testament  cred  sectele  când  spun  că 
se  pot  desăvârşi  pe  pământ. 

S.D.  -  Spuneţi-mi,  ce  legătură  vedeţi  între  Liturghie 
şi  ziua  a  opta  ? 

Pr.D.S.  -  Liturghia  este  un  fel  de  trăire  a  cerului  pe 
pământ.  îl  primim  pe  Hristos  ca  o  anticipare. 

S.D.  -  Simbolic  sau  mai  mult  decât  simbolic  ? 

Pr.D.S.  -  îl  primim  ca  o  putere  în  noi,  care  ne  condu¬ 
ce  spre  ziua  a  opta.  Trăim  ziua  a  opta  cu  anticipaţie.  Li¬ 
turghia  este  Hristos  întreg,  de  la  Naştere  până  la  înviere. 

S.D.  -  Puteţi  aduce  o  precizare  cu  privire  la  această 
sintagmă  din  Apocalipsă,  de  la  capitolul  20,  asupra 
învierii  celei  dintâi,  unde  se  spune  că  „fericiţi  aceia 
care  vor  participa  la  învierea  cea  dintâi”  ? 

Pr.D.S.  -  învierea  cea  dintâi  a  fost  învierea  cea  de  di¬ 
nainte  de  Renaştere  şi  de  epoca  ateistă,  şi  învierea  cea 
dintâi  pentru  generaţia  aceasta  este  scăparea  de  această 
perioadă,  adică  intrarea  într-o  înviere  cum  a  fost  în  pri¬ 
mele  secole  creştine.  Şi  asta  până  la  învierea  a  doua, 
cea  de  la  sfârşitul  lumii.  Asta  în  general,  pentru  că  în 
particular  fiecare  învie  întâi  la  botez,  iar  învierea  a  doua 
este  la  sfârşitul  lumii.  învierea  prin  botez  este  pregătirea 
numai,  începutul  pregătirii  pentru  învierea  a  doua. 

S-D.  -  Spuneti-mi,  părinte,  aţi  putea  face  un  portret 
al  lui  Antihrist  ? 

Pr.D.S.  -  Nu  ştiu.  Cred  că  răutatea  dusă  la  extrem, 
mândria  dusă  la  extrem,  viclenia,  minciuna.  După 
aceea  e  şi  o  anumită  înţelegere,  o  anumită  deşteptăciu- 
ne,  fiindcă  Dumnezeu  nu  şi-a  retras  darurile  lui  toate  şi 
chipul  Lui.  Dar  la  Sfinţii  Părinţi.  Hristos  I-a  alcătuit  pe 
om  cu  natura  Lui  şi  apoi  prin  suflarea  Duhului  i-a  dat 
chipul,  dar  i-a  dat  chipul  Lui  numai  omului,  pentru  că 
el  era  capabil  să-l  primească.  Deci,  omul  are  prin  natu¬ 
ra  lui  ceva  care-1  deosebeşte  de  animal,  ceva  capabil  de 
chip,  însă  chipul  deplin  se  dă  numai  unui  sfânt.  Satana 
a  pierdut  pe  Duhul  Sfânt;  a  rămas  cu  capacitatea 
aceasta  de  a  fi  după  chip,  ceea  ce-1  deosebeşte  de  ani¬ 
mal.  Satana  nu  e  ca  animalul.  Nu  pierde  cu  totul  in¬ 
teligenţa;  o  are,  dar  strâmbă.  Totul  se  strâmbă,  totul 
devine  mincinos  şi  viclean.  Iar  o  inteligenţă  vicleană, 
mincinoasă  e  teribilă.  E  mai  rea  decât  neînţelegerea 
animalului,  să  ştiţi.  Animalul  nu  e  aşa  periculos  cum 
este  satana.  E  foarte  greu  de  descris  toată  forma  lui 
Antihrist,  toată  derutarea  de  care  e  capabil... 

S.D.  -  Dar  de  ce  va  fi  seducătoare?  în  sensul  că 
foarte  multă  lume  va  fi  păcălită  ?  Cum  şi  de  ce  ? 

Pr.D.S.  -  Pentru  că  foarte  multă  lume  este  ispitită  de 
această  inteligenţă,  iar  omul  e  făcut  să  fie  inteligent,  să 
priceapă  şi  e  făcut  să  ţină  la  el,  la  valoarea  lui,  căci 
Dumnezeu  a  dat  fiecăruia  o  valoare.  Dar  uită  că  valoa¬ 
rea  omului  stă  în  legătură  cu  ceea  ce  primeşte  de  la 
Dumnezeu,  cu  bunătatea  şi  cu  altruismul.  Eu  sunt  ceva 
nu  numai  prin  mine,  ci  şi  prin  ceea  ce  fac  pentru  altul. 
Pe  urmă,  uită  şi  crede  că  găseşte  infinitul  în  sine.  E  un 
fel  de  sete  de  infinit,  care  crede  că  în  satisfacerea  sa 
poate  merge  la  infinit.  El  nu  piere  însă  cu  totul. 
Dumnezeu  nu-1  lasă  să  piară  cu  totul,  îl  lasă  aşa  cum  l-a 
făcut,  nemuritor,  însă  nemuritor  în  setea  lui  de  sine  şi 
în  gândul  că  poate  să  se  dezvolte  pe  sine  la  infinit.  Şi 
satana  încă  are  această  inteligenţă,  mai  mult  chiar 
decât  noi.  Pentru  că  satana  este  mai  aproape  de  infini¬ 
tatea  dumnezeiască,  este  lipsit  de  corp,  deci  cumva 
mai  capabil  de  a  merge  mereu  mai  departe  în  înain¬ 
tarea  aceasta  spre  o  falsă  infinitate.  De  fapt  nu  e  un 
progres  în  infinitate,  e  un  progres  în  monotonie,  dar 
aparent  este  un  fel  de  progres.  Cum  este  de  altfel  şi  în 
cultura  fără  Dumnezeu.  E  o  aparenţă  de  progres  şi  to¬ 
tuşi  nu  este  progres.  Până  la  urmă  este  o  monotonie  şi 
este  o  plictiseală,  iar  omul  se  plictiseşte  de  acest  aşa-zis 
progres.  Progresul  adevărat  nu  este  decât  în  bunătate  - 
fă  bine  şi  te  vei  simţi  fericit. 

S.D.  -  Dar  spuneţi-mi,  cum  vor  putea  oamenii  să-l 
recunoască,  să-l  identifice  şi  să-i  ţină  piept  ? 

Pr.D.S.  -  Luisatan? 

S.D.  -  Lui  Antihrist. 

Pr.D.S.  -  A,  lui  Antihrist...  Antihristul  e  un  fel  de 
încorporare  a  lui  satana.  Cum  vor  putea  ?  Unii  vor 
putea  şi  unii  nu  vor  putea.  Depinde  de  ce  învinge  în 
fiecare:  învinge  în  el  mândria  sau  transparenţa  în 
Dumnezeu.  E  mai  complex  omul  credincios  pentru  că 
el  îşi  dă  seama  că  nu  e  numai  el.  Celui  necredincios  i  se 
pare  că  găseşte  în  sine  nu  ştiu  ce  mari  posibilităţi... 

S.D.  -  E  autarhic. 

Pr.D.S.  -  Da.  Crede  că  are  în  el  mari  posibilităţi  pe 
care  să  şi  le  dezvolte.  De  fapt  până  la  urmă  nu  le 
găseşte.  E  mai  complex  omul  care  vede  în  lume,  vede 
în  ceilalţi  şi  vede  dincolo  de  lume  pe  Dumnezeu.  Cu  cât 
e  mai  smerit  în  a  se  socoti  pe  sine  mare  lucru,  cu  atât  e 
mai  înţelegător,  mai  larg,  mai  cuprinzător  şi  mai  capa¬ 
bil  de  progres.  Da.  Sunt  nişte  chestiuni  foarte  compli¬ 
cate,  toată  aparenţa  de  mărime,  de  progres,  această 
scufundare  în  sine.  Dar  nici  măcar  nu-i  o  scufundare 
reală  în  sine.  Dacă  mergi  cu  adevărat  în  tine,  nu  se 
poate  să  nu-ţi  vezi  marginile  tale.  Dar  lui  i  se  pare  că 
nu  dă  de  margini  şi  că  poate  merge  în  sine  la  infinit.  E 
şi  mândria  un  fel  de  infinitate,  dar  o  infinitate  mono¬ 
tonă,  pe  când  smerenia  e  o  infinitate  reală. 

S.D.  -  Pasionantă ! 

Pr.D.S.  -  Prin  smerenie  îţi  dai  seama  cât  de  mare 
este  celălalt,  cât  de  mare  este  Dumnezeu.  Pe  când  în 
mândrie  şi  se  pare  că  mare  eşti  tu  şi  niciodată  nu  te  sa¬ 
turi  să  admiri  mărimea  ta,  să  urmăreşti  mărirea  ta. 
Sunt  nişte  paradoxuri.  E  un  paradox  în  smerenie,  un 
altul  în  mândria  celui  necredincios.  Nişte  paradoxuri. 

Astea  merită  să  fie  studiate.  De  spiritualitatea  ortodoxă 
mai  mult. 

S.D.  -  Biserica,  în  toate  aceste  scenarii,  care,  după 
cum  spuneţi  şi  după  cum  spun  şi  Părinţii,  vor  deveni  din 
ce  în  ce  mai  violente,  pe  măsură  ce  ne  apropiem  de 
sfârşitul  timpurilor,  Biserica,  deci.  în  toată  această  în¬ 
cleştare,  va  fi  vârful  de  atac  al  umanităţii  credincioase  ? 

Pr.D.S.  -  Da.  Dar,  va  fi  vârful  de  nobleţe,  de 
smerenie, -de  conştiinţa  existenţei  lui  Dumnezeu.  Va  fi 
tot  mai  transparentă  în  membrii  ei  şi  în  rugăciunile 
către  Dumnezeu.  Biserica  e  cea  legată  de  Dumnezeu, 
Biserica  e  cea  care  nu  se  închide  pe  pământ.  Biserica  e 
într-un  fel  cerul  pe  pământ,  cum  s-a  mai  spus.  Dumnezeu 
nu  este  paralel  în  lume.  Dumnezeu  este  în  lume,  prin 
Hristos  şi  Duhul  Sfânt.  Şi  Biserica  este  locul  unde  El 
este  prezent  în  lume.  Adică  în  Duhul  Sfânt  uităm  de 
noi  înşine,  nu  mai  suntem  numai  noi.  Omul  duhovni¬ 
cesc  este  omul  în  care  rugăciunea  lui  este  rugăciunea 
Duhului  Sfânt.  Adică  îl  vede  pe  Duhul  Sfânt  în  sine.  Nu 
mai  poate  să  despartă  între  sine  şi  Duhul  Sfânt.  Deşi 
nu  se  identifică  cu  Duhul  Sfânt,  nu  se  poate  despărţi,  e 
mereu  într-un  plan  superior  sieşi,  nu  în  sine,  ci  dea¬ 
supra  sa.  Asta  este  duhovnicia  şi  asta  este  Biserica:  oa¬ 
menii  care  nu  se  socotesc  ca  având  infinitatea  pe 
pământ  şi  în  lumea  aceasta.  Şi  având  toate  satisfacţiile 
de  aici,  cum  le  au  de  multe  ori  oamenii  politici  (deşi  un¬ 
eori  sunt  şi  printre  oamenii  politici  credincioşi),  nu  sunt 
la  fel  ca  în  Biserică,  unde  toţi  sunt  într-o  mişcare  de  de¬ 
păşire  a  lor.  Asta  e  Biserica.  Toţi  membrii  ei  sunt  mă¬ 
dulare  ale  lui  Hristos,  în  care  Hristos  este  subiectul 

prim,  cum  e  subiectul  naturii  sale  omeneşti,  şi  aşa  se 
face  şi  subiectul  nostru,  pentru  că  ne  uneşte  pe  noi  toţi 
cu  Sine  şi  ne  umple  pe  toţi  cu  Duhul  Său,  aşa  cum  ne-a 
umplut  El  cu  Duhul  său  şi  deci  de  Duhul  iubirii,  care 
răspunde  iubirii  Tatălui.  Căci  Duhul  vine  de  la  Tatăl  la 
Fiul  ca  iubire,  ca  să  răspundă  şi  Fiul  cu  iubire  Tatălui.  Şi 
atunci  Duhul  ni  se  dă  şi  nouă  din  Hristos  ca  să  devenim 
şi  noi  un  fel  de  participanţi  la  Hristos,  fraţi  cu  Hristos, 
prinşi  şi  noi  de  Duhul  Sfânt  în  rugăciune.  Să  ne  simţim 
şi  noi  fraţi  ai  lui  Hristos,  fii  ai  Tatălui  Ceresc.  Adică  să 
nu  ne  mai  simţim  singuri,  orfani  şi  să  nu  ne  simţim  mai 
mari  ca  alţii,  ci  fraţi  cu  alţii  în  Hristos.  fraţi  cu  alţii  pen¬ 
tru  că  suntem  fraţi  întru  Hristos  prin  Duhul  Sfânt.  Sunt 
foarte  frumoase  aceste  lucruri:  depăşirea  eului.  de¬ 
păşirea  egoismului,  toate  legate  de  duhovnicie.  „Căci 
nu  voi  vă  rugaţi,  ci  Duhul  se  roagă  în  voi”.  Şi  am  im¬ 
presia  că  rugăciunea  nu  este  a  mea.  Nimic  nu  am  al 
meu,  nici  măcar  rugăciunea  nu  este  a  mea.  Omul  fără 
Dumnezeu  crede  că  totul  este  al  lui  şi  vrea  să  aibă  totul 
al  lui.  Eu  socotesc  că  nimic  n-am  eu.  Adică  omul  du¬ 
hovnicesc,  cred,  socoteşte  că  nimic  n-are  al  lui.  Şi  in¬ 
teligenţa,  şi  hărnicia,  şi  faptele,  dar  şi  rugăciunea  sunt 
ale  Duhului  Sfânt. 

S.D.  -  Dar  nu  e  pândit  omul  credincios  în  situaţia  as¬ 
ta  de  următoarea  ispită:  de  a  crede  că  el  este  acel  care 
s-a  învrednicit  ca-n  el  să  se  exprime  Hristos  sau  Duhul 
Sfânt;  că  într-atât  de  bun  e  el  şi  într-atâtea  merite,  as¬ 
ceză,  sau  nevoinţe  a  făcut,  încât  Hristos  sau  Duhul 
Sfânt  au  ales  să  se  exprime  prin  el  ?  De  acord.  Eu  nu 
sunt  nimic,  dar  m-am  nevoit  într-atât,  încât  am  fost 

ales  ca  Duhul  Sfânt  să  se  exprime  prin  mine.  Există 
ispita  asta,  sau  e  o  judecată  întortocheată  ? 

Pr.D.S.  -  Nu,  nu  există  ispita  asta  pentru  că  se  mer¬ 
ge  împreună  cu  smerenia. 

S.D.  -  Sau  poate  e  ispita  sfinţilor  ? 

Pr.D.S.  -  ...Eu  nu  sunt  nimic.  Dumnezeu  se  roagă 
în  mine,  nu  eu  mă  rog.  Dumnezeu  se  roagă  în  mine, 
spunem  şi  asta.  Am  făcut  o  rugăciune,  mulţumesc  lui 
Dumnezeu  că  am  făcut-o,  că  n-am  făcut-o  eu,  a  făcut-o 
Dumnezeu  în  mine.  Am  făcut  o  faptă,  n-am  făcut-o  eu, 
a  făcut-o  Dumnezeu  în  mine.  Asta  trebuie  să  recunoaş¬ 
tem,  că  totul  face  Dumnezeu  în  noi  şi  bine  ar  fi  ca  şi  cei 
răi  să  spună  că  tot  ce  sunt,  sunt  tot  de  la  Dumnezeu, 
dacă  trăiesc  sunt  tot  de  la  Dumnezeu.  Dacă  ar  recunoaş¬ 
te  că  sunt  tot  de  la  Dumnezeu,  n-ar  mai  fi  aşa  de  răi. 

S.D.  -  Dar  spuneţi-mi  un  lucru  părinte,  o  întrebare, 
o  iscodire:  sunt  cei  doi  versanţi,  cei  doi  adversari,  cele 
două  tabere:  unul  este  Hristos,  care  e  iubire,  şi  celălalt 
este  Antihristul,  care  este  inteligenţă  rea,  inteligenţă 
delirantă... 

Pr.D.S.  -  Bârfitoare,  cum  şi  diavolul  este  bârfă... 

S.D.  -  Da,  din  toată  caracterizarea  pe  care  ati  făcut-o 
lui  Antihrist  mi  s-a  părut  că  tipic  pentru  el,  pe  lângă  vi¬ 
clenie,  minciună  ş.a.m.d.  este  inteligenţa  fără  de 
simţire.  Era  şi  un  titlu  într-un  ziar  zilele  trecute:  „Noi 
gândim,  noi  nu  simţim”,  adică  o  inteligenţă  fără  iubire. 
Ăsta  ar  fi  primul  dintre  elementele  acestui  portret.  Şi 
de  cealaltă  parte  se  află  Hristos,  care  e  iubire.  Nu  cre¬ 
deţi  că,  gândind  aşa,  s-a  ajuns  la  un  moment  dat  ca 
lumea  credinţei  să  apese  prea  mult  pe  factorul  trăitor, 

iar  inteligenţa  credinţei  să  fie  lăsată  mai  la  o  parte  ?  Ce 
înţeleg  prin  asta:  cunoaşterea  dogmelor,  tot  ce  ţine  de 
capacitatea  intelectului  de  a  deprinde  inteligenţa  lui 
Dumnezeu.  Poate  că  s-a  ajuns  din  această  cauză  la  un 
soi  de  pietism  edulcorat,  care  eu  cred  că  a  diminuat 
puterea  Bisericii.  Credeţi  că  această  caracteristică  a  lui 
Antihrist,  ca  o  inteligenţă  malefică,  a  proiectat  asupra 
inteligenţei  un  oprobiu  ? 

Pr.D.S.  -  Eu  cred  că  inteligenţa  Diavolului  este  falsă. 
Diavolul  nu  vede  realităţile  celelalte,  nu-i  vede  pe  cei¬ 
lalţi,  nu  vede  că  toate  sunt  de  la  Dumnezeu.  Inteligenţa 
în  credinţă,  însă,  este  superioară.  Eu  văd  că  Dumnezeu 
este  peste  toate.  Eu  văd  valoarea  celorlalţi.  Eu  văd  val¬ 
oarea  binelui,  căci  răul  ce  valoare  are?  Nu  putem  des¬ 
părţi  înţelegerea  de  credinţă.  Iisus  Hristos  este  numit  şi 
înţelepciunea  lui  Dumnezeu,  şi  Sfântul  Apostol  Pavel 
spune  „Omul  înţelept  este  credincios”,  adică  un  om 
care  înţelege  că  lumea  e  de  la  Dumnezeu,  că  lumea 
minunată  e  tot  de  la  Dumnezeu,  că  omul  nu  se  reduce 
numai  la  el,  că  e  legat  cu  ceilalţi.  Dacă  nu  vede  valoa¬ 
rea  celorlalţi,  nu  vede  minunea  universului,  deci  aceea 
nu  e  credinţă.  Credinţa  este  legată  de  înţelegerea  ade¬ 
vărului  şi  de  înţelepciunea  adevărată.  Omul  credincios 
este  un  om  înţelept.  Omul  necredincios  e  un  pretins 
înţelept,  e  strâmt,  redus  cu  toate  la  sine.  Vede  in¬ 
finitul  acolo  unde  nu  este,  îl  vede  în  sine  şi  nu  este. 

S-D.  -  De  unde  distorsiunea  asta  ?  Cum  a  ajuns  să 
distorsioneze  în  halul  ăsta  ? 

Pr.D.S.  -  Dumnezeu  a  dat  o  formă  de  taină  omului 
în  general  şi  omul  în  general,  poate  să  fie  înţeles  şi  ca 

valoare  fără  sfârşit;  se  poate  înţelege  asta  pentru  că 
Dumnezeu  i-a  dat  omului  o  valoare  mare,  i-a  dat  ceea 
ce  nu  i-a  dat  animalului,  i-a  dat  capacitatea  de  a  fi 
chipul  Lui,  deşi  nu  e  prin  sine  chipul  lui  Dumnezeu,  dar 
i-a  dat  capacitatea.  Capacitatea  de  inteligenţă.  Dar  tot 
un  dar  al  lui  Dumnezeu  e  şi  capacitatea  sa  de  in¬ 
teligenţă  sucită,  distorsionată,  strâmbată.  Se  vede  o  in¬ 
teligenţă  şi  în  viclenia  unui  om.  Vezi  câteodată  câte  un 
conducător  de  stat  zâmbind  mereu,  dar  se  vede  un 
zâmbet  foarte  prefăcut  în  el.  Se  vede  făţărnicia,  fari¬ 
seismul.  De  ce  condamnă  aşa  mult  Hristos  fariseismul  ? 
E  asa  ceva  sucit,  întors.  Omul  a  fost  făcut  să  fie  o  fiinţă 
extraordinară,  să  fie  ceea  ce  nu  este  animalul,  dar  asta 
îi  dă  posibilitatea  să  fie  inteligent  şi  să-şi  folosească  in¬ 
teligenţa.  Să  nu  cuprindă  cu  adevărat  totul.  Să  i  se  pară 
că  acest  totul  este  în  el.  De  aceea  vrea  să-i  stăpânească 
pe  toţi,  crezând  că  e  mai  inteligent  decât  toţi.  De  fapt 
vrea  să  ia  un  fel  de  loc  al  lui  Dumnezeu.  $i  ăsta  e  un 
chip  fals  al  lui  Dumnezeu.  Dar  eu  vreau  să  fiu  chip  al  lui 
Dumnezeu,  rămânând  mereu  atent  la  El,  să  fiu  ca  El, 
eu  ca  El,  dar  nu  în  sensul  că  mă  fac  eu  un  fel  de 
Dumnezeu,  ci  să  fiu  ca  El,  dar  cu  El,  nu  fără  El.  Pe  când 
cel  rău  crede  că  poate  fi  ca  Dumnezeu  prin  el  însuşi.  In 
sfârşit,  crede  că-L  poate  înlocui  pe  Dumnezeu.  E  o  mare 
taină  omul.  Omul  nu  se  poate  desprinde  de  infinit. 

S.D.  -  Spuneţi-mi.  Părinte,  tot  în  perspectiva  acestei 
prevestiri  care  îi  agită  pe  oameni,  după  părerea  mea 
Biserica  poate  ar  trebui  prin  Sfinţii  Părinţi  să  dea  totuşi 
un  răspuns.  Iată,  eu  vă  întreb  pe  dumneavoastră,  teo¬ 
logul  contemporan  cel  mai  marcant  -  şi  nu  eu  am  spus 

asta  -  ci  aşa  sunteţi  calificat  şi  în  străinătate.  Deci  nu  în¬ 
tâmplător  am  cerut  opinia  Teologului  într-o  problemă 
care  frământă  pe  atâta  lume.  Vreau  să  vă  întreb  de  ce 
totuşi  conotaţiile  sfârşitului  lumii  sunt  sumbre.  în  pri¬ 
mele  secole  nu  se  vorbea  în  termenii  aceştia;  oamenii 
din  timpurile  paleocreştine  ştiau  (şi  aşteptau)  că  sfârşi¬ 
tul  timpului  este  nu  numai  judecată,  dar  e  şi  glorie,  şi 
slavă.  Şi  atunci,  iată  cum  se  încheie  Apocalipsa:  „Cel 
ce  mărturiseşte  aceasta  zice:  Da !  Vin  curând !  Vino, 
Doamne  lisuse  !  Cum  explicaţi  că  aceste  conotaţii 
contemporane  sumbre  ? 

Pr.D.S.  -  Cred  că  se  explică  printr-o  slăbire  a  credin¬ 
ţei,  de  teama  că  vor  da  de  nişte  pedepse  grozave  aco¬ 
lo,  oii  de  teama  că  nu  va  mai  fi  nimic.  Pe  când  omul 
care  crede  puternic  în  Hristos  nu  se  teme  de  sfârşit. 

S.D.  -  Dar  de  pedepse  nu  se  teme  ? 

Pr.D.S.  -  El  mereu  are  sentimentul  căinţei,  cere 
iertare:  „miluieşte-mă  pe  mine,  păcătosul”.  El 
crede  în  mila  lui  Dumnezeu.  Dacă  el  crede  puternic, 
atunci  el  crede  şi  în  mila  lui  Dumnezeu  şi  atunci  teama  se 
echilibrează  în  această  nădejde  în  mila  lui  Dumnezeu.  Eu 
nu  pot  să  pierd  această  nădejde  în  mila  lui  Dumnezeu. 
Nu  sunt  sigur  că  voi  merita  mila  lui  Dumnezeu,  dar  nu 
pot  nici  să  pierd  nădejdea  aceasta.  E  un  fel  de  cum¬ 
pănă  între  acestea  două:  pe  de  o  parte  mă  tem  de 
sfârşit,  pe  de  alta  am  nădejdea  că  voi  avea  o  mare 
bucurie,  că  mă  voi  întâlni  cu  Hristos.  Nu  ştiu  cum,  dar 
eu  vedeam  pe  ţăranii  noştri  în  faţa  morţii  cu  o  figură  lu¬ 
minoasă.  Nu  ştiau  de  frică,  de  frica  de  a  fi  pedepsiţi, 
căci  nu  citiseră  cărţi  de-astea  atee  şi  nu  ştiau  că  există 

concepţii  atee.  Pentru  ei  era  sigur  că  este  Dumnezeu, 
că  este  Hristos.  Şi  se  duceau  cu  faţa  luminoasă  în 
aşteptarea  sigură  a  întâlnirii  cu  Hristos.  Omul  nostru 
intelectual,  care  a  trecut  prin  ispitele  necredinţei  şi  pe 
care  nu  le  poate  învinge  cu  totul,  are  teama  ca  nu  cum¬ 
va  Dumnezeu  să-i  descopere  necredinţa  şi  de  asta  are 
o  mare  teamă.  Dar,  pe  de  altă  parte,  dacă  el  totuşi  s-a 
luptat  pentru  credinţă,  nu  poate  să-şi  închipuie  că  nu 
există  Dumnezeu,  că  nu  există  un  pol  al  iubirii  de  unde 
vin  toate,  nu  poate  să-şi  închipuie  nici  că  El  n-ar  fi 
milostiv  pentru  neputinţele  omului.  Aşa  că  oamenii  de 
azi  aşteaptă  în  mod  diferit  sfârşitul  în  funcţie  de  cât  s-au 
luptat  pentru  credinţă,  sau  de  cât  au  fost  ispitiţi  de  ne¬ 
credinţă.  Şi  cei  mai  mulţi  îl  aşteaptă  cu  mare  teamă 
pentru  că  au  fost  ispitiţi  foarte  mult  de  filosofiile  ne¬ 
credinţei.  Ei  nu  prea  ştiu  ce-i  Dumnezeu.  N-au  meditat 
asupra  lui  Dumnezeu,  asupra  faptului  că  toate  sunt  fă¬ 
cute  de  Dumnezeu  şi  dacă  există  un  Dumnezeu,  El  nu 
poate  fi  decât  un  Dumnezeu  al  iubirii  şi  deci  al  milei 
pentru  cei  neputincioşi. 

S.D.  -  V-aş  pune  o  întrebare:  nu  există  cumva  în  dis¬ 
cursul  teologic,  uneori,  când  Hristos  e  developat  în  ter¬ 
menii  aceştia,  un  anumit  antropomorfism,  un  anumit 
mod  de  a  proiecta  comportamentul  şi  calităţile  omului 
asupra  lui  Dumnezeu  ? 

Pr.D.S.  -  Asta  a  venit  de  la  elite,  că  Dumnezeu  e  făcut 
după  chipul  omului.  Dar  noi  avem  atâtea  dovezi  în 
Evanghelie  că  Hristos  a  fost  Dumnezeu,  dar  şi  Om.  Şi 
avem  mai  ales  dovada  învierii,  iar  Apostolii  n-au  fost 
nişte  oameni  lipsiţi  de  simţul  critic.  Când  le  vorbea  de 

înviere  ei  se  cam  îndoiau  şi  când  L-au  prins  fariseii  şi 
L-au  răstignit  au  fugit  toţi.  Şi  când  li  s-a  arătat  duminică 
seara  înviat,  ei  iarăşi  s-au  îndoit  până  când  i-a  îndem¬ 
nat  Iisus  Hristos  să-şi  pună  degetele  în  rană.  A  venit  şi 
Toma  care  a  spus  „nu  cred”.  Şi  i  s-a  spus:  „vino  şi 
pune  degetul".  Deci  ei  s-au  asigurat  că  Iisus  Hristos  a 
înviat,  deci  nu  putea  să  fie  numai  om.  „Domnul  meu  şi 
Dumnezeul  meu”  a  spus  Toma;  deci  nu  e  ceva  inventat 
de  om.  Cine  ar  fi  putut  să  învie,  cine  ar  fi  putut  să  facă 
atâtea  minuni,  să  se  nască  aşa  cum  s-a  născut  ?  în  toate 
se  afirmă  că  el  este  Dumnezeu.  „Eu  şi  Tatăl  una  sun¬ 
tem”.  Sigur  că  se  spune:  a  fost  un  om  mai  deosebit.  A 
spus-o  Ernest  Renan,  închipuindu-şi  că  el  este  Dumne¬ 
zeu.  Nu  poate  cineva  spune  că  e  Dumnezeu  cu  cât  e 
mai  smerit,  deci  cu  atât  e  mai  puţin  sclavul  închipuirii, 
al  imaginaţiei.  El  a  dat  atâtea  dovezi  că  e  Dumnezeu, 
dar  un  Dumnezeu  care  nu  e  departe  de  om,  care  dă 
atâta  valoare  omului,  încât  se  face  şi  el  om.  Deci  nu-L 
facem  pe  Dumnezeu  prin  închipuire,  asemenea  omu¬ 
lui;  dimpotrivă,  omul  a  fost  creat  cu  un  chip  al  Lui. 

S.D.  -  îmi  spuneaţi  că  vreţi  să  scrieţi  o  carte  finală  - 
de  fapt  dumneavoastră  numai  „cărţi  finale”  aţi  scris ! 
aşa  încât  vă  doresc  cât  mai  multe  -  care  se  va  numi  „La 
început  a  fost  iubirea”. 

Pr.D.S.  -  Iubirea  este  la  vârful  existenţei  şi  nici  o 
filosofie  nu  ne  explică  asta.  Dumnezeu  este  iubire.  Dar 
care  este  cea  mai  înaltă  făptură  din  lumea  aceasta  ? 
Omul.  Nu  l-a  făcut  El  pe  om  ca  să-I  iubească,  şi  ca 
omul  să-L  iubească  pe  El  ?  Să  fii  ca  Hristos.  asta  este 
ţinta  vieţii  omeneşti. 


S.D.  -  Nouă  ni  se  pare  astăzi  că  un  mod  de  a  putea 
creşte  duhovniceşte  şi  de  a  spori  rostul  Bisericii  ar  fi 


vi  se  pare  asta  ? 

Pr.D.S.  -  Am  ţinut  o  cuvântare  când  m-au  tăcut 
Doctor  Honoris  Causa  în  care  am  arătat  că  o  cultură 
fără  înţelegerea  lui  Dumnezeu  nu  e  o  cultură  întreaga, 
aşa  după  cum  nici  credinţa  nu  poate  să  dispreţuiască 
cunoaşterea  lumii  acesteia  pe  care  a  făcut-o  Dumnezeu 
şi  pe  care  i-a  dat-o  omului.  Cultura  s-a  referit  la  ceea  ce 
este  omul.  dar  nu  pot  fi  înţelese  acestea  fără  a-L 
înţelege  pe  Dumnezeu,  care  nu  poate  fi  cunoscut  nu¬ 
mai  prin  metodele  de  cercetare  ştiinţifică.  Este  o  taina 
care  ne  depăşeşte  şi  pe  noi,  şi  aceasta  este  credinţa. 
Deci,  cultura  şi  credinţa  trebuie  să  meargă  împreuna. 
Prin  credinţă  înţelegem  mai  bine  formele  existenţei, 
formele  culturii.  Cultura  ne  ajută  să-L  admitem  pe 
Dumnezeu  ca  vârful  lumii  acesteia.  Intre  ele  este  prin 
fire  o  legătură,  nu  sunt  una  împotriva  alteia.  O  spiritua¬ 
litate  nu  poate  fi  integrală  dacă  este  numai  o  forma  de 
cunoaştere  a  lumii  acesteia,  sau  numai  o  credinţa  care 
afirmă  pe  Dumnezeu  fără  să  dovedească  acesta  minu¬ 
ne  a  existenţei.  Sfinţii  Părinţi  au  legat  foarte  strâns 
taina  cu  logosul.  Lucrurile  au  nişte  logoi,  nişte  raţiuni 
pe  care  trebuie  să  le  cunoaştem.  Or,  Fiul  lui  Dumnezeu 
este  Suprema  Raţiune,  o  raţiune  care  este  mai  presus 
de  epuizare.  Nu  despărţim  raţiunea  de  taine.  Cu  cât 
înaintezi  în  a  cunoaşte  raţiunea  unui  lucru,  cu  atât  vezi 


că  e  mai  plin  de  taină. 

S.D.  -  Ultima  întrebare:  ambianţa  zilei  a  opta,  zi 
neânserată,  este  una  de  beatitudine  pasivă  sau  este 
dinamică  ?  Dinamismul  este  cel  care  o  caracterizează  ? 

Pr.D.S.  -  Ce  putem  să  spunem  despre  iubire?  Este 
dinamică  sau  este  pasivă  ?  Nu  mai  putem  folosi  catego¬ 
riile  din  lumea  aceasta.  Este  iubire,  şi  prin  iubire  este 
bucurie,  voinţa  de  fi  cu  celălalt,  dorinţa  să  văd  cât  mai 
adânc  în  taina  lui.  Este  un  dinamism,  dar  nu  unul  exte¬ 
rior,  ci  unul  spiritual,  al  Duhului  care  iubeşte. 

S.D.  -  Locul,  spaţial  vorbind,  al  zilei  a  opta  este  în 
Rai? 

Pr.D.S.  -  Asta  e  o  mare  taină.  Noi  vom  fi  totuşi  cu 
trupurile,  dar  care  nu  mai  au  nevoie  de  natură,  ca  să 
mănânce  şi  să  bea  din  natură.  Natura  va  fi  transfigu¬ 
rată,  dar  nu  ştim  cum  va  fi. 

S.D.  -  Acum,  în  final,  dacă  tot  i-aţi  muştruluit  atât  pe 
occidentali,  vă  întreb:  Raiul  este  Ortodox  sau  Catolic  ? 

Pr.D.S.  -  Se  spune:  „In  Casa  Tatălui  sunt  multe 
lăcaşuri".  Noi,  ortodocşii,  vom  fi  în  lumina  cea  mai  pu¬ 
ternică.  Şi  vor  fi  şi  ei  poate  pe  undeva,  dacă  au  fost  de 
bună  credinţă. 

S.D.  -  Vă  mulţumesc,  Părinte,  pentru  bunăvoinţa  şi 
stăruinţa  dvs.  Totuşi,  faceţi  o  deosebire  între  stăruinţă 
şi  răbdare  ? 

Pr.D.S.  -  In  stăruinţă  există  mai  mult  accent  pe 
activitate.  O  răbdare  activă  1 

S.D.  -  Răbdare  lucrătoare,  cum  s-ar  spune. 

S.D.  -  Da,  exact,  răbdare  lucrătoare. 


SPIRITUALITATEA  INTEGRALA 


Este  un  eveniment  de  importanţă  excepţională  pen¬ 
tru  viaţa  mea  actul  prezent  prin  care  Universitatea  din 
Bucureşti  îmi  acordă  titlul  de  Doctor  Honoris  Causa. 
Dar  ceea  ce  mă  bucură  cel  mai  mult  este  că  prin  acest 
eveniment  se  manifestă  pentru  prima  dată  o  atenţie 
spiritualităţii  pe  care  o  reprezint,  în  care  conştiinţa  este 
unită  cu  credinţa  strămoşească  a  poporului  nostru  şi  a 
Bisericii  Ortodoxe  Române,  care  a  avut  un  rol  hotărâ¬ 
tor  în  menţinerea  acestei  spiritualităţi  a  lui  şi,  prin 
aceasta,  în  păstrarea  identităţii  proprii  şi  a  unităţii  lui, 
pentru  care  poporul  nostru  a  trebuit  să  depună  grele  şi 
continui  eforturi  şi  să  aducă  nesfârşite  jertfe,  ajutat  şi 
însufleţit  mereu  de  Biserica  lui. 

Aceasta  mă  face  să  văd  în  acest  act  şi  voinţa 
Universităţii  din  Bucureşti  de  a  se  simţi  chemată  să  dea 
atenţie  în  lucrarea  ei  de  cunoaştere  şi  dezvoltare  a  cul¬ 
turii  româneşti  tuturor  aspectelor  acestei  culturi,  din 
care  nu  poate  lipsi  spiritualitatea  unită  cu  credinţa. 

Iar  aceasta  mă  îndeamnă  şi  pe  mine  să  scot  în  evi¬ 
denţă  faptul  că  între  diferitele  forme  de  cultură  şi  între 
spiritualitatea  întemeiată  pe  credinţă  nu  este  o  opozi¬ 
ţie,  ci  o  întregire  reciprocă.  Spiritualitatea  unită  cu 
credinţa  ajută  la  cunoaşterea  ştiinţifică  a  realităţii,  iar 
aceasta  aduce  contribuţia  ei  în  cunoaşterea  spiritua¬ 
lităţii  preocupată  de  realitatea  fundamentală  care  nu  se 
poate  lipsi  de  credinţă  în  sesizarea  şi  aprofundarea  ei. 
De  aceea,  de  când  există  universităţi  în  toate  ţările,  în¬ 
tre  facultăţile  preocupate  de  cunoaşterea  celorlalte 
forme  ale  realităţii  a  făcut  parte  şi  Facultatea  de  Teo¬ 
logie,  fapt  de  care  s-a  ţinut  seamă  şi  la  noi  în  trecut  şi  la 
care  s-a  hotărât  acum,  după  dispariţia  unilateralităţii 
ateiste  a  comunismului,  să  se  revină. 

Despre  această  legătură  între  celelalte  forme  de  cul¬ 
tură  şi  spiritualitatea  unită  cu  credinţa  doresc  să  spun 
cu  această  ocazie  câteva  cuvinte.  Toate  celelalte  forme 
de  cunoaştere  sau  de  cultură  se  ocupă  cu  domeniile  re¬ 
alităţii  stăpânite  mai  mult  sau  mai  puţin  de  anumite  legi 
şi,  prin  aceasta,  sunt  dependente  unele  de  altele  şi,  în 
ultimă  analiză,  de  o  existenţă  supremă,  independentă 
de  asemenea  legi  sau,  cum  i  se  spune  de  obicei,  absolută. 
Cum  s-a  remarcat  de  gânditorii  care  s-au  ocupat  în 
mod  special  cu  acea  realitate  supremă  şi  independen¬ 
tă,  nu  se  poate  cugeta  că  a  fost  cândva  când  n-a  fost 
nimic.  Aceasta  înseamnă  însă  că  a  existat  o  realitate 
eternă  care  n-a  provenit  dintr-o  cauză.  Dar  aceasta  mai 
înseamnă  şi  că  acea  realitate  a  avut  în  ea  prin  sine 
posibilităţile  tuturor  modurilor  de  existenţă,  pe  care  le 
cunoaştem  şi  pe  care  nu  le  cunoaştem.  Ea  trebuie  să  fi 

avut  în  ea  şi  conştiinţa,  căci  o  existenţă  fără  conştiinţă 
de  ea  e  ca  şi  cum  n-ar  fi.  Pe  lângă  acea  având  în  ea  tot 
ce  o  putea  mulţumi  şi  ferici,  a  trebuit  să  aibă  în  ea  iubi¬ 
rea  sau  bucuria  unei  Persoane,  conştientă  de  altă  sau 
de  alte  Persoane  conştiente  şi  desăvârşite.  Aceasta  ne 
face  să  credem  în  existenţa  Treimii  de  Persoane,  căci 
numai  iubirea  între  trei  Persoane  desăvârşite  este  iu- 
birea  desăvârşită. 

Dar  precum  persoana  mea  şi  a  semenului  meu  este, 
pe  de  o  parte,  o  realitate  sigură  pentru  mine,  pe  de  alta 
parte,  e  o  taină  niciodată  epuizată  prin  cunoaşterea 
mea,  cu  atât  mai  mult  este,  pe  de  altă  parte,  existenţa 
Treimii  supreme,  pe  de  alta,  o  taină  inepuizabilă  pentru 
eforturile  noastre  de  cunoaştere  a  ei.  Deci  ea  reprezintă, 
pe  de  o  parte,  realitatea  comunităţii  personale  supre¬ 
me,  singura  care  dă  sens  existenţei,  deci  singura  care 
se  impune  în  modul  cel  mai  logic,  pe  de  alta,  ea  este  o 
taină  inepuizabilă  prin  cunoaştere,  deci  cerând  credinţa 
noastră  pentru  progresul  în  cunoaşterea  ei.  Astfel, 
cunoaşterea  nu  se  opune  credinţei,  ci  o  întemeiază,  şi 
viceversa.  Admiterea  acestei  taine  supreme  prin  raţi¬ 
une  şi  credinţă  ne  va  ajuta  în  aprofundarea  şi  înţele¬ 
gerea  tuturor  formelor  de  realitate,  în  înţelegerea  bo¬ 
găţiei  şi  armoniei  lor. 

Pe  de  altă  parte,  lumea  întreagă,  atât  prin  com¬ 
plexitatea  armonioasă  inepuizabilă  a  ei,  cât  şi  prin 
neputinţa  ei  de  a  se  mulţumi  deplin  şi  de  a  ne  asigura 
fericirea  veşnică  pe  care  o  dorim,  ne  arată  că  ea  nu 
poate  fi  prin  ea,  ci  este  opera  unei  iubiri  supreme  care 
ne  pregăteşte  în  viaţa  noastră  în  ea  pentru  acea  fericire 

în  comuniunea  iubitoare  cu  existenţa  supremă,  pre¬ 
gătire  continuă  atât  prin  cunoaştereea  ei,  cât  şi  prin 
progresul  moral. 

Iată  cum  cunoaşterea  tuturor  formelor  de  realitate  a 
lumii  presupune  admiterea  prin  raţiune  şi  credinţă  a 
tainei  lui  Dumnezeu  şi  ne  poate  ajuta  înaintarea  în 
aceasta,  iar  recunoaşterea  prin  raţiune  şi  credinţă  a 
acestei  taine  supreme  poate  ajuta  progresul  în  înţe¬ 
legerea  formelor  realităţii  cosmice  şi  umane. 

S-ar  mai  putea  spune  că  dacă  cunoaşterea  laturilor 
materiale  ale  lumii  ne  poate  ajuta  şi  în  capacitatea 
previzibilă  a  fenomenelor,  cunoaşterea  spiritului  ome¬ 
nesc  nu  poate  asigura  o  cunoaştere  şi  o  comportare 
previzibilă  exactă.  în  acest  domeniu,  voinţa  liberă  a  oa¬ 
menilor  are  un  rol  care  sustrage  cunoaşterii  exacte 
faptele  viitoare  ale  persoanelor  umane  şi  a  relaţiei  între 
ele.  Relaţiile  între  oameni,  influenţele  reciproce,  as¬ 
cund  o  altă  taină  a  existenţei,  în  a  cărei  cunoaştere 
înaintăm,  fără  a  ajunge  la  o  exactă  previziune  a  ei.  în 
domeniul  acesta  mai  trebuie  ţinut  seama  şi  de  faptul  că 
facerea  binelui  după  care  râvneşte  omul  e  unită  cu 
biruirea  egoismului,  pe  care  datorită  slăbiciunii  noastre 
nu-1  putem  înfrânge  uşor  fără  credinţa  în  Dumnezeu- 
izvorul  şi  puterea  binelui.  De  aceea  trebuie  ţinut  seama 
în  acest  domeniu  şi  de  sentimentul  de  resposabilitate  al 
omului  fără  de  care  nu  poate  avea  loc  nici  un  progres 
în  bine,  după  cum  ne  dorim. 

Acest  sentiment  de  responsabilitate  presupune  o  au¬ 
toritate  supremă  de  care  depindem  şi  care  ne  întăreşte 
în  bine.  Dar  binele  pe  care  dorim  să-l  facem  altor 


persoane  si  pe  care  dorim  să  ni-1  facă  ele  implica  şi 
conştiinţa  valorii  şi  preţuirii  reciproce  eterne  a  per¬ 
soanelor  umane,  căci  nu  ne-ar  da  puterea  sa  facem 
bine  unul  altuia,  dacă  n-am  avea  conştiinţa  ca  de  aceas¬ 
ta  depinde  bucuria  noastră  eternă.  Dar  cine  poate  înte¬ 
meia  valoarea  eternă  a  persoanelor  umane,  daca  nu 
existenta  unor  persoane  eterne  prin  ele  înşile,  a  căror 
bunătate  se  trăieşte  în  desăvârşita  lor  unitate  şi  preţuire 

iubitoare.  .  _ 

Legătura  aceasta  între  cunoaştere  şi  taina  pe  care  o 

trăim  şi  în  a  cărei  cunoaştere  înaintăm  fără  a  o  epuiza 
în  veci,  şi  prin  aceasta  trăim  setea  după  infinitatea  exis¬ 
tenţei,  o  trăieşte  în  mod  deosebit  poporul  nostru,  prin 
unirea  în  el  a  spiritului  occidental  mai  aservit  raţiunii 
separatiste  şi  a  ortodoxiei  răsăritene  care  accentuează 
comuniunea  şi  pentru  care  Dumnezeu  prin  Hristos  e 
cunoscut  nu  în  mod  raţional  sau  separat  de  viaţa  noas¬ 
tră  de  toate  zilele,  mai  mult  prin  discursuri,  ci  ca  pre¬ 
zent  în  noi  prin  toate  Tainele,  rugăciunile  şi  binecuvân¬ 
tările  Bisericii.  Suntem  de  aceea  un  popor  mai  complex, 
mai  adâncit  în  prezenţa  tainelor  în  toate,  mai  delicat  şi 
mai  respectuos  în  relaţiile  între  persoane  unite  in  mod 
tainic  fără  să  se  confunde,  singurul  fapt  ce  le  procura 

bucurie.  '  .  ., 

Universităţile  româneşti  ţinând  seama  de  acest  spirit 

al  poporului  nostru  pot  comunica  lumii  o  cultura  mai 
umană,  mai  nuanţată,  mai  delicată,  mai  adânca,  mai 
pătrunsă  de  taina  prezentei  lui  Dumnezeu  în  realitatea 
lumii  întregi  şi  mai  capabilă  să  prezinte  lumii  o  ţinta 
morală  în  Persoana  lui  Hristos. 

Trăind  taina  inepuizabilă  în  toate  poporul  nostru 
trăieşte  infinitul  şi  aspiraţia  către  el.  De  aceasta  e 
conştientă  în  mod  special  credinţa.  Când,  terminând 
liceul,  m-am  hotărât  să  merg  la  teologie,  îndemnat 
stăruitor  de  mama  mea,  soră  şi  nepoată  de  preot,  un 
coleg  m-a  întrebat:  „Ce  vei  face  acolo  ?  N-ai  ce  învăţa 
o  jumătate  de  zi".  Acum  câţiva  ani  i-am  spus:  „Am 
studiat  teologia  zeci  de  ani.  $i  sunt  mereu  la  început, 
atât  în  aspiraţia  spre  cunoaştere,  cât  şi  în  cea  a  pro¬ 
gresului  moral’ .  „Ai  dreptate",  mi-a  spus  el  acum, 
după  ce  funcţionase  o  viaţă  întreagă  ca  profesor  la  o 
altă  facultate. 

Dar  sinteza  dintre  acest  simţ  ortodox  al  tainei  şi  la¬ 
tinitate  a  avut  un  rol  hotărâtor  în  menţinerea  în  uni¬ 
tatea  şi  identitatea  noastră  ca  popor  originar  faţă  de 
pericolele  ce  ne-au  ameninţat  continuu  şi  din  partea 
popoarelor  vecine  din  Occident  şi  a  slavilor  din  Răsărit. 
Ortodoxia  ne-a  apărat  ca  popor  latin  faţă  de  ame¬ 
ninţările  din  partea  popoarelor  din  Apus,  deşi  tot  ea 
ne-a  făcut  să  apărăm  prin  Mircea  cel  Bătrân  şi  Ştefan 
cel  Mare  Europa  Occidentală  de  invazia  otomană. 

Latinitatea  ne-a  făcut  să  ne  apărăm,  pe  de  altă  parte 
de  pericolul  slav  din  răsărit,  care  a  sporit  în  secolele  din 
urmă  şi  sunt  semne  că  n-a  încetat  nici  acum. 

Această  apărare  a  noastră  de  către  Apus  şi  Răsărit 
ne-a  costat  jertfe  grele.  De  aceea  se  poate  spune  că  is¬ 
toria  noastră  a  fost  un  drum  al  crucii.  Aceasta 
înţelegând-o  tineretul  din  Basarabia  s-a  arătat  hotărât 
ca  prin  jertfele  reprezentate  de  cruce  să  apere,  în  soli¬ 
daritate  cu  tot  poporul  nostru,  latinitatea  lui  din  partea 


pericolului  din  Răsărit,  iar  tineretul  nostru  i  s-a  asociat 
în  zilele  din  urmă  în  această  intenţie  pornind  într-un  alt 

drum  al  crucii  spre  Basarabia. 

Prezenţa  Sinodului  Bisericii  noastre  la  acest  eveni¬ 
ment  de  preţuire  a  credinţei  strămoşeşti  din  partea 
Universităţii  din  Bucureşti  arată  şi  el  voinţa  poporului 
nostru  şi  a  Bisericii  lui  de  a  fi  împreună  în  eventualele 

jertfe  ce  ne  a-teaptă  în  viitor. 

Aceasta  mă  face  să  termin  cuvântul  meu  cu  versurile 
puţin  modificate  ale  lui  Andrei  Mureşanu: 

"Preoţi  cu  crucea  în  frunte 
Conduşi  de  Duhul  Sfânt 
Căci  oastea  e  creştină 
Şi  vom  lupta  împreună 
Pentru  al  nost’  sfânt  pământ" 


Preot  Prof.  Dumitru  Stăniloae 

Dis  de  dimineaţă,  telefonul  sună  insistent.  Pe 
jumătate  adormit  bâjbâi  cu  mâna  în  căutarea  tele¬ 
fonului  de  lângă  pat.  într-un  târziu  nimeresc  recep¬ 
torul;  îmi  scapă  din  mână  pe  podea;  în  fine  reuşesc 
să-l  recuperez.  Recunosc  vocea,  în  aceeaşi  măsură 
vioaie  şi  stinsă  a  Părintelui  Stăniloae.  Fac  efortul 
să-mi  dreg  glasul  încă  nevorbit  şi-l  întreb  „ profe¬ 
sional ”  dacă  i-aş  putea  fi  de  folos  cu  ceva.  Năuc  de 
somn,  reuşesc  totuşi  să  disting  în  glasul  dânsului  o 
aritmie  ciudată,  alta  decât  obişnuita  poticnire  a  vor¬ 
birii:  „Ştii,  domnule  Sorin,  ast’  noapte...  ceva  extra¬ 
ordinar...  ei  bine,  nu  ştiu  cum  să  vă  spun,  ca  să 
înţelegeţi...  în  vis  mi-a  apărut  îngerul,  chiar  aşa!  N-o 
să  vă  vină  să  credeţi  dar  cu  adevărat,  l-am  văzut... 
aşa...  aproape...,  foarte  apropiat.  în  orice  caz  a  fost 
spre  dimineaţă...  ceva  nemaipomenit  de  frumos...  şi 
de  bun.  Da,  de  bun,  de  o  imensă  bunătate...”  Fără 
exagerare-am  rămas  cu  gura  căscată. 


Am  reuşit  să  îngaim  întrebarea  care  oricum  se  im¬ 
punea  de  la  sine,  adică  în  ce  împrejurare  şi  cum  ară¬ 
ta  în  vis  îngerul.  „O,  domnule  Sorin,  nici  nu  vă 
puteţi  imaginai...  Ceva  nemaipomenit  de  frumos,  ca 
un  copil...  da,  era  chiar  un  copil...  şi-l  ţinea  în  braţe 
un  mitropolit,  şi-l  împingea  uşor  spre  mine...  mi-l 
întindea...  Nu  ştiu  cine  să  fi  fost  mitropolitul... 
Parcă  era  Antonie,  sau  nu...  în  fine,  nu-i  mai  reţin 
chipul;  oricum  nu  asta  are  importanţă.  Dar 
îngerul...  Ce  minunată  făptură!  Câta  bucurie  mi-a 
rămas  în  suflet!...  M-am  sculat  extrem  de  fericit  şi 
de...  Tare  aş  vrea  să  trecem  chestia  care  mi  s-a  în¬ 
tâmplat  în  cartea  nostră...De  asta  v-am  sunat.  Nu 
credeţi  că  e  nimerit?...  Tare  m-aş  bucura...” 

La  auzul  acestei  propuneri,  rostită  cu  destule  pre¬ 
cauţii  de  părinte,  am  simţit  că  mă  trezesc  de-a  bine- 
lea.  A  continuat,  cu  voce  precipitată,  ca  şi  cum  l-ar  fi 
gonit  din  spate  cineva:  „De-asta  v-am  trezit,  şi  Iu’ 
Horia  vreau  să-i  spun...  dar  am  ţinut,  totuşi  să  ştiţi 
dumneavoastră  primul...  Da,  da  o  mare  fericire... 
Ceva  nemaipomenit!” 

L-am  sigurat,  aşa  în  doi  peri,  cam  cu  jumătate  de 
gură,  mai  mult  ca  să-i  liniştesc  rostirea  febrilă,  că 
bineînţeles,  să  nu-şi  facă  nici  o  grijă,  voi  căuta,  de¬ 
sigur  o  posibilitate  să  strecor  în  textul  cărţii  această 
descoperire  a  dânsului.  Mi-a  mulţumit  în  grabă  şi  a 
închis  brusc.  Am  rămas  o  bună  bucată  de  vreme  cu 
ochii  pironiţi  în  tavan.  In  nici  un  chip  nu  mi-am 
putut  da  seama  în  ce  măsură  n-ar  fi  fost  ameninţată 
de  ridicol  publicarea  acestei  convorbiri  matinale. 

Nici  acum,  când  m-am  hotărât  totuşi  s-o  introduc  în 
loc  de  epilog,  nu  ştiu  dacă  fac  bine  ce  fac. 

Oricum  îmi  răsună  încă  în  urechi  implorarea, 
aproape  copilăroasă  a  marelui  teolog,  de-a  consem¬ 
na  totuşi  în  carte  „chestia  care  i  s-a  întâmplat"  şi 
teama  abia  perceptibilă  din  glasul  său,  c-aş  putea 
cumva  să-i  calc  rugămintea.  Ceea  ce,  vedeţi  bine,  nu 
s-a  întâmplat... 

Sorin  Dumitrescu 

